
भूमिका 
प्रकृति-कांव्य : काब्यै-प्रकृति 


प्रकृतिकी चर्चा करते समय सबसे पहले परिभाषाका प्रइन उठ खड़ा 
होता है। प्रकृति हम कहते किसे हैं ? वेज्ञानिक इस प्रशनका उत्तर एक 
प्रकारसे देते हैं, दार्शनिक दूसरे प्रकारसे, धर्म-तत््वके चिन्तक एक तीसरे 
ही प्रकारसे । और हम चाहें तो इतना और जोड़ दे सकते है कि साधारण 
व्यक्तिका उत्तर इन सभीसे भिन्न प्रकारका होता है । 

और जब हम | एक प्रकारका उत्तर' कहते है, तब उसका अभिषप्राय 
एक उत्तर नहीं है, क्योंकि एक ही प्रकारके अनेक उत्तर हो सकते हैं । 
इसीलिए वैज्ञानिक उत्तर भी अनेक होते हैं; दार्शनिक उत्तर तो अनेक होंगे 
ही, और धर्मपर आधारित उत्तरोंकी संख्या धर्मोकी संख्यासे कम क्‍यों 
होने लगी ? 

प्रदनको हम केवल साहित्यके प्रसंगमें देखें तो कदाचित्‌ इन अरूग- 
अलग प्रकारके उत्तरोंको एक सन्दर्भ दिया जा सकता है। साहित्यकारकी 
दृष्टि ही इन विभिन्न दृष्टियोंके परस्पर विरोधोंसे ऊपर उठ सकती हँ--उन 
सबको स्वीकार करती हुई भी सामञ्जस्य पा सकती है । किन्तु साहित्यिक 
दृष्टिकी अपनी समस्याएँ हैं; क्योंकि एक तो साहित्य दर्शन, विज्ञान और 
धर्मके विश्वासोंसे परे नहीं होता, दूसरे सांस्कृतिक परिस्थितियोंके विकासके 
साथ-साथ साहित्यिक सवेदनाके रूप भी बदलते रहते है । 

साधारण बोल-चालमें प्रकृति' मानव का प्रतिपक्ष है, अर्थात्‌ मानवेतर 
ही प्रकृति है--वहु सम्पूर्ण परिवेश जिसमें मानव रहता है, जीता है, 
भोगता है और संस्कार ग्रहण करता है। और भी स्थुरू दुृष्टिसे देखनेपर 
प्रकृति मानवेतरका वह अंश हो जाती है जो कि इन्द्रियगोचर है--जिसे हम 
देख, सुन और छ सकते हैं, जिसकी गन्ध पा सकते हैं' और ,जिसका 
आस्वादन कर सकते हैं। साहित्यकी दृष्टि कहीं भी इस स्थल परिभाषाका 
खण्डन नहीं करती : किन्तु साथ ही कभी अपनेकों इसी तक सीमित भी 
नहीं रखती । अथवा यों कहें कि अपनी स्वस्थ अवस्थामे साहित्यका प्रकृति- 

बोध मानवेतर, इन्द्रियगोचर, बाह्य परिवेश तक जाकर ही' नहीं रुक जाता; 
क्योंकि साहित्यिक आन्दोलनोंकी अधोगतिमें विक्ृतिकी ऐसी अवस्थाएँ आती 
रही है -जब उसने बाह्य सौन्दर्यके तत्त्वोंके परिगणनकों ही दृष्टिकी इति 
मान लिया है। यह साहित्यकी अन्तःशक्तिका ही प्रमाण है कि ऐसी रुण्ण 
अवस्थांसे वह ,फिर अपूनेको मुक्त कर, ले सका है, और न केवल 
आशभ्यन्तरकी ओर उन्मुख हुआ हैं बल्कि नयी और व्यापकतर संवेदना 
पाकर उस आभ्यन्तरके साथ नया राग-सम्बन्ध भी जोड सका है । 


राग-सम्बन्ध अनिवार्यतया साहित्यका क्षेत्र है। किन्तु राग-सम्बन्ध 
उतने ही अनिवार्य रूपसे साहित्यकारकी दार्शनिक पीठिकापर निर्भर करते 
हैं। यदि हम मानते हँं--जैसा कि कुछ दर्शन मानते रहे--कि प्रकृति सद्‌ 
है, मूलतः: कल्याणमय है, तब उसके साथ हमारा राग-सम्बन्ध एक प्रकार- 
का होगा--अथवा हम चाहेंगे कि एक प्रकारका हो । यदि हम मानते हैं 
कि प्रकृति मूलतः असद्‌ है, तो स्पष्ट ही हमारी राग-दृत्तिकी दिशा दूसरी 
होगी । यदि हम मानते हैं कि प्रकृति त्रिगुण-मय है किन्तु अविवेकी है, तो 
हमारी प्रवृत्ति और होगी : और यदि हमारी धारणा है कि प्रकृति सदसदसे 
परे है तो हम उसके साथ दूसरे ही प्रकारका रागध्सम्बन्ध चाहेंगे---अथवा 
कदाचित्‌ यही चाहेगे कि जहाँ तक प्रकृतिका सम्बन्ध है हम वीतराग हो 
जावें ! विभिन्न युगोंके साहित्यकारोंके प्रकृतिके प्रतिभावकी पड़ताल करनेसे 
हम उन भावोंमें और साहित्यकारके प्रकृति-दर्शनमें स्पष्ट. सम्बन्ध 
देख सकेंगे । 


कवियोंके प्रकृति-र्णन अथवा निरूपणकी चर्चामें उनके आधारभूत 
दार्शनिक विचारों अथवा धर्म-विद्वासों तक जाना यहाँ कदाचितृ अनपेक्षित 
होगा । उतने विस्तारके लिए यहाँ स्थान भी नहीं है। किन्तु कविके संवेदन 
पर उसकी' दार्शनिक अथवा धामिक आस्थाके प्रभावकी अनिवार्यताको 
स्वीकार करके हम प्रकृति-वर्णनकी परम्पराका अध्ययन कर सकते हैं। वैदिक 
कवि--मन्त्रद्रष्ठाकों कवि कहता उसकी अवहेझूना नहीं है--प्रकरतिकी सत्ता, 
का सम्मान करता था और मानता था कि उसकी अनुकूछता ही सुख और 
समृद्धिका आधार है। सुखी और सम्पूर्ण जीवनका जो चित्र उसके सम्मुख 
था उसमें मनुष्यकी और प्रकृतिकी दाक्तियोंकी , परस्पर अनुकुछता आवश्यक 

थी । प्राकृतिक शक्तियोको वह देवता मानता था, किन्तु देवता होनेसे ही मे 
अनुकूल हो जावेंगी ऐसा उसका विद्वास नहीं था--उनकी अनुकूलताओ 
लिए वह प्रार्थी था। कहा जा सकता है कि उसकी.दृष्टिमें ये शकितियाँ सैर" 
असदसे परे ही थी किन्तु उन्हें अनुकूलू बनाया जा सकता था । 


यथा दझ्ौश्व पृथ्वी च न बिभोतों न रिष्यतः 
एवा मे प्राण मा बिभेः । 

यथाइहुश्र राजी च न बिभीतो न रिष्यतः 
एवा मे प्राण मा बिें: ॥ 


यह प्रार्थना करनेवाला व्यक्ति जहाँ यहु कामना करता था कि प्रकृति- 
की शक्तियोंके प्रति उसके प्राण भयरहित हों, वहाँ यह भी मानता था कि 
वे शक्तियाँ भी राग-द्षसे परे है । इतना ही' नहीं, मध्य युगकों पाप-पुष्यकी 
भावना भी उसमें नहीं थी--हो भी नहीं सकती थी जबतक कि वह प्रकृति 
को पापमूलक न मान लेता--और उसके निकट दिन और रात, पकीर्स 
और अन्धकार, सत्य और असत्य, सभी एकसे निर्भय थे। वह अपने 
प्रार्थनामे यह भी कहता भा कि-- 
यथा सत्यं चाध्नूतं च न बिभीतों न रिध्यतः । 
एवा में प्राण मा बिभे: ॥ 
यह कहनेका साहस मध्य काछके कविको नहीं हो सकता था--परपकी 
परिकल्पना कर लेनेके बाद यह सम्भावना ही सामने नहीं आती कि भदूर्त 
भी सत्यके समान ही निर्भव हो सकता है । 
वैदिक कवि क्योंकि प्रकृतिको न सद्‌ मानता है न असदू, इसलिए 
प्रकृतिके प्रति उसका भाव न प्रेमका है न विरोधका । वह मूलतः एक 
विस्मयका भाव है । 
हिरण्यगर्भ: समवतंता ग्रे 
यह उसके भव्य विस्मयकी ही उक्ति है। और यदि वह आगे पूछता है” 
कस्मे वेवाय हविषा विधेस ? 
तो यह ॒किकर्तव्यता भी आतंकका नहीं, शुद्ध विस्मयका ही प्रतिविम्ध 
है। उषा-सुक्त में उपाके रूपका वर्णन, पृथ्वी-सैक्त में पृथ्वीसे पृथ्वी-348 
मनुष्यके सम्बन्धका निरूपण, इन्द्र और मरुतके प्रति उक्तियाँ---काव्यकी 
दृष्टिस ये सभी वैदिक मानवके विस्मयू भावकों ही प्रतिबिम्बित करती हैं“ 

उस शिश्ुवत्‌ विस्मयकों जिसमें भयका छेश भी नहीं है। ऋणग्वेद का 
सण्युक-सुक्त इस विस्मयाह्लवाद का उत्तम उदाहरण है। 


वाल्पीकिक रामायर्णमें प्रकृतिका काव्य-रहूप बहुत कुछ बदल गया है । 
वाल्मीकिके राम यद्यपि तुलसीदासके मर्यादा-पुरुषोत्तमसे भिन्न कोठिके 
नायक हैं, तथापि भर्यादाका भाव वाल्मीकिमें अत्यन्त पुष्ठ है। बल्कि यह 
भी कहना अनुचित न होगा कि जिस घठनासे आदि-काव्यका उद्धव माना 
जाता है वह घटना ही एक मर्यादा अंकित करती हैं। वास्तवमें क्रोंच-वध 
वाली घटनामें जो लोग शुद्ध कारुण्य देखते हैं वे थोड़ी-सी भूल करते हैं । 
आदि-कविने क्षुब्ध होकर निषादकों जो शाप दिया था, उसके मूलमें शुद्ध 
जीव-दयाकी अपेक्षा मर्यादा-भंगके विरोधका ही भाव अधिक था। पक्षी- 
मात्रकों मारनेका विरोध वाल्मीकिने नही किया । परिस्थिति-विशेषमे पक्षीके 
वधको अधर्म मानकर ही उन्होने व्याधकी शाश्वत अप्रतिष्ठाकी कामना 
को । उस परिस्थितिमें कोई भी प्राणी अवध्य है, यही विश्वास महाभारतमें 
भी पाया जाता है जो मृगयाके वृत्तान्तोंस भरा हुआ है। पाण्डुकी मृत्यु 
जिस दारुण परिस्थितिमें हुई उसका कारण भी मृगया नहीं थी--मृगया 
तो राज-धर्मका अंग था--किन्तु परिस्थिति-विशेषमें मृगपर बाण छोड़नेका - 
अधर्म अथवा मर्यादा-भंग ही राजाके प्राणान्तका कारण हुआ। यह भी 
उल्लेख्य है कि क्रॉंचकी कथामें क्रॉच-युगलको शापग्रस्त मुनि-युगल सिद्ध 
करता आवश्यक नहीं समझा गया : वाल्मीकिकी करुणा पक्षीकों पक्षी 
मानकर ही दी गयी। किन्तु महाभारतमें राजाके प्राण मृगके प्राणसे 
कदाचित्‌ अधिक मल्यवान्‌ समझे गये, इसलिए अपराध और दण्डमें सामं- 
जस्य छानेके लिए मृग-युगछकों भुनि-युगल सिद्ध करना पड़ा। जो हो, 
यहाँ भी जीव-दयाका आत्यन्तिक आदर्श नहीं है, बल्कि जीव-बधकी मर्यादा 
का ही निर्देश है । 


किन्तु जीव-दयाके आदर्शके विकासका अध्ययन हमारा विषय नहीं है। 
हम प्रकृतिके प्रति वाल्मीकिके राग-भावकी, और वैदिक कविके भावते 
उसके अन्तरकी चर्चा कर रहे थे । काव्य-युगर्में यह अन्तर और भी स्पष्ट हो' 
जाता है--दूसरे शब्दोंमें मानवीय दृष्टिके विकासकी एक और सीढ़ी परि- 
छक्षित होने कगती है। शास्त्रीय शब्द्रावलीमें - यदि कहा जाये कि प्रकृति 


डं स्पाम्बरा 


'काव्यका आहुम्बन न रहकर क्रमश: उद्दीपन होती जाती है, तो यह कथन 
असंगत तो न होगा, किन्तु बात इतनी ही नही है । एक तो प्रकृति-वर्णनका 
उद्दीपनके लिए उपयोग वाल्मीकिने भी किया--क्िष्किन्धा काण्डका शरद- 
वर्णन यद्यपि प्रकृति-वर्णनकी दृष्टिसे सच्चा और खरा है तथापि उसके वहाँ 
होनेका मुख्य काव्यगत कारण द्ञामके पत्नी-विरहक्ों उद्दीपित रूपप्रें हमारे 
सम्मुख लाना ही है । यही कारण है कि वह वर्णन जो विम्ब हमारे सम्मुख 
उपस्थित करता है वे संभी श्वृंगार-भावसे अनुप्राणित हैं। दूसरे, काव्य 
युगके महारथियोने प्रकृतिकों केवल उद्दीपन रुपमें देखा हो, ऐसा भी नहीं 
है। बल्कि कालिदासका प्रक्ृृषति-पर्यवेक्षण और अध्ययन तथा उनका 
प्रकति-प्रेंम भारतीय काव्य-परम्परामें अद्वितीय है । 

वास्तवमें अन्तरको ठीक-ठीक समझनेके लिए जो प्रश्न पूछना होगा 
वह यह नहीं है कि प्रकृतिकि उपयोगमे क्या अन्तर आ गया। प्रहत 
यह पूछना चाहिए, कि जिस प्रकृतिकी ओर कवि आक्ृष्ट था वह प्रकृति 
कसी थी ? 

कालिदांसका प्रकृति-प्रेम वाल्मीकिसे कम हादिक नहीं है । ने उनका 
काव्य आलम्बनके रूपमें प्रकृतिकों आदि-कविकी रचनाओंसे कम महत्त्व 
' देता है । फिर भी उसमें वाल्मीकिकी-सी सड॒जता नहीं है। न वेदिक कवि 
का विस्मय भाव ही है। कालिदासकी प्रकृति अपेक्षया अलंकृत है। कवि 
जितना प्रकृतिसे परिचित है उतना ही प्रकृति-सम्बन्धी अनेक कवि-समयोंसे 
भी--अर्थात्‌ वह अपने काव्यकी परम्परासे भी परिचित है और उस परि- 
चयकी अवज्ञा नहीं करता है। कवि-समयको सत्य वह नहीं मानता, क्योंकि 
उसका अनुभव उन्हें मिथ्या सिद्ध करता है; किन्तु फिर भी उन समग्रोंका 
वहै व्यवहार करता है. क्योंकि काव्य-सौन्दर्यके लिए परम्परासे काम लेनेका 
यह भी एक साधन है । ऋतुसंहारके ऋतु-वर्णन अथवा क्रुमारसम्भवके 
हिमालय-वर्णनमें परम्परागत कवि-समयोका कविके निजी अनुभवके साथ 
ऐसा अभिन्न योग हुआ है कि इन तत्त्वोंका विश्लेषण सौन्दर्यकों नष्ट किये 
बिना हो ही नहीं सकता । 

आवश्यक परिवर्तनके साथ यही बात भवभूतिके प्रकृति-वर्णनके विषयमें 
भी कही' जा सकती है । 

वास्तवमें काव्य-युगका कवि जो प्रक्ृ तिको केक्‍्छ आलम्बनके रूपमें अपने 
सम्मुख नहीं रख सका, और न ही उसे निरे उद्दीपनके रूपमे एक उपकरण 
का स्थान दे सका, उसका, कारण यही था कि प्रकृतिसि उसका सम्बन्ध 

भिन्न प्रकारका हो गया था। व्यवस्थित और निरापद जीवनमे उसके लिए 
यह आवश्यक नहीं रहा था कि प्रकृतिकी शक्तियोंकों वैसे आत्यम्तिक और 
मानवीकृत अथवा देवतावत्‌ रूपोंम देखें जैसे रूप वेदिक कविके उद्िष्ट रहें। 
दूसरी ओर. प्रकृतिसे उसका सम्बन्ध वैसा उच्छिन्न भी नहीं हो गया था 
जैसा रीतिकालीन कवियोंकू, जिनके निकट प्रकृति केवछ एक अभिप्राय 
रह गयी थी, और प्रकृतिका चित्रण केवल प्रकृति-सम्बन्धी कवि-समयोंकी 
एक न्यूनाधिक चमत्कारी सूची | काव्य-्युगके संस्कृत कविके लिए प्रकृति 

“शोभन, रम्य और स्फूर्तिप्रद थी। प्राकृतिक शक्तिके रूपमे उसे मानवका 
प्रतिपक्ष माना जा सकता था, किन्तु अपने इस तये रूपमें बहु मानवकी 
सहचरी हो गयी थी । 


निःसन्देह संस्कृत काव्य-परम्पराकी समवतिनी एक दूसरी काव्य-पर- 
म्परा भी रही जिसकी खोजमें हमें प्राकृत और अपश्रंश साहित्यकी और 
देखना होगा । संस्कृत और प्राकृत काव्य बराबर एक-दूसरेकों प्रभावित 
करते रहे; और कवि-समयों अथवा अभिप्रायोका आदान-प्रदान उनमें 
होता रहा । किन्तु विस्तारसे बचनेके लिए उनकी चर्चा यहाँ छोड़ दी जा 
सकती हैं। ऐसा इसलिए भी अनुचित न होगा कि इसी प्रकारका सम्बन्ध 
हम अनस्तर खड़ी बोली हिन्दीकी कवितामें तथा उसकी पृष्ठ-भूमि और 
उसके परिपाश्वमें फैले हुए छोक-काव्यमें भी देख सकते हैं। इनमें भी 
आदान-प्रदान निरन्तर होता रहा, किन्तु इस क्रियाकी बढी हुई गति आधु- 
निक थ्रुगकी एक विशेषता सानी जा सकती है । है ॥ यहू आदान-प्रकन 
इस कालमें अतिरिक्त तीगश्रताके साथ होने छगा, प्रशनका उत्तर भी 
हमें आधुनिक संवेदताके रूप-परिवर्तनमें मिलैगा । मानव और प्रकृति 
दोनोंकी नयी अवधारणानें स्वभावतया उनके परस्पर सम्बन्धकों बदल दिया 
और इसलिए प्रकृतिके वर्णन अथवा चित्रणको अनुप्राणित करनेवाले राग- 
तत्व भी बदल गये । 

किन्तु बीचकी सीढ़ीकी उपेक्षा कर जाना भ्रान्तिका कारण हो 
सकता हैं । 


प्र रुपास्वरा 


.. प्रकृति-काव्यके विवेचनमें वास्तवमें समूचे रीति-युगको छोड़ ही देना 
चाहिए, क्योंकि रीतिकालीन कवियोंमेसे कुछने यद्यपि प्रकृतिके सूक्ष्म पर्य- 
वेक्षफका प्रमाण दिया है, तथापि उनके निकट , प्रकृति काव्य-चमत्कारके 
लिए उपयोज्य एक साधन-मात्र है| प्रकृतिके मानवीकरणकी बात तो दूर 
रीति-कालके कवि उसकी स्वकत्र इयत्तके प्रत्नि भी उद्ासीन हैँ+-उनके 
निकट वह केवल एक अभिप्राय हे--अलंकृ तिके काम आ' सकता हैँ। यह 
प्रकृतिसे राग-सम्बन्धकी जर्जरताका ही परिणाम था कि रीति-कालीन 
कवि प्राकृतिक तत्त्वोकी सूची प्रस्तुत कर देना ही उद्दीपनके लिए पर्याप्त 
समझने लगा । यदि उसका राग-सम्बन्ध कुछ भी प्राणवान्‌ होता, तो वह 
समझता कि प्रकृृति-सम्बन्धी शब्दावलीका ऐसा कोशवत्‌ उपयोग उद्दीपन का 
भी काम नही कर सकता क्योंकि जिस काव्यमें रागका अभाव स्पष्ट लक्षित 
होता है वह दूसरेमे राग-भाव नहीं जगा सकता, अपने अभावको चाहे 
कितने ही कोशलसे, छिपाया गया हो । प्रकृतिके बाहर आकारोंकी सुची 
बनानेकी यह प्रवृत्ति रीति-काल तक ही' सीमित नहीं रही बल्कि आधुनिक 
काल तक चली आयी । बीसवी शतीमे भी जो महाकाव्य लिखें गये वे 
अधिकतर प्रकृति-वर्णनकी इसी छीककों पकड़े रहे और पिंगल-अन्थोंने भी 
अभ्यासियोके लिए विभावोंकी सूचियाँ प्रस्तुत कीं । 

वास्तवमें इस जीर्ण परम्परासे विमुख होकर प्रकृतिको काव्यमें नये 
प्राण देनेकी प्रवृत्ति हिन्दीमें पश्चिमी साहित्यके, अथवा उससे प्रभावित 
बंगला साहित्यके सम्पर्कसे जागी । इस कथनका अभिप्राय यह कदापि नहीं 
हैं कि खड़ी बोलीका प्रकृति-वर्णत अनुकृति है, क्योकि अनुकृतिका विरोध 
ही तो इसकी प्रेरणा रही । अभिप्राय यह भी नहीं है कि हिन्दी कवि अपने 
पूर्वैजोंकी अनुकृति छोडकर विदेशी कवियोंकी अनुकृति करने लगें, क्योंकि 
हिन्दीकी नयी प्रवृत्ति प्राचीनतर भारतीय परम्पराओंसे कटी हुई कदापि 
नहीं थी । बल्कि उदाहरण देकर दिखाया जा सकता है कि कैसे छायावादके 
ओर परवर्त्ती प्रमुख कवियोने पूरे आत्म-चेतन भावसे संस्कृत काब्योंसे और 
वैदिक साहित्यसे न केवल प्रेरणा पायी घरन्‌ उपमाएँ और विम्ब ज्योंके-त्यों 
ग्रहण किये । 

पश्चिमी साहित्यसे प्रेरणा पानेका आहय यह भी नहीं है कि यदि 
पश्चिमसे सम्पर्क न हुआ होता तो हिन्दी साहित्यभे प्रकृतिकी नयी चेतना 
न जागी होंती। वास्तवमें किसी भी प्रवृत्तिके बारेमें यह नहीं कहा जा 
सकता कि वह किसी विशेष, साहित्यमें कभी नहीं प्रकट होगी । जो साहित्य 

जीवित है--अर्थात्‌ जिसरसाहित्यकों रचनेवाला;[समाज जीवित है--उसमें 
समय-सम्रयपरः जीर्णताका विरोध करनेवाली नयी प्रवृत्तियाँ प्रकट होंगी 
ही । दूधरे साहित्योंसे प्रश्नाव ग्रहण करनेकी भी एक क्षमता और तत्परता 
होनी चाहिए जो हर साहित्यमें हर समय वर्तमान नहीं होती बल्कि विकास 
अथवा प्ररिपक्‍्वब्ाक़नी विदेष्न अवस्थामे ही अग्ती हैं। इसलिए किसी प्रभाव- 
से जो रचनात्मक प्रेरणा मिली है उसे अनुकृति कहना या हेये मानना 
अनुचित है और बहुधां ऐसी समालोचना करनेवारेके आत्मावसाद अथवा 
हीनभावका ही द्योतक होता है। शिशु बोलना अनुकरणसे ही सीखता है, 
किन्तु कवि-समुदायमें रख देनेसे ही बालक कबिता नही करते रूगता | 
जब वह कविता रचता है तो वह इतने भरसे अनुक्ृति नहीं हो जाती कि 
वह कवियोंके सम्पर्कम रहा और उनसे प्रभाव ग्रहण करता रहा । उसकी 
प्रहणशीरूता ओर उसपर आधारित रचना-प्रवृत्ति स्वयं उसके विकास और 
उसकी दशाक्तिके द्योतक हैं । 


पश्चिमी काव्यके परिचयसे भारतीय कवि एक बार फिर प्रकृतिकी 
* स्वतन्त्र सत्ताकी ओर आक्ृष्ट हुआ । कहा जा सकता है कि इसी परिचयके 
आधारपर वह स्वयं अपनी परम्पराको नयी दुृष्टिसे देखने रंगा और उसके 
सार तत्त्वोंको नया सम्मान देने छगा । निःसन्देह अनुकरण भी हुआ, किन्तु 
जो केवल मात्र अनुकरण था वह कालान्तरमें उसी गौण पदपर आ गया 
जो उसके योग्य था | उषा-सुन्दरीका मानवी रूप छायावादियोंका आविष्कार 
नहीं था, और उसकी परम्परा ऋग्वेद तक तो मिलती ही है। किन्तु जब 
कविने छायाकों भी मानवी आकृति देकर पूछा : 
कौन, कौन तु्र, परिहृत-बसना 
म्लानमना, भु-पतिता-सी ? 
तब उसके अवचेतनमें वैदिक परम्परा उतनों नहीं रही होगी जितना 
अंग्रेज़ी रोमांटिक काव्य जिसमें प्राकृतिक शक्तियोंका मानवीकरण साधारण 
बात थी । 
किन्तु नयापन केवड इतता नहीं था--पुरानेपनका नया संवार-भर 
तहीं था । मानवोकरण केबल विषयाश्रित नहीं था । बल्कि प्रकृतिंके मानवी- 
करणका विषयिगत रूप और भी अधिक महत्त्वपूर्ण था । 


द् कपक्‍़ररा 


२ 
मानवीकरणका यह पक्ष वास्तव वेयक्तिकीकरणका पक्ष था। यही 


तत्त्व था जिसने प्रकृति-वर्णनको प्राकृतिक अभिप्रायोंके वर्णनसे अछूग करके 
, काव्योचित दृष्टिका रूप दे दिया। यद्यपि नये जागरणने हिन्दी कबिताका 
सम्बन्ध रीतिकालके अन्तरालके पार अपक्चंशों, प्राकृतों और संस्कृत काव्यकी' 
परम्परासे जोडा था, तथापि इसक़े आधारपर जो द्वुद्य-चित्र ,सामने ज्ञाये वे 
नये होकर भी इस अर्थमें एकरूप थे कि विभिन्न कवियोंके द्वारा प्रस्तुत 
किये गये होनेपर भी वे मूलतः: समान थें--ऐसा नहीं था कि उस विशेष 
कविके व्यक्तित्वसे उन्हे अलग किया ही न जा सके । दार्शनिक पृष्ठिकाके 
विचारसे कहा जा सकता है कि सुमित्रानन्दन पन्‍्तने प्रकृतिकी कल्पना 
प्रेयसीके रूपमें की और 'निराला' ने संवाहिका शक्तिके रूपमें; और दोनों 
कवियोंके प्रकृति-चित्रणमें समानता और अन्तर दोनों ही पहचाने जा सकते 
है । किन्तु जिस व्यक्तिगत अन्तरकी बात हम कह रहे है वह इससे गहरा 
था। निः:सन्देह काद्यगत चित्रोपर कविके व्यक्तित्वके इस आरोपका 
अध्ययन पश्चिमी साहित्यके सन्दर्भभ किया जा सकता है और दिखाया 
जा सकता है कि उसमें भी अग्रेज़ी रोमांटिक काव्यके व्यक्तिवादका कितना 
प्रभाव था । और यदि व्यक्तिवादके विक्ृत प्रभावोंकों ही ध्यानमें रखा जाय 
तो यह भी सिद्ध किया जा सकता है कि पश्चिमी प्रभाव यहाँ भी विक्ृतियों- 
का आधार बना, जैसा कि वह परिचममे भी बना था। किन्तु किसी 
प्रभावका केवल उसकी विक्ृतियोके आधारपर मूल्यांकन नहीं किया जा 
* सकता । और रोमांटिक व्यक्तिवादका स्वस्थ प्रभाव यह था कि उसने 
प्रकृतिके चित्रोंकी एक नयी रागात्मक प्रामाणिकता दी। जो तथ्य था 
और सबका जाता हुआ था उसे उसने एक व्यक्तिका पहचाना हुआ 
बनाकर उसे सत्यमें परिणत कर दिया । जहाँ यह व्यक्तिगत दर्शन केवल 
असाधारणत्वकी खोज हुआ--और यह प्रवृत्ति परदिचममें भी रक्षित हुई 
जैसी कि हिन्दीके कुछ नये कवियोंमें--वहाँ उत्तम काव्यका निर्माण नहीं 
हुआ 4 जैसा कि रामचन्द्र शुक्लने कहा है : 
केवल अ्रसाधारणत्व-वर्शनकी रुचि सच्ची सहृदयताकी पहचान 
नहों है 
किन्तु जहाँ व्यक्तिगत दर्शनने उसपर खरी अनुभूतिकी छाप , लगा 
दी वहाँ उसके देखे हुए बिम्ब और दृष्य अधिक प्राणवान्‌ और जीवन- 
स्पन्दित हो उठे । यह भी रामचन्द्र शुक्लका ही कथन हैँ कि 
वस्तुश्नोंके रूप और श्रास-पासकरे चस्तुश्नोंका ब्यौरा जितना ही स्पष्ट 

या स्फुट होगा उतना ही पूर्ण बिम्ब ग्रहण होगा भौर उतना ही भ्रच्छा 
हृश्य-चित्रण कहा जायेगा । 
और यह व्यक्तिगत दर्शन या निजी अनुभूतिकी तीम्रता ही है जो 

वस्तुओंके रूपको 'स्पष्ट या स्फुद' करती है। प्रकृतिके जो चित्र रीति-कालके 
कवि प्रध्तुत कहते थे, वे,भी यथातथ्य होते थे। उस काव्यकी समवर्तिनी 
चित्र-कलामें शिकार इत्यादिके जो दुश्य आँके जाते थे वे भी उतने ही रीति- 
सम्मत और यथातथ्य होते थे । किन्तु व्यक्तिगत अनुभूतिका स्पन्दन उनमें 
नहीं होता था और इसीलिए उनका प्रभाव वेसा मर्मस्पर्शी नहीं होता था । 
बाँसोंके शुरमुठ पहले भी देखे गये थे, किन्तु सुमित्रानन्दन पन्‍्तने जब 
लिखा-- 

बाँसों का फुरमुत--- 

सनन्‍्ध्या का भुटपुट--- 

हैं चहुक रही चिड़ियाँ : 

दी-बी-ठी दुट्‌-ठुद । 
तब यह एक झुरमुट बाँसोके और सब शुरमुटोंसे विशिष्ट होगया, क्योंकि 
व्यक्तिगत दर्शन और अनुभूतिके खरेपनने उसे एक घनीभूत अद्वितीयता 
दे दी | इस प्रकारके उदाहरण “निराला” और पनन्‍्तकी कविताओंसे अनेक 
दिये जा सकते हैं । परवर्ती काव्यमें भी वे प्रचुरतासे मिलेंगे, भले ही उनके 
साथ-साथ निरे असाधारणत्वके मोहके भी अनेक उदाहरण मिल जावें। 
जब हम ददय-चित्रणकी परम्पराका अध्ययन इस दृष्टिसे करते है तब यह 
स्पष्ट हो जाता है कि छायावादने प्रकृतिको एक नया सन्दर्भ और अर्थ 
दिया, जो उसे न केवल उससे तत्काल पहलेके खड़ी बोलीके युगसे अलग 
करता है बल्कि खड़ी बोलीके उत्थानसे पहलेके सभी युगोंसे भी अलग 
करता है । सुमित्रानन्दन पन्‍त और, सूर्यकान्त त्रिपाठी निराला इस नये 
पथके दालाका-पुरुष हैं, किन्तु इसके पूर्व-संकेत श्रीधर पाठक और रामचन्द्र 
इक्‍लके प्रकृति काव्यमें ही मिलने लगते हैं । 


नयी कविता, जहाँ तक प्रकृति-चित्रोंके अनुभूतिगत खरेपनकी बात है, 
छायावादसे अहग दिल्लाम नहीं गयी है। असाधारणकी खोजके उदाहरण 
उसमें अधिक भिलेंगे, और तत्त्रका कच्चापन अथवा भाषाका अटपंटापन 
भी कहीं अधिक | बल्कि भाषाके विष्यमें एक प्रकारकी अराजकता भी 

लक्षित हो सकती है, जिसका विस्तार लोक-साहित्यकी ओर उन्मुखता' 
या 'लोकके निकटतर पहुँचनेके लिए बोलियोंसे शब्द ग्रहण करनेकी प्रवृत्ति 
की ओट लेनेपर भी छिप नहीं सकता। पद्चव क्री भूमिका पन्‍तने जिस 
सूक्ष्म शब्द-वेतनाका परिचय दिया था, भाषाके व्यवहारके प्रति, वैसा 
जागरूक भाव नयी कविताके किरले कवियोंमे ही* मिलेगा (“छायावाद-युगमें 
भी ऐसे कवि कम विरल नही थे; अराजकता ऐसी नहीं थी )। ये दोष 
उन नयी प्रवृत्तियोंका ऋण पक्ष है जो कि नये काव्यकों अनेक समानताओ 
के बावजूद छायावादके काव्यसे पृथक्‌ करती हैं । 

किन्तु जहाँ तक प्रकृति-वर्णन और प्रकृति-चित्रणका प्रश्न है, नथी 
कविताकी विशिष्ट प्रवृत्तियाँ सब ऋण-मूलक ही नहीं है, न उसका धन 
पक्ष छायावादसे सर्वथा एक-रूप। उसकी विशिष्टताको ठीक-ठोक पहचाननेके 
लिए हमें फिर अपने तत्सम्बन्धी प्रश्नके सही निरूपणपर बल देना होगा । 
प्रकृतिके उपयोगमे «क्या अन्तर आया, यह प्रश्न भी अप्रासग्रिक नहीं है; 
पर मूल्योंकी ठीक-ठीक समझनेके लिए इससे गहरे जाकर फिर यही प्रश्त 
पूछना चाहिए कि जिस प्रकृतिकी ओर कवि आदक्ृष्ट है वह प्रकृति 
कैसी है ? 

स्पष्ट है कि आजका कवि जिस प्रक्ृृतिसे परिचित होगा वह उससे भिन्न 
होगी जो आरण्यक कवियोंकी परिचित रही । यह नही कि वन-प्रदेश आज 
नहीं है, या झरने नहीं बहते, या मृग-छौने चौकड़ी नहीं भरते, या ताल- 
सरोवरोमे पक्षी किलोलें नहीं करते। पर आजके क़सबों और शहरोंमें 
रहने वाले कविके लिए ये सब चित्र अपवाद-रूप ही है । केवल इन्हींका 
चित्रण करनेवाला लेखक एक प्रकारका पलायनवादी ही ठहरेगा--क्‍्योंकि 
बह अपने अनुभूतके मुख्यांशकी उपेक्षामें एक अप्रधान अंशको तूल दे रहा 
होगा । इतना ही नहीं, अनेकोके लिए तो गॉव-देहातके दृश्य भी इनकी 
अपेक्षा कुछ ही कम अपरिचित होगे, और उन्हें 'अहा आम्य जीवन भी 
क्या है !” जैसे वर्णन न केवल काव्यकी दृष्टिसे घटिया छोंगे बल्कि उनकी 
अनुभूति भी चेष्टित और अयथार्थ छगेगी। भारतका कृषि-प्रधानत्व अब 
भी मिटा नहीं है और इसलिए यह प्रायः असम्भव है कि किसी भारतीय 
कविने खेत देखे ही न हों, पर 'खेत देखें हुए होने और देहाती प्रकृतिका 
अनुभव रखने मे अन्तर वैसा नगण्य नहीं है । 

अनुभव-सत्यतापर--«्यक्तिगत अनुभूतिके खरेपनपर-जो आग्रह छाया- 
बादने आरम्भ किया था--काव्यके परम्परागत अभिप्रायों और ऐतिहासिक 

पौराणिक वृत्तको ही अपना विषय ने मानकर, अनुभूति-अत्यक्ष और अन्त- 
ह्वेतन-संके तितको सामने छाना छायावादी विद्रोहका एक रूप रहा --वह 
नयी केवितामें भी वर्तमान है। पर कृतिकारत्व' जब समाजके किसी 
विशिष्ट सुविधा-सम्पन्न अंग तक सीमित नहीं रहा है, तब यह सच्चाईका 
आग्रह ही कबिफे क्षेत्रकों मर्यादित भी करता है। जिस गिरि-वन-निर्मर 
के सौन्दर्यको संस्कृतका कवि किसी भी प्रदेशमें मूर्त कर सकता था, उसे 
यथार्थमे प्रतिष्ठित करनेके लिए आज कवि पहले आपको मंसरीकी सैर 
पर ले जाता है या नैनीताहुकी झ्ीलपर, या कद्मीर या दाजिलिद; 
जिस ग्राम-सूषमाका वर्णन खड़ी बोलीके कवि इस दातीके आरम्भमें भी 
इतने सहज भावसे करते थे, उसे सामने लानेसे पहले कवि अपने प्रदेश 
अथवा अंचलूकी सीमा-रेखा निर्धारित करनेको बाध्य होता है-वयोंकि वह 
जानता है कि प्रत्येक अंचकका प्राम-जीवन विशिष्ट है और एकका' अनु- 
भव दूसरेको परखनेकी कसौटी नहीं देता---और यही कारण है कि नयी 
कविताके प्रकृति-वर्णनमें ऐसे दश्योंका वर्णन अधिक होने लगा है जो 
किसी हद तक प्रादेशिकतासे परे हो सकते है--जो प्रकृति-क्षेत्रकी आत्य- 
स्तिक' घटनाएँ हँ--सुर्योदय, सूर्यास्त, बरसातकी घटा, आँधी"“'इतना ही' 
नहीं, उसमें गोचर अनुभवोंका विपर्यय भी अधिक होता है। यथा, दृश्य 
को 'मूर्त) करनेके लिए वह जो अनुभूति-चित्र' हमारे सम्मुख छांता है 
उसका आधार दृष्टि ( अथवा प्राण ) ने होकर स्पर्श हो जाता है-+अर्थात्‌ 
वह दृश्य रहता ही नहीं । बसस्तके वर्णनमें फूलों-कोपलोंका स्पष्ट और 
स्फुट ब्योरा' देने चछते ही एक प्रदेश अथवा क्षेत्रके साथ बेंध जाना पड़ता, 
ओर यही बात गन्धोंकी चचासे होती; पर वसन्‍्तको' यदि केवल धूपकी 
स्निर्प गरमाईके आधारपर ही अनुभूति-अत्यक्ष किया जा सके तो प्रादेशिक 
सीमा-रेखाएं क्यों स्रींबी जानें ? 

निस्सन्देह अति कर जानेपर यही प्रवृत्ति स्वयं अपनी शत्रु हो जा 
 पकती है और अनुभूति-सत्यता तथा व्यापकताका ब्िमुख आग्रह फिर ऐसी 
स्थिति ला सकता है जिसमें कविता यस्‍्त्॒वत्‌ कुशलताके साथ बने-बनाये 
अभिप्रायोंका निरूपण, रक्तन्मांस-हीन विम्बों और प्रतीकोंका सृजन हो 
जावे ।., प्रतीक ही नहीं, विम्ब भी कितनी जल्‍दी प्रभावहीन, निष्प्राण 
अभिप्राय-भर हो जाते हैं, समकालीन साहित्यमें नागफनी, कैबदस और 
गुलमोहरकी छीछाकेदर इसका शिक्षाप्रद उदाहरण हैं! पर अभी तो 
खतरा अधिकतर सैद्धान्तिक है, और अभी नमी कविताके सम्मुख अपनेको 

अपनी प्रकृतिके अनुरूप बनानेके प्रयत्नके लिए काफ़ी खुला क्षेत्र है। बल्कि 
अभी तो व्यापक प्रतीकोंकी इस खोजकी ओर अल्प-संख्य कवि ही प्रवृत्त 
हुए है, और प्रामाणिकताका आग्रह आचछिक, प्रादेशिक अथवा पारिवेशिक 
प्रवृत्तियोंमें ही प्रतिफलित हो रहा है । 


नयी काब्य प्रवृत्तियोंको सामने रखकर एक अर्थमें कहा जा सकता है 
कि प्रकृति-काव्य अब वास्तवमे है ही नहीं। एक विशिष्ट अर्थमे यह भी 
कहा जा सकता है कि छायावादका प्रकृति-काव्य अपनी सीमाओंके बावजूद 
अन्तिम प्रकृति-काव्य था; यदि छायावादी काव्य मर गया है तो उसके 
साथ ही प्रकृति-काव्यकी अन्त्येष्टि भी हो चुकी है। किन्तु ऊपरके निरूपणसे 
यह स्पष्ट होना चाहिए कि ऐसा एक विशिष्ट अर्थमें ही कहा जा सकता 
है; और वह विशेषता नये प्रकृति-काव्यका शील-निरूपण करनेमे सहायक 
होती है। 

छायावादके लिए 'प्रकृति' मानवेतर यथार्थका पर्याय नहीं थी, मानवके 
साथ मानव-निर्मितिकों छोड़कर शेष जगत भी उसकी प्रकृति नहीं था । 
बल्कि इस शेषमें जो सुन्दर था, जो सौष्ठव-सम्पन्न था, जो 'रूप-सम्पन्न 
था, वही उसका लक्ष्य था। शास्त्रीय ( 'क्लासिकल' ) दुृष्टिमे प्रकृतिकी 
हर क्रिया और गति-विधि एक व्यापक नियम अथवा ऋतकी साक्षी है, 
छायावादकी दृष्टि ऋतको अमान्य नहीं करती थी पर उसका आग्रह रूप- 
सोष्ठवपर था । नयी कवितामे रूपका आग्रह कम नहीं है, पर उसने सौष्ठव 
वाले पक्षकों छोड़ दिया है, तद्गत्तापर ही वहु बल देती हैं। व्यवस्थित 
संसार के स्थानमें सुन्दर ससार की प्रतिष्ठा हुई थी; अब उसके स्थानमें 
'तद्गत्‌ संसार' ही सामने रखा जाता हैं। इतना ही नहीं, मानव-निर्भितिकों' 
भी उससे अछूग नहीं किया जाता--कक्‍्योंकि ऐसी असम्पृकत प्रकृति अब 
दीखती ही कहाँ है ! 


इस प्रकार प्रकृति-वर्णनका वृत्त कालिदासके समयसे पूरा घूम गया 
.; है । कालिदास 'प्रकृतिके चौखटेमें मानवी भावनाओंका चित्रण', क्रते थे; 
_ आजका कवि समकालीन मानवीय संवेदनाके चौखटेमे प्रकृति!कों बैठाता 
है। और, क्योंकि समकालीन मानवीय स्ेदना बहुत दूर तक विज्ञानकी 
आधुनिक प्रवृत्तिसे भर्यादिव हुई है,, इसलिए यह भी कहा जा सकता है 


ु भूमिका 2१३ 


कि आजका कवि प्रकृतिको विज्ञानकी अधुनातन अवस्थाके चौखठेमे भी 
नेठाता है। ऋतका स्थान वैज्ञानिक शोधने लिया है । किन्तु ऋत सनातन 
ओर आत्यन्तिक था, वैज्ञानिक शोधके विड्मान प्रतिदित बदलते हैं'''"फलत 
प्रकृतिका सान्तिध्य नये कविकों पहलेका-सा आश्वस्त भाव नहीं देता, 
उसकी ,आस्थाक्षोंकों पुष्ट तहीं करता--इसक्े लिए वह नभे प्रतीकोंकी खोज 
करता हैँ । पर प्रतीकोंकी रचनाके--उनकी अर्थवत्ताके विकास और ह्ास- 
के--अन्वेषणका क्षेत्र, चेतन और अवचेतनके सम्बन्धोंका क्षेत्र है; जो' 
जोखम-भरा भी है और केवल भ्रकृति-काव्यके रूप-परिवर्तनके वर्णनके लिए 
अनिवार्य भी नहीं है, अतः उसमें भटकना असामयिक होगा । 


किन्तु प्रस्तुत संकलन-ग्रस्थके प्रणयनकी मूल प्रेरणाको ध्यानमें रखते 
हुए कदाचित्‌ इतना कहता उचित होगा कि यदि इस विशेष अर्थमे छाबा- 
वाद वस्तुतः अस्तिम प्रकृति-काव्य था, तो सुमित्रानन्दन पन्‍्त स्वभावत: 
युग-कवि रहे । अथवा--ऐसा इकेष इस प्रसंगम क्षन्तव्य हो तो--पह कहा 
जाय कि पन्‍त और “निराला प्रकृति-काव्यके अन्तिम युगके युग-कवि रहे । 
हमारे सौभाग्यसे दोनों ही कवि हमारे मध्यमे है, यद्यपि छायावादका युग 
बीत चुका माना जाता है। किन्तु युग-कविका युगकों अतिक्रान्त करना ही 
स्वाभाविक है । सुमित्रानन्दन पन्‍तकी अद्यतन रचनाएँ उन प्रकृतियोंके प्रति- 
कूल नही है जिनकी हम उनकी रचनाओंसे परवर्ती कालके लिए उद्भावना 
करते, यह उनकी दृष्टिके खरेपनका ही प्रमाण है । 


“-सच्चिदानन्द वात्स्यायन 


१४ कपास्वरा 


रूपम्वबरा 


रूप-श्री 


पहला अवतरण 
विभावन 


अमीर खुसरो ' [ १२५५-१३२४ ] 


तारों-भरा आकाश 


एक थाल मोती से भरा, 

सब के सिर पर ओंधा धरा, 
चारों ओर वह थाली फिरे, 
मोती उस से एक न गिरे । 


तारों-भरा प्राकाश २१ 


नज्ीर अकपराभादी [ १७३५-१८३० ] 


२२ 


बरसात की बहारें 


हैं इस हवा में क्या-क्या बरसात की बहारें 
सब्ज़ों की लहल्हाहट बाग़ात की बहारें 
बूँदों की कमममाहट क्रतरात की बहारें 
हर बात के तमाशे हर घात की बहारें 
क्या-क्या मची हैं यारो बरसात की बहारें। 


बादल हवा के ऊपर हो मस्त छा रहे हैं 
झड़ियों की मस्तियों से धूमें मचा रहे हैं 
पड़ते हैं पानी हर जा जरू-धरू बना रहे हैं 
गुलज़ार भींगते हैं सब्ज़े नहा रहे हैं 
क्या-क्या मची हैं यारो बरसातकी बहांरें | 


मरे हैं मौज डाबर दरिया रमेड रहे हैं 

मोर-ओ-पपीहे कोयरू क्या-क्या उमेड रहे हैं 

झड़ कर रही हैं झड़ियाँ नाले उमेंड रहे हैं 

बरसे हैं मेंह झड़ाझड़ बादल घुमेंड रहे हैं 
क्या-क्या मची हैं यारो बरसात की बहारें । 


तजी र झ्रकबरामांदी 


जंगल सब अपने तन पर हरियाली सज रहे हैं 
गुल-फूल माड़-बूटे कर अपनी घज रहे हैं 
बिजली चमक रही है बादरू गरज रहे. हैं 
अल्छाह के नक़ारे नौबत के बज रहे हैं 
क्या-क्या मर्ची हैं यारो बरसात की बहाँर । 


बादल छगा टकोरं नौबत की गत लगावे 
भींगुर झंगार अपनी सुरनाइयाँ बजावे 
कर शोर मोर-बगले झड़ियों का मुँह हिलावें 
पी-पी करें पपीहे मेंढक मलार गांवें 
क्या-क्या मची हैं यारो बरसात की बंहारें । 


हर जा बिछा रहा है सब्ज़ा हरे बिछोने 

क्रुदरत के बिछ रहे हैं हर जा हरे बिछोने 

जंगढछों में हो रहे हैं पेदा हरे बिछौने 

बिछवा दिये हैं हक़ ने क्या-क्या हरे बिछोने 
क्या-क्या मची हैं यारो बरसात की बहारें । 


सब्ज़ों की लहल्हाहट कुछ भत्र की सियाही 
और छा रही घटाएं सुख औ सफ़ेद, काही 
सब भींगते हैं घर-घर ले माह-ता-ब-माही 
ये रंग कोन रंगे तेरे सिवा इलाही 
क्या-क्या मची हैं यारो बरसात की बहार । 


क्या-क्या रखे हैं या रब सामान तेरी क्रुदरत 
बदले हैं रंग क्या-क्या हर आन तेरी कुदरत 


दाह, 


१, चाँदसे लेके मछली तक । 


बरसातकी बहारें २३ 


श्४ं 


सब मस्त हो रहे हैं पहचान तेरी क्रुदरत 
तीतर पुकारते हैं सुबहान तेरी क्रुद्रत 
क्या-क्या मची हैं यारो बरसात की बहारें । 


कोयल की कूक में भी तेरा ही नाम हैगा 
और मोर की रटल में तेरा पयाम हेगा 
ये रंग सौ मज़ें का जो सुबह-ओ-शाम हैगा 
ये और का नहीं है तेरा ही काम हैगा 
क्या-क्या मची हैं यारो बरसात की बहारें । 


बोलें बये बटेर क्रूमरी पुकारे कू-कू 

पी-पी करे पपीहा बगले पुकारें तू-तू 

क्या हुदहुदों की हक़हक़ कया फ़ाख़तों की ह-ह 

संब रट रहे हैं तुझ्म को क्‍या पंख क्या पसखेरू 
क्या-क्या मची हैं यारो बरसात की बहारें । 


जो मस्त हों उधर के कर शोर नाचते हैं 
प्यारे का नाम के कर क्या ज़ोर नाचते हैं 
बाद हवा से गिर-गिर, धनघोर नाखते हैं 
मेंढक उछल रहे हैं और मोर नाचते हैं 
क्या-क्या मची हैं यारो बरसात की बहारें । 


[ 'नज्ञीरकी बानी से ] 


नज़ोर ग्रक्षराबादी 


भारतेन्दु हरिश्चन्द्र [ १८५०-१८८५ ] 
हरी हुई सब भूमि 


बरषा सिर पर आ गयी हरी हुईं सब भूमि 
बागों में झले पड़े, रहे अ्रमण-गण झमि | 
कर के याद कुठुम्ब की फिरे विदेशी छोग 
बिछड़े प्रीवमवालियों के सिर छाया सोग । 
खोल-खोल छाता चले लोग सड़क के बीच, 
कीचड़ में जूते फंसे जेसे अध में नीच । 


[ भारतेन्दु-प्रन्थावली' से | 


हरी हुई सत्र भूमि २५ 


'शंकर' ( नाथूराम शर्मा ) 


२५ 


काल का वाषिक विलास 


सविता के सब ओर मही माता चकराती है, 
घम-घूम दिन, रात, महीना वर्ष मनाती है, 
कल्प लो अन्त न जाता है, 

हा, इस अस्थिर कालू-चक्र में जीवन जाता है । 


छोड़ छद॒न प्राचीन, नये दल वृक्षों ने धारे, 

देख विनाश, विकाश, रूप, रूपक न्यारे-न्यारे, 
दुरज्ली चेत दिखाता है, 

हा, इस अस्थिर कारू-चक्र में जीवन जाता है । 


सूख गये सब खेत सुखा दी सारी हरियाली, 
गहरी तीत निचोड़ मेदिनी रूखी कर डाली, 
धूढ़ वेशाख जड़ाता है, 

हा, इस अस्थिर कार-चक्र में जीवन जाता है। 


दामिनि को दमकाय दहाड़े धाराधर धाये, 
मीरुत ने ऋकभोर झुकाये झूमे झर छाये, 

लगी आषाढ़ बुझाता है, .. 

हा, इस अस्थिर काल-चक्र में जीवन जाता है । 


[ १८५९-१९३२ ] 


बॉकर” 


गुल्म, ढता, तरु-पुर्ज अनूठे दृश्य दिखाते हैं, 
बरसे मेहर विहंग विछासी मज्नल गाते हैं, 
झुछाता श्रावण भाता है, । 

हा, इस अस्थिर काल-चक्र'में जीवन जाता है । 


उपजे जन्तु अनेक झिलारे शील, नदी, नाछे, 
भेद मिटा दिन-रात एक-से दोनों कर डाले, 
मघा भादों बरसाता है, 

हा, इस अस्थिर काल-चक्र में जीवन जाता है। 


फूल गये सर काँस बुढ़ापा पावस पै छाया, 
खिलने रूगी कपास शीत का शत्रु हाथ आया, 
कृषी को क्वार पकाता है, 

हा, इस अस्थिर काल-चक्र में जीवन जाता है । 


गुद्ध हुए जलू-बायु, खुला आकाश, खिले तारे, 
बोये विविध अनाज, उगे अंकुर प्यारे-प्यारे, 
दिवाली कातिक छाता है, 

हो, इस अस्थिर कालू-चक्र में जीवन जाता है । 


शीतल बहें समीर, सभी को शीत सताता है, 
हायन-भर का भेद जिसे देवज्ञ बताता है, 
अग्रहायन से पाता है, 

हा, इस अस्थिर काछ-चक्र में जीवन जाता है । 


टपके ओस तुषार पड़े, जम जाता है पानी, 
कट-कट बाजे दाँत मरी जकन-शूरों की नानी, 


काल का बाषिकृ विलास 


रख 


श्द्ध 


पुजारी पौष न म्हाता है, 
हा, इस अस्थिर काल-चक्र में जीवन जाता है । 


हुआ मक्र का अन्त, घटी सरदी, अम्बा बौरे, 
बिकसे सुन्दर फूछ अरुण, नीछे, पीले, धौरे, 
माघ मधु को जन्माता है, 

हा, इस अस्थिर काल-चक्र में जीवन जाता है । 


खेत पके अब आँख ईश ने उन्नति की खोली, 
अन्न मिला भर-पूर प्रजा के मन मानी होडी, 
फल्गुन फाग खिलाता है, - 
हा, इस अस्थिर कार-चक्र में जीवन जाता है । 


विधु से इन का अब्द बड़ाई इतनी लेता है, 
जिस का तिगुना मान मास पूरा कर देता है, 
वही तो लोंद कहाता है, 

हा, इस अस्थिर काल-चक्र में जीवन जाता है | 


किया न प्रभु से मेल, करेगा क्या मन के चीते, 
अबलों बावन वष वृथा शंकर तेरे बीते, 

न पापों पे पछताता है, 

हा, इस अस्थिर कारू-चक्र में जीवन जाता है । 


[ शंकर-सर्वस्थ से | 


बालमुकुन्द गुप्त ' [ १८६५-१९३७ ] 
वसन्तोत्सव 


आ आ प्यारी बसन्‍त सब ऋतुओं में प्यारी 
तेरा शुभागमन घुन फूली केसर क्यारी । 
सरसों तुझको देख रही है भाँख उठाये 
गंदे छे-ले फूल खड़े हैं सजे सजाये । 

आस कर रहे हैं टेसू तेरे दर्शन की 
फूल-फूल दिखलाते हैं गति अपने मन की । 
बौरायी-सी ताक रही है आम की मौरी 
देख रही है तेरी बाट बहोरि-बहोरी । 

पेड़ बुलाते हैं तुझको व्हनियाँ हिलाके 

बड़े प्रेम से टेर रहे हैं हाथ उठा के | 
मारग तकते बेरी के हुए सब फल पीछे 
सहते-सहते शीत हुए सब पत्ते ढीढे । 

नीबू नारंगी है अपनी महक उठाये 

सब अनार है कलषियों की दरबीन लगाये । 
पत्तों ने गिर-गिर तेरा पाँवड़ा बिछाया 
भाड़-पोछ वायू ने उसको स्वच्छ बनाया | 
फुल्सुधनी को टोली उड़-उड़ डाली-डाछी 
झूम रही है मद में तेरे हो मतवाली | 


इस प्रकार है तेरे आने की तैयारी 
आ आ प्यारी बसन्‍्त सब ऋतुओं में प्यारी | 


वसन्‍्तोत्सव २६ 

एक समय वह भी था प्यारी जब तू आती, 
हष-हास्य, आमोद, मौज-आनन्द बढ़ाती । 
होते घर-घर बन-बन मंगरूचार बधाई, 
राव-चाव से होती थी तेरी पहुनाई । 
ठौर-ठौर पर गांये जाते गीत सुहाने, 

दूर-दूर जाते तेरा तिहवार मनाने । 

कुछ दिन पहिले सारे बन-उद्यान सुधरते, 
सुन्दर-सुन्द्र कुंज मनोहर ठाँव सँबरते | 
लड़की-लड़के दोड़-दौड़ उपबन में जाते, 
अच्छे-अच्छे फूल तोड़ते हार बनाते । 
क्यारी-क्यारी में फिर जाते मालिन-माली, 
चुग-चुग सुन्दर फूल बनाते कितनी डाली । 
ठाँव-ठाँव पर बिछती सुन्दर फटिक शिलाएँ, 
आने वाले बेठे छबि निरखें सुख पाये 

सखी देखने आती उनकी वह सुघराई, 

एक दूसरी को देती सानन्द बधाई । 

सारी शोभा देख-देखकर घर को फिरतीं, 

कह के अपनी बात मुदित सखियों को करतीं। 
कहती थीं प्रमुदित हो-हो के सब सुकुमारी, 
आ आ प्यारी बसन्‍त सब ऋतुओं में प्यारी । 


सब किसान मिल के अपने खेतों में जा कर, ' 
फूछ तोड़ते सरसों के आनन्द मना कर | 

बन में होते छड़कों के पाढे ओ' दंगल, 
चढ़ते ढाकों पर और फिरते जंगढू-जंगल | 
कूद-फाँद कर भाँति-भाँति की लीला करते, 
महा-मुद्ित हो जहाँ-तहाँ स्वच्छन्दु बिचरते | 


मालपुजुन्द गुप्त 


कोसों तक प्रथ्वी पर रहती सरसों छायी, 
देती ह॒ग की पहुंच तछक पीतिमा दिखाई । 
सुन्दर-सुन्दर फूछ वह उसके चित्त छुभाने,. 
बीच-बीच में खेत गेहूँ जो के मनमाने । 
वह बबूल की छाया चित*को हरने वाली? 
बह पीले-पीले फूलों की छटा निराली । 
आस-पास पालों के बट-वृक्षों का झुमर, 
जिसके नीचे वह गायों-भेसों का पोखर । 
गवाल-बारू सब जिन के नीचे खेल मचाते, 
बूँट चने के लाते, होले करते, खाते । 
पशु-गण जिन के तले बैठ के आनंद करते, 
पानी पीते, पगुराते, स्वछन्द बिचरते । 

पास चने के खेतों में बालक कुछ जाते, 
दौड़-दौड़ के सुरुचि साग खाते घर लाते । 
आपस में सब करते जाते खिल्ली-ठट्ठा, 
वहीं खोल कर खाते, मक्खन-रोटी मद्ठा । 
बातें करते कभी बैठ के बाँ घे पाली, 
साथ-साथ खेतों की करते थे रखवाली । 
कहते दृषित सभी देख फूछी फुलवारी, 

आ आ प्यारी बसन्‍त सब ऋतुओं में प्यारी । 


हाय समय ने एक साथ सब बात मिठायी, 

एक चिह्न भी उस का नहिं देता दिखलाई । 
कटे-पिटे, मिट गये वह सब ढाकों के जंगल, 
जिन में करते थे पशु-पक्षी नितप्रति मंगल | 


वसन्तोत्सव ३१ 


पतित-पावनी पूजनीय यमुना की धारा, 

सदा पाषियों का जो करती थी निस्तारा | 
अपनी ठोर आज तक वह बहती है निरमछ, 
बना हुआ है वेसा ही शीतल सुमिष्ट जल | 
विस्तृत रेती अब तक वेसी ही तट पर है, 
आस-पास वैसा ही वृक्षों का शूमर है । 

छिटकी हुई चाँदनी फेली है वृक्षों पर, 

चमक रहे हैं चारु रेणु-कण दृष्टि-दुःखहर । 

वही शब्द है अब तक पानी की हलूचक का, 
बना हुआ है स्वभाव ज्यों का त्यों जल-थल का । 
वोही फागन मास और ऋतुराज चही है, 

होली है और उस का सारा साज वही है। 
अहह देखने वाले इस अनुपम शोभा के, 

कहाँ गये चल दिये किघर मुंह छिपा-छिपा के ! 
घुन पड़ती नहिं कहीं आज वह ध्वनि सुखकारी, 
आ आ प्यारी बसन्त सब ऋतुओं में प्यारी | 


[ 'आलमुकुन्द-प्रन्थावक्ली से ] 


बालमुकुन्द गुप्त 


'हरिऔध' ( अयोध्यासिंह उपाध्याय ) | १८६५-१९४१ ] 
वृन्दावन-शोभा 


हरीतिमा का सु-विशाल-सिन्धु-सा 
मनोज्ञता की रमणीय-भूमि-सा, 
विचित्रता का' शुभ सिद्ध-पीठ-सा 
प्रशान्त-बृन्दावन दशनीय था । 


कलोलकारी खग-बृन्द-कूजिता 
सदेव सानन्द मिलिन्द-गुंजिता, 
रहीं सुकुंज वन में विराजिता 
प्रफल्लिता पल्‍्लबिता लतामयी । 


प्रशस्त-शाखा न समान हस्त के 
प्रसारिता थी उपपत्ति के विना, 
प्ररुब्ध थी पादप को बना रही 
लता-समालिंगन-लाभ-लारुसा | 


कई निराले तरु चारु-अंक में 
लुभावने-लीहित पत्र थे लसे, 
सदेव जो थे करते विवर्द्धिता 
स्व-लालिमा से वन की छलछामता । 
प्रसून-शोभी तरु-पुंज अंक में 
लसी ललामा छतिका' प्रफुल्छिता, 


वृन्दावन-शोभा ३३ 


ट्र्डं 


जहाँ तहाँ थी वन में विराजिता 
स्मिता-समार्लिंगित कामिनी-समा । 


सुदृलिता थी भति कान्त भाव से 
कहीं स-एला कतिका रवंग की, 
कहीं लसी थी महि मंजु अंक में 
सुलालिता-सी नव माधवी-छता | 


समीर संचालित मन्द-मन्द हो 

कहीं दलों से करता सु-केलि था, 

प्रसून-वर्षा-रत था, कहीं हिला 

स-पृष्प-शाखा सु-लता-प्रफुल्लिता । 
कहीं उठाता बहु-मंजु वीचियाँ 
कहीं खिलाता कलिका प्रसून की, 
बड़े अनुठेपन साथ पास जा 
कहीं हिछाता कमनीय-कंज था | 


अश्पेत, ऊदे, अरुणाभ, बैंगनी 

हरे, अबीरी, सित, पीत, सन्दली, 

विचित्र-वेशी बहु अन्य व्ण के 

विहंग से थी रूसिता वनस्थली । 
विभिन्‍न-आभा रुत रंग-रूप के 
विहंगमों का दुरू व्योम-पन्थ हो, 
स-मोद आता जब था दिगनत से 
विशेष होता वन का विनोद था | 


स-मोद जाते जब एक पेड़ से 
द्वितीय को, तोः करते विमुग्ध थे, 
कलोल में हो रत मंजु बोलते 
विहंग नाना रमणीय रंग के । 


ढ़ हरिभोष ग 


छटामयी कान्तिमती मनोहरा 
सु-चन्द्रिका से निज नील-पुच्छ के, 
सदा बनाता वन को -मनोज्ञ था 
कलापियों “का कुल केकिनी लिये । 


कहीं शुक्रों का दल बेठ पेड़ की 
फली सु-शाखा पर केलि-मत्त हो, 
अनेक मीठे फू खा, कदंश को 
गिरा रहा भू पर था प्रफुल्ल हो । 


कहीं कपोती स्व-कपोत को लिये 
बिनोदिता हो करती विहार थी, 
कहीं सुनाती निज-कन्त साथ थी 
स्व-काककी को करू-कंठ कोकिला | 


कहीं महा-प्रेमिक था पपीहरा 
कथा-मयी थी नव शारिका कहीं, 
कहीं कला-छोछुप थी चकोरिका 
ललछामता-आलूय लाल थे कहीं | 


महा-कदाकार बड़े-भयावने 
सुहावने सुन्द्रता-निकेत-से, 
वनस्थली में पश्नु-वृन्द थे घने 
अनेक लीछा-मय ओ' हुभावने । 

नितान्त-सारल्य-मयी सुमूत्ति में 

मिली हुईं कोमलता सु-छोमता, 

किसे नहीं थी करती विमोहिता 

सदंगता-सुन्द्रता कुरंग की | 


असेत-आँखें खनि भूरि भाव की 
सुग्रीत न्‍्यूरी गति की मनोश्ञता, 


वृल्दावत-दो भा ३५ 

मनोहरा थी मृग-गात-माधुरी 
सुधारियों अंकित नातिपीतता | 


'असेत-रक्तानन-धान ऊधमी 


प्रलम्ब-रांगूल विभिन्न-ठोम' के, 


कहीं महा-चंचल कूर कौशली 


असंख्य शाखामृग का समूह था | 


कहीं गठीले अरने अनेक थे 
स-शंक भूरे शशकांदि थे कहीं, 
बड़े-घने निजेन वन्य भूमि में 
विचित्र-चीते चल-चक्षु थे कहीं । 

सुहावने पीवर-ओच साहसी 

प्रमत्तगामी प्रधुछांग-गौरवी, 

वनस्थली-मध्य विशाल बेल थे 

बड़े बढी उन्नतवक्ष विक्रमी । 


दुयावती, पुण्य-भरी, पयोगयी, 
सु-आनना सोम्य-हगी, समोदरा, 
बनान्त में थी सुरभी सुशोभिता 
सधी सवत्सा सरलातिसुन्दरी । 


अतीव प्यारे मृदुता-सुमूत्ति-से 
नितान्त भोके, चपराडु, ऊधमी, 
वनान्त में थे बहु वत्स कूदते 
छुभावने, कोमल-काय कौतुकी | 


[ प्रिय-प्रवास' से |] 


हरिश्रोध' 


'पूण' ( राय देवीग्रसाद ) [ १८६५-१ ९१ ५ ] 
उपवन-वर्णव 


लम्बा-चौड़ा था अनेक योजन आराम, 

अगणित कुंजें थीं अन्तगत शोभा-धाम । 
उनमें ही से,एक कुंज में रूगा पथिक करने आराम, 
प्राकृत छवि से था वह आबृत आगे-पीछे, दक्षिण-वाम । 


न्दर वृक्ष तुंगवर उसमें थे छविसार, 
बकुल, अशोक, चिनार, बेल, कचनार, अनार, 
चन्दन, चम्पा, सेमल, किंशुक, खेर, कनेर, सरो, सहकार, 
तृत, लबंग, कदम्ब, आँवछा, सेव, नाशपाती, खम्भार । 


पीपल, पनस, उदुम्बर, जम्बू, बट, जम्भीर, 

बेर, बहेर, करंज, निम्ब, निम्बू, अंजीर । 
अगर, तगर, खजूर, तार, कपूर, नारियछ, शालू, तमार, 
पारिजात, अजुन, अगस्त, आदिक समस्त तरु शस्त रसाल । 


ललित लहर लेती थी तरलित उनके तीर, 

लतावल्लिकावली मल्लिका, मृदु वानीर । 
विष्णुप्रिया, मोगरा, चाँदनी, सोमढूता, देवना, शुलूनार, 
जाही, जूही, एला, केछा, कनकबेरू, सुकुमार | ' 


गुललाला, गुलमेंहदी, शब्बो, गुल अब्बास, 
गंदा, गुलदाड़दी, मेंहदी, कुन्द छुबास । 


उपबन-बर्ण/त ३७ 


श्द 


तुलसी, सूरजमुखी, निवारी, गुलूलाढा, गुलाब, जसवन्त, 


ह विचल नमित हो अमित डालियाँ करती थीं रसबन्त दिगन्त | 


हरियाली से सुखमाशाली थी अति क्वान्ति, 

गुणसम्ण्त्ों को भी पन्नों की थी आन्ति । 
नीले-पीले, लाल-सेत सुन्दर फूछों का था सामान, 
नीलम पृष्पराज मणि-माणिक-मुक्तों का था पूरा भान । 


हिलते थे वृक्षों के पललव रुचिर अधीर, 

लगती थी आगत शरीर में सुखद समीर । 
मानों करके कर सहस्त॒ निज, सेवा-आतुर चातुर बाग, 
व्यजनक्रिया से मनरंजन कर व्यंजन करता था अनुराग । 


भौरों की थीं गुंजन-मनकार भरपूर, 

करते थे ध्वनि चातक, कोकिल, कीर, मयूर, 
बुलुबुरू, चक्रवाक, पारावत, मैना, मुनिया, छारू, निदान , 
तम्बूरे पर मधुर र्वरों में अतिथि-मान-सूचक था गान । 


थी उपवन की पवन परिमलित, मिलित पराग, 
पुष्ससार से सिचित था उसका प्रतिभाग । 

अनायास ही बन जाता था अचध्येदान का पूण विधान, 

बनता क्‍यों न? सदा जब सज्जित था जरू-चन्दन का सामान। 


तरु-शाखाएँ फल-गुच्छों का पाकर भार, 

झुक-झुक भूमि छुए लेती थीं बारम्वार । 
मानों उस उपबन के किकर समझ अतिथि-सेवा की नीति, 
रखते थे फल-फूल सामने निज,पवित्र उपहार सप्रीति । 


[ 'बसम्त-वियोग से ] 


पूर्ण 


अमल्तास 


छबीले अमल्तास तरु-जाल, तुम्हारे दरसीले अभिराम, 
रंगीले पीले सुमन-समूह, धूप काछे में भी छवि-धाम, 

देख, कुछ रोचक नये विचार, हृदय में उदय हुए दो-चार, 
उन्हीं का है यह आविभोाव, रसिक-अ्रति प्रीति-पूर्ण उपहार । 


वाटिका-विपिन-नासिका-रूप सघन किशुक-प्रसून परिवार, 
कमल, गंदा, गुलाब, कचनार, विमल सेमरू, अनार, गुलनार, 
लालिमा से जिन की यह भूमि, बनी अनुराग-समुद्र अपार, 
उन्हें यह भीष्म ग्रीष्म की आज, किये देती है ज्वाला क्षार । 


सेवती, जाही, जुही, अगस्त, चाँदनी, कुमुद, चमेली-फूल, 
मोगरा, बेला, विशद्‌ कनेर, निवारी फुल्वारी-छवि-मूल, 

सभी की परिमर निर्मल कान्ति, हुईं निमू छ मलिनता संग, 
जगत के पादप सभी निदान, किये इस आतप ने बढरंग । 


धन्य पर तुमको बारस्वार, चिरंजीवी द्रुम सुखमागार, 
चंडकर-किरण प्रचंड अखंड, हुईं तब हेतु, चन्द्रिका-सार, 
नहीं यद्यपि सिंचन-सुविधान, अर्किचन के धन हैं भगवन्त, 
पीत फूलों से तेरे, मीत, बीतू कर दरसे पुनः बसन्त । 


अमल्तास ३६ 


४० 


देख तब वैभव, द्रुम-कुछ सन्त! विचारा उसका सुखद निदान, 
करें जो विषम काल को मन्द, गया उस सामग्री पर ध्यान, 
रँगा निज प्रभु ऋतुपति के संग, द्वुमोंमें अमल्तास तू भक्त, 


- इसी कारण निदाघ प्रतिकूछ, दहन में तेरे रहा अशक्त | 


[ 'पुर्ण-संग्रह से ] 


जगन्नाथप्रसाद चतुव॑दी 


[ १८७५-१९४० ] 


वसनन्‍्त-वर्णन 


दोष हुआ जाड़े का मौसम, 
मगन हुए सारे नर-नारी, 
सारी दुनिया मस्त हुई है, 
हुआ प्रकृति का रूप निराला, 
है आकाश स्वच्छ अति सुन्दर, 
नहिं सरदी नहिं गरमी भारी, 
बोरे आम अधिक सुखदायी, 
मन्द-मन्द वायू है चलती, 

* फूले सेमर-ढाक विपिन में, 
पर केवल है रंगत अच्छी, 
रूप देख आये बहु पक्षी, 
इस से कवि कहता है भाई, 
गेंदा और गुराब, गुलतुरी, 
गुंजत मघुकर मधु की खातिर, 
रहे वृक्ष जो छुण्डे-मुण्डे, 


वसन्त-वर्णान 


आया है अब समय बसन्ती। 
लता, वृक्ष, पशु, पक्षी कोमकू । 
मानो सब ने छानी गहरी | 
आहा! क्या अच्छी है शोभा | 
सूरज भी अब तेज़ हुआ है। 
ओ हो ! क्या प्यारी हैं रातें । 
कुह-कुद्ठ कोयल करती है । 
लिये गन्ध अति भीनी-भीनी । 
है नहिं इन में गन्ध तनिक भी | 
नाम बड़े और दशेन छोटे । 
पर छौट अपना सुंह लेकर । 
जो कुछ चमके सो नहिं सोना । 
हुए सकल इक साथ प्रफुल्लित | 
भूमि हुईं गुलशन का ठुकड़ा | 
उनमें भी अब पत्ते निकले | 


[ 'कविता-कौमु्ले से ] 


४१ 


मुंशी अजमेरी [ १८८३-१६३७ | 


दर 


माली 


ओ उपचन के माली ! 

तरे अ्रम-सीकर-सिंचन से है इस की हरियाली । 
बंभर भूमि तोड़ कर तूने कर दी जोत बहाली, 
भायी इति-भीति जब जो भी, सो तुरन्त सब टाढी । 
चौरस क्रिते, पट्टियाँ चौड़ी, रविश निपट निराछी, 
ऋतृ-ऋतु के अनुकूल रुपायी बीच-बीच विट्पाली । 
कभी हाथ में खुरपी तेरे, केंची कभी कुदाली, 
तारतम्य सें तत्परता की तूने हद कर डाछी | 

काट भाइ-अंखाड़, झुकाये ऊंचे तरु बलशाछी, 

छाँट फूल-फल वाले पौधे, रुचि से की रखवाली । 
उनके प्रति पल्‍लव से प्रकटी तेरे रंग की छाी । 
पुफल फले, सत्वर झुक झूली फूली डाली-डाली । 
कुआ' कूजने लगीं कोयले हो मद से मतवाली, 
मधुप गूँजने लगे मुद्रित हो, सुधा सुरभि ने ढाली | 
तब तूने स्वस्व सार से सज पूजा को थाली, 

इृष्ट देवता को अपेण की फूछ फलों की डाली | 


[ 'डिवेदी भ्रभिनन्दन प्रस्थ से | 


मुशी भ्रजसेरी 


रूपनारायण पाण्डेय [ १८८४-१९५६ ] 


दलित कुसुम 


अहह ! अधम आँधी, आ गयी तू कहाँ से ? 
प्रढय-घन-घटा-सी छा गयी तू कहाँ से ! 
पर-दुख-सुख॑ तू ने, हा ! न देखा न भाला, 
कुसुम अधखिला ही, हाय ! यों तोड़ डाला । 


तड़प-तड़प माली अश्रु-धारा बहाता, 

मलिन मलिनिया का दुःख देखा न जाता । 
निठुर | फल मिला क्या व्यथ पीड़ा दिये से ! 
इस नवलूतिका की गोद सूनीं किये से ! 


यह कुसुम अभी तो डालियों में धरा था, 
अगणित अभिलाषा और आशा-भरा था । 
दलित कर इसे तू काछ, कया पा गया रे ! 
कण-भर तुझ में क्‍या हा ! नहीं है दया रे ! 


सहृदय जन के जो कण्ठ का हार होता, 
मुद्ित मघुकरी का जीवनाधार होता, 

वह कुसुम रँगीछा धूल में जा पड़ा है-- 
नियति ! नियम तेरा भी बड़ा ही कड़ा है | 


[ 'कविता-कोमुदी' से | 


दलित कुसुम ४३ 


मेथिलीशरण गुप्त [ ज० १८८६ ] 


हेमन्त 


हेमन्त में महिष-अश्व-वराह-जाति; 

होती प्रसन्न अति ही गज-काक पाँति | 
पुत्राग, छोध्न तरु ये नित फूलते हैं; 

भौंरे सदैव इन ऊपर झुलते हैं । 


वियोगिनी वाम महा मलीन; 

होतीं दिशाएं सब दीप्तिहीन । 
अम्भोज सारे बिन पत्र क्षीण; 

भुजंग होते बिन वीग्य दीन । 


हुआ हिमाच्छादित सूयमण्डल; 

समीर सीरी बहती अखएंडल । 
प्रियंगु के पेड़ प्रफुलल हो चले; 

हरे-हरे अंकुर खेत में भले । 


आनन्द देती न समीर शीत; 
हुए सभी हैं उससे विभीत । 
न चाँदनी मंजुल है सुहाती; 
नदी, नदों की छहरी न भाती । 


४ मंथिल्ीवारण गुप्त 


सौभाग्य से जो पतियुक्त बाला; 

देता कसाछा उन को न पाठा । 
माछा नहीं वे अब धारती हैं 

विश्लेष की भीति विचारती हैं । 


अच्छे दुशाले सित, पीत, काले; 

हैं ओढ़ते जो बहु-वित्त-वाले । 
तो भी नहीं बन्द अमन्द सी-सी; 

हेमन्त में है कंपती बतीसी । 


[ सरस्वती १६९०५ से | 


प्रवाह 


ठहर, तनिक ठहर, आह । ओ प्रवाह मेरे, 

आप में बहूँ न कहीं संग-संग तेरे । 
कूड़ा-ककंट समेत, 
बह चछा स्वयं निकेत, 

डूबे खलिहान-खेत, बहे गाँव खेरे ? 

ठहर, तनिक ठहर, आह ! भो प्रवाह मेरे । 
पृथ्वीतलू पाट-पाट, 
पृथुल शै काट-काट, 

घाग-घाट बाट-बाट तू न चाट हे रे, 

ठहर, तनिक ठहर, आह ! ओ प्रवाह मेरे । 


प्रवाह ४ 


४६ 


सुन कर निर्मम निनाद, 
पा कर विषमय विषाद, 
नभ ने भी निर्विवाद, आज कान फेरे, 
ठहर, तनिक ठहर, आह ! ओ प्रवाह मेरे | 
'. आशा थी हरा-हरा, 
होगा भव भरा-भरा, 
किन्तु प्रढय-मग्न धरा अब न और एरे, 
ठहर, तनिक ठहर, आह ! ओ प्रवाह मेरे । 
पकड़े कर कौन आज, 
एक वही राजराज, 
किन्तु अहंकार छाज, कोन उसे टेरे, 
ठहर, तनिक ठहर, आह ! ओ प्रवाह मेरे | 


[ भऋंकार से ] 


पंचवटी-प्रसंग 


चारु चन्द्र की चंचल किरणे 
खेल रही हैं जरू-थल में, 

स्वच्छ चाँदनी बिछी हुई है 

अवनि और अम्बर-तल में | 
पुलक प्रकथ करती है. धरती 

हरित तृणों की नोकों से, 
मानो भीम रहे हैं तरु भी 

मन्द पवन के झोकों से । 


मंधिलोदरण गुप्त 


क्या ही स्वच्छ चाँदनी है यह 

है क्‍या ही निस्तब्ध निशा; 
है स्वच्छन्द-सुमन्द गन्धवह 

निरानन्द-है कौन दिशा ? 
बन्द नहीं, अब भौ चलते हैं 

नियति-नटी के कार्य-कलाप, 
पर कितने एकान्त भाव से 

कितने शान्त और चुप-चाप । 


है बिखेर देती वसुन्धरा 
* मोती, सब के सोने पर, 
रवि बटोर लेता है उन को 
सदा सबेरा होने पर । 
ओर विरामदायिनी अपनी 
सन्ध्या को दे जाता है, 
शन्य श्याम तनु जिस से उस का 
नया रूप भकलकाता है | 


सरल तरल जिन तुहिन-कणों से 

हँसती हर्षित होती है, 
अति आत्मीया प्रकृति हमारे 

साथ उन्हीं से रोती है । 
अनजानी भूलों पर मी वह 

अदय दण्ड तो देती है, 
पर बूंढों को भी बच्चों-सा 

सदय भाव से सेती है । 


पंचबदी-प्रसंग ४७ 


गोदावरी नदी का तट वह 

ताल दे रहा है अब भी, 
चंचल जल कूछ-कछ कर मानो 

तान ले रहा है अब भी । 
' नाच रहे हैं अब भी पत्ते 

मन-से सुमन महकते हैं, 
चन्द्र और नक्षत्र ललक कर 

लालच-भरे लहकते हैं | 


आँखों के आगे हरियाली 

रहती है हर घड़ी यहाँ, 
जहाँ-तहाँ झाड़ी में मिरती 

है भरनों की भड़ी यहाँ । 
बन की एक-एक हिमकणिका 

जेंसी सरस और शुचि है, 
क्या सौ-सो नागरिक जनों की 

वेसी विमल रम्य रुचि है ? 


[ 'पंचवटी से | 


मंधिलीशरण गत 


लोचनग्रसाद पाण्डेय * [ १८८६-१९५९ ] 


वन-हरिण 


वन एक बड़ा ही मनोहर था, रमणीयता का शुचि आकर-सा; 
सुख-शान्ति के साज से पूरा सजा, वह सोहता था कुसुमाकर-सा । 


वन में शुक, मोर, कपोत कहीं, तरुओं पर प्रेम से डोलते थे; 
निज लाड़लियोंको रिकाते हुए, कभी नाचते थे, कभी बोलते थे । 
पिक, चातक, मेना, मनोहर बोल से, शकरा कण में घोलते थे; 
फिरते हुए साथ में बच्चे अहा ! उन के बहुभाँति कछोलते थे । 
करि केहरि मुग्ध हुए मन में, वन में कहीं प्रेम से घूमते थे, 
फल-फूल फले-खिले थे सब ओर, झुके तरु भूमि को चूमते थे । 
झरने झरते करते रब थे, कहों खेत पके हुए झूमते थे; 

वन-शोभा मृगी-सग वे रखते, चखते तृण यों सुख लूटते थे । 

कहीं गोचर भूमि में साँड सुडौल, भरे अमिमान सुहा रहे थे; 

कहीं ढोरों को साथ में छे के अहीर, मनोहर वेणु बजा रहे थे । 


चढ़ जाते पहाड़ों में जा के कभी, कभी झाड़ों के नीचे फिरे बिचरं; 
कभी कोमल पत्तियाँ खाया क़रें, कभी मिष्ट हरी-हरी घास चर । 


वन-हरिण ४६ 


सरिता जल में प्रतिबिम्ब लखें, निज शुद्ध कहीं जल पान करें; 
कहीं मुग्ध हो निझेर झझर से, तरु-कुंज में जा तप-ताप हरें | 
रहती जहाँ शारू, रसारू, तमारू के, पादपों की अति छाया घनी; 
चर. के तण आते थके वहाँ, बेठते थे मृग औ” उसकी घरनी । 
पगुराते हुए हग मूँदे हुए, वे मिटाते थकावट थे अपनी; 

खुर से कभी कान खुजाते कहीं, सिर सींध पे धारते थे हनी । 


[ 'भगी-दुःख-मोचन' से ] 


५० लोचनप्रसाव पाण्डेय 


रामनरेश त्रिपाठी [ ज० १८८९ | 


' हरियाली 


हरियाली में भाँति-भाँति के राशि-राशि हैं फूछ विमिश्रित, 
गिरि-समूह के अन्तराल में विस्तृत वनस्थली है चित्रित । 
अम होता है रंग-बिरंगी हरित धरा को देख यकायक, 
पुरुष-प्रिया की सूख रही हैं ये मानो साड़ियाँ असंख्यक । 


मैंदानों में दूर-दूर तक कितना आकषण है संचित, 

नहीं दृष्टि में मर सकता है इतना है सौन्द्‌्य संकुलित। 
सन्ध्या आने ही वाली है, केसा है यह समय मनोहर, 
हिम-शिखरों को सजा रहे हैं सविता स्वणे-मुकुट पहना कर । 


इस विशार तरुवर चिनार की अति शीतरू छाया सुखदायक, 
चरण चूमने को आतुर-सी पहुँची है गिरि की काया तक | 
हिम-श्रृंगों को छोड़ रही हैं दिनकर की किरने क्षण-क्षण पर, 
तिरती हैं वे घन-नोका पर नभ-सागर में, विविध रूप धर । 


मुद्ति सहख-रश्मि ने पकड़ा चिर-सुहागिनी सन्ध्या का कर, 
लोट रहा है मानो चेतन जगत, अंशुधर को पहुँचा कर | 
बच्चों के अनुराग-डोर से आकर्षित हो खग-पतंग-चय, 
वेगवन्त हैं नीड़-दिशा ,में विविध-रूप-ध्वनि-रंग-ढंग-मय । 


हरियाली ५१ 


ढोरों के पीछे चरचाहे घर की ओर विपिन के पथ पर, 
देते हैं सुचना साँक की मुरली के मधुमय स्वर में भर । 
विरह-भार से नत मलछाह-गण चले गुणवती नौका छे कर, 
फोई गुणवन्ती इनको भी*खींच रही है क्या पद-पद पर 


ये अनुराग-भरे घरणीधर आम-निकर ये शान्ति-समन्वित, 
प्रिय की सुधि-सी ये सरिताएँ ये कांनन-कान्तार सुसज्जित । 
हरित भूमि के मध्य विमरू पथ पुष्पित छता प्रसून मनोरम, 
बाट जोहते हैं सुख के कर घर के बाहर मूक मित्र-सम । 


यहाँ नहीं है राग-द्वेष से हृदय तरंगित होने का भय, 

यहाँ कपट-व्यवहार नहीं है और नहीं जन-जन पर संशय । 
यहाँ नहीं मन में जगती है प्रतिहिंसा की बृत्ति भयावह, 
केवल है सौन्दर्य, शान्ति, सुख, केसी है रमणीय जगह यह ! 


[ स्वप्न से ] 


रामनरेश त्रिपाठी 


गोपालशरण सिंह [ ज० १८९१ ] 


सागरिका 


सागर के उर पर नाच-नाच, करती हैं लहरें मधुर गान | 
जगती के मन को खींच-खींच, 
भसिज छवि के रस से सींच-सींच, 

जलू-कन्याएं भोढी अजान, 

सागर के उर पर नाच-नाच, करती हैं लहर मधुर गान । 


प्रातः: समीर से हो अधीर, 
छ कर पल-परक उल्लूसित तीर, 
कुसुमावलि-सी पुककित महान, 
सागर के उर पर नाच-नाच, करती हैं छहरं मधुर गान । 


सन्ध्या से पाकर रुचिर रंग, 
करती-सी शत सुर-चाप भंग, 
हिलते तरु-नव-दुरू के समान, 
सागर के उर पर नाच-नाच, करती हैं लहर मधुर गान । 


करतरू-गत कर नभ की विभूति, 
पा कर शशिसे सुषमानुभूति, 
तारावछि-सी मृदु दीपिमान, 
सागर के उर पर न[च-नाच, करती हैं लहरें मधुर गान । 


सागरिका ३ 


पड 


तन पर शोभित नीछा दुकूछ, 
हैं छिपे हृदय में भाव-फूल, 
आकर्षित करती -हुईं ध्यान, 
सागर के उर पर नाच-नार्च, करती हैं लहरें मधुर गान । 


हैं कभी मुदित, हैं कभी खिन्न, 
हैं कभी मिली, हैं कभी भिन्न, 
हैं एक सूत्र में बँघे प्राण, 
सागर के उर पर नाच-नाच, करती हैं लहरें मधुर गान | 


| सागरिका से ] 


गोपालशंरण सिह 


पदुमलाल पुन्नालाल बक्शी [ ज० १८९४ ] 


ग्राम गौरव 
हा 


ग्राम-गोरव 


यही है वह विशाल वववृक्ष, 

यही है माता जी का धाम | 
यही है सरिता, गिरि, उद्यान, 

यही है मेरा जन्म-ग्राम । 
यहीं मैंने पाया है जन्म, 

बनी इस की रज से यह देह । 
और फिर अन्तकाल में स्थान 

यही देगा मुझ को सस्नेह | 
शक्ति जो करती है संहार, 

विभव जो है विलास का द्वार । 
कीति जो करती विस्मय-मुग्ध, 

यही तो है महिमा का सार | 
न है वह विभव, न है वह शक्ति, 

तुम्हारा कहाँ विश्व में मान ! 
तब भा, हे मेरे प्रिय आम, 

करूँ में क्या महिमा स्तव-गान ? 
न तो विद्या का है आवास, 

न वेभव का ही छीला-धाम । 
दीन कृषकों की आश्रय-भूमि, 

क्ुद्र है, मेरा जन्म-ग्राम । 


२० 


४५ 


क्षुद्र यद्यपि उस का विस्तार 

क्षदर सरिता, गिरि-वन, उद्यान 
क्षद्र है उस का श्री-भाण्डार 

क्षुद्र जन का वह जन्म-स्थान | 
किन्तु जननी क्या होती छ्लुद्ध, 

छुद्र क्या उस का हृदय उदार ! 
जीण हो उस का पणकुटीर, 

रिक्त क्या उस का स्नेहागार ! 
न हो गगनस्पर्शी प्रासाद, 

ने हो जन में उस का स्तव गान | 
नहीं हो सकती गौरव-हीन, 

कभी जननी या जन्म-स्थान | 


क्षुद्र हूँ, क्षुद्रों का स्तब-गान, 

यहाँ करता हूँ में तो आज । 
क्षुद्र में भी है कहीं महत्त्व, 

देखता क्या यह विज्ञ-समाजञ ९ 
गगनमें हैं कितने नक्षत्र, 

सभी में है अपूवे आलोक । 
किन्तु हरता है केवल दीप 
कुटी का तम, दीनों का शोक | 


स्नेह की मन्दाकिनी अलक्ष्य, 
कर चुकी यहाँ तीथे की सृष्टि । 
विश्व भी हो जाता कृत-कृत्य , 
यदि कभी उस पर पड़ती दृष्टि | 
हो चुके कितने ही कुल-रल, 
किन्तु उन की सुधि किस को आज १ 


पवुमलाछ पुन्नाछाल बकदी 
कै 


ग्राम-गोरत 
श्र 


व 


शौय की छुप्त यहीं है मूर्ति, 

घैये का गुप्त यहीं गिरिराज । 
सुना करता हूँ कथा विचित्र, 

हुए कैसे-कैसे 'भूपाल ! 
स्व॒त्प था उन का भू-विस्तार, 

किन्तु था उन का हृदय विशाल । 
यहीं छे जन्म, यहीं पा मसृत्यु, 

यहीं कर सुख-दुख का उपभोग, 
यहीं वे छोड़ गये निज कीर्ति, 

भले ही भूल जाये अब छोग । 


कु ७ 


हुआ करता था पुलकित ग्राम, 

उमड़ जाता था हष-प्रवाह । 
किसी भी गृह का पावन कृत्य, 

सभी को देता था उत्साह | 
नहीं था उच्च-नीच का भेद, 

'सभी के छिए खुला था द्वार । 
सभी रहते उत्सव में छीन, 

कोन किस का करता सत्कार १ 
एक के दुख में सभी विषण्ण, 

एक के सुख में सुखी समस्त । 
एक के संकट में सब त्रस्त, 

एक के कार्यों में सब व्यस्त । 
न था वेभव का मिथ्या दम्भ, 

शक्ति का था न यहाँ सन्त्रास । 
प्रेम का था सचमुच साम्राज्य, 

सभी का था सब पर विश्वास । 


५७ 


श्द 


प्रजा-नप की वह प्रीति-प्रतीति, 

स्वामि-सेवक का आदर-मान, 
करेगा कोई क्या विश्वास, 
,.. स्नेह का वह आदान-अदान । 
कोन था अधिप, कौन था भृत्य ? 

आम था एक बृहत्‌ परिवार | 
सभी थे स्नेह-सूत्र में बद्ध, 

सभी का था सब पर अधिकार । 
काल की है कुछ ऐसी चाल, 

बदलता रहता है संसार । 
और अब तुम भी, मेरे ग्राम ! 

कर रहे नव पथ को स्वीकार | 
हो रही है विलास की वृद्धि, 

सभ्यता का हो रहा प्रचार । 
ज्ञन की बढ़ती जाती ज्योति, 

सरलता का होता संहार | 
कहाँ अब हैं वे निशछल भाव, 

कहाँ अब है उदार वह रीति ९ 
कहाँ अब है सोजन्य अपार, 

कहाँ वह आतृ-भाव, वह प्रीति ! 
धर्म हो गया अन्ध-विश्वास, 

कपट का विस्तृत हुआ वितान । 
पतन का है यह गते विश्ञाल, 

या यही है उन्नति-सोपान ! 


| शतदल' से ] 


पढुमलाल पुझ्नाकाल बकशी 
क्र 


'हितैषी' ( जगदम्बाप्रसाद मिश्र ) [ ज० १८९५ ] 
प्रभात 


निशि-सुन्दरी थी अति रज्जित-सी, 

मुख रक्तिम-सा हुआ जा रहा था, 
पर बृन्द्‌ फन्निन्द का-सा धन कुन्तर, 

अम्बर में लहरा रहा था। 
मुख खोल के बोलना चाहता था, 

पे सरोज खड़ा सकुचा रहा था; 
जब मन्द मरीची छिये मुखचन्द 

प्रतीची दिशा में छिपा रहा था । 


उमड़ी पड़ती थीं उरोज उठाये- 

हुए नदियाँ लहराती हुई, 
जब वायु से मल्लिका डोलती थी, 

कटि कुंचित को रूचकाती हुई । 
लिपटी तरुओं को न त्यागती थीं 

जब वल्लरियाँ मदमाती हुईं-- 
कलियाँ निकलीं मुसकाती हुई, 

विहगावलियाँ चलीं गाती हुई । 


[ 'कल्लोलिनी से ] 


प्रभात २६ 


वर्षा-तर्तकी 


तान बितान दिया नभ ने हरियाली ने चादर चारु बिछायी, 

हाथ में ली चपछा ने मशारू है भिल्लियों ने मिल बीन बजायी । 
वारिदों ने है सदक् पै थाप दी, चातकियों ने मलार है गायी, 
विश्व के प्रांगण में सज के ऋतु पावस नतेकी नाचती आयी । 


| 'कललोलिसी से ] 


2 


.. सियारामशरण गुप्त 3 आम 


किरण 


ज्ञात नहीं जाने किस द्वार से 

.. कोन से प्रकार से, 
मेरे गृहकक्ष में, | 

दुस्तर-तिमिरदुग-दुगम-विपक्ष में-- 
उज्ज्वल प्रभामयी 

एकाएक कोमऊर किरण एक आ गयी । 
बीच से अंधेरे के हुए दो टूक : 

क्‍ विस्मय-विमुग्प 

० , मेरा मन 
द . पा गया अनन्त घन | 


रश्मि वह सूक्ष्माकार, 
. कज्जल के कूट में उसी प्रकार, 
जौछों रही उज्ज्वरू बनी रही; 
ओठों पर हास रहा हँसता हुआ वही । 
किन्तु उसी हास-सी, 
वीचि के विलास-सी, 
विद्युत-प्रवाहमयी 
जेसी वह आगी बस वैसी ही चली गयी । 


किण | द क ६१ 





एक ही निमेष में 

मेरे मरुदेश में 
आ कर सुधा की घार अमृत पिछा गयी, 
और फिर देखते ही देखते बिला गयी । 
'कोई दिव्य देवी दयादीप लिये जाती थी; 
माग में सुवण-रश्मि-राशि बरसाती थी । 
उस में-से एक यह रश्मि आ पड़ी थी यहाँ, 

किन्तु वह रहती भला कहाँ, 


मेरा घर सूना था, 
अगम अरण्य का नमूना था | « 
रोकता उसे में यहाँ हाय ! किस मुख से, 
बाँधता उसे में किस भाँति भव-दुख से ? 
आयी वह, है क्या यही बात कम : 
एक ही निमेष वह मेरे एक जन्म-सम 
मेरे मनोदोल पे अनन्त-काल झूलेगा; 
सुकृति समान वह मुझ को न भूलेगा । 


[ 'विधाद'से | 


सियारामदरण गुप्त 


'लली' ( तोरन देवी शुक्ल ) [१८९६- . ] 
कलिका 


नव कलिका तुम कब विकसी थीं, इस का मुझ को ज्ञान नहीं । 
हुई समर्पित श्री-चरणों पर कब इस का कुछ भान नहीं । 
हृदय-संगिनी सरल मधुरता में देखा अभिमान नहीं । 

सच है गुण का यौवन मद का दुनिया में सम्मान नहीं । 
इसी हेतु सब श्रेष्ठ गुणों से पूरित तुमको अपनाया । 

नव कलिका जब तुम को देखा तभी पूणे विकसित पाया। 
नन्दन-कानन में सुरभित होने की तुमको चाह नहीं । 

हृदय वेध कर हृदय-स्थलू तक जाने को है दाह नहीं । 
अन्त्र-मुग्ध-से जग-जन होवे, उस की कुछ परवाह नहीं | 

इन पवित्र मुसकानों में है, छिपी हुईं वह आह नहीं । 
प्रेममयी, इस अखिल विश्व को, अचल प्रेम से अपनाना । 
यदि मिल जावे युगल चरण वह तुम उन पर बलि हो जाना । 


[ जागृति से | 


कलिका ६३ 


बागीश्वर मिश्र [ ] 


द४ं 


प्रकृति 


छटा और ही माँति की देखते हैं, 

जहाँ दृष्टि हैं डालते फेर के मुँह । 
कहीं उन्द सुनते कहीं रेखते हैं, 

कहीं कोकिछों की सुरीली 'कुह-कुदद! । 
कहीं आम बोर, कहीं डालियों के 


तले फूछ भा के गिरे बीच थाले | 
रखे हैं मनो थोकरे मालियों के 

इकट्ठे जहाँ भोर से भीर वाले । 
कहीं व्योम में साँक की लालिमा है, 

कभी स्वच्छ है दृष्टि आकाश आता | 
कभी रात्रि में मेघ की कालिमा है, 

कभी चाँदनी देख जी है हुभाता । 
कभी इन्द्र का चाप है सप्त-रंगी, 

जहाँ ज्योति के संग दूँदे घनी हैं | 
कुसुम्भी, हरा, लाल, नीला, नरंगी, 

कहीं पीत शोभा कहीं बेंगनी है | 
कहीं ह्वेंल से जीव हैं दृष्टि आते, 

कहीं सूक्ष्म कीटादि की पंक्तियाँ हैं । 
उन्हें देख कर चित्त हैं चित्त खाते, 

उन्हें देखने की नहीं शक्तियाँ हैं । 


अआगीशवर सिश्र 


€ 

कहीं पवतों से नदी बह रही है, 

कहीं वाटिका में बनी स्वच्छ नहरें । 
कहीं प्राकृतिक कीर्ति को कह रही हैं, 

छटाधीश वारीश की बंक लहरें । 
कहीं पेड़ की पत्तियाँ हिल रही हैं, 

कहीं भूमि पर घास ही छा रही है । 
सुगन्ध कहीं वायु में मिल रही हैं, 

कहीं सारिका प्रेम से गा रही हैं । 
कहीं पवेतों की छटा है निराली, 

जहाँ वृक्ष के वृन्‍्द छाये घने हैं । 
लगी एक से एक प्रत्येक डांली, 

” मनो पान्थ के हेतु तम्बू तने हैं । 

कहीं दोड़ते भाड़ियों बीच हरने, 

लिये मोद से शावकों को भगे हैं । 
कहीं भूधरों से भरें रम्य झरने, 

अहा ! दृश्य कैसे अनूठे रुगे हैं । 
कहीं खेत के खेत ल्हरा रहे हैं, 

महा मोद में हैं क्रषीकार सारे । 
उन्हें देख कर मूँ छ फहरा रहे हैं, 

सदा घूमते काँध पे लट्ठ धारे । 
अनोखी कला सचिदानन्द की है, 

उसी की सभी वस्तु में एक सत्ता । 
अहो कौमुदी यह उसी चन्द की है, 

रचा है जिन्होंने लता-पेड़-पत्ता । 
जहाँ ध्यान देते हैं चारों दिशा में, 

पड़े दीख संसार नियमानुसारे । 
सदा चन्द आनन्ददाता दिशा में, 

सदा सूर्य अपना उजेला पसारे । 


* प्रकृति ६५ 


5६ 


यथाकाल ही फूल भी फूलते हैं, 

फलों से लदे वृक्ष त्यों सोहते हैं । 
नहीं कौन सौन्दय पर भूलते हैं, 

नहीं फौन के चित्त ये मोहते हैं । 
अचम्भा सर्भी वस्तु संसार की है, 

वृथा दर्प विज्ञान भी ठानता है। 
जगन्नाथ ने सृष्टि विस्तार की है, 

वही विश्व के मर्म को जानता है। 


[ 'कविता-कौमुदी' से | 


अगीश्वर मिश्र 


बलदेवग्रसाद मिश्र [ ज० १८९८ ] 


पुण्य-प्रभात 


आज पुण्य-प्रभात है री । 


जीण सर के पंक में मी स्फुट हुआ जलजात है री। 

आज सूखे वृक्ष पर है वललरी विलसी रसाला, 

आज मभरूु में भी सुधा-द्रव छा गया नव कान्ति वाला | 
बोल कोकिक ! क्‍यों समझती इस समय भी रात है री । 

ओस क्‍यों १ नभ रो रहा है, बह चली करुणाश्र सीमा 

यह विशाल हृदय, इसे भी डँस रही है नियति भीमा । 
किन्तु उस के आँसुओं से सज्न अवनी-गात है री । 

दुःख-खुख के पंख पाकर उड़ चले पक्षी नये-से 

थम रहे हैं स्वर हृदय में जो विदित थे बह गये-से; 
रात बीती प्रात आया, चक्र का विनिपात है री ॥ 


[ 'जीवन-संगीत' से ] 


भक्त ( गुरुमक्त सिंह ) [ ज० १८९९ ] 


६५ 


पवन 


किस के स्वागत में पेड़ों ने अपना शीश झुकाया है, 
सोती हरियाली को किस ने हिला-हिछा चौंकाया है ? 
उस के ऑचल के मुक्तों को किस ने यों.बिखराया है ! 
जल में लहरें उठती हैं, क्यों तट से वह टकराया है ? 


बया किस अल से बड़ वेग से आता है करता सन-सन ? 
प्रकृति साँस, जीवन प्रवाह है, यह है प्रखर प्रभात-पवन, 

अरे पवन ! किस रस में सन कर सन-सन भागा जाता है, 
सुन, सुन, क्‍यों आकुछ है इतना, कभी चेन भी पाता है ? 


किस से मिलने की ठानी है, तू विहल हो कहाँ चला, 

लीला-लोल लहर द्वारा क्‍यों दिखलाता है. विपुल कला, 
ज्यों सम्मिलन समय पर प्रेमी विवश बना अकुछाता है, 
थोड़ा भी विरूम्ब ज्यों उस को प्रेमातुर कर पाता है; 


उचे-नीचे गिरते-पड़ते पत्थर हो या पानी हो; 

तन-मन की सुध भूल पहुँचने को ही जिस ने ठानी हो, 
खिंचा हुआ प्रिय प्रेम-डोर से जो चक्कर खाता-खाता, 
पल को युग-सम जान मुतोगति जैसा है उड़ता जाता; 


प्रक्ता. 


उसी की तरह आज वायु तू किस से मिलने जाता है, 
विरह-व्यथा-व्याकुल है क्‍या जो हा ! हा ! शब्द सुनाता है, 
दूत बना तो नहीं किसी का प्रेम-संदेशा लाने को, 
सुख-संवाद मिलन का दे कर छोचन-सलिल सुखाने को, 


क्या तू जाता है कलियों को छेड़-छेढ़ चिटकाने को ? 
क्या तू जाता है फूछों के पीत पराग उड़ाने को ! 

क्या तू जाता है छिप-छिप कर सुमन सुगन्ध चुराने को ? 
क्या तू जाता है खेतों में छोट-छोट सो जाने को ? 


पल्लव-पट में अछि-भय से क्‍यों अपना फूछ छिपाता है ? 
नव विकसित फूलों से क्या तू उसे उड़ाने आता है ? 
जो चंचल तितली को फूछों पे बेठी तू पा छेगा, 
पुहुप-पराग-पीत तो उस की आँखों में क्या डालेगा 


सोये हुए कामिनी के केशों को क्‍यों उल्झाया है ? 
काले नागों से उल्का तो तूने काल जगाया है, 
उसने खूब डसा भी होता कितनी ही लहरें आती, 
ठण्डा भी तो तू हो जाता, चछी जो न चाल जातीं : 


बाल-बाल तू बच आया छू बाल-बाल को छल कर के, 
भागा है तू किस रमणी के अंचल को चंचल कर के, 

इसे हंसाया, उसे फेसाया, किसी वृक्ष को दिया ढकेल, 
इसे रुझाया, उसे सुराया, क्या अदूभुत है तेरा खेल ! 


' क्‍या आनन्द तुझे मिलता है विटप विशाल गिराने में ? 


पवन 


क्या आनन्द तुझे मिलता है घन को हवा बताने में ? 
क्या आनन्द तुझे मिलता है छतिका के लहराने में ? 
क्या आनन्द तुझे मिलता है,चिड़ियों के चहकाने में १ 


5६६. 


पर में अपना शीश छिपा कर सोती थी जो बेचारी, 

डाल हिला कर, बाल फुला कर उन चिड़ियों की नींद हरी : 
सघन वनों में जहाँ जनों की छाया तक है नहीं पड़ी, 

जहाँ गहनतम कुंजों में है लतापूंजता आन भड़ी; 


वहाँ परस्पर आलिंगन कर है पेड़ों की पंक्ति खड़ी, 

एक दूसरे की शाखाएं, लतिकाओं से हैं जकड़ी, 

कहीं घास है, कहीं बाँस है, कहीं झाड़ है, कहीं जड़ी, 
सूच्य-किरण पत्ते हटते ही जहाँ झाँकती घड़ी-घड़ी : 


पत्राच्छादित वर वितान मण्डप रच कर है तना हुआ; 
कुपुमावलि तारावलि द्वारा है वह सुन्दर बना' हुआ; 
मधु-मक्खी जो रस को ले कर सघन कुंज से जाती है, 
अन्धकार से भीड़-भाड़ में कई जगह टकराती है; 


मानव कर से सूख्य-किरण से हुई नहीं जो जूटी है, 
जिस की अनुपम छार चूनरी कोरी और अनूठी है, 
बन जयमाला उस के कर की जो मोहनी वधूटी है, 
जो न विकम्पित नवक करों से किसी गले में छूटी है; 


ऐसी कोमल कुसुम कली से भरी हुई थी वन की गोद, 
विग्प-सुरक्षित प्रासादों में होता था आमोद-प्रमोद : 

इन मनमोहन सूद कलियों पर जब तू झपटा, अरे पवन !' 
तेरी देख महान्‌ धृष्टता काँप गया तब सारा बन ; 


प्रहरी विट्प खड़े थे जितने वे थे लकड़ी लिये हुए, 
और बहुत छोटे पेड़ों को अपने पीछे किये हुए, 
सब के सब झुक पड़े तुझी पर सब ने तुझ पर वार किया; 
कुछ ने फछ गोले बरसाये, कुछ ने सबर प्रहार किया; 
भ्रक्त 


हा 


पत्रन 


तन कर तुझ पर स-रिस सिरिस ने कितने कुसुम-बान छोड़े, 
साखू ने कितने ही ल्ट्ठें तेरे सर पर ही तोड़े; 

कितने तरुवर धीर न धर कर तेरे ऊपर टूट पड़े, 

पा कर तुझे पकड़ने के हितः ताड़-ताड़ कर रहे खड़े; 


कितने पत्ते पीछा कर कर तेरे पीछे रहे पड़े, 

कितने बार-बार गिर-गिर कर उठ-उठ तुम से बहुत छड़े, 
सब कुछ सहसा गिरता-पड़ता अभिलाषा में दुःख को भूल, 
कुसुम-कामिनी के अन्तःपुर में तू पहुँचा मन में फूल : 


अब क्या था, प्रसून-विटपों ने जब तेरा देखा आना, 
तब कुछ काँप उठे, कुछ दहडे, चाहा झुक छुक-छिप जाना, 
नन्हीं-नन्हीं कच्ची कलियाँ पाकर के पत्तों की आड़, 
चिमट-चिमट कर ढिपट रह गयीं डालों के जमघट को फाड़, 


कैसा छिपना तू ने तो उन सब को ही झकझोर दिया, 
किसी को झटका दिया ज़ोर से ओर किसी को तोड़ लिया, 
इधर-उधर जो रहे जलाशय बीचि-व्याज के भौंह सिकोड़, 
ताल ठोंक कर तीर दिखा कर लड़ने को करते थे होड़; 


चाहा तुक को घाट उतारे उठतीं लहरों की तलवार, 

तुझे जान से हाथ घुलावे उस की पानी वाली धार; 

आँख़ लाछ-पीली कर तुझ को कमल छाहू हो तकता था, 
अपने दल का उस को बल था दल कर तुझे उमगता था : 


इस प्रकार सब ओर अनवरत होता देख घोर संग्राम, 
बुरा किया तू ने समीर जो छल से लेना चाहा काम, 
काना-फूसी इधर-उधर कर हिछा दिया दो डाछों को, 
आपस में ही रगड़ प्रढ़ गयी समझ न पाया चालछों को; 


७१ 


आग उठी जब फूक-पूँक तब इधर-उधर भी बढ़ा दिया, 
हवा बता कर हवा बॉँध कर कहाँ न पावक लगा दिया, 
सारे बन में आग छूग गयी जलने लगे वनस्पति सब, 
बह-बह कर के वाह-वाह कर पवन देखता था करतव, 


तड़क-तड़क कर जलरू-जलू गिरने छंगे गगन-भेदी तरुवर, 
वहाँ लाल अंगारे दहके जहाँ खिल थे फ़ूछ सुघर; 

अहह ! समीर तुझ उन फूछां पर भी आयी नहीं दया, 
जिन को तू चित से चाहे था जिन को था चूमने गया; 


राशक्षक पालक प्रिय पेड़ों को जब तू ने नाश किया, 

उन्हें वेर-साधन हित तू ने आग लगा जब जछा दिया; 
मृदुल कुछुम-लतिकाओं ने तब जीवन की आशाएँ त्याग, 
उन्हीं चिताओं पर गिर-गिर कर तन में स्वयं छगायी आग: 
अग्नि ! अनेक देवियों को तू ने कर दिव्य दिखाया है, 
मल कर दूर अंक ने तेरे सोना खरा बनाया है; 

जहाँ-तहाँ अब राख पड़ी है कुछ उड़ते हैं अंगार, 

धूएँ के काे अकास में चमक रहे मानों तारे; 


किस ने उलट दिया यह परदा कर अदभुत पट-परिवतेन, 
यह उत्पात खेल है तेरा, ऐरे परम कठोर पवन । 


[ शुसुम-कुअझण से | 


भ्रक्ताँ 


१७ 


देहात का इृश्य 


अरहर कल्लों से भरी हुईं फलियों से झुकती जाती है, 

उस शोभासागर में कमछा ही कमरा बस रहराती है । 
सरसों दानों की लड़ियों से दोहरी-सी होती जाती है, 
भूषण का भार संभाल नहीं सकती है कटि बलखाती है । 
है चोटी उस की हिरनखुरी के फूलों से गुंथ कर सुन्दर, 
अन-आमन्त्रित आ पोलंगा है इंगित करता हिल-हिल कर । 
हैं मर्स भींगती गेहूँ की तरुणाई फूटी आती है, 

यौवन में माती मटरबेलि अलियों से आँख लड़ाती है । 
लोने-छोने वे घने चने क्या बने-बने इठलाते हैं, 

हौले-होौले होली गा-गा घु घरू पर ताल बजाते हैं । 

हैं जलाशयों के ढालू भीटों पर शोमित तृण शालाएँ , 

जिन में तप करती कनक-वरण हो जाग बेलि-अहिबालाएं । 
हैं कन्द धरा में दाब कोष ऊपर तक्षक बन झूम रहे, 
अलसी के नीरू गगन में मधुकर दृग-तारों से घूम रहे । 
मेथी में थी जो विचर रही तितली सो सोये में सोयी, 

उस की सुगन्ध-मादकता में सुध-बुध खो देते सब कोई । 


[ नुरजहाँ से | 


देहातका हृदय ७३ 


अनूप! (अनूप शर्मा ) [ ज० १९००]. 


दें 


कपिलवस्तु में श्रावण 


सुहावना सावन मास मंजु था, 
प्रशस्त था शींतरू गन्धवाह भी, 
पयोद-माला नभ में घिरी हुई, 
प्रसार व्यापे निविडान्धकार का | 


हुईं तृणों से हरिता वसुन्धरा, 
यथार्थ-नाम्नी सरसा रसा लसी, 
इतस्ततः थीं फिरतीं बनान्त में 
मनोरमा रक्तिम इन्द्रगोपिका । 


कलापियों के संग में कलापिनी, 
अलापती थीं अति कान्त भाव से, 
तृणाकुला भू पर मन्द-चारिणी, 
विनोदिता बहिंणि नृत्य-मग्न थीं । 


सकम्प-शीषों, हरिता, मनोहरा, 
महामनोज्ञा, अतिरम्यपल्लवा, 
सुगन्ध-युक्ता, बृहती सुखावहा, 
कदम्ब की थी अट्वी सु-पुष्पिता । 


५ 


झिनुप 


अजस धाराधर-अंक-वर्तिनी, 

महा प्रतप्ता, करकावगाहिनी, 
विलासिनी, सम्यक अद्दहासिनी, 
प्रकाशती थी अति-मंजु दामिनी । 


अखंड धारा बरसी पयोद से, 
निदाघ-तप्ता महि तृप्त हो गयी, 
परन्तु बैठा तरु पै अतृप्त ही, 
पुकारता चातक था कि 'पी कहाँ ९! 


खिली हुऑं थी वन-मध्य कामिनी, 
सु-पुष्पिता थी अति मंजु केतको, 
कली खुली थी रजनी-प्रकाश की, 
प्रफुलक था कैरव का वितान भी । 


निशीथ में, वासर में अजस्न ही, 
प्रमत्त झिल्ली झनकार-लीन थे, 
तड़ाग के या सरि के समीप में, 
सु-तार था निःस्वन मेक-यूथ का । 


कुमार अत्यन्त विमुग्ध-चित्त हो, 
विराजते थे अति उच्च गेह पै, 
यशोधरा-संग महान मोद में, 
विलोकते थे ऋतु की मनोशता । 


[ सिद्धार्थ से | 


कपिलवस्तु्सें श्रावण । 


होमवती [ १९०२-१९५१ ] 


3९ 


वसन्त 


लगी अमरों की भारी भीर, 
सुनायी पिक ने मादक तान | 
नवेली बसुधा ने फिर आज, 
किया निजञ्ञ प्रियतम का आह्वान । 


निशा ने गूँगे कुंचित केश, 
तारिकाओं ने भर दी माँग । 
ज्योत्ता से धो कर मुखचन्द्र, 
चढ़ाया रवि ने अचल सुहाग । 


उषा ने प्राची दिशि से कॉँक, 
सेंवारा मंजुल भाल विशारू । 
थाम किरणों की स्वणिम सींक, 
लगायी बेंदी लाल गुलल | 


सरस सरसों ने झुक-झुक झूम, 
उढ़ाया सुभग बसन्‍्ती चीर। 
निरख छवि होकर आत्म-विभोर, 
निछाचुर होता भ्रकय-समीर । 


व्रसन्त 


होमवती 


स्वास से कण-कण सुरभित आज, 
किया सुमनों ने शुभ-श्वज्ञार । 
प्रफुल्लित द्ुम-तरुवर पर बेलि, 
झुकी फिर नव-योवन के भार । 


भरे बैठी है मुक्ता-थाल, 
पिरोने को छलड़ियाँ नीहार । 
गुलाबों की गर्बीली बाल, 
बाँधती फिरतीं बन्दनवार । 


चूमते पढ्तऊ बौर रसाल, 
महावर दी कुंकुम ने घोल । 
बिछे उपवन में हरित दुकूछ, 
निहारा कलियों ने हग खोल । 


बकुल ने पूरे मंगल-चौक, 
वनस्पति शुच्ि चन्दन से छीप । 
आरती करते किसलय-कंज, 
जछा किशुक के स्वण-प्रदीप । 


लिये कर गेंदे का मृदु-हार, 

और फूलों में सर पराग । 
मुद्त मन ऋतुपति ने भर दिया, 
प्रकृति के आँचल में अनुराग । 


[ उद्गार से |] 


9 


“वियोगी' ( मोहनलाल महतो ) [ ज० १९०२ ] 


ज़््ष 


सूर्योदय 


फेल गयी लाढी रम्य पूरब क्षितिज पर 
जागे खग नीड़ों में सजग जग हो गया । 
गन्धवह आया मन्द-मन्द इठलाता-सा, 
मधु-गन्ध छोमी मधुकर पद्म-कोश से 
जाग कर बन-कलियों की चले खोज में । 
झड़के पराग रुघु पंखों से द्विरेफ के 

शान्‍्त सरसी के स्वच्छ जछू पर छा गया। 


अन्धकार-गज भागा गहन विपिन में 
दिनपति प्रकट सरोष मुगराज-सा, 


केसर-सी फिरणें विकीण हुई” नम में । 
भाग के सृगांक छिपा अस्ताचकू ओट में 
भय था कि सुगचिह्न देख कहीं केसरी 
टूटे मत--भाग गयी रजनी किराती-सी, 
आँचल में भर के नखत-गुंजा भय से । 


[ 'झ्रार्यावर्ते से | 


सूयोदिय 


भगवतीचरण वर्मा [ ज० १९०३ | 
माधव-प्रात 


आज माधव का सुनहरा प्रात हे, 

आज विस्मृत का मृदुल आघात है, 

आज अलूसितु और मादकता-भरे 

सुखद सपनों से शिथिरू यह गात है, 
मानिनी हँस कर हृदय की खोल दो-- 
आज तो तुम प्यार से कुछ बोल दो । 


आज सौरभ में भरा उच्छवास है, 

आज कम्पित अमित-सा बातास है, 

आज शतदल पर मुद्ति-सा शूछता 

कर रहा अठखेलियाँ हिम-हास है, 
लाज की सीमा प्रिये, तुम तोड़ दो-- 
आज मिल छो, मान करना छोड़ दो । 


आज मधुकर कर रहा मधुपान है, 
आज कलिका दे रही रसदान है, 
आज बौरों पर बिकल बौरी हुई 
कोकिला करती प्रणय का गान है, 
८ 
यह हृदय की भेंट है, स्वीकार हो -- 
आज योजन का सुमुखि, अभिसार हो | 


* साधव-आत 9 


आज नयमनों में भरा उत्साह है, 

आज उर में एक पुलकित चाह है, 

आज शवासों में उमड़ कर बह रहा 

प्रेम का स्वच्छन्द मुक्त प्रवाह है, 
ड्रब जावे देवि, हम तुम एक हो । 
आज मनसतिज का प्रथम अभिषेक हो । 


[ 'मधुकण से ] 


भगवती खरण वर्मा" 


११ 


गोपालसिंह नेपाली [ ज० १९०६ ] 
इस रिमझ्िम में चाँद हँसा है 


खिड़की खोल जगत को देखो, बाहर-भीतर घनावरण है, 
शीतल है वातास, द्रवित है दिशा, छटा यह निरावरण है 
मेघ-यान चल रहे झम कर शेलू-शिखर पर प्रथम चरण है 
बूँद-बूंद बन छहर रहा वह जीवन का जो जन्म-मरण है । 
जो सागर के अतल-वितल में गर्जेन-तजन है, हलूचल है 
वही ज्वार है उठा यहाँ पर शिखर-शिखर में चहलरू-पहल है । 


फुहियों में पत्तियाँ नहायीं, आज पाँव तक भीगे तरुवर 
उछक शिखर से शिखर पवन भी झूल रहा तरु की बाहों पर 
निद्रा भंग, दामिनी चोंकी, झछक उठे अभिराम सरोवर 

घर के, वन के अगछ-बगल से छलकक पड़े जल-तोत मचलक कर । 
हेर रहे छवि श्यामलू घन ये पावस के दिन सुधा पिछा कर; 
जगा रहा है जड़ को चेतन जग-जीवन में बुछा-जिला कर । 


जागो मेरे प्राण, विश्व की छट निहारो, भोर हुई है, 

नभ के नीचे मोती चुन-चुन नन्‍्हीं दूब किशोर हुई है; 
प्रेम-नेम-मतवाली सरिता क्रम की और कठोर हुई है, 
फूट-फूट बूँदों से श्यामा रिम-पिम चारों ओर हुईं है । 

नि, झर-झर मंगल गाओ, आज गजना धोर हुई है; 

छवि की उमड़-घुमड़ में कवि की तृषित मानसी मोर हुई है। 


इस रिसशिस सें चाँद हँसा है धर 


प्र 


दूर-दूर से आते हैं घन लिपट शैल में छा जाते हैं, 

मानव की ध्वनि सुन कर पल में गली-गछी में मेडराते हैं, 
जग से मधुर पुरातन परिचय, श्याम घरों में घुस आते हैं, 
है ऐसी ही कथा मनोहर, उन्हें देख गिरिवर गाते हैं । 
ममता का यह भींगा अंचछ हम जग में फिर कब पाते हैं, 
अश्रु छोड़ मानस का समझता, इसी लिए विरही गाते हैं । 


सुख-दुख के मृदु-कठु अनुभव को उठो हृदय, फूहियों से धो लो, 
तुम्हें बुलाने आया सावन, चकी-चकी अब बन्धन खोलो; 
पवन चला, पथ में हैं. नदियाँ, उछल साथ में तुम भी हो छो, 
प्रेम-पव में जगा पपीहा, तुम कल्याणी वाणी बोलो । 

आज दिवस कलरव बन आया केलि बनी यह खड़ी निशा है; 
हेर-हेर अनुपम बूँदों को जगी झड़ी में दिशा-दिशा है । 


बूँद-बूँद बन उतर रही है यह भेरी कल्पना मनोहर, 

घटा नहीं, प्रेमी मानस में प्रेम बस रहा उमड़-घुमड़ कर, 
आन्ति-आन्ति यह नहीं दामिनी, याद हुईं बातें अवसर पर, 
तजन नहीं आज गूँजा है जड जग का गूँगा अभ्यन्तर | 
इतने ऊँचे शेल-शिखर पर कब से मूसलूघार भड़ी है; 

सूखे वसन, हिया भींगा है, इस की चिन्ता हमें पड़ी है । 


बोर सरोवर, इस पावस में, आज तुम्हारा कवि क्‍या गाये, 
कह दे श्रृकर, सरस रुचि अपनी, निश्चर वह क्‍या तान सुनाये, 
बाँह उठा कर मिलो शालू, ये दूर देश से कोंके आये, 

रही झड़ी की बात, कठिन यह, कौन हठीछी को समझाये । 
अजब शोख यह बूँदा-बूँदी, पत्तों में घनश्याम बसा हे, 

झाँ के इन बूँदों से तारे, इस रिमश्षिम में चाँद हँसा है । 


[ तोडिमा' से ] 


गोपार्लासह नेपाली 


'मिलिन्द! ( जगन्नाथप्रसाद ) | जे जद 3३ 


निर्झर 


छोटा-सा निझेर यह ! 
निजन में झरता है । 
एकाकी श्रोता यह 
अपने ही स्वर का | 
ज्ञत नहीं इस को यह 
कि जो सतत जीवन का 
करता यह रहता है 
निर्मल उत्सग सहज, 
क्या उस का होता है, 
क्या उस से बनता है, 
नदी, नद, सरोवर या 
रत्नाकर महासिन्धु, 
अथवा वह धारा, जो 
असफल हो मरु ही में 
बीच ही में हो जाती 
लुप्त शुष्क शुन्यता में । 
सीखा है निझर यह 
आत्म-त्यांग निःसप्ठह ही । 
* प्रतिफक के पाने की 


निर्भर द््रे 


+-5.] 


भावना से, कामना से, 
मुक्त हृद्य इस का है, 
बासना से मुक्त जेसे 
अन्तर हो बालिका का, 
शुचि, सरल कुमारिका का | 


[ ४ | 


महल के स्वण मुकुट 
मूढ़ता के वेभव-से 
हिलते थे नृत्य, गीत, 
अभिनय की महफिल में, 
करते थे कलाकार गुणियों को 
रतनहार अर्पित जब, 
मोहमयी रजनी में 

होते थे मुखरित जब 
सरगम स्वर, रुनझुनगरति, 
तब निझर नृत्य, गीत 
दोनों का पाता था 
स्वाभाविक रस अपने 
मधुर-मधुर भरने में 
भर-मर-भर, फकर-मर-मर । 
जनगायक, जनकवि, जब 
कोकनृत्य, अभिनय के 
कलाकार जंनयुग में 
शतसहस॒ जनता के 
सम्मेलन, परिषद्‌ में 
करते अभिव्यक्ति आज 
चरण-क्षेप, मुद्रा, स्वर 


'मिल्िग्दा 


निर्भर 


आदि की कछाओं की, 

पाते हैं वाह-वाह, 

अभिनन्दन, पुरस्कार, 

स्वागत, प्रमाणपत्र, 

निझर यह झूम-झूम, 

चूम-चूम मुग्ध भाव अपना ही, 
आश्रय, प्रशस्ति ओर प्रोत्साहन 
पाने की 

आशा के बिना, सतत, 
नाचता है, गाता है, 

पाता उसी में है 

आत्मानन्द, 

ब्रह्मानन्द जिसे देख 

खत्रे हुआ जाता है । 


[ ३ |] 


शैल-गर्भ कहता है 

ओ निश्ेर, तू मेरी कविता है । 
अन्तर की विश्व-व्यथा-ऊष्मा ने 
कर दिया विदीणं जब 

ऊपर का आवरण कठोरतम, 
तब तेरा स॒जन हुआ । 

संयम की पृष्ठभूमि, 

साधना की, तप की, है . 

तेरा आधार, अजय, 

अक्षय तू , अविरत तू , 

इसी लिए तेरा है 

यही स्वप्न, 


दर, 


पे 


यही लक्ष्य, 

कल्पना है एक यही- 
भरता ही जाबे तू , 
“बहता ही जावे तू , 
जगती से अपने लिए 
कुछ भी न चाहें तू। 


[ ४ |] 


सागर जब रोता है-- 

'मैं विशाल, मैं विराट 
रलाकर में महान्‌ , 

वेभव की खान, किन्तु, 

व्यथ हूँ, तृपातुर को, 

खारा हूँ, खारा हूँ, 

आडस्बर मेरा सब 

बना अभिश्ञाप मुझे, 

गाता है तब निश्चर-- 

छोटा हूँ, किन्तु, नहीं 

लज्जित में लघुता पर । 

रत्न नहीं, पर स्वर है, 

विभव नहीं नृत्य मधुर, 
एकाकी हूँ में, पर 

नहीं स्वाथंसाधक हूँ, 

लेने का नाम नहीं लेता हूँ, 

मैं केवल देता हूँ। 

निस्संबल, किन्तु सररू, निमेल हूँ : 
प्यास के सताये हुए पन्‍्थी को 
भूतछ के अमृत सहश 


ँ मिलिण्व ५ 


शीतल, प्रिय, मधुर, स्वच्छ 
जरू का जब दान कभी देता हूँ, 
तब खारे सागर की 

महिमा की ईष्यों का 

पात्र बना 'निजन में 
मन्दस्मित-रश्मियाँ बिखेरता हूँ । 
भर आता हृदय इसी गोरव से 
कि मैं नहीं वेभव का स्वामी हूँ, 
महत्‌ नहीं, में रूघु हूँ, 

एकाकी, सीमित हूँ | 

निशर हूँ, 

निजन में झरता हूँ । 


[ 'मुक्षिका से ] 


निर्भर ८७ 


प्रभात ( केदारनाथ मिश्र ) [ ज० १९०७ ] 


ष््द्त 


चिलकूट-प्रसंग 


चित्रकूट, सब जिसे मानते स्वरगं-खण्ड भु-तलूका, 
चित्रित है सौनूय जहाँ नम, जल, थक, अनिल, अनक का । 
जहाँ उतर अनजान देश से बसती मंगल-बला, 

एक बार उस तपस्थछी में रूगा अनोखा भेला । 

प्रकृति कुंज में गूंज रही थी उस दिन बीन निराली, 
कण-कण कल उल्लास-पू्ण चल किरण-किरण मतवाली | 
प्रिया-खरीखी मुख्ध प्रिया थी भर हग में आकर्षण, 
प्रियवर्षी उस ओर रूप का करती थी मधु-वर्षण । 
मथनिपीता मचवासिनी मधुबहुरा अतिमुक्ता, 
सकुच-सकुच मुख खोल रही थी नव-योवन-संयुक्ता । 
नववल्लभ, रंजक, हरिचन्दन मद्यामोद विपणेक, 
हेमपृष्प, अश्वत्थ, हरिप्रिय, शुकतरु, विल्व विनम्नरक । 
शीर्ण-पण सुकुमार मधुद्गव, वृत्त-पुष्प मधुगुंजन, 
मधु-पालिका वनद्ुुम मोहक वन-लक्ष्मी चन-चन्दन | 
वर्ण-वर्ण में ले सुवणे खिल उठे मधु र-उत्सव-से, 
मद्गन्धा के रफ्त-राग से राशि-राशि वेभव से | 

बेसुध थी दक्षिणावत्त की अपनी स्व॒र-लहरी में, 
वीणा-सी बज उठी वन-पश्री मंजुल लता-धरों में । 


खित्रकूद-असंग 


१२ 
मृदुल माऊती हेमयूथिका बहुगन्धा मदमाती, 
चारु रक्तवृन्ता दुलुपुष्पी अपने में न समाती | 


कामरूपिणी कनक-मल्क्रिका जाने या अनजाने, 
चपल बाल योवन की मद्रा छगी सजल ढुलकाने । 
प्रिय-सन्देश छगा चुपके-से प्रिय-सन्देश वितरने, 
लगा साथ वन-हास विश्व को मधुर हास से भरने । 
शंख, रेणुका, विद्वमछ॒तिका, गन्धकुटी की ज्वाला, 
उमड़ पड़ी कस्तुरी फेनिक कर यौवन का प्याला | 


[ 'कैकेयी'से ] 


प्रभात द्घ्हे 


श्यामनारायण पाण्डेय [ ज० १९१० ] 
भील-वन 


नाना तरु-वेलि-लता-मय पवत पर निजन वन था। 

निशि बसती थी झुरथुट में वह इतना घोर सघन था । 

पत्तों से छन-छवन कर थी आती दिनकर की छेखा । 

वह भूतल पर बनती थी पतली-सी स्वणिम रेखा | 
लोनी-छीनी रूतिका पर अविराम कुमुम खिलते थे । 
बहता था मारुत, तरु-दरू धीरे-धीरे हिलते थे । 


नीलम-पहलव की छवि से थी ललित मंजरी-काया | 

सोती थी तृण-शब्या पर कोमल रसालू की छाया | 

मधु पिला-पिला तरु-तरु को थी बना रही मतवारा । 

मधु-स्नेह-वलित बाला-सी थी नव मधूक की माला | 

लिखती शिरीष की कलियाँ संगीत मधुर झुन-रुन-झुन । 

तरु-मिस वन झूम रहा था खग-कुल-स्वर-लहरी सुन-घुन | 

माँ झूला झूल रही थी नीमों के सृदु झूले पर । 

बढिदान-गान गाते थे मधुकर बेंठे फूर्लों पर | 

थी नव-दलरू की हरियाढी चट-छाया मोद-भरी थी 

नव अरुण-भरुण गोदों से पीपल की गोद भरी थी | 
कमनीय कुसुम खिल-खिल कर व्हनी पर झल रहे थे | 
खग बैठे थे मन मारे सेमर-तह फूल रहे थे । 


8,० इयासनारायण पाण्डेंग 


इस तरह अनेक विटप थे, थी सुमन-सुरभि की माया । 

सुकुमार-प्रकति ने जिन की थी रची मनोहर काया | 

बादल ने उन को सींचा दिनकर-कर ने गरमी दी | 

धीरे-धीरे सहरा कर, मूारुत ने जीवन-श्री दी । 

मीठे-मीठे फल खाते शाखामृग शाखा पर थे । 

शक देख-देख होता था वे वानर थे वा नर थे । 

फल कुतर-कुतर खाती थीं तरु पर बेठी गिलहरियाँ । 

पंचम स्वर में गा उठतीं रह-रह कर वन की परियाँ । 

चह-चह-चह फुदक-फुदक कर डाली से उस डाली पर, 

गाते थे पक्षी होकर न्योछावर बनमाछी पर । 

चर कर, पगणुराती माँ को दे सींग ढकेल रहे थे, 

कोमर-कोर्मल घासों पर मृग-छोने खेल रहे थे । 
अधखुले नयन हरिणी के मृदुकाय हरिण खुजछाते । 
भाड़ी में उठ्क-उरूम कर बारहसिघे झु झछाते । 


वन-घेनु-दूध पीते थे छेरू दम हिला-हिछा कर | 

माँ उनको चाट रही थीं तन से तन मिला-मिलछा कर । 
चीते नन्‍्हें शिशु छे-ले चलते मन्थर चालछों से 

क्रीड़ा करते थे नाहर अपने रूघु-लघु बालों से । 

झरनों का पानी के कर गज छिड़क रहे मतवाढे 

मानों जरू बरस रहे हों सावन-घन काछे-काछे | 

मेंसे भू खोद रहे थे आ, नहा-नहा नाछों से, 

थे केलि भील भी करते भाछों से, करवाछों से । 

नव ६री-हरी दूबों पर बेठा था भीछों का दुरू । 

निर्मेल समीप ही निश्चेर बहता था, कछू-कलू छलू-छछ । 


[ हल्दी घादी से | 


भील-वन ६५ 


दूसरा अवतरण 
भावच 


१३ 
श्रीधर पाठक [ १८६०-१ ९२९ ] 
हेमन्त 


बीता कातिक मास शरद्‌ का अन्त है, 
लगा सकल सुख-दायक ऋतु हेमन्त है । 
ज्वार बाजरा आदि कभी के कट गये, 
खल्यान के काम से किसान निबट गये । 
थोड़े दिन को बैल परिश्रम से थमे, 

रब्बी के लहलहे नये अंकुर जमे । 
ज़मीदार को मिली उगाही खेत की, 
मूल-व्याज सब देन महाजन की चुकी । 
खाने भर को जिस किसान को बच रहा | 
उस के घर आनन्द हषे सुख मच रहा, 
जिन को कुछ नहीं बचा, करम को टो रहे, 
क्रिस्मत को दे दोष बेठ घर रो रहे । 
ख़रीफ़ के खेतों में अब सुनसान है, 

रब्बी के ऊपर किसान का ध्यान है । 
जहाँ-तहाँ पर रहँट-परोहे चल रहे, 

बरहे जल के चारों ओर निकल रहे | 
जौ-गेहूँ के खेत, सरस सरसों घनी, 
दिन-दिन बढ़ने लगी विपुल शोभा-सनी । 
सुधर सौंफ, सुन्दर कसूम की क्यारियों, 
सोआ, पालक आदि विविध तरकारियाँ । 


हेमन्त 8७ 


० 


अपने-अपने ठौर सभी ये सोहते, 
मुन्दर शोभा से सब का मन मोहते । 


अहो धन्य दहेमनत, अनोखे बहु गुनी, 
ऋतुओं के सरदार बड़ बाँके धनी | 


सान्ध्य-अभदन 


विजन बन प्रान्त था, 

प्रकृति-मुख शान्त था, 

अटन का समय था, 

रजनि का उदय था : 

प्रसव के काल की लालिमा में लिसा, 
बाल-शशि व्योम की ओर था आ रहा | 


सद्य उत्फुल्ल-अरविन्द-नभ 

नील सुविशारू नभ-वक्ष पर जा रहा था चढ़ा 
दिव्य दिखनारि की गोद का छालू-सा 

या प्रखर भूख की यातना से परद्चित 
पारणा-रक्त-रस-लिप्सु, 

अन्वेषणा-युक्त या क्रीडनासक्त, मृगराज-शिशु 
या अतिव क्रोध-सन्तप्त जमेन्य नृप-सा, किया 


झीचर पाठक 


अञ्र-बेलुन-उर में छिपा 

इन्द्र, या इन्द्र का छत्र, या ताज, या 
स्वग्यं गजराज के भार का साज, या 
कर्ण उत्तोल, या स्वर्ण का थालू-सा । 
कभी यह भाव था, कभी वह भाव था; 
देखने का चढ़ा चित्त में चाव था । 


विजन वन शान्त था, 

चित्त अम्नान्त था, 

रजनि-आनन अधिक 

हो रहा काज़्त था : 

स्थान-उत्थान के साथ ही चन्द्र-मुख भी 
समुज्ज्वल छूगे था अधिकतर भरा | 


उस विमल विम्ब से अनति ही दूर, उस 
समय एक व्योम में बिन्दु-सा छख पड़ा, 
स्थाह था रह्ग कुछ गोल गति डोलछता, 
किया अति रह्ञ में- भज्ञ उसने खड़ा; 
उतरते-उतरते आ रहा था उधर 

जिधर को शून्य सुनसान थरू था पड़ा, 
आम के पेड़ से थी जहाँ दीखती 
प्रेम-आलिंगिता माछती की लता । 


बस, उसी वृक्ष के सीस की ओर कुछ 
खड़खड़ा कर एक शब्द-सा सुन पड़ा, 
साथ ही पंख की फड़फड़ाहट, तथा 
शत्रु निःशंक की कड्डकड़ाहट, तथा 


सान्ध्य-श्रदत ६6 


१५०० 


पक्षियों में पड़ी हड़बड़ाहट, तथा 

कंठ ओ' चोंच की चड़चड़ाहट, तथा 

आत्ति युत कातर-स्वर, तथा शीघ्रता-युत उड़ाहट-भरा 
दृध्य इस दिव्य-छवि-लुब्ध हग-युग्म को 

धुणित अति दिख पड़ा | 

चित्त अति चकित, अत्यन्त दुःखित हुआ | 


भधर पाठक 


रामचन्द्र शुक्ल [ १८८४-१९४१ ] 
कछार की सैर 


आज चली मंडली हमारी एक घूमे हुए 

नाले का कछार धरे और ही उमंग में | 
घुधली-सी धूप धूल-सने वात-मंडल से 

ढालती है मदुता की आभा हर रंग में | 
अंजित दृगंचल की कोर से किसी की खुल 

; रंजित रसा में रसी झूमती तरंग में-- 

मानो मद-भरी ढीली दृष्टि है किसी की बिछी, 

मन को रमाती रम जाती अंग-अंग में । 
धोले, कंकरीले, कटे विकट कगार जहाँ 

जड़ों की जटा के जाल खचित दिखाते हैं, 
निकल वहीं से पेड़ आड़े बढ़े हुए कई 

अधघर में लेटे हुए अंग लपकाते हैं । 
भूमि की सलिल-सिक्त श्यामता में गुछी हरी 

दूब के पटल-पट शीतछ बिछाते हैं, 
सारी हरियाढी छाँट छाल-छाल छींटे बने 

छिटके पछाश चित्त बीच छपे जाते हैं । 


आस-पास धूल की उमंग कुछ दूर दौड़ 
दूब में दमक हरियाली की दबाती है, 


कछार की सेर १०१ 


कंटकित नीलपन्न मोड़ती धमोहयों के 

रक्तगर्भ पीतपुट-दल छितराती है । 
'आम के सीमान्त का सुहावना स्वरूप अब 

,..भासता है, भूमि कुछ और रंग छाती है, 

कहीं-कहीं किचित हेमाभ हरे खेतों पर 

रह-रह श्वेत शुक आभा लहराती है । 
उमड़ी-सी पीछी-भूरी-हरी द्ुम-पुंज घटा 

घेरती दे दृष्टि दूर दोड़ती जो जाती है, 
उसी में बिलीन एक ओर धरती ही मानो 

घरों के स्वरूप में उठी-सी दृष्टि आती है। 
देखते हैं जिधर उधर ही रसालू-पुंज 

मंजु मंजरी से मढ़ फूले त समाते हैं: 
कहीं अरुणा भ, कहीं पीत पृष्पराग प्रभा 

उमड़ रही है, मन मग्त हुए जाते हैं । 
कोयल उसी में कहीं छिपी कूक उठी जहाँ, 

नीचे बाल-वृन्दर उसी बोल से चिद़ाते हैं। 
छलक रही है रस-माधुरी छकाती हुई, 

सौरभ से पवन झकोरे भरे आते हैं । 
देख देव-मन्दिर पुराना एक, बेठे हम 

वाटिका की ओर जहाँ छाया कुछ आती है, 
काली पड़ी पत्थर की पट्टियाँ पड़ी हैं कई, 

घेर बिन्‍्हें घास फेर दिन का दिखाती हे । 
क्यारियाँ पटी हैं, छुप्त पथमें उगे हैं झाड़, 

बाड़ की न आड़ कहीं दृष्टि बाँध पाती है, 
नूतन जो रूप वहाँ भूमि को दिया था कभी, 

उसे अब प्रकृति मिटरती चछो जाती है, 
मानव के हाथ से निकाले जो गये थे कभी, 

धीरे-धीरे फिर उन्हें छा कर बसाती है । 


रामचर शुक्ल 


फूलों के पड़ोस में घमोय, बेर ओ, बबूलछ क्‍ कक 
क्‍ बसे हैं, न रोक-टोक कुछ भी की जाती है- ही 
सुख के या रुचि के विरुद्ध एक जीव के ही क्‍ 
होने से न माता कृपा अपनी हयाती है । 
देती है पवन, जल, धूप, सब को समान क्‍ 
. दाख ओऔ' बबूल में न भेद भाव छाती है । 
मेड़ पर वासक की छिल्न पंक्ति मक्खियों की 
क्‍ भीड़ को बुला के मधु-विन्दु है पिला रही । 0 
कुन्द की धवरू हास-माधुरी उसी के पास डक 3 पक 
... स्वासकी सुवास है समीर में मिला रही । ही 
कोमलरू रूचक लिये डालियाँ कनेर की जो... 
* अरुण प्रसून-गुच्छे मोद से खिला रही, 
चल चटकीली चटकाली चहकार-मरी द 
द बार-बार बठ उन्हें हाव से हिल्ल रही । 
कोने पर कई कोविदार पास-पास खड़े 
तुंठ विभक्त दल-राशि घनी छायी है । 
बीच-बीच श्वेत अरुणाभम भलराये फूल... 
रे माँकते हैं सुन ऋतुराज की अबाई है । 
पत्तियों की कोर के कटाव पर फूछी हुई 
. आँखों में हमारी जपा झोंकती ललाई है । 
भौरे मदमाते मडराते गूँज-गूज जहाँ 
मधुर सुमन-गीत दे रहा सुनाई है । 


| हृदय का सधुर भारसे | 


" कछार की सेर द ९ १०३ 


रघुवीर नारायण : [ ज० १८८४ ] 


हरै0 ३४ 


सरयू 


तरल-घार सरयू अलौकिक छटा से, 
सुबह की सुनहरी गुलाबी घटा से, 
भलक रंग लेती चली बुदबुद्ाती, 
प्रभाकर की जगमग में जादू जगाती | 
किसी कन्दरे से समीरण हो उन्मन, 
उठा मानों करता मथुप का-सा गुंजन, 
प्रसूनों की गन्धों को तन में छूगा कर, 
विपिन के गवेयों को सोते जगा कर, 
मृदुल मस्त सीटी एकाएक सुना कर, 
सनासन चला और सरयू की था कर, 


चली जाती सरयू अलोकिक छटा से, 
कनक रंग ले कर गुराबी घटा से, 
क्रमी सिर बढ़ा कर तरंगे उठाती, 
कभी बुदबुदा कर के है मुस्कराती, 
कभी बुलबुले कोटि पथ में बनाती, 
उन्हें तोड़कर फिर प्रभा-राग गाती, 
सगुन रंग यों ही दिखाती है सरयू, 
अगम भेद हरि का सुनाती है सरयू । 


[ विशाल भारतससे | 


रघुबीर तारायण 

शिवाधार पाण्डेय [ ज० १८८७ ] 


* बेला चमेली 


बेला चमेली 


बेला चमेली, दोनों सहेली, 

बगिया में छागीं विकास करन । 
दोनों गोरी-गोरी, वयस की दोनों थोरी, 

हिल्‍ू-मिल छागीं हुलास करन । 
नीबू नरंगी, सेब जंगी-जंगी, 

आये अलोकिक अनार । 
आहूबुखारे, आम प्यारे-प्यारे, 

लग गये क़तारों दरबार । 
चकई ओ' चकवा, चटक चतकवा, 

चहके चहूँ दिसि अपार । 
कुह-कुह्द बोले, कोकिला कलोल, 

मोर करें शोर बेशुमार । 
आयी अनन्दिनि, छत्र धरे चन्दिनि, 

छायी चहूँ दिसि अपार । 
काले-काले भंवर, झल चारु चँवर, 

तितलियाँ डुलाव बयार | 
मोटी-मोटी मूली, हिंडोलों में झुलीं, 

भाँटे झुलावें बार-बार । 
आली मतवाली, कलेजे की काली, 

गाजरें गवाबें मलार । 


१०५ 


जामुन दुरंगी, साज सरंगीं, 

लीचियाँ बजावें बेठी ताल | 
ध॒इयाँ तरोई, ककड़ियाँ कोई-कोई 

धूमें घनी ले-ले थारू । 
चन्द की चपाती, चुव॑ चुहचहाती, 

कहीं पक्रा पिरथी का पोस। 
बादलों की बूँदें, कोई खोलें-मूँद, 

कोई उड़ावें ही ओंस । 
बेला चमेली, गावें सहेली, 

तान चली फेल आसमान | 
फूल सारे जुट गये, छट्ट्ू हुए छुट गये, 

छूट गया कोयलों का मान । 
आये गुलाबी, आये महताबी, 

आये गुलुरारा गुरूब | 
गंदा दमक उठी, चम्पा चहक उठी, 

फूल उठा फूल आफ्ताब | 
केतकी चटक चली, मालती मटक चली, 

सूख गयी सेवती की शान । 
बचपन से खेली, संगिनी-सहेली, 

भूछ गयी आपन-बिरान | 
वेला शुलाब मई, सोहे सुरखाब मई, 

खिल उठा अखिल अकास | 
चंचल चमेली, बकुल गलमेली, 

हल उठा सारा हुलास । 
बदरी करोंदे, सारे सीघे-अंधि, 

खड़े हुए बाँच्े कतार। 
फूले-फूले फालसा, खिन्नियाँ मदालसा, 

थेइ-थेइ थिरके अपार । 


१०६ शिवाधार' पाण्डेय ' 


केछा नासपाती, बन-ठन बराती, 

नाचें शराबियों की तौर । 
आलू रतालू , केले के ब्यालू , 

खावे अछग चुप्प चोर । 
गाजरों की टोली, भाँटोंसे ठठोली, 

कर-कर नाचे सनाथ । 
मूलियाँ सहम गयीं, झूलने में थम गयीं, 

जम गयीं, सलूगमों के साथ । 
इतने में पहली, सुन्दर सुनहली, 

चुपके किरन आयी पास | 
कोई पिछड़ गये, कोई पेड़ों चढ़ गये, 

भाग गयी भाजियाँ उदास । 
कलियाँ चटक गयीं, चिड़ियाँ सटक गयीं, 

फेल गया पिरिथी प्रकास । 
नेन मेरे खुल गये, स्वप्न सारे घुल गये, 

भूला न हिरदय हुलास । 

अजों जाकी आस | 


[ 'कविता-कौसुदी से | 


* बेला चमेली १०७ 


माखनलाल चतुर्वदी [ ज० १८८८ ] 


चल पड़ी चुपचाप हवा 


चल पड़ी चुपचाप सन-सन-सन हवा, 
डालियों को यों चिताने-सी लगी, 
आँख की कलियाँ, अरी, खोलो ज़्रा, 
हिल स्वपतियों को जगाने-सी लगी; 

पत्तियों की चुटकियों 

झट दीं बजा, 

डालियाँ कुछ 

ढुलमुलाने-सी लगीं, 

किस परम 

आनन्द-निधि के चरण पर, 

विश्व-साँस गीत 

गाने-सी छगीं | 
जग उठा तरु-बृन्द-जग, सुन घोषणा, 
पंछियों में चहचहाहट मच गयी : 
वायु का कोंका जहाँ आया वहाँ--- 
विश्व में क्यों सनसनाहट मच गयी ? 


[ 'हिसमकिरोटिनी से | 


माखनलाल घधरतुवेदी 


ज़रना 


पर्वतमाछाओं में उस दिन तुम को गाते छोड़ा, 
हरियाली दुनियाँ पर अश्रु-तुषार उड़ातें छोड़ा, 
इस घाटी से उस घाटी पर चक्कर खाते छोड़ा, 
तरु-कुंजों, लतिका-पुंजों में छुप-छुप जाते छोड़ा, 


निझ॑रनी की गोदी के 
अज्ञार, दूध की धारा 

फेकते चले जाते हो 

किस ओर स्वदेश तुम्हारा ! 


लतिकाओं की बाहों में रह-रह कर यह गिर जाना, 

पाषाणों के प्रभुओं में बह-बह कर चक्कर खाना, 

फिर कोकिल का रुख रख कर कल-कल का स्वर मिल जाना, 
आमों की मंजरियों का तुम पर अस्त बरसाना । 


छोटे पौधों से जिस दिन 
उस लड़ने की सुध आती 
तप कर तुषार की बूँद 

उस दिन आँखों पर छाती । 


किस आशा से, गिरि-गह्र में तुम मलार हो गाते, 
किस आशा से, पाषाणों पर हो तुषार बरसाते, 
इस घाटी से उस घाटी में क्‍यों हो दौड़ लगाते, 
क्यों नीरस तरुवर-प्रभुओं के रह-रह चक्कर खाते ! 


भरना १०६ 


११० 


किस भय से हो 

वन-मालाओं से रह-रह छुप जाते, 
क्या बीती है, करुण-कंठ से 

कीन गीत हो गाते ? 


[ समपंण से | 


दूबों के दरबार में 


क्या आकाश उतर आया है 
दूबों के दरबार में, 

नीली भूमि हरी हो आयी 
इन किरणों के ज्वार में ! 


क्या देखें तरुओं को, उनके 
फूछ लाल अंगारे हैं । 

वन के विजन भिखारी ने 
वसुधा में हाथ पसारे हैं ! 


नक्शा उतर गया है बेढों 

की अलमस्त जवानी का 

युद्ध उना, मोती की लड़ियों से 
दूबों के पानी का । 


तुम न नृत्य कर उठों मथूरी 
दूबों की हरियाली प्र 


भाखनलाल चलुर्वेदी 


दूबों के दरबार में 


हंस तरस खाय उस मुकता 
बोने वाले माली पर । 


ऊँचाई यों फिसल पड़ी है 
नीचाई के प्यार में... 
क्या आकाश उतर आया है 
दूबों के दरबार में 


१११ 


असाद' ( जयशंकर प्रसाद ) [ १८८९-१९३७ ] 
किरण 


किरण तुम क्यों बिखरी हो आज, रंगी हो-तुम किस के अनुराग 
स्वणं-सरसिज-किजलक समान, उड़ाती हो परमाणु पराग । 

धरा पर झुकी प्राथना सहश, मधुर मुरली-सी फिर भी मौन, 

किसी अज्ञात विश्व की विकल वेदना-दूती-सी तुम कौन ? 


अरुण शिज्षु के मुखपर सबिलास, झुनहली लट घुंघराली, कान्त, 
नाचती हो जैसे तुम कौन ? उषा के अंचल में अश्रान्त । 
भरा उस भोले मुख को छोड़, और चूमोगी किस का भाल 
मनोहर यह केसा है तृत्य, कौन देता है सम पर ताल ? 


कोकनद-मधु-धारा-सी तरल, विश्व में बहती हो किस ओर ? 
प्रकृति को देती परमानन्द, उठा कर सुन्दर सरस हिलोर । 
स्व के सूत्र सहश तुम कौन, मिलाती हो उस से भूलोंक ? 
जोड़ती हो केसा सम्बन्ध, बना दोगी क्‍या विरज विशोक ! 


सुदिन-मणि-वलूय विभूषित उपा-सुन्दरी के कर का संकेत 
कर रही हो तुम किस को मघुर, किसे दिखलाती प्रेम-निकेत १ 
चपल | ठहरो, कुछ को विश्राम, चल चुकी हो पथ शून्य अनन्त, 
सुमन-मन्दिर के खोलो द्वार जगे फिर सोया वहाँ वसन्त | 


[ भऋरनासे | 


११२ प्रसाद 


१५ 
वरुणा की कछार . 


अरी वरुणा की शान्त कछार ! 
तपस्वी के विराग की प्यार । 
सतत व्याकुछता के विश्राम, अरें ऋषियों के कानन-कुंज, 
जगत-नश्वरता के लघु त्राण, छता, पादप, सुमनों के पुंज । 
तुम्हारी कुटियों में चुपचाप, चल रहा: था उज्ज्वल व्यापार । 
स्व को वसुधा से शुचि सन्धि, गूँजता था जिस से संसार । 
अरी बरुणा को शान्त कछार ! 
तपस्वी के विराग की प्यार । 
तुम्हारे कुंजों में तल्‍्लीन, दशनों के होते थे बाद, 
देवताओं के प्रादुभोव, स्व के स्वप्नों के संवाद | 
स्निग्ध तरु की छाया में बेठ परिषद करती थीं सुविचार-- 
भाग कितना छेगा मस्तिष्क, हृदय का कितना है अधिकार ? 
अरी वरुणा का शान्त कछार ! 
तप्सवी के विराग की प्यार । 
छोड़ कर पार्थिव मोग-विभूति, प्रेयसी का दुलेभ वह प्यार, 
पिता का वक्ष भरा वात्सल्य, पुत्र का शैशव-सुलभ दुल्र, 
दुःख का कर के सत्य निदान, प्राणियों का करने उद्धार । 
सुनाने आरण्यक-संवाद, तथागत आया तेरे द्वार । 


अरी वरुणा की शान्त कछार ! 

तपस्वी के विराग की प्यार । 
मुक्ति-जल की वह शीतल बाढ़, जगत की ज्वाला करती शान्त | 
तिमिर का हरने को दुःख-भार, तेज अमिताभ, अलोकिक कान्त । 


« बेरुणा की कछार ११३ 


देव-कर से पीड़ित विक्षुब्ध, प्राणियों से कह उठा पुकार--- 
तोड़ सकते हो तुम भव-बन्ध, तुम्हें है यह पूरा अधिकार ! 
जरी वरुणा की शान्त कछार ! 
तपस्वी के विराग की प्यार । 
छोड़ कर जीवन के अतिवाद, मध्य पथ से छो सुगति सुधार, 
दुःख का समुदय, उस का नाश, तुम्हारे कर्मों का व्यापार । 
विश्व-मानवता का जय-घोष, यहीं पर हुआ जलूद-स्वर-मन्द्र | 
मिला था वह पावन आदेश, आज भी साक्षी है रवि-चन्द्र । 
अरी वरुणा की शान्त कछार ! 
तपरवी के विराग की प्यार । 
तुम्हारा वह अभिनन्दन दिव्य, और उस यश का विमल प्रचार, 
सकल वसुधा को दे सन्देश, धन्य होता है बारम्बार | 
आज कितनी शताब्दियों बाद, उठी ध्वंसों में वह झंकार 
प्रतिध्वनि जिस की सुने दिगन्त, विश्व वाणी का बने विहार । 


अरी वरुणा की शान्त कछार ! 
तपसवी के विराग की प्यार । 


[ 'लहरसे | 


११४ प्रसाव' 


मुकुटधर पाण्डेय [ ज० १८९५ ] 


प्रभात 


अभात 


प्राची में अरुणोदय अनूप, 
है दिखा रहा निज दिव्य रूप, 
लाली यह किस के अधरों की 


लख जिसे मलिन नक्षत्र-हीर ? 


विकसित सर में किजल्क-जाल, 
शोमित उन पर नीहार-माल; 
किस सदय बन्धु की आँखों से 

है टपक पड़ा यह प्रेम-नीर * 


प्रस्फुटित मल्लिका पुंज-पुंज, 
कमनीय माधवी कुंज-कुंज, 
पी कर केसी मदिरा प्रमत्त 
फिरती है निर्भय अमर-भीर ! 
| नक्षत्र से | 
११५ 


_ किशुक-कसुम के प्रति 


किशुक-कुसुम ! देख शाखा पर फूला तुझे, 

मेरा मन आज यह फूला न समाता है; 
पूरे एक वर्ष पीछ आया फिर देखने में, 

इतने दिवस भला कहाँ तू बिताता है ? 
कौन-कौन देश घूम आया इस बीच में तू , 

हाल क्यों वहाँ का नहीं मुझ को सुनाता है; 
भूल तो गया न मुझे जा के उस अंचल में, 

क्या न उपहार कुछ मेरे लिए लाता है ? 


है क्‍या तुझे याद कभी ठीक इसी ठौर पर, 
तेरे साथ खेलने में प्रात में बिताता था; 


एक भोर उषा का अरुण-हास, एक ओर 

आनन अरुण तव देख सुख पाता था । 
ठीक इसी भाँति यह आम खूब बौर कर, 

अपनी अपार छटा हम को दिखाता था; 


तु को झुलाता कभी धीरे से, कभी तो रम्य 
स्वागत में तेरे में मधुर गीत गाता था । 


कभी किसी तरु ही को मान वन-देव मैं तो, 
श्रद्धायुत तेरी कुसुमांजलि चढ़ाता था; 

कभी तुझे महानदी-नीर में बिखेर कर, 

तेरी दिव्य आभा देख मोद उर छाता था । 
शिशुओं के हेतु कभी किशुक-कुसुम ! तुझे, 

पत्र से में तोड़न्तोड़ साथ लिये ज़ाता था; 
लाल पंखड़ी के बाल-विहग बना के अहा ! 

बाल उर उन का न हे से समाता था | 


छाया बन बीच आज सरस वसन्त वही, 

में भी वही, और वही भूमि भी पवित्र है; 
बदला न तू भी पर देखने में आता नहीं, 

आज किस हेतु यह सुखद चरित्र है ! 
झूल-झूल जाता मम मानस-नयन बीच, 

विविध विनोदमय वह मोद-चित्र है; 


बात कल की थी, और आज कुछ ओर ही है, 
विधि का विधान मित्र ! ऐसा ही विचित्र है । 


कहता तुझे था कभी, किशुक-कुसुम ! देख, 

जैसा तव रूप, वैसी तुझ में न वास है; 
सरसिज-सुमन सुसोौरभ में सौरमित, 

करता समीर यह तेरा उपहास है, 
किन्तु यह मलीन मम जीवन-कुसुम आज, 

वह न सुगन्धमय सरस विकास है; 
देख-देख मेरी दशा आती है दया क्‍या तुझे, 

किंवा तेरे मुख पर यह व्यंग्य हास है 


किशुक-कुसुम के प्रति ११७ 


किशुक-कुमुम | जब विगत वसन्‍्त होगा, 
मौन होगी कोकिल, प्रखर औप्म आवेगा; 
सूखेंगे कुटज-कचनार के सुमन-हार, 
तरण तरणि लछोनी रृतिका जलाबेगा | 
हो के वृन्तच्युत तब तू भी यह भूमि छोड़, 
मुझ से विदा हो दूर देश चला जावेगा; 
होगी भगवान से जो भेंट कहीं, याद कर 
करुण-कथा तू मेरी उन को सुनावेगा । 


[ 'काव्य-संप्रह' से ] 

नवीन ( बालकृष्ण शर्मा ) . | १८९७-१९६० ] 
कलिका बबूल पर फूली 


कलिका इक बबूल पर फूली, 
इस को इस कंटकित डाल पर वह मन-हरनो झूली । 


इस विकराल, अनुवर, ऊसर, अरस काल-प्रान्तर में, 
इक बबूल यह उग आया है, भरे शूल अन्तर में । 
कंटक ही कंटक झरते हैं इस को हहर-हहर में, 


अरे, सुरम्या, सुरमित मधु-ऋतु इस पर कब अनुकूली ! 
कलिका इस बबूल पर फूली । 


कब आयी इस की छाया में शीतरूता सुकुमारी ? 
क्रिस ने इस की इस छाया में चिर-विश्रान्ति निहारी ? , 
इस पर तो कंटक ही जाते रहते हैं बलिहारी, 


मिले उसे कंटक ही, जिस ने इस की डाली छू ली, 
कलिका ऐसे तरु पर फूली | 


खड़ा हुआ है, मूल-बद्ध है, इस जग में यह अग है, 
यों यह सोया-सा लगता है पर यह बहुत सजग हे, 
पग-विहीन है, पंख-हीन है, गति-युत यह न उरग हे, 


इस तक कभी न आयी जग की गति, पथ भूली-भूलछी | 
कलिका ऐसे तरु पर फूली । 


कलिका बबूल पर फूली ११६ 


खड़ा हुआ था यह, इतने में सुषमा एक पधारी, 
ओ' कह उठी कि आयी तेरी अब खिलने की बारी, 
यह बोला : मैं ? में बबूल हूँ, मुझ से कसी यारी ? 


वह ब्येछी : मैं बनी अप्र्णा, यदि तू है चिरशली । 
कलिका यों कह इस पर फूली | 


आओ जग के चतुर चितेरों, अवलोको यह कीड़ा, 
यह इस का सोभाग्य निहारो, निरखो इस की ब्रीड़ा, 
आभओ, चित्रित करो तनिक यह इस की सौरभ-पीड़ा, 


अरे, सम्हाली कम्पित कर से अपनी-अपनी तूली । 
कलिका इस बबूल पर फूली । 


इस की इस प्रियतमा कछो का यह अनुराग निहारो, 
इस की आसावरी प्रिया का स्वरित विहाग निहारो, 
इस के काँटों में अनुरंजित सुमन-पराग निद्दारो, 


टुक देखो तो इस मीरा की सेज बनी यह सूली | 
कुलिका इन शलों में फली । 


[ शबासि से | 


ब्रवीय' . 


१६ 
उदयशंकर भट्ट [ ज० १८९७ ] 
नया 'रंग आया 


नया रूप आया, नया रंग आया, उतर स्वग से प्राण-श्ृज्ञार आया। 
धरा नहा उठी रंग में मर उमंग, कछी सो उठी, गा उठी कोकिलाएँ, 
वसन्ती नदी-सी तरंग लहर की छगी चूमने, झूमने तरु-शिखाए 

खिले पृष्पके कोश हिल कर पवन से, सुरभि से भरी भूधरों की शिराए, 
कि मानो उतर विश्व का सार आया,गगन हँस उठा, मुस्करायी दिशाए 
कली में, कुसुम-कोपलों में, दलों में, कि उद्यान में काम साकार छाया। 
जवानी उठी ज्वार-सी इस धरा की, नयी हार श्रज्ञार-सी उबरा की, 
नये स्वष्न छे कल्पनाएँ जगी हैं, नयी कोपछों से कथाएं पगी हैं, 
नये फूल के कूल छ मुस्कराता लिये एक उन्माद आया छुभाता, 
यही है, यही है, जवानी यही है, प्रकृति की छठछकती कहानी यही है, 
इसी के लिए जी रही कोकिला के नये कंठ में गीत का ज्वार छाया; 
उमड़ती, उल्मती, बुक्काती, जलन है, नदी की जवानी बरसता गगन है, 
जवानी यही तरु-लता-पल्लवों की, कुसुम की सुरभि-मत्त मधुवल्लभों की , 
अमर, सारिका, शुक, चटक,तितलियों की ,जवानी फुदकते हुए पक्षियों की, 
कि नर के लिए किन्तु सब सृष्टि जीवन सभी से उसे मिल रहा प्राण का धन, 
कि नर फूल से सीख कर मुस्कराना विजय में बदकता चला हार आया$ 
नया रूप आया, नया रंग आया, उतर स्वगसे प्राण श्रृंगार आया । 


[_ 'यथार्थे श्रौर कल्पना से ] 


नया रंग आया १२१ 


“निराला ( श्वयकान्त त्रिपाठी ) [ ज० १८९८ ] 
जूही की कली 


विजन-वन-वरुलरी पर 
सोती थी सुहाग-भरी-स्नेह-स्वप्न-मस्त- 
अमल-कोमल तनु तरुणी-जुही की कली, 
टग बन्द किये, शिथिल, पत्रांक में, 
वासन्ती निशा थी; 
विरह-विधुर-परिया-संग छोड़ 
किसी दूर देश में था पवन 
किसे कहते हैं मलयानिल | 
आयी याद बिछुड़न से मिलन की वह मधुर बात, 
आयी याद चाँदनी की घुली हुईं आधी रात, 
आयी याद कान्ता की कम्पित कमनीय गात-- 
फिर क्‍या ? पवन 
उपवन-सर-सरित गहन गिरि-कानन 
कुंम-लता-पुंजों को पार कर 
पहुँचा जहाँ उस ने की केलि कली-खिली-साथ । 
सोती थी, 
जाने कहो केसे प्रिय-आगमन वह ? 
नायक ने चूमे कपोल, 
डोल उठी वल्लरी की छड़ी जेसे हिंडोल । 
इस पर भी जागी नहीं, 

चूक-क्षमा माँगी नहीं, 

निद्राल्स बंकिम विशाल नेत्र मूँदे रही-- 

किंवा मतबाली थी यौवन की मदिरा पिये, 
कोन कहे ! 

निर्दंय उस नायक ने 

निपट निठुराई की 

कि भोंकों की भड़ियों से 

सुन्दर सुकुमार देह सारी ककमोर डाली, 

मसल दिये गोरे कपोल गोल; 

चोंक पड़ी युवती--चकित चितवन निज चारों ओर फेर, 

हेर प्यारे को सेज-पास, नम्रमुखी हँसी--खिली, 

खेल रंग, प्यारे-संग । 


[ वरिमरूसे ] 


सन्ध्या-सुन्दरी 


दिवसावसान का समय 

मेघमय आसमान से उतर रही है 

वह सन्ध्या-सुन्दरी परी-सी 

धीरे-धीरे-धीरे, 

तिमिरांचल में चंचछता का नहीं कहीं आभास, 
मधुर-मधुर हैं दोनों उस के अधर, 

किन्तु ज़रा गम्भीर--नहीं है उन में हास-विछास । 
हँसता है तो केवल ताश एक 

गुधा हुआ उन घुँघराले काछे-काछे बालों से, 


सन्ध्या-सुन्दरी १२३ 


हृदय-राज्य की रानी का वह करता है अभिषेक । 
अल्सता की-सी लता 
किन्तु कोमलता की वह कली, 
सखी-नीरवता क़े कन्धे पर डाले बाँह, 
छाॉह-सी अम्बर-पथ से चली । 
नहीं बजती उस के हाथों में कोई वीणा, 
नहीं होता कोई अनुराग-राग आलाप, 
नू पुरों में भी रुन-झुन रुन-झुन नहीं, 
सिफ़ एक अव्यक्त शब्द-सा चुप-चुप-चुप 
है गूँज रहा सब कहीं-- 


ब्योम-मंडल जगती-तल में-.- 
सोती शान्त सरोवर पर उस अमर कमलिनी-दल में -- 
सीन्दरय-गर्बिता सरिता के अति चिस्तृत कक्षःस्थल में -- 
भार-वीर-गस्भीर शिखर पर हिमगिरि-अटछ अचल में -- 
उत्ताल तरंगाधात, प्रल्य-धन-गर्जन, जरूधि प्रबल में --- 
क्षिति में-- जल में---नभ में --अनिकू-अनल में--- 
सिफ़् एक अव्यक्त शब्द-सा चुप-चुप-चुप 

है गूँज रहा सब कहीं-- 


और क्या है ? कुछ नहीं । 
मदिरा की वह नदी बहाती आती, 
थके हुए जीवों को वह सस्नेह 
प्याला वह एक पिलाती | 


मुलाती उन्हें अंक पर अपने, 

दिखलाती फिर विस्तृति के वह अगणित मीठे सपने । 
अद्भेरात्रि की निश्चलता में हो जाती जब छीन, 

कवि का बढ़ जाता अनुराग, 


५्ए्ड “मिराक्ता 


विरहाकुछू कमनीय कंठ से 
आप निकल पड़ता तब एक विहाग। 


[ परिसल' से | 


बादल राग 


[ १ ॥ 


झूम-झुम म्दु गरज-गरज घन घोर ! 
राग अमर ! अम्बर में भर निज रोर । 


झर-झर-झर निश्र-गिरि-सर में 
घर, मरु, तरु-ममर, सागर में, 
सरित्‌-तडित गति-चकित पवन में, 
मन में, विजन गहन-कानन में, 
आनन-आनन में, रव घोर कठोर 
राग अमर ! अम्बर में भर निज रोर । 
अरे वर्ष के हे ! 
बरस तू , बरस-बरस रस-धार । 
पार ले चल तू मुझ को, 
बहा, दिखा मुझ को भी निज 
गजेन-भैरव-संसार । 


उथलू-पुथर कर हृदय 
मचा हरूचल 


* बादल रा १२५ 


चल रे चल, 
मेरे पागल बादल | 
धघँसता दल-दुल, 
हँसता है नद खल-खलू 
बहता, कहता कुछ-कुल कल-कल कल-कलू | 
देख-देख नाचता हृदय 
बहने को महा विकरू-बेकल, 
इस मरोर से--इसी शोर से-- 
सघन घोर गुरु-गहन रोर से 
मुझ गगन का दिखा सघन वह छोर | 
राग अमर ! अम्बर में भर निज रोर | 


[ २ ] 


ऐ, निबेन्ध ! 
अन्ध-तम-अगम-अनगेल- बादल ! 
ऐ. स्वच्छन्द ! 
मन्द्‌ चंचल-समीर-रथ पर उच्छूछुछ । 
ऐं उद्दाम ! 
अपार कामनाओं के प्राण ! 
बाधारहित विराट ! 
ऐ विप्लव के प्लाचन ! 
सावन-घोर गगन के 
ऐ सम्राट | 
ऐ अट्टूट पर छूट टूट पड़ने वाले उन्माद ! 
विश्व-विभव को लूट-लूट ऊड़ने वाढे अपवाद | 
श्री बिखेर, मुख फेर करी के निष्ठुर पीडन 
छिल्न-मित्न कर पत्र-पुष्प-पादप-वन:उपवन, 


१२६ (मिराला' 


वज्ञ-घोष से ऐ प्रचंड ! 
आतंक जमाने वाले, 
कम्पित जंगम, नीड-विहंगम, 


ऐ ने व्यथा पाने वाले | 


भय के मायामय आँगन पर 
गरजो विप्छव के नव जलधर । 


[३] 


निरंजन बने नयन-अंजन । 
कभी चपल-गति, अस्थिर-मति, 


बादल राग 


जरू-कलकल तरल प्रवाह, 

वह उत्थान-पतन-हत अविरत 

संस्ति-गत उत्साह, 

कभी दुख-दाह, 

कभी जलनिधि-जरू विपुल अथाह, 

कभी क्रीडारत साथ प्रमंजन 

बने नयन-अंजन । 

कभी किरण-कर पकड़-पकड़ कर 

चढ़ते हो तुम मुक्त गगन पर, 

झलमल ज्योति अयुत-कर-किंकर, 

सीस झुकाते तुम्हें तिमिरहर । 

अहे कार्य से गत कारण पर ! 

निराकार, हैं तीनों मिले भुवन-- 
बने नयव-अंजन | 

आज श्याम-घन श्याम, श्याम छवि, 

मुक्त-कंठ है तुम्हें देख कवि, 


१२७ 


अहो कुसूम-कोमल कठोर-पवि ! 

शत-सहस-नक्षत्र-चन्द्र-रवि-संस्तुत 
नयन-मनोरंजन ! 
बने नयन-अंजन ! 


| 'परिमल' से | 


वबसनन्‍्त आया 


सखि, वसन्‍्त आया | 
भरा हपे वन के मन, नवोत्कष छाया । 


किसलय-बसना नव-वय लतिका 

मिली मधुर प्रिय-उर तरु-पतिका, 
मधुप-बुन्द बन्‍दी पिक-रवर तभ सरसाया | 

लता-मुकुर-हार-गन्ध-भार भर 

बही पवन मन्द-मन्द मन्दतर, 
जागी नयनों में वन-यौवन की माया । 

आधृत सरसी-उर-सरसिज उठे, 

केशर के केश कली के छुटे, 
स्वर्ण शस्य-अंचल पृथ्वी का लहराया । 


[ गीतिका' से | 


निराला 


वसनन्‍्त की परी के प्रति, 


आओो, आओ फिर, मेरे बसन्‍्त की परी-- 
छवि-विभावरी 

सिहरो, स्वर से भर-भर, अम्बर की सुन्दरी-- 
छवि-विभावरी । 


बहे फिर चपल ध्वनि-कलकल तरंग 

तरल मुक्त नव-नव छल के प्रसंग 

पूरित-परिमल निर्मेछ सजरू-अंग 

शीतल-सुख मेरे तट की निस्तरू निहरी-- 
छवि-विभावरी । 


निजन ज्योत्स्नाचुम्बित वन सघन, 

सहज समीरण, कली निरावरण 

आहिंगन दे उभार दे मन, 

तिरे नृत्य करती मेरी छोटी-सी तरी-- 
छवि-विभावरी | 

आयी है फिर मेरी बेला की वह बेला, 

जुही की कली की प्रियतम से परिणय-हेला, 

तुमसे मेरी निजेन बातें--सुमिलन मेला, 

कितने भावों से हर जब हो मन पर विहरी-- 
छवि-विभावरी । 


[ अनामिका से ] 


वसन्‍्त की परी के प्रति १२९, 


जहा 


छठ 


ट्रेंठ यह है आज । 

गयी इस की कला 

गया है सकरू साज ! 
अब यह वसन्‍्त से होता नहीं अधीर 
पल्लवित झुकता नहीं अब यह धनुष-सा 
कुंपुम-से काम के चलते नहीं हैं तीर 
छाँह में बेठते नहीं पथिक आह भर 
झरते नहीं यहाँ दो प्रणयियों के नयन-नीर 
केवल वृद्ध विहग एक बेठता कुछ कर याद । 


[ 'झनासिका से ] 


१३० 'विराला' 


सुमित्रानन्दन पन्त [ ज० १९०० ] 


छाया 


कौन, कौन तुम परिहत-वसना, 

स्‍लान-मना, भू-पतिता-सी, 

वात-हता विच्छिन्न छता-सी 

रति-श्रान्ता त्रज-वनिता-सी १ 
नियति-बंबिता, आश्रय-रहिता, 
जजरिता, पद-दलिता-सी, 
धूलि-घूसरित मुक्त-कुन्तला, 
किस के चरणों की दासी ? 

कहो, कोन हो दमयन्ती-सी 

तुम तरु के नीचे सोयी ९ 

हाय ! तुम्हें भी त्याग गया क्‍या 

अछि | नरू-सा निष्ठुर कोई । 
पीछे पत्रों की शय्या पर 
तुम विरक्ति-सी, मूच्छो-सी, 
विजन विपिन में कोन पड़ी हो 
विरह-मलिन, दुःख-विधुरा-सी ” 

गूढ़ कल्पना-सी कवियों की 

जज्ञाता के विस्मय-सी, 

ऋषियों के गम्भीर हृदय-सी, 

बच्चों के तुतके भय-सी, 

भू-पलकों पर स्वप्न-जाल-सी 
स्थल-सी, पर चंचल जल-सी 
मौन अश्रुओं के अंचल-सी, 
गहन गते में समतरू-सी * 
तुम पथ-श्रान्ता द्ुपद-सुता-सी 
कोन छिपी हो अलि ! अज्ञात, 


तुहिन अश्रुओं से निज गिनती 

चौदह दुखद वर्ष दिन-रात ९ 
तरुचर की छायानुवाद-सी 
उपमा-सी, भावुकता-सी 
अविदित भावाकुर भाषा-सी, 
कटी-छेंटी नव कविता-सी; 

पछताचे की परछाई-सी 

तुम भू पर छायी हो कोन ? 

दुबंलता-सी, अँगड़ाई-सी, 

अपराधी-सी भय से मौन ! 
मदिरा की मादकता-सी औ' 
वृद्धावस्था की स्मृति-सी, 
दर्शन की अति जटिल अन्थि-सी 
शैशव की निद्धित स्मिति-सी, 

आशा के नव इन्द्रजार-सी, 

सजनि ! नियति-सी अन्तघोन, 

कहो कौन तुम तरु के नीचे 

भावी-सी हो छिपी अजान १ 
चिर अतीत की विस्तृत स्मृति-सी, 
नीरवता की-सी झंकार, 
आँख-मिचौनी-सी असीम की, 
निजनता की-सी उदुगार, 


श्१२ सुमित्रानस्दन पन्‍्त 


परियों की निज सरसी-सी 

वन्य देवियाँ जहाँ विहार, 

करतीं छिप-छिप छाया-जल में, 

अनिल वीचियों में सुकुमार । 
तुम त्रिभुवन के नयन-चित्र-सी 
यहाँ कहाँ से उतरी प्रात, 
जगती की नेपथ्य भूमि-सी, 
विश्व विदूषक-सी अज्ञात | 

किस रहस्यमय अभिनय की तुम 

सजनि ! यवनिका हो सुकुमार, 

इस अभेद्य पट के भीतर है 

किस विचित्रता का संसार ! 
निर्जेनता के मानस-पट पर 
बार-बार भर ठंढी साँस 
क्या तुम छिप कर ऋ काल का 
लिखती हो अकरुण इतिहास ९ 

सखि ! मिखारिणी-सी तुम पथ पर 

फेला कर अपना अंचल, 

सूखे पातों ही को पा क्‍या 

प्रमुदित रहती हो प्रतिपल १ 
पत्रों के अस्फुट अधरों से 
संचित कर सुख-दुख के गान 
सुछा चुकी हो क्या तुम अपनी 
इच्छाए सब अल्प, महान १ 

कालानिछ की कुंचित गति से 

बार-बार कम्पित हो कर, 

निज जीवन के मलिन पृष्ठ पर 

नीरव शब्दों में निर्भर 


छाया 


किस अतीत का करुण चित्र तुम 
खींच रही हो कोमलतर, 
भग्न भावना, विजन बेदना, 
५... विफल लाल्साओं से भर 

प्‌ अबाक्‌ निजन की भारति, 

कम्पित अधरों से अनजान 

मर्म-मधुर किस सुर में गाती 

तुम अरण्य के चिर-आख्यान | 
ऐ अस्पृश्य, अदृश्य अप्सरसि ! 
यह छाया-तन, छाया-लोक, 
मुझ को भी दे दो मायाविनि, 
उर की आँखों का आलोक ! 

ज्योतिमंय शत नयन खोल नित, 

पुलकित पलक पसार अपार, 

शआन्त यात्रियों का स्वागत क्‍या 

करती हो तुम बारम्बार 
थके चरण-चिहों को अपनी 
नीरव उत्सुकता से भर, 
दिखा रही हो अथवा जग को 
पर-सेवा का मार्ग अमर ? 


कभी छोम-सी लम्बी हो कर 
कभी तृप्ति-सी हो फिर पीन, 
. क्या संस्ति की अचिर भूति तुम 

सजनि ! नापती हो स्थिति हीन 
श्रमित, तपित अवछोक पथिक को 
रहती या यों दीन, मछीन ? 
ऐ विटपी की व्याकुछ प्रेयसि, 
विश्व-वेदना में तल्लीन ! 


टडरेड सुमित्रानन्यन पन्‍्त 


छाया 


दिनकर-कुल में दिव्य जन्म पा 

बढ़ कर नित तरुवर के संग, 

मुरझे पत्रों की साड़ी से 

ढेंक कर अपने कोमल अंग 
सद॒पदेश सुमनों से तरु के 
गूथ हृदय का सुरभित हार, 
पर-सेवा रत रहती हो तुम, 
हरती नित पथ-श्रान्ति अपार ! 

हे सखि ! इस पावन अंचल से 

मुझ को भी निज मुख ढक कर, 

अपनी विस्मृत सुखद गोद में 

सोने दो सुख से क्षण-भर 

चूण शिथिरता-सी अँगड़ा कर 

होने दो अपने में लीन, 

पर-पीड़ा से पीड़ित होना 

मुझे सिखा दो, कर मद-हीन ! 


गाओ, गाओ विहग-बालिके, 
तरुवर से मृदु मंगल-गान, 
में छाया में बेठ तुम्हारे 
कोमल स्वर में कर ढूँ स्नान ! 
--हाँ सखि | आओ बाँह खोल हम 
लग कर गे, जुड़ा लें प्राण, 
किर तुम तम में, में प्रियतम में, 
हो जावे द्वुत अन्तर्धान । 


| 'पललव से ] 


१३५ 


एक तारा 


नीरव सन्ध्या में प्रशान्त 
डूबा है सारा ग्राम प्रान्त ! 

पत्रों के आनत अधरों पर सो गया निखिल वन का मर, 
ज्यों वीणा के तारों में स्वर ! 

खग-कूजन भी हो रहा लीन, निजेन गोपथ अब धूलि-हीन, 
धूसर भुजंग-सा जिश्न, क्षीण ! 

झींगुर के स्वर का प्रखर तीर केवल प्रशान्ति को रहा चीर, 
सन्ध्या-म्शान्ति को कर गंभीर ! 

इस महाशान्ति का उर उदार, चिर-आकांक्षा की तीक्ष्ण घार 
ज्यों बेध रही हो आर-पार ! 


अब हुआ सान्ध्य स्वणोभछीन, 
सब वर्ण-चस्तु से विश्वहीन ! 

गंगा के चल जल में निर्मेल, कुम्दला किरणों का रक्तोपल 
है मूँद चुका अपने मृदु दल ! 

लहरों पर स्वणे रेख सुन्दर पड़ गयी नीछ, ज्यों अधरों पर 
अरुणाई प्रखर शिशिर से डर ! 

तरु-शिखरों से वह स्वणे-विहृग उड़ गया, खोल निज पंख सुभग, 
किस गुहा नीड में रे किस मंग ! 

मृदु-मृदु स्वप्नों से भर अंचल, नव नील-मीऊ, कोमल-कोमल, 
छाया तरु-वन में तम श्यामर 


११६ सुमित्रानरदत पन्‍त 


श्द 

पश्चिम नभ में हूँ रहा देख 
उज्ज्वल, अमन्द नक्षत्र एक ! 

अकलछुष, अनिन्द नक्षत्र एक, ज्यों मूर्तिमान ज्योतित विवेक, 
उर में हो दीपित अमर टेक |" 

किस स्वणोकांक्षा का प्रदीप वह लिये हुए १ किस के समीप 
मुक्तालोकित ज्यों रजत सीप ! 

क्य[ उस की आत्मा का चिर-धन, स्थिर, अपलक नयतों का चिन्तन-- 
क्या खोज रहा वह अपनापन ! 

दुलभ रे दुलेम अपनापन, लगता यह निखिल विश्व निजन, 
वह निष्फल इच्छा से निधन ! 


आकांक्षा का उच्छवसित वेग 
मानता नहीं बन्धन-विवेक ! 

चिर-आकांक्षा से ही थर_थर_ उद्देलित रे अहरह सागर, 
नाचती लहर पर हहर लहर ! 

क्षविरत इच्छा ही में नतेन करते अबाघ रवि, शशि, उद्धगन, 
दस्तर आकांक्षा का बन्धन ! 

रे उडु, क्या जछते प्राण विकल ! क्‍या नीरब, नीरव नयन सजलू ! 
जीवन निसंग रे व्यथे-विफल ! 

एकाकीपन का अन्धकार, दुस्सह है इस का मृक भार, 
इस के विषाद का रे न पार ! 


चिर अविचल पर तारक अमन्द ! 
जानता नहों वह छन्द-बन्ध ! 

वह रे अनन्त का मुक्त मीन, अपने असंग सुख में विछीन, 
स्थित निज स्वरूप में चिर नवीन ! 


एक तारा १३७ 


निष्कम्प-शिखा-सा वह निरुपम, भेदता जगत जीवन का तम, 
वह शुद्ध, प्रबुद्ध, गुक्क, वह सम ! 


गुंजित अलि-सा नि्जन अपार, मधुमय लगता घन-अन्धकार, 
हल्का एकाकी व्यथा-भार ! 

जगमग-जगमग तभ का आँगन लद गया कुन्द-कलियों से घन, 
वह आत्म और यह जग-दश्शन | 


[ गंजन से | 


ग्राम-श्री 


फेली खेतों में दूर तलक मख़मरू की कोमल हरियाली, 

लिपटी जिस से रवि की किरण चाँदी की-सी उज्जली जाली । 
तिनकों के हरे-हरे तन पर हिल हरित रुधिर है रहा झलक, 
श्यामल भूतल पर झुका हुआ नभ का चिर लिमेक नी फलक | 


रोमांचित-सी लगती वसुधा आयी जो गेहूँ में बाली, 

अरहर सनई की सोने की किकिणियाँ हैं शोभाशाली । 
जउड़ती भीनी तैलाक्त गन्ध, फूछी सरसों पीछी-पीली, 

लो, हरित धरा से श्ाँक़ रही नीम की कलि, तीसी नीली । 


श्श्८ध सुमित्रानग्दत पन्‍्त 


रँग-रंग के फूलों में रिल्मिल हँस रही संखिया मटर खड़ी । 
मंख़मली पेटियों-सी लटकीं छीमियाँ, छिपाये बीज छड़ी | 
फिरती है रँग-रँग की तितली रँग-रंग के फूछों पर सुन्दर, 
फूले फिरते हों फूल स्वयं उड़-डड़ वृन्तों से वृन्तों, पर । 


अब रजत-स्वण मंजरियों से छंद गयी आम्र-तरु की डाढी । 
झर रहे ढाक, पीपल के दर, हो उठी कोकिला मतवाली । 
महके कटहल, मुकुलित जामुन, जंगल में भरबेरी झूली । 
फूले आड़, , नीबू , दाड़िम, आलू , गोभी, बेंगन, मूछी | 


पीले मीठे अमरूदों में अब छाल-छाल चित्तियाँ पड़ीं, 

पक गये सुनहरे मधुर बेर, अंवली से तरु की डाल जड़ीं । 
लहलूह पालक, महमह धनिया, छौकी औ' सेम फर्ली, फेलीं, 
मख़मली टमाटर हुए छार, मिरचों की बढ़ी हरी थेली । 


गंजी को मार गया पाछा, अरहर के फूलों को झुल्सा, 

हॉका करती दिन भर बन्दर अब मालिन की लड़की तुलसा । 
बाराए गजरा काट-काट, कुछ कह गुप-चुप हँसतीं किन-किन, 
चाँदी की-सी घंटियाँ तरल बजती रहतीं रह-रह खिन-खिन्‌ । 


छायातप के हिलकोरों में चोड़ी हरीतिमा लहराती, 

इखों के खेतों पर सुफेद काँसों की झंडी फहराती । 
ऊंची अरहर में छुका-छिपी खेलतीं युवतियाँ मदमाती, 
चुम्बन पा प्रेमी युवकों के श्रम से शलथ जीवन बहलातीं । 


बगिया के छोटे पेड़ों पर सुन्दर लगते छोटे छाजन, 
सुन्दर, गेहूँ की बालों पर मोती के दानों-से हिमकन । 


ग्रास-श्री 


प्रातः ओमल हो जाता जग, भू पर भाता ज्यों उतर गगन, 
सुन्दर लगते फिर कुहरे से उठते से खेत, बाग़, ग्रह, वन । 


बालू के सॉँपों से भंकित गंगा की सतरंगी रेती, 

सुन्दर छूगती सरपत-छायी तट पर तरबूज़ों की खेती । 
अँगुली की कंधी से बगुले कलूँगी सँवारते हैं कोई, 

तिरते जल में सुरखाब, पुलिन पर मगरोठी रहती सोयी । 


डुबकियाँ छगाते सामुद्रिक, धोतीं पीछी चोंचे घोबिन, 

उड़ अबाबीरू, टिथ्हरी, बया, चाहा चुगते कर्दम, कृमि, तन । 
नीले नभ में पीलों के दक आतप में धीरे मडराते, 

रह-रह काछे, भूरे, सुफेद चल पंखों के रँग झलकाते । 


ल्टके तरुओं पर विहग-नीड वनचर लड़कों को हुए ज्ञात, 
रेखा-छवि विरल टहनियों की ठंठे तरुओं के नग्न गाते । 
आँगन में दौड़ रहे पत्ते, घूमती भवर-सी शिशिर चात । 
बदली छेटने पर लगती प्रिय ऋतुमती घरित्री सच स्नात । 


हँसमुख हरियाली हिम आतप सुख से अल्साये-से सोये, 
भीगी अँधियाली में निशि की तारक स्वप्नों में-से खोये, 
मरकत डिब्बे-सा खुला भाम--जिस पर नीरूम नम आच्छादन-- 
निरुपम हिमान्त में स्नि्ध शान्त निज्ञ शोभा से हरता जन-मन | 


| 'प्राम्या से | 


१४० सुमित्रानरदन पन्‍्लत 


ने अलाध्यापक 2... ट 


झंझा में नीम 

हा हो 0 
रेशम के-से स्वर भर, 
. घने नीम-दलछ 
हम्बे, पतले, चंचल, 
श्वसन-रपश् से 
९ ४७. 
रोम-हष से 
हिल-हिल उठते प्रति पल | 


वृक्ष शिखर से भू पर 
शत-शत मिश्रित ध्वनि कर 
फूट पड़ा छो निश्लेर, द 
मरुत,--कम्प, अर 


झूम-झूम झुक-झुक कर, 
भीम नीम तरु निर्भर 
सिहर-सिहर थर-थर-थर_ 
करता सर-मर_ 

चर क्+ ५ 


लिप-पुत गये निखिल दुछ .. 
हरित गुंज में ओमछ 


६2 


 अंका में नीम... हा द कर हएथ४१ | 





१४२ 


वायु-वेग से अविरक 
घातु-पत्र-से बज कल ! 


खिसक-खिसक: साँ से भर, 
भीत, पीत, कृश, निबेल, 
नीम-दुलू सकल 

मर-मर पड़ते पलू-पल ! 


[ 'झाघुनिक कवि--२ से ] 


सोनजुही 


सोनजुही की बेल नवेली, 
एक वनस्पति-वर्ष, हष से खेली, फ़ूली, फेली, 
सोनजुद्दी की बेर नवेली ! 


आँगन के बाड़े पर चढ़ कर 
दारु-खम्भ को गलबाँही भर, 
कुददनी टेक कंगूरे पर 
वह मुसकाती अलबेली | 
सोनजुहदी की बेल छबीली ! 


सुमित्रानस्दन परत 


दुबली-पतली देह-रूतर, कोनी रुम्बाई, 
प्रेम डोर-सी सहज सुहायी ! 
फूलों के गुच्छों-से उभरे अंगों की गोलाई, 


-निखरे रंगों की गोराई- 
शोभा की सारी सुधराई 

जाने कब भुजगी ने पायी ! 
सौरभ के पलने में झूली, 
मोन मधुरिमा में निज भूली,- 
यह ममता की मधुर लता, 
मन के आँगन में छायी ! 
सोनजुही की बेल लजीली, 
पहिले अब मुसकायी ! 


एक टाँग पर उचक खड़ी हो, 
मुग्धा वय से अधिक बड़ी हो, 
पैर उठा, कृश पिंडुली पर धर, 
घुटना मोड़, चित्र बन सुन्दर । 
पल्‍लव देही से मृदु मांसल, 
खिसका धृपछाँह का आँचछ, 


पंख सीप के खोल पवन में, 
वन की हरी परी आँगन में 
उठ अंगूठे के बल ऊपर 
उड़ने को अब छूने अम्बर ! 
सोनजुही की बेल हठीली 
रटकी सधी अधर पर ! 


सोनजुही १४३ 


१्४ड 


भालरदार ग़रारा पहने, 
स्वर्णिम कलियों के सज गहने 
बूँटे-कदी चूनरी फहरा, 

शोभा की लहरी-सी लहरा, 


तारों की-सी छाँद सावली, 
सीभे पग घरती न बावली, 
क्रॉमलता के भार से मरी, 
अंग-मंगिमा-भरी, छरहरी | 
उद्धिद जग की-सी निश्चरिणी 
हरित नीर, बहती-सी टहनी ! 
सोनजुही की बेर, 

चोकड़ी भरती चंचल हिरनी ! 


आकांक्षा-सी उर से लिपटी, 
प्राणों के रजन-तम- से चिपटी 
भू-योवन की-सी अंगड़ाई, 

मधु-स्वप्नों की-सी परछाँइ- 


रीढ़ स्तम्भ का ले अवलम्बन 

घरा-चेतना करती रोहण,- 

आ:, विकास पथ में मू-जीवन ! 
सोनजुद्दी की बेल, 

गन्ध बन छड़ी, भरा नभ का मन ! 


मूल स्थूल धरती के भीतर, 
खींच अचेतन का तम बाहर, 


सुभित्रानस्यत परत 


१६ 
वह अपने अन्तर का प्रिय घन 
शान्ति ध्वजा-सा शुअ्र मणि-सुमन 
कम्पित मृदुल हथेली पर धर,. 
उठा क्षीण भुजबृन्त उच्चतर- 


अपित करती, छो, प्रकाश को 
निज अधरों के अमृत हास को 
प्राणों के स्वर्णिम हुलास को ! 


सोनजुही की बेल, 
समर्पित करती अन्तमुंख विकास को, 
उर सुवास को ! 
| अतिमभा से | 
के 
कूर्मांचल के प्रति 


जन्मभूमि, प्रिय मातृभूमि की शीषरतन, शत स्वागत ! 
हिम-सौन्दय-किरीटित जिस का शारद मस्तक उन्नत 

उषा-रश्मि स्मित, स्फटिक शुअ , स्वर्णिम शिखरों में उठ कर 
पुण्य धरा के स्वर्गोन्मुख सोपान पन्थ-सा विस्तृत, 
निज अवाक्‌ गरिमा से करता नर-अमरों को मोहित, 

निखिल विश्व को दिग्‌-विराट मौगोछिक विस्मय से भर ! 


कूर्मांचल के प्रति १४५ 


बाल-प्रवासी शिक्षु घर छोटा, वह भी क्‍या अभ्यागत 
स्नेह-उच्छृवसित, हेमज पुलक्रित अंचल का शरणागत ! 
तेरी वेसगिक सुषमा में जननि, सदा से छालित, 
हंसमुख छायातप से गुम्फित श्याम-गौर जिस का तन, 
श्री-शोभा-स्वप्नों से निर्मित गीत-भूंग-गुंजित मन, 
रजत अनिल-सौरभ पढने में दोलित शैशव मुकुलित ! 


क्या न खग्गों ने मृद कलरव भर प्रथम लोरियाँ गायीं ? 
पंखों से बरसा कर सतरेंग किरणों की परछाई ! 
स्मरण नहीं क्‍या तुझे को ? तू रहती थी सतत उपस्थित, 
चित्र-लिखी-सी उड़ती तितली के सेंग-संग उड़ मन में 
कैसे बड़ा हुआ में, घुटनों के बल चल आँगन में- 
माँ से बढ़ कर रही धात्रि, नू बचपन में मेरे हिल ! 


धात्रि-कथा रूपक भर : तू ने किया जनक बन पोषण, 
मातृहीन बालक के सिर पर वरद-हस्त धर गोपन | 
मातृ-भूमि में माँ का मुख शिशु ने पीछे पहचाना ! 
कृ्मोचलक, प्रिय तात, पुत्र में रहा कूमंवत्‌ दृढ़ ब्रत, 
खींच अध: इन्द्रिय मुख भीतर, ऊध्चे पीठ पर अविरत 
युग मन भार वहन करना जिस ने स्वधर्म तित माना ! 


छुटपन से विचरा हूँ में इन धूप-छाँह शिखरों पर, 
दूर, क्षितिज पर हिल्कोलित-सी दृश्य-पटी पर निःस्वर 
हलकी-गदहरी छायाओं के रेखांकित-से पंव॑त, 


नील, बैंगनी, कपिश, पीत, हरिताभ वर्ण श्री छहृरा 
मोहित अन्तर में भर देते आदिम विस्मय गहरा, 
अम्तरिक्ष विस्फारित नयनों को अपलूक रख तद्ठत ! 


१४६ सुमिनत्रानखन पन्‍त 


ऊपर सीपी के रँग का नभ, नव मुक्तातप से भर, 
रजत नीलिमा गछित, सहज हँसता-सा छूगता सुन्दर ! 
ऊचे उड़ने वाले, निजेंड, कौश-मसण, रोमिल घन 


चूण रुपहछी अलकों में उलभ्ा रवि-किरणें उज्ज्वल 
मौन इन्द्रधनुषी छाया का स्वप्न नीड़ रच, चंचल 
उड़ती-चितवन के खग को बन्दी कर छेते कुछ क्षण ! 


विजन घाटियों पर चढ़ कर शिशु मेषों-से दुग्धोज्ज्वल, 
चित्रग्नीव हिम के घन पल में होते नम में ओमल ! 
पावस में जब मिहिका में लिपटा रहता गिरि-प्रान्तर, 


शैल-गुहाओं में दहाड़ते सिंहों-स जग क्षण में 
दुहरी-तिहरी तड़ित्‌-श्ंखला तड़काते घन-तन में, 
बरसा कर आग्नेय सानुओं-से स्फुलिंग के निश्नर ! 


पडऋतुएं सुरबालाओं-सी करतीं सज-धज नतेन, 
वासन्ती किसछय कितने ही रंग करते परिवर्तन,- 
रजत-ताम्र, पाटल-इंगूरी, हरित-पीत, मृदु कम्पित ! 


सलज मौन मुकुछों में बरसा अद्धं-निमीलित चितवन 
फूलों के अंगों की अप्सरि-सी रंग प्रिय यौवन 
उड़ती पवत-घाटी सौरभ-पंखों में रोमांचित ! 


उच्च प्रसारों में लेट, छाया ममर परिवीजित, 
श्रान्त पान्थ-सा श्रीष्म ऊंघता भरी दुपहरी में नित ! 
् 
पागुर करते दृढ़ निद्वन्द्र ककुदमत्‌-शेरू वृषभवत्‌ , 


_ क्ूर्मांचल के प्रति १४७ 


काले पड़ते तिम्म धूप से कुरेंग तलेटी में रंग, 
कूटों पर लिपटा रहता नीलातप मेघों के संग, 
चारवायु हिम जरूद पंख का चंवर डुलाती अविरत ! 


मसण तुहिन सत्रों में गुम्फित रजत वाप्प रज के कण 
मोती के रंग के धूमों से स्फटिक शिला के घन बन, 
प्रावृद्‌ में कर शंख नाद, घिरते नीलांजन श्यामल 


सुरधनुओं के दुहरे-तिहरे फहरा छाया-केतन, 
गिरि-श्रृंगों पर तडित्‌ स्खलित, भरते प्रचंड गुरु गजन, 
नील, पीत, सित, लोहित विद्युल्लतिका कम्पित मतिपल ! 


मरकत-दरित पसारों में हंस, दिक प्रसन्न, तृण पुलकित, 
फेनों के हीरक झरनों, मुक्ता स्ोतों में मुखरित 
जब वर्षा के बाद निखरता हेम-खंड स्निम्भो्तर | 


इन्द्रकोक-सा रजतारुण स्वर्णिम छायाओं से स्मित, 
सद्य घुल नव नीहारों का अध-नील कर विरचित, 
तब मन कहता, क्‍या ने स्वर्ग-सुख से निसमगे-मुख सुन्दर ! 


गहरे सू्यास्‍्तों को रंग सित वाप्पों की पीठों पर 
नृत्य-मुग्ध, उड़ता मयूर-पंखी भेघों में अम्बर । 
उ्योत्त्ना में लगते दिगन्त जब स्वप्न-ज्वार-हिल्लोलित, 


निखिल प्रदेश मनाता शोभा निर्निमेष शरदोत्सव, 
जिस अकथित सम्मोहन का करता अवाकू मन अनुभव, 
मुक्त नील तारा स्मित लगता मौन रहस्य निनादित | 


पंडम समसित्रानश्दन पन्‍्त 


राजहंस-सा तिरता शशि मुक्ताभ नीलिमा जल में, 
सीपी के पंखों की छहरा र्ल-छटा जलू-थल में । 
धुली वाष्प पंखड़ियों में रंग भरते कछा खुघर कर, 


सुरधनु खंडों में किरणों की द्रवित कान्ति कर वितरित, 
रंग गन्ध के रता-गुल्म से गिरि-द्रोणी अतिरंजित 
देवदारु-रज पीत सुहाती ग्राम-वधू-सी सुन्दर । 


हिम-प्रदेश के यमजों-से हेमनत शिशिर-कम्पित तन 
रजत हिमानी से जड देते गिरि-कानन, ग्रह-प्रांगण, 
हिम-परियों की निःस्वर पद-चापों से कर दिशि मुखरित, 


निशि के श्यामल मुख पर उज्ज्वल तुहिन-दशन-रेखा भर ! 
मन्थित करती शीत वात शाखाओं के बन-पंजर, 
मुरझाता रबि आतप, दिशि-मुख दिखते धूसर, कुंठित ! 


स्वरगगहास हिम-पात ! - शुअता में अनिमेष दिगन्तर, 
उड़ता राज-मराल गौर हषोतिरेक में निःस्वर ! 
दिव्य रूप घरती निसग-श्री दुग्घ-धोत भूतल में, 


स्वप्न मौन ज्योत्स्ना-सी नि्मेछ स्फटिक शान्ति में मूर्तित । 
उड़ते रंगों के नृप, छोमश हिम खग, रवि-कर चित्रित, 
स्वगिक पावनता करती अभिसार मुग्ध दिशि पल में ! 


कौन तुम्हारी शोभा शब्दों में कर सकता कल्पित ? 
तुम निसग-सम्राट, रूप-गरिमा प्रतिपलर परिवर्तित ! 
निमृत कक्ष में रंग प्रकृति नित सज श्रृंगार मनोहर 


फूर्माचल के प्रति १४६ 


सुरधनु पट ध्मित, तडित चकित, करती शिखरों पर नतेन । 
तलहटियों में रैग-रंग के वन-फूलों से मुकुलित तन, 
नव पल्लच-अंचल में लिपटी वन-श्री मन लेती हर | 


मखमल के तल्पों-से श्यामल तररकू खेत लहराये, 
रोमांचित-से गिरि-बन चीड़ों की सूची से छाये, 
देवदारु बन-देवों के हम्यां के स्तम्भों-से स्थित | 


घनी बॉक की वनी मोहती हरित-शुअ म्मर भर, 
श्रृंगों के ृढ़ आयामों की पृष्ठभूमि में अम्बर 
लगता शाश्वत नील शान्ति-सा नीरव, ध्यानावस्थित | 


विहयों के स्वर उर में अलिखित गीतों के पद बनते, 
कक: दे नव ड कक, 
तरु-वन के अस्फुट ममर में भाव अचेतन छनते, 
क्षिप्र मुखर ज्ोतों में रहते अगणित छन्द तरंगित । 


मूत प्रेरणा-सी लहराती नभ में शतथा विद्युत्‌ , 
सॉक-आत के कांचन तोरण किसे न रूगते अदूभुत , 
रजत मुकुर सरसी में हँसता मुख अनन्त का चिन्वित । 


तैल चित्र-सी उभरी गहरी शैल-्रेणि छायांकित 
उड़ते मेघों के घन तन्द्रिल धूप-छाँह से गुम्फित, 
स्वरगिक कोणों, वतुरू शोभा क्षितिजों में छहरायी-- 


रश्मि वाष्प की सष्टि-सहलों रंगों से भर जाती, 
ताम्र-हरित नीलारुण स्वर्णिम शिखरों पर मडराती 
घुली साँझ की भाव-छीन हलकी कोमर परछोई । 


१५० सुभित्रानग्दल पन्‍्त 


शिखरों पर उन्मुक्त साँस ले, स्निग्ध रेशमी मारुत 
सहज लिपट जाता तन-मन से, गन्ध-मधुर, मन्थर द्वुत, 
वाष्प-मस्रण, नीहार-नील, हिम-शीतछ, किसलय-कम्पित ! 


रजत तुषार सरों में थर-थर केंपता निर्मल अम्बर, 
आदि सृष्टि संगीत सतत बहता श्रंगों से झर-झर 
स्वच्छ चेतना के ख्रोतों में, गिरि-गहनों में मुखरित । 


तृण-कोमल पुलिनों पर क्षण-भर लेट उच्च समतल में 
नाम-हीन गन्धों से तन्द्रिल तरूछाया अंचल में, 
गा उठता मन मुक्त खरों के पंख खोल निजन में । 


कुदक निकट ही शशक कुतरते नव गुल्मों के कोंपल, 
शाखा श्रृंगों वाले बन-मृग पीते झरनों का जल, 
मंडराती, निश्चक, आतप-प्रिय चील सुदूर गगन में ! 


मूदु कलरव भर रंग-रंग के खग वन-परियों के कुसुमित 
क्रीडा-कुंजों को रखते सुर वीणाओं से झंकृत, 
गीत वृष्टि कर तरु के नम से मोहित वन अटनों पर ! 


सद्यः स्वर्णिम नवल प्रवालों का रँग, हिम से पोषित, 
प्रथम उषा के अंगराग-सा रूगता शाइवत छोहित, 
मधु ममेर में कपते वन के अगणित वर्णों के स्वर । 


उदयाचल पर, कनक चक्र-पा, रश्मि स्फुरित रवि उठ कर 
दिग्‌ भास्वर ऊषाओं से आरोहों को देता भर, *- 
सन्ध्या के नत मस्तक पर रक्‍तोज्ज्वल मणि-सा विजड़ित । 


* कूर्माचल के प्रति ह १५१ 


दिव्य छत्न-सा रजत व्योग किरणों से विरचित ऊपर 
रत्न पी>-सा सानु सृहाता नीचे श्यामल सुन्दर, 
इन्रनील गोलाडू जड़ित मरकत मर्दिर-सा शोभित ! 


आदि महत्ता पशु-जग की अब भी बन करते घोषित, 
सिंह, ऋक्ष, वृक, गिरि-खोहों को रखते भीम निनादित, 
चकित, चौकड़ी-भीत मृगों पर झपट टटते नाहर ! 


उवेत, नील, काले उपलों से कंठ वृर्षों के भूपित, 
भेड़ों की घंटी से रहती गिरि-डगर कल-गुंजित, 
उच्च शाद्रलां से छनते चरवाहों के मुरली स्वर ! 


सुधर कृषक-बधुएं नित खेतों में सोना उपजातों, 
कंठ मिला जन के संग कृषि के गीत हुड़कु पर गातीं, 
त्योहारों में नाच-गान रंगों के रच बहु उत्सव ! 


नीछारुण किरणों में पलत स्वस्थ सोम्य नारी-मर 
गौर कपोलों में ऊपा की लाली लिये मनोहर, 
लज्ञारुण लगती जिस से अज्ञात-यौवनाएँ नव ! 


उम्र कराल शिलाएं भरती मन में विश्मय सम्भ्रम, 
घोर अँधेरी गहरी दरियों में बसता आदिम तम, 
स्फीत नाद भर बहते ढहते जलू-स्तम्भों से निश्चर ! 


निबिड़ गहन में सहसा जगमग जल उठते पट-जीजन 
हिल व्याप्र के विस्फारित हरिताभ भयावह लोचन, 
सेकरी घाटी में सर्पोन्‍्से लोत सरकते सरमर ! 


१४२ सुमित्रान्यन पसत ' 


२० 
भीने कम्पित नील कुहासों से परिवृंत हो सत्वर 
बृहत्‌ गरुतू-सा धंसता नभ में पंख मार गिरि-प्रान्तर, 
अद्वे-दृश्य गन्धवे छोक-सा, छाया-पथ में शोमित ! 


अआ-विछास करतीं चपलाए , मन्द हास कर प्रतिक्षण, 
मुग्ध बलाकों के संग नभ में उड़ता इच्छाकुल मन; 
चीर वाष्प-पट कढ़ता शशि-सा रवि, किरणों से विरहित ! 


हिम के कंचन श्रात, साँझ पावस पंखों पर चित्रित, 
स्वच्छ शरद चन्द्रिका, दिवस मघु के-क्षितिजों पर मुकुछित, 
मममर ओऔष्म समीर छुमाती सौरभ-मन्थर, शीतल | 


अप्सरियों की पद चापों से कंपते मिलूमिल सरि-सर, 
नृत्य चपलरू वनश्री के हित नित बिछते कलि किसलय भर, 
रंग, गन्ध, मधु, रज से रहता मू-हुंठित छायांचल । 


अमरों के मणि मुकुट श्रेणि-से लगते हेम-शिखर स्मित 
रजत नीऊ नभ-नीहारों से रहते जो चिर-वेष्टित, 
इन्द्रधनुष छायांशुक का प्रिय उत्तरीय छहरा कर ! 


कल-किकिणि-सी विद्युल्लेखा दिपती कटि पर कम्पित, 
मन्द्र स्तनित भर मुरज बजाते घन गन्धर्वों-से नित, 
स्वतः दीप ओषधियों से नीराजन करते किन्नर ! 


यह भौतिक ऐड्वर्य शुअ्र गरिमा से मन को छू कर 
नीरव आध्यात्मिक विस्मय से अन्तर को देता भर, 
एक महत्‌ गुण अन्य गुणों को करता नित जाकषित ! 


कूर्माचल के प्रति १५३ 


जग-जीवन का कन्दन-शोषण हो जाता तुम में लय, 
जगता प्राों में अनन्त भावों का वेभव अक्षय, 
ऊ्चीरोही मौन शान्ति में भू-मन को कर मज्जित | 


अब में समझे सका महत्त्व इन शिखरों का स्वर्गोन्नत 
नील मुक्ति में समाधिस्थ जो अन्तनभ में जाग्मत, 
प्रथ्ची के शाइवत प्रहरी-से अन्तरिक्ष में शोमित ! 


जहाँ शुअ सोपानों पर चेतन्य विचरता पावन, 
स्वर्णिम आकाशों में उड़ता अपलक शोभा में मन, 
उच्च नभस्वत में रहता संगीत अनश्वर गुंजित ! 


मुखरित तलहटियों को, निःस्वर क्षितिजों को अतिक्रम कर 
सात्त्विक शिखरों में जग, मानस में श्रद्धा सम्प्रम भर, 
स्वर धरा के मध्य शुअ दिगू विशद समन्वय-से स्थित, 


भू ते रूप-विधान, व्योम से सार-भाव ले निर्मल, 
इयामल, प्राणोज्ज्वल रखते तुम जग का उबर अंचल, 
आरोहों के वैभव से अवरोहों को कर कुसुमित ! 


अप्रकेत तम-सागर से उठ, भेद अचेतन के स्तर, 
जलू-थल की अगणित उपचेतन जीव-योनियों को तर, 
जीवन हरित प्रसार पार कर, रजत देश बहु समतल, 


ऊध्वेंग उच्छायों के निर्मल नीहारों में नीरव 
सत्‌ रञ के सतरेग आभासों का कर मन में अनुभव, 
शाइवत शिखरों में निलवरे तुम छूगते शान्त समुज्ज्वल । 


हैह४ सुमित्रानग्दन पन्‍्त 


रुके मूक भू-मानस गहर, रुके स्तब्ध गिरि-कन्दर, 
( शतियों के पुंजित तमिस्र से पीड़ित जिन का अन्तर | ) 
बिछे प्रतीक्षा में प्रसार होने को तुम से दीपित ! 


धूमिल क्षितिज, गरजता अम्बर, उद्देलित जन-सागर, 
जड-चेतन की दृष्टि निर्निमिष छुगी ज्योति शिखरों पर, 
मानवता का दिक-प्रशस्त उन्नयन तुम्हीं पर आश्रित | 


निश्चय, भूमा की आकृति में यह मृण्मय भू निर्मित, 
अन्न, प्राण-मन-जीवन के अक्षय वेमव से झंकृत, 
हरित प्रसारों, नीलोच्छायों, स्वणं गहनताओंमय ! 


यशश्चूड़ तुम इस वसुधा के शाशबत रश्मि मुकुट्भृत, 
दिक्‌ शय्या पर चिदानन्द-से काछोपरि सत्‌ पर स्थित, 
ध्यानावस्थित ऊध्वे भार पर नव लेखा शशि स्मित, जय ! 


[ अतिमा से ] 


' कूर्माचल के प्रति १५५ 


इलाचन्द्र जोशी [ ज० १९०२ ] 
प्रथम वर्षा 


दू। दिन पहले था श्मशान का तप्त भस्म छितराया, 
तागन-पी फुफकार रही थी ज्वाला: 

किस प्रल्यंकर छीछा से था नभमंडरू इतराया ! 
प्रकृति बनी थी संहरिणी, विकराछा । 


आज हुआ मंगल-अभिसेचन सघन घटामय नभ से, 
द्रवित हुईं है क्रिस की अभिनव करुणा ! 

गिरि-उपत्यका है आमोदित नम्दन-वन-सौरभ से, 
नव-विधाह उत्सव से कुसुमाभरणा । 


किस संजीवन-रस-सिचन-कृत संचारित कम्पन से 
मुकुलित होकर पुलकित है यह धरणी; 

भीनी-भीनी सरस सुरभिमय रभसनविभासित बन से 
हुईं उच्छवसित आशा जीवन-भरणी | 


प्रथम-यौवना वनस्थली द्वे नव-बेदन-उत्कंठित 
लिये हाय ! निज कंटकफीण प्रखरता: 
क्षणिक दिखा यौवन फिर होती कुज्ञटिका-अवगुंठित 
नव-जरूकण से उस का रूप निखरता । 


१५६ इलावराड जोदी 


झर-झर रव से मुखरित निश्लेर किस अनन्त में जा कर 
लय होने के लिए विकुछ बिललाया ! 

शोष-शोष कर हरण करेगा निठुर कौन रलाकर 
मुक्ता-सम उस के जुछ-कण की माया.! 


कल-कल, विकल, विताल-विताड़ित उस की गति का यौवन 
फेनिल धारा कठिन शिल्ा-संघाता 

कम्पित करते हैं मम हिय में प्रतिपल पुलक प्रकोभन 
अविरल रोदन क्या बेदन उसकाता ! 


नवरू कुंजतल-बाही गदगद विहृल पुंज-सलिल से 
उथल रही यह केसी छल-छलू भाषा ! 

महक उठी है जुही सुवासित अलूसित गन्धानिल से 
किस के तप्त विरह की व्याकुछ श्वासा ! 


मोर, पपीहा, झींगुर, दादुर मिलित राग के स्वर से 
गाते हैं सब ओर निराछी छोरी; 

झूम रही है निखिल प्रकृति मृदु मन्द मधुर किस ज्वर से 
तन्द्रिल रस से होकर बरबस भोरी ! 


सिहर-सिहर कर कानन ममेर की थर-थर लहरी से, 
कहाँ बज रही किस रसिया की बंसी ! 

उड़ती है उत्सुक हो कर मिलने किस तरुण परी से 
सघन गगन में दुल-बल लेकर हंसी ! 


अविज्ञात उल्लास-विधुर हो प्रकृति बनी मदमाती"- 
पर बढ़ती जाती है मेरी चिन्ता; 


प्रथम वर्षा १५७ 


किस अप्ीम के पार मुझ्ते मम कौन पिया तरसाती ! 
मैं अनन्त के पल हूँ प्रतिदिन गिनता । 


चर-विरही मुझ परदेशी को कौन द:खिनी नारी 
मेरी आज्ञा में बेी है विमना 

किस तीखी केतकी-कंराली उत्कंठा से प्यारी 
बाट जाहती होगी उत्सुक नयना 


कितने युग से आशा कर के हो कर अकभित-भक्षिता 
करती है।गी वह निशि-दिन जल-मोचन; 

अपनी स्मृति से भीता हरिणी-सी प्यारी अति चक्रिता- 
सजल कर रही है मेरे भी लीनन | 


मुझ ले चलो अपने संग है उन्मद हंस-बलाका ! 
चिदानन्द है मानस-पथ-ामी ! 

निरखूँ फिर से रूप विमोहन प्यारी हिम-बाला का 
मैं अतीत सुख स्वप्नों का अनुकामी । 


वर्ष-बर्ष तुम वषों के उल्लास जनित उत्सव से 
किस आशा से द्ोकर पुलक्षित हर्षित 

स्निम्प स्‍्नेहमय बिर प्रिय गृह की ओर विकक कलरव से 
मत बेग से होती हो आकर्षित ! 


करती रहती हो दरशेन नव वर्षो में प्रतिवत्सर 
तुम उस चिर-अभिनृतन प्रियतम जग का, 
सूल गया हूँ, पता नहीं पाता हूँ, पर मैं क्यों कर 
चिर-परिचित उस माया-मानस-मग का 


| 'विज्नबती' से | 
श्श्र्च इलाचना जोशी 


सुभद्राकुमारी चोहान . [ १९०४-१९४८ ] 


शिक्षिर-सभीर 


शिशिर-समीर 


शिशिर-समीरण ! किस घुन में हो, 
कहो किधर से आती हो ? 
धीरे-धीरे क्या कहती हो ? 
या यों ही कुछ गाती हो १ 


क्यों ख़ुश हो ? क्या घन पाया है ? 
क्यों इतना इठछाती हो ? 
शिशिर-समीरण ! सच बतढा दो, 
किसे हूंढ़ने जाती हो 


मेरी भी क्या बात सुनोगी, 
कह दूँ अपना हार सखी ? 
किन्तु प्राथना है, न पूछना, 
आगे और सवार सखी ! 


फिरती हुईं पहुँच तुम जाओ, 
अगर कभी उस देश, सखी ! 
मेरे निठुर श्याम को मेरा 

दे देना सन्देश सखी ! 

मिल जावें यदि तुम्हें अकेले, 
हो ऐसा संयोग सखी ! 


१२६ 


किन्तु देखना वहाँ न होव॑ 
ओर दूसरे लोग सखी ! 

ख़ब उन्हें समझा कर कहना 
पेरे दिल की बात सखी ! 
विरह-विकल चातकी मर रही 
जलू-जरू कर दिन-रात सखी । 


मेरी इस कारुण्य दशा का 
पूरा चित्र बना देना । 


स्वयं आँख से देख रही हो 
यह उन को बतला देना | 


दरस-लाल्सा जिला रही है, 
कह देना समझा देना | 
नासमभी यदि कहीं हुईं हो 
तो उस को सुलझा देना । 


कहना किसी तरह वे सोच 
मिलने की तदबीर सखी ! 
सही नहीं जाती अब मुझ से 
यह वियोग की पीर सखी । 


चूर-चूर हो गया हृदय यह 
सह-सह कर आधात, सखी ! 
शिक्षिर-समीरण भूल न जाना 
कह देना सब बात सखी | 


[ 'मुकुलसे ] 


सुभद्राकुमारी चौहान 


क्र 


स्वागत-सातज 


उषे सजनि ! अपनी छाढी से 
आज सजा दो मेरा तन, 

कला सिखा लिखने की कलिके ! 
विकसित कर दो मेरा मन | 


हे प्रसून-दल ! अपना वैभव 
बिखरा दो मेरे ऊपर, 

मुझ-सी मोहक और न कोई 
कहीं दिखाई दे भू पर । 


माधव ! अपनी मनोमोहनी 
मधु-माया मुझ में भर दो, 
पक-भर की कर कृपा सजीले ! 
मुझ को भी सब्जित कर दो । 


अरी विहंगिनि ! गर्वीली, 

ओ ऋतुपति के प्राणों की प्राण 
हैं कछकंठ ! सिखा दे पर भर 

के ही छिए मुझे करू-गान । 


स्वागत-साज १६१ 


अरी मयूरी ! नतेन तेरा 

मोहित करता है घन को, 
मुझे सिखा दे कला, मोह हूँ 

मैं अपने मन के घन को । 


सखि ! मेरे सोभाग्य-सदन में 
लाढी छा जायेगी आज, 
वे आयगे, मुझे सजा दो 
दे-दे कर तुम अपना साज | 


उस महान वैभव के आगे 
में भी झहर सकूँ क्षण-मर । 
उस विशालता के सम्मुख सखि ! 
मेरा भी कुछ हो कण-भर । 


[ नक्षत्र से | 


१६२ | सुभवाकुमारी चौहान 


रामकुमार वर्मा [ ज० १९०५ ] 


चचाई का प्रपात 


पश्चिम नभ में ड्ूबता सूये, 

“बीहर' का अविरत तरुण तूर्य 
गुंजित है, प्रण। शिक्षओं के समत्ू पर 
जल फेल है ज्यों शिशु के तन पर 

होता है शेशव का प्रसार । 

लघु-लूघु विवरों से चपर धार 
है बिखर रही पा मुक्त द्वार 
जैसे कोई मुख फेर, हँसी की 

ध्वनि में कह दे शब्द चार | 


वह समतल जैसी शिल्ा भूमि 

कुछ तनी हुईं है आस-पास 
जैसे उर को फेला देती है 

गहरी रोकी हुईं साँस, 
कुछ उभरे थलू जल-रहित 

शेष निम जल में सम्पूर्ण लीन 
जैसे अंगड़ाई लेती-सी कोई 

सित-वसना रति-प्रवीण । 


चचाई का प्रपात १६३ 


१६४ 


यह “बीहर” लिपट-लिपट पाषाणों से 
कहती है अश्र-कथा 
'मैं पतनोन्मुख हो रही 
«चल रही मेरी गति के साथ व्यथा' 
वह बढ़ी--निराभश्रित गिरी-- 
ओह ! यह मृत्यु-कृूप की गहराई । 
जेसे पर्वत के विकट बदन ने 
ली हो गहरी जमुहाई । 


यह नीचापन--क्या हिम-दश्वंगों ने 
उलट अतल को नाप लिया ? 
यह है दरिद्र का भाग्य | किसी ने 
खींच विह्यगालाप लिया । 
यह जछू-प्रपात ! ऊपर से नीचे तक 
जल को विचलित धारा 
यह महाशब्द जेसे कि भाग्य ने 
भू से नभ तक हुंकारा । 


भय से जछ जेसे इवेत हुआ 

धारों-धारों में बिखर चला 
जैसे प्रथ्वी का कछुष पतन की 

गति मे सहसा निखर चला | 


यह पतन भाग्य का सत्य 
भयानकता में सुषमा उठी जाग 
यह हम्बी शुअ धार जल की 
जैसे कि राग में हो विराग 


रामकुमार वर्मा 


या अन्तरिक्ष से भू तक कोई 
सुर-बाला हो भावातुर, 
है नाच रही सु-मघुर, ह 
सु-मथुर | छ-मथुर * छु-मछूर, छ-मथुर | 


ये जल के कण उज्ज्वल बन कर 

ले पवन-यान नीचे आते, 
जैसे शोभा के धूमकेतु 

ले ज्योति-रेख चक्कर खाते, 
या नभ-गंगा नभ सें न समा 

पृथ्वी पर गिरने आयी है, 
या दुर्दिन के काछे गहर में 

आशा-किरण समायी है । 


यह जहूप्रपात ! क्‍या जग में है 

सौन्द्य पतन का सूत्रधार ! 
यह कितना गौरबपूर्ण पतन ! 

जिसमें न हार रह गयी हार, 
मेरा उत्थान न कण-भर भी, 

पा सका पतन का यह प्रताप, 
चेतन पर जड़ को विजय 

आज मैं देख रहा हूँ मौन आप । 


में इस प्रपात का जरू-कण बन 

उज्ज्वलता का परिधान पहिन 
बहता जाऊ-बहता जाऊे-- 

कितने ही दिन कितने ही दिन, 


चचाई का प्रपात १६५, 


पाने असीम जल का संगम 

ओ मानव तू सुख-दिन गिन-गिन, 
पत्थर की जड़ता में सिमटा 

तू भूल गया है सब, लेकिन । 


जा देख खोल दृग यह प्रपात, 

यह पतन सृष्टि का दिव्य हास | 
जड बरसों तक सिखलावेगा 

तुझ को चेतन का रम्य रास, 
तू पतन बना दे छबिशाछी, 

तू निखर कलुष से वीतराग, 
बन लहर, उठा दे तू विप्लव 

भैरव हो तेरा एक राग । 


तू बन प्रपात का तीत्र वेग 

तू बन प्रपात का मध्य भाग, 
तू गिरि-गह्दर को तोड़-फोड़ 

सागर तक ले जा तररू आग, 
फिर तेरा पतन बनेगा कितने 

उत्थानों का नि्माता, 
यह कवि तेरे गुण गायेगा 

इस ओर कभी आता-जाता | 


यह छाया क्‍यों बढ़ चछी ९ 
कर अरे, पश्चिम में डूबा अरुण सूय । 
'बीहर' का अविरत तरुण तूये 


१६६ रामकुसार वर्मा 


गुंजित है थून्‍्य दिशाओं से 

आती है अब प्रतिध्वनि केवल | 
छिप गया चचाई का प्रपात, ., 

पा कर सन्ध्या का पट श्यामरू । 


[ 'झाकाशगंगा से ] 


सचाई का प्रपात १६७ 


महादेवी वर्मा [ ज० १९०७ ] 
संसार 


निश्वासों का नीड़, निशा का 
बन जाता जब शयनागार, 
छुट जाते अभिराम छिल्र 
मुक्तावलियों के बन्दनवार, 
तब बुझते तारों के नीरव नयनों का यह हाहाकार, 
आँसू से लिख-ल्खि जाता है 'कितना अस्थिर है संसार ।' 


हँस देता जब प्रात, सुनहरे 
अंचल में बिखरा रोली, 

लहरों की बिछलन पर जब 
मचली पड़तीं किरणें भोढी, 


तब कलियाँ चुप-चाप उठा कर पल्लव के धू घट सुकुमार, 
छलकी पलकों से कहती हैं (कितना मादक है संसार ।' 


देकर सौरभ दान पवन से 

कहते जब मुरझाये फूल, 

“जिस के पथ में बिछे वही 

'क्यों भरता इन आँखों में धूल ९! 
'आब्र.टनमें क्या सार! मधुर जब गाती भौरों की गुंजार, 
मर्मर का रोदन कहता है 'कितना निष्ठुर है संसार ।! 


श्द्द महादेत्री वर्सा - 


रव्मि 


र्‌ है ( ॥ 
स्वणं-वर्ण से दिन लिख जाता 
जब अपने जीवन की हार, 
गोघूली, नभ के आँगन में 
देती अगणित दीपक बार, 
हंस कर तब उस पार तिमिर का कहता बढ़-बढ़ पारावार, 
बीते युग, पर बना हुआ है अब तक मतवाछा संसार ।' 


स्वप्नलोक के फूलों से कर 
अपने जीवन का नि्मोण, 
“अमर हमारा राज्य! सोचते 
हैं जब मेरे पागल प्राण, 


आ कर तब अज्ञात देश से जाने किस की सृदु झंकार, 
गा जाती है करुण ख्रों में कितना पागल है संसार ।' 


[ 'नीहारसे | 


रश्मि 


चुभते ही तेरे अरुण बान | 


बहते कन-कन से फूट-फूट, 
मधु के निझेर से सजल गान | 


इन कनक-रश्मियों में अथाह, 
लेता हिलोर तम-सिन्धु जाग : 


१६६ 


१७० 


बुदबुद से बह चलते अपार, 
उस में विहगों के मधुर राग; 


बनती ग्रवारू का मृदुरू कूल, 
जो क्षितिज-रेख थीं कुहर-म्लान । 


नव कुन्द-कुसुम से मेध-पुंज, 
बन गये इन्द्रधनुषी वितान; 

दे मृदु कलियों की चटक, ताल, 
हिम-विन्दु नचाती तरल प्राण, 


धो स्वणप्रात में तिमिर गात, 
दुहराते अछि निशि-मूक तान । 


सौरभ का फेला केश-जाल, 
करतीं समीर-परियाँ विहार, 
गीली केसर-मद झूम-झृम, 

पीते तितली के नव कुमार; 


मर्मर का मधु संगीत छेड़ 
देते हैं हिछ॒ पल्छव अजान | 


फेला अपने मृदु स्वप्न-पंख, 

उड़ गयी नींद निशि-क्षितिज-पार, 
अधखुले हगों के कंज-कोष पर 
छाया विस्मृति का खुमार; 


रंग रहा हृदय ले अश्रु-हास, 
यह चतुर चितेरा सुधि-विहान । 


[ 'रघिमसिसे ] 


महादेवी वर्मा 


वसनन्‍्त-रजनी 


धीरे-धीरे उतर क्षितिज से आ वसनन्‍्त-रजनी । 

तारकमय नव-वेणी-बन्धन, 

शीश-फूछ कर शशि का नूतन, 

रश्मि-वलय सित घन-अवगुंठन, 
मुक्ताहल अभिराम बिछा दे चितवन से अपनी । 
पुलकती आ वसनन्‍्त-रजनी । 

ममेर की सुमधुर नृपुर-ध्वनि, 

अछि-गुंजित पदमों की किकिणि, 

भर पद-गति में अलूस-तरंगिणि, 
तरल रजत की धार बहा दे, म्रदु स्मित से सजनी । 
विहँसती आ वसन्त-रजनी । 

, पुरकित स्वप्नों की रोमावलि, 

कर में हो स्पृतियों की अंजलि, 

मलयानिल का चछ-दुकूलछ अछि ! 
घिर छाया-सी श्याम, विश्व को आ अभिसार बनी | 
सकुचती आ वसन्त रजनी । 

सिहर-सिहर उठता सरिता-उर, 

खुल-खुल पड़ते सुमन सुधा-भर, 

मचछ-मचल आते पर फिर-फिर, 
सुन प्रिय की पद-चाप हो गयी पुलकित यह अबनी । 
सिहरती आ-वसन्त-रजनी । 


[ 'तीरजा से ] 


वसनन्‍्त-रजनी १७१ 


ओ विभावरी ! 


ओ विभावरी ! 
चदनी का अंगराग, 
माँग में सजा पराग, 
रश्मि-तार बाँध मृदुरू चिकुर-भार री ! 


ओ विभावरी ! 
अनिल घूम देश-देश, 
लाया प्रिय का संदेश, 
मोतियों के सुमन-कोष वार, वार री ! 
ओ विभावरी ! 


ले कर मृदु उम्मंबीन, 
कुछ भधुर, करुण, नवीन, 
प्रिय की पद्चाप-मदिरि गा मछार री ! 


ओ विभावरी ! 
बहने दे तिमिर भार, 
बुभने दे यह अँगार, 
पहिन सुरभि का दुकूल बकुरु-हार री ! 
ओ विभावरी ! 
[ 'नौरजा'से ] 


१७२ महादेवी वर्मा 


बच्चन' ( हरिवंशराय ) 


सयूरी 


मयूरी 


मयूरी, नाच, मगन-मन नाच ! 
गगन में सावन-घन छाये, 
न क्यों सुधि साजन की आये, 
मयूरी, आँगन-आँगन नाच | 

मयूरी, नाच, मगन-मन नाच ! 


घरणि पर छायी हरियाली, 
सजी कलछि-कुसुमों से डाली, 


मयूरी, मधुबन-मधुवन नाच । 
मयूरी, नाच, मगन-मन नाच ! 


समीरण सौरभ सरसाता, 
घुमड़ घन मधुकण बरसाता, 


मयूरी, नाच, मद्रि-मन नाच । 
मयूरी, नाच, मगन-मन नाच ! 


[ ज० १९०७ ] 


१७३ 


निछावर इन्द्र-धनुष तुक पर 
निछावर प्रकृति, पुरुष तुझ पर, 
मयूरी, उन्मन-उन्मन नाच | 
मरयूरी, छुम-छनाछन नाच | 
मयू री, नाच, मगन-मन नाच ! 


[ सतरंगिनी से ] 


सन्ध्या-वेला 


बीत चली सन्ध्या की वेला | 


घुंधली प्रति प७ पड़ने वाली, 
एक रेख में सिमटी छाली 


कहती है, समाप्त होता है सतरंगे बादल का मेरा | 
बीत चली सन्ध्या की बेला | 


नभ में कुछ युति हीन सितारे 
माँग रहे हैं हाथ पसारे 

रजुद् “आये, रवि किरणों से हम ने है दिन-भर दुख झेला । 
बीत चली सन्ध्या की वेला | 


१ एड बच्चन 


अन्तरिक्ष में आकुल आतुर, 
कभी इधर उड़, कभी उधर उड़ 
पन्‍थ नीड का खोज रहा है पिछड़ा पंछी पक अकेला | 
बीत चली सन्ध्या की बेला | 


[ “निशा-निमन्त्रण से ] 


प्राण सन्ध्या झुक गयी 


प्राण, सन्ध्या झुक गयी गिरि, ग्राम, तरु पर, 
उठ रहा है क्षितिज के ऊपर सिन्दूरी चाँद-- 
मेरा प्यार पहली बार लो तुम । 


सूर्य जब ढलने छूगा था कह गया था; 
मानवो, खुश हो कि दिन अब जा रहा है, 
जा रही है स्वेद, श्रम की ऋर घड़ियाँ, 
ओऔ! समय सुन्दर, सुहाना आ रहा है। 
छा गयी है शान्ति खेतों में, बनों में 
पर प्रकृति के वक्ष की धड़कन बना-सा, 
दूर, अनजानी जगह पर एक पंछी 
मन्द लेकिन मस्त स्वर से गा रहा है, 
ओ' घरा की पीन पलकों पर विनिद्धित_ 
एक सपने-सा मिलन का क्षण हमारा, 


प्राण सनध्यां ऋुक गयी १७५ 


स्नेह के कन्धे प्रतीक्षा कर रहे हैं, 
झुक न जाओ ओर देखो उस तरफ़ भी : 


प्राण, सन्धूथा झुक गयी गिरि, ग्राम, तरु पर 
उठ रहा है क्षितिज के ऊपर सिन्दरी चाँद--- 
मेरा प्यार पहली बार लो तुम | 


इस समय हिल्ती नहीं है एक डाली 

इस समय हिलता नहीं है एक पत्ता, 

यदि प्रणय जागा न होता इस निशा में, 

सुप्त होती विश्व की सम्पूर्ण सत्ता, 
वह मरण की नींद होती जड भयंकर, 
ओर उस का ट्टटना होता असम्भव, 

प्यार से संसार सो कर जागता है, 

इसलिए है प्यार की जग में महत्ता, 


हम किसी के हाथ में साधन बने हैं, 
सृष्टि की कुछ माँग पूरी हो रही हे, 
हम नहीं अपराध कोई कर रहें हैं, 

मत लजाओ ओर देखो उस तरफ़ भी : 


प्राण, रजनी मिंच गयी नभ के भुजों में, 
थम गया है शीश पर निरुपम रुपहरा चाँद-- 
: भेरा प्यार बारम्बार लो तुम । 


प्राण, सन्ध्या झुक गयी गिरि, ग्राम, तरु पर, 
उठ. रही है क्षितिज के ऊपर सिन्दूरी चाँद--- 
मेरा प्यार पहली बार छो तुम । 


१७६ वश्चन 


२३ 

पूर्व से पच्छिम तलक फेंले गगन के 

मन-फलक पर अनगिनत अपने करों से 

चाँद सारी रात छिखने में छगा था 

प्रेम! जिस के सिफ़ ढाई «अक्षरों से 
हो अलंकृत आज नभ कुछ दूमरा ही 
लग रहा है, और छो जग-जग विहग-दुल 

पढ़ इसे, जैसे नया यह मन्त्र कोई, 

हषे करते व्यक्त पुलकित पर, स्वरों से, 
किन्तु तृण-तृण ओस छन-छन कह रही है, 
आ गयी वेला विदा के आँखुओं की, 
यह विचित्र विडम्बना पर कौन चारा, 
हो न कातर और देखो उस तरफ़ भी : 


प्राण, राका उड़ गयी प्रातः पवन में, 
ढल रहा हे क्षितिज के नीचे शिथिक तन चाँद-- 
मेरा प्यार अन्तिम बार छो तुम | 


प्राण, सन्ध्या झुक गयी गिरि, ग्राम, तर पर, 
उठ रह! है क्षितिज के ऊपर सिन्दूरी चाँद-- 
मेरा प्यार पहली बार लो तुम । 


[ 'मिलन-यासिनी से ] 


प्राण सन्ध्या ऋक गयी १७७ 


डेफ़ोडिल* 


डेफ्रोडिल, डेफ़ोडिल, डेफ़ोडिल-- 
मेरे चारों ओर रहे हैं खिल, 

मेरे चारों ओर हँस रहे हैं खिल-खिल; 
इंग्लेड में है वसन्‍्त-है एप्रिल । 

इन का देख के उल्लास, 

तुलना को आता है याद, 

मुझे अजित और अमित का हास, 

जो गूँजता है आध-आध मीरू-- 
मेरा मर आता है दिल-- 

डेफ़ोडिल, डेफ़ोडिल, डेफ़ोडिल-- 
जो गूँजता है हज़ारों मील, 

मैं उसे सुनता हूँ यहाँ, 

हँस रहे हैं वे कहाँ-ओ, दूर कहाँ ! 
बच्चों का हास निश्छल, निर्मेड, सरल 
होता है कितना प्रबल । 


सृष्टि का होगा आरम्भ, 
मानव-शिश्षुओं का उतरा होगा दर, 
पृथ्वी पर होगी चहल-पहल | 
आल-बालू जब बहुत से हों साथ, 
पकड़ के एक दूसरे का हाथ 


#* गृुण-केसरी का फूल । 


श्ज्द 

इफ़ोडिल 


गु 
......५०-०">>रन्‍ाणक नमक एमसान- तक त्यधा- करनाल फल सका 


हँसी की भाषा में करते हैं बात । 

उस दिन जो गूजा होगा नाद, .. . 
धरती कभी भूलेगी उस को याद 

उसी दिन को सुमिर “ 
वह फूल उठती है फिर-फिर, 

फूछा नहीं समाता उस का अजिर । 
आदि मानव का वह उद्‌गार, 

निविकार, 

अफ़सोस हजार, 

इतनी चिन्ता, शंका, इतने भय, संघ में 
गया है धँस, द 

कि सुनाई नहीं पड़ेगा दूसरी बार; 
अफ़सोस हजार ! 

इतना भी है क्या कम, 

उस की बनी है यादगार, 

ते पथ ९ ८5५ 
डेफ़ोडिल का कहाँ-कहाँ तक है विस्तार ! 


हरे-हरे पौधों, 

हरी-हरी पत्तियों पर 

सफ़ेद-सफ़ेद, पीले-पीले, 

रुपहरे, सुनहरे फूल संबरे हैं, 

आसमान से जेसे 

तारे उतरे हैं । 

आता है याद, 

कश्मीर में डलू पर 
निशात, शाल्ममार तक | 
नाव का सफ़र, 


श्९ 





१८० 


इतने फूले थे कमल 

कि नील भील का जल 

उन के पत्तों से गया था ढक, 
पत्तेझ्त्ते पर पानी की बूँद 

ऐसी रही थी झलक, 

जेंसे स्वर्ग से 

मोती पड़े हों टपक; 

सुषमा का यह भंडार 

देख के, झिश्नक, 

मैंने अपनी आँखें ली थीं मूँद । 
बताने लगा था भल्लाह, 

बहुत दिनों की है बात, 

यहाँ आया एक सोदागर, 

लोभी पर भोला, 

उसे ठगने को किसी का मन डोढा, 
सेठ से बोला, 

ये हैं कच्चे मोती--कुछ दिन में जायेगे पक । 
ले कर बहुत-सा धन 

बेच दिया उस ने मोतियों का खेत 
यहाँ से वहाँ तक । 

सेठ ने महीनों किया इन्तजार, 
लगाता जब भी मोतियों को हाथ, 
जाते वे ढलक । 

आख़िरकार हार, 

भर-भर के आह 

वह गया मर; 

“स पार बनी है उस की कब्र । 
सुन्दरता पर हो जाओ निसार; 


बचचन' 


डफ़ोडिल 


जा उस के साथ करते हैं व्यापार, 
उन के हाथ छगती है क्षार | 
डैफ़ोडिल का देख के मेदान 
वही है मेरा हाल, , 

हो गया हूँ इस पर निहाल, 
मिट्टी की यह उमंग, 

वसुन्धरा का यह सिंगार 

आँख पा नहीं रही हैं संभाल । 
मेरे शब्दों में 

कहाँ है इतना उन्मेष, 

कहाँ है इतना उफ़ान, 

कहाँ है इतनी तेजी, ताजगी, 
कहाँ है इतनी जान, 

कि भूमि से इन की उठान, 

कि हवा में इन के लहराव, 

कि क्षितिज तक इन के फेलाव, 
कि चतुर्दिक इन के उन्माद का 
कर सके बखान | 

यह तो करने में समथ 

हुए थे बस वर्डसव्थ; 

कभी पढ़ा था उन का गीत, 
आज मन में बेठ रहा है अथ । 


पर मैं इसे नहीं सकूगा भूल, 

सदा रक्खूंगा याद, 

आज ओर वर्षो बाद, 

कि जब अपना घर, परिवार, देश, छोड़" 
आया था मैं इंग्लेंड, 


4८९१ 


केम्ब्रिज में रक्खे थे पाँव, 

अजनबी ओर अनजान के समान, 
अपरिचित था जब हर मा, हर मोड़, 
अप्नरिचित हर दृकान, मकान, इनसान, 
किसी से नहीं थी जान-पहचान, 

तब भी यहाँ थे तीन 

जो समभते थे मुझे, 

जिन्हें समझता था मैं, 

जिन से होता था मेरे भाव, 

मेरे उच्छवास का आदान-प्रदान : 
डेफ़ोडिल के फूल 

जो देते थे परिचय-भरी मुसकान; 
प्रभात की चिड़ियाँ 

जो गाती थीं कहीं ुना-सा गान; 

और कैम की धारा, 

जो विलो की झुकी हुईं छता को छू छू 
बहती थी मन्द-मन्द, 

क्षीण-क्षीण ! 


[ बुद्ध और नाचघरसे ] 


हर बच्चन. - 


“दिनकर ( रामधारी सिंह ) [ ज० १९०९ | 


नि्भेरिणी 


निझरिणी 


मधु-यामिनी-अंचल-ओट में सोयी थी 
बालिका-जूही उमंग-मरी; 
विधु-रंजित ओस-कणों से भरी 
थी बिछी वन-स्वप्न-सी दूब हरी; 
मृदु चाँदनी-बीच थी खेल रही 
वन-फूलों से शून्य में इन्द्र-परी, 
कविता बन शेल-महाकवि के 
उर से में तमी अनजान भरी । 


हरिणी-शिशु ने निज छास दिया, 
मधु राका ने रूप दिया अपना, 
कुमुदी ने हँसी, परियों ने उमंग, 
चकोरी ने प्रेम में यों तपना | 
नभ नील ने जन्म-घड़ी ही में नील 
समुद्र का भव्य दिया सपना, 
'पी कहाँ ” कह प्रेमी पपीहरे ने 
सिखलाया मुझे 'पी कहाँ ” जपना । 


श्दर३े 


श्द्ढं 


गति-रोध किया गिरि ने, पर, मैं 
द्रुत भाग चली घहराती हुई, 
सरकी उपलों में भुजंगिनी-सी 
५ में शिला से कहीं टकराती हुई, 
जननी-गृह छोड़ चली, मुड़ देखा 
कभी न उसे ललचाती हुई, 
गिरि-श्वृंग से कूद पड़ी में अभय 
'पी कहाँ ?” 'पी कहाँ ?” घुन गाती हुई । 


वनभुमि ने दूब के अंचल में 

गिरि से गिरते मुझे छान लिया, 
गिरि-मल्लिका कुन्तल-बीच पिरो 

मुझ को निज बालिका मान लिया; 
कलियों ने सुहाग के मोती दिये, 

नव ऊधा ने संदुर-दान दिया, 
जगती को हरी लछूख मैंने हरी-हरी 

दूबों का ही परिधान लिया । 


तट की हिमराशि की आरसी में 

अपनी छवि देख दीवानी हुई, 
प्रिय-दशन की मधु छाल्सा में 

पिघली, पलमें घुल पानी हुई । 
टकराने चली में असीम के वक्ष से, 

रूप के ज्वार की रानी हुई, 
“उनमाद की रागिनी, बेकली की 

अपनी ही में आप कहानी हुई । 


“दिनकर' 


घर 

जननी-धरणी मुझे गोद लिये 

थी सचेत कि मैं भग जाऊँ नहीं, 
वन-जन्तुओं के शिशु आन जुटे 

कि सखा .बिनु मैं दुख पाऊं नहीं । 
थी डरी में, पड़ी ममता में कहीं 

इस देश में ही रह जाऊ नहीं, 
प्रिय देखे बिना मर जाऊँ न व्यथ, 

कहीं छवि यों ही गंवाऊ नहीं । 


एक रोज उनींदी हुईं जो धरा, 

द्रत भागी मैं आँख बचाती हुई, 
वन-वल्लरी-अंचल-बीच कहीं 

तृण-पुंज में वेश छिपाती हुईं । 
निकली द्रुम-कुंज की छाँह से तो 

मैं चली फिर से घहराती हुई, 
सिकता-से पिपासित विश्व के कंठ में 

स्वरग-सुधा सरसाती हुई । 


वनदेवि ! द्रुमांचल श्याम हिला 

फिरने का करो न इशारा मुझे, 
उपछो ! पद यों न गहो, भुज खोल 

न बाँध, तू हाथ ! किनारा | मुझे । 
किस की ध्वनि दूर से आयी ? पुकार 

रहा सुनि अम्बुधि प्यारा मुझे, 
जननी धरणी ! तिरछी हो जरा, 

अरी ! वेग से खींच तू धारा मुझे । 


निर्भोरिणी १८२ 


अभिसारिका में मिलने हूँ चली, 
प्रिय-पन्थ रे, कोई बताना ज़रा, 
किस शूली पे मीरा-पिया की है सेज ! 
० इशारों से कोई द्विखाना ज़रा । 
पथ-मभूली-सी कुंज में राधिका के 
हित श्याम ! तू वेणु बजाना ज़रा, 
तुम में प्रिय ! खोने को तो आ रही, 
पर, तू भी गछे से छंगाना ज़रा । 


[ 'रेशुका से ] 


अमा-सन्ध्या 


नीरव, प्रशान्त जग, तिमिर गहन । 
रुन-झुन रुन-झुन किस का शिजन ९ 
किस की किंकिणि-ध्वनि १ मौन विश्व में कूनक उठा किस का कंकण ! 
झिल्ली-स्वन ? सन्ध्या श्याम परी की हृदय-शिराओं का गुंजन 
रुन-झुन रुन-झुन किस का शिजन ! 


अन्तिम किरण भर गयीं उमि- 
अधरों में मोती के चुम्बन, 
वन-कुसुम वृन्‍्त पर ऊँ रहे, 
दवो-मुख सींच रहे हिम-कण । 
रुन-झुन रुन-झुन किस का शिजन 


श्दद्‌ “दिनकर' 


नीलिमा-सलिल में अमा खोल 
कलिका-गुम्फित कबरी-बन्धन, 
लहरों पर तिरती मग्न विस्ुध 
कर रही व्योम में अवगाहन । 
रुन-झुन रुन-झुन किस का शिंजन | 


मुक्ता कुन्तल में गूथ, शुक्र का 
पहन कुछुम-कणोभूषण, 
दि्ग्वधू क्षितिज पर बजा रही 
मंजीर, चपर कँप रहे चरण । 
रुन-झुन रुन-झुन किस का शिजन १ 


यह भुवन-प्राण-तन्त्री का स्वन ? 
लघु तिमिर-वीचियों का कम्पन ? 
यह अमा-हृदय का क्या गुनगुन ? 
किस विरह-गीत का स्वर उन्मन १ 
रुन-झुन रुन-झुन किस का शिजन ! 


[ 'रेजुकासे | 


श्रमान्सन्ध्या १८७ 


कैसरी' ( कलक्टर सिंह ) रख -क्‍ 
कदम्ब 


प्राण ! आज पावस के नभ में उमड़ी-घिरी बदरिया, 

अवनी से अम्बर तक फेली सुधि की एक चदरिया, 

स्मृतियों के राजा ! अनन्त इन विरह॒वन्त प्राणों की 

आज भरेगी स्वप्न-सीकरोंसे चिर शून्य गगरिया । 
भादो की निशि तिमिर-ताल में तैर रही रंगीनी, 
फुहियों से भीगी पुरवेया बहती भीनी-भीनी 
होस्टल की बत्तियाँ बुक चुकीं छात्र सभी सोये हैं-- 
दूर कहीं से एक रोशनी आती झीनी-झीनी । 

शान्त सुप्त काढेज भवन-नीरव निशीथ की वेला 

जाग रहे बस हम दो-मैं, मेरा कदम्ब अलबेला, 

पीर-मरी कसमसवाली पुरवेया की लहरों में-- 

कहाँ नींद उस प्राणी को जो विरही एक अकेला । 
इस निशि के गहरे प्रहरों में चमकी तड़ित-शलाका 
देखो, यह खिंच गया गगन-मण्डल में किस का खाका ! 
हे कदम्ब ! यह अमा जगत के नयनों में अंधियाली 
किन्तु हमारे स्वप्नों की फुलमड़ियों की यह राका । 

सुनो, आ रही धुनि वंशी की कहीं सुदूर गगन से, 

जिस के स्वर-समुद्र में डूबे तारे चाँद मगन-से 

यह झिल्ही-झंकार नहीं, है जिस से व्याप्त दिशाएँ, 

ये झुनझुन बज उठीं पायलें प्रथ्वी के कण-कण से । 


१८८ केसरी 


पुलक-भरी गोरी रस बोरी प्रथ्वी राधा-रावी 
शुन्य पहर मिल रही पिया से पहन चूनरी धानी; 
मिलन पव यह अड्ग-अन्ग प्रथ्वी का फूछा-फूछा 
और स्निग्ध घनश्याम नयन में उमड़ा छल-छल पानी | 
छो रिमझिम की बजी बाँसुरी, प्रिय कदम्ब अब झूलछो 
खोल पढुक-पल्लव प्रियतम घनश्याम काम-छवि पी लो 
यह वषों त्योहार स्वप्न अभिसार न खाढी जाये-- 
कल प्रभात में राशि-राशि तुम वृन्त-बृन्त में फूछो ! 


| 'कदस्व से | 


कवस्न पर 


पुरुषाथवेत्ती [ १९११-१९३० ] 
सरिता के प्रति 


सजनि ! कहाँ से बही आ रही, चढी किधर किस ओर * 
किस के लिए मची है हिय में, यह व्याकुछता घोर ? 


अगणित हृदयों में छेड़ी है मूक व्यथा अनजान, 
कितने ही सूनेपन का, कर डाला है अवसान | 


बिछा प्रकृति का अंचल सुन्दर तेरा स्वागत सार, 
चूम-चूम कर वृक्ष झूमते, छे-ले निज उपहार | 


सतत तुम्हारे मन-रंजन को विहग करें कल्लोल, 
तुझे हँसाने को ही निशि-दिन बोले मीठे बोल ! 


बुझते जाते धीरे-धीरे नक्षत्रों के दीपक, 
स्नेहशून्य हो कर के मानो दिखलाते-से हैं पथ । 


नीरव-कुंज हुए, मुखरित सुन तव निनाद--गम्भीर 
मतवाले प्यासे पी तुझ को होते अधिक अधीर | 


कितने नि दिखा चुके हैं तुझ को निज हिय-चीर, 
किन्तु न भरता उन से तेरा शोक उद॒धि गम्भीर | 


१६० पुरषाभंवती « 


किस के हित सकरुण विहाग-सम अविश्रान्त यह रोदन ९ 
नीरस प्रान्तों में बखेरती, क्‍यों अपना भीगा-मन्छर 


क्या आगे बढ़ कर पाओगी अपने चिर-आराध्य ? 
चलो, चले, तब मिल कर सजनी ! मिटे हृदय की साथ । 


[ 'अ्रन्त्वेदना से ] 


" सरिताके प्रति १६१ 


जय किशोर नारायण सिंह [ ज० १९१२ ] 
तरंग 


सजनि ! मत्त ग्रीवालिंगन में कर शत-शत श्रृद्ार, 
मिलने आ कर खिंच जाती फिर किस ब्रीडा के भार ! 
अगणित कण्ठोंसे गा-गा कर अस्फुट मौलिक गान, 
प्रात पहन कर तरणि-किरण का तितली-सा परिधान, 
बुदूबुद-दल की दीपावछि में भर-भर स्नेह अपार, 
तिमिर-नील शैवाल-विपिन में करती नित अभिसार । 
बरवे छन्‍्दों-सी ऋजु, कोमछ, तू लघु सानुप्रास, 
सहृदयकविसे सलिल हृदय में उमड़ रही सविलास । 
नत्तेकि | अपने सृदुल अधर पर रख अंगुली सुकुमार 
किस विश्रब्ध नवोढा-सी तू करती मद संचार ! 

पहन भंगिमय कम्बु-कण्ठ में ताराओं के हार, 

करने आती अपर पुलिन से खद्योतों को प्यार । 

अपने कर में ले कर उस का पुलकित बाहु-सृणाल 
सुप्त सरसिजों से इंगित में कहती कुछ तत्काल । 

तरल नृत्य ज्योत्ना-छाया में, आतप में मुसकान, 

रच शेवालू-तिरस्करणी में अभिनय-पट अम्लान । 

प्रात पुलिन के रंगमंच पर इच्छाओं-सी मौन 
अहमहमिकया, चिर-यौवनमयि आती है तू कौन ! 
4पुल्नि-पतित निमुक्त शुक्ति से कर कुछ मौनाछाप, 
निठुर नियति पर, तन्वि ! तानती निज आयत अ-चाप 


१६२ जयकिशोर नारायण सिंह 


२५ 

मल्य-समीरण की थपकी का पा कर सुरमभित प्यार 
वन्य बालिके ! सोते-सोते जग जाती उस पार।  - 
हृदय दोल पर कमी झुछा कर शत जाग्रत उड्ध-बु्, 
सुढा रही गा मृदुरू छोरियाँ अपलक, देती ताल | 
सरिता की अविरल पुलकावलि, मीनों की मुसकान 
शत कटाक्ष चिर-शून्य प्रकृति की तू , आदान-प्रदान । 
तरुणि ! नित्य तेरे अंचल में भर निज स्वर्ण महान्‌ 
विरल नखत चिर-शून्य मार्ग में छिप जाता द्निमान, 
श्याम गगन की पंचवर्टी में जब सन्ध्या-साकार, 
आती है तब तू नू पुर-सी मुखरित बारम्बार । 

नृत्य, गान, उत्थान-पतन, गति-रूय, आदान-प्रदान, 
शेशव-यौवन, तम-प्रकाश की तू साकृति अनुमाना 


[ 'हिवेदी भ्रभिनन्‍दन ग्रंथ से ] 


तरंग १६३ 


हद रामओोपाल [ ज० १९१२ ] 
भोले कुसुम ! भूले कुसुम ! 


भोले कुसुम ! भूले कुसुम ! 
जो आज भी जागे न तुम ! 


नीहारिका से द्वन्द्न कर रवि-कर-निकर विजयी बने, 
प्रत्यूष के पीयूष-कण पहुँचा रहे तुम तक घने, 
कोमल मलय के स्पश-सौरभ से, हिमानी से सने-- 
दुल्रा तुम्हें जाते, जगाते कूजते तरु के तने, 


तो और जागोगे भा किस जागरण-क्षण में, कुसुम 
यह स्वप्न टूटेगा न क्‍या, भोले कुसुम ! भूले कुसुम ! 


लो, तितलियाँ मचर्लीं, चलीं, सतरंग चीनांशुक पहन, 
छविकी पुतलियों-सी मचलती, मद-भरे जिन के नयन, 
हर-एक कलि के कान में कहती हुई “जागो, बहन ! 
जागो, बहन ! दिन चढ़ गया, खोलो नयन, श्रो लो वद॒न ।' 


अनमोल रे यह क्षण न खोने का शयन-वन में, कुसुम ! 
कब और जागोगे भला, भोले कुसुम ! भूले कुसुम ! 


[ भशिजिनी से | 


५ 


१६४ दर 


चकोरी' ( रामेश्वरी देवी ) 


भ्रभात 


अभाति 


अरे | उस स्वर्ण-मार्ग से दिव्य 

पहन कर छाल-छाल परिधान- 
उषा आयी अलूसित, कुछ व्यस्त 

लिये कर में स्वागत-सामान ! 


सुनहली किरणों में निस्तब्ध 
पड़ी है ज्वाला संज्ञा-हीन, 
उषा-रानी की प्यासी साथ 
मूक छाया-सी उस में लीन ! 


पुष्प के अधर प्रकम्पित हुए, 
भरी है तीखी सौरभ-सुरा ! 

पंखुड़ियों को प्याढी में ढाल 
पी रही अछि-बारा आतुरा ! 


कहीं से आ भोला संगीत 

शून्य में हो जाता है लीन ! 
सिहर उठते पल्‍लव नवजात 

हृदय की चंचलता से हीन ! 


सुहागिन क्ृश, कोमल बन-लता 
कह रही एक मोन सन्देश ! 


[ १९६३-१९३५ ] 


१९५ 


१६६ 


उसी कम्पन में मचछा आज 
किसी विस्मृत अतीत का शेष ! 


गए रहे मर-मर तरु के पात, 


अरे, वह कितना अस्फुट राग ! 
छलकता है उस से अनुरक्त- 
किसी का सोने-सा अनुराग ! 


निशा के ढुलके अश्रु असंख्य 
व्यथा में डूबे-से अज्ञात, 
कह रहे कलियों से चुपचाप 
मधुर सपनों की भूली बात ! 


चपल, परिमल बिखेरता हुआ 

आन्त, आकुल-सा, मत्त, अधीर 
चुरा फूलों का सोरभ, चला 

किसी चिर-सुन्द्र देश समीर ! 


मुसकराया सहसा रवि दिव्य 
गुलाबी पट धीरे से खोल, 
उषा अपनी प्राणों की साथ 
छिप गयी बिखराकर अनमोल ! 


खिल उठे पुष्प, हँसा संसार, 
गयी ले कर तारों को रात ! 
हुईं नीरव समाधि वह भंग 
हँस उठा मादक, तरुण-प्रभात ! 


[ नारी-काव्य-संग्रह से | 


चकोरी' 


आरसीप्रसाद सिंह [#& १९१३ ] 


तितलो 


तितली, तितली ! कहाँ चली हो नन्दन-वन की रानी-सी ! 
वन-उपवन में, गिरि-कानन में फिरती हो दीवानी-सी । 
फूल-फूछ पर, अटक-अटक कर करती कुछ मनमानी-सी | 
पत्ती-पत्ती से कहती कुछ अपनी प्रणय-कहानी-सी । 


यह मस्ती, इतनी चंचलछता किस से अछि ! तुम ने पायी ? 
कहाँ जा रही हो इस निजेर मदिरि उषा में अल्सायी ! 
सोते ही सोते मीठी-सी सुधि तुम की किस की आयी १ 
जो चल पड़ीं जाग तुम कटपट छेते-लेते अँगड़ाई । 


कितना मोहक अहा, तुम्हारा छोटा-सा तन है सुकुमार ! 
अखिल जगतके लावण्यों का मानो, एक यही हो सार | 
अयथि, अनंग की सफल दूतिका ! पा कर रति-रानी का प्यार: 
आज चली हो झंकृत करने किस तपसी के उर के तार ? 


यह मोहाबृत विश्व तुम्हारी छवि पर मुग्ध बना प्यारी; 
सरस तुम्हारे हाव-भाव पर विस्मित है जनता सारी ! 
कहो, आज कैसे इस वन में भूछ गयी पथ सुकुंमारी 
बलिहारी अयि चिर-योवनमयि, तुम पर स्नेह-खुधा वारी ! 


तितली १६७ 


उड़ती हो जब मुक्त गगन में सान्ध्य-जलद के तुम पर खोल: 
उह जाती सौन्दय-सिन्धु में अचिर तरंगावलियाँ छोल | 
सजलूक्लल्पना की छाया में मानस को पावस-हिन्दोल 
बना अभं/ तक झूल रही है संजनि, तुम्हारी छबि अनमोल ! 


अरी, स्वर्ग की परी ! उतर तुम कैसे पड़ीं क्जिन बन में ? 
हाय, छोड़ मन्दार-तल्प को कहाँ आ गयी निजन में । 

क्या श्मशान; क्या 'कुसुम-कुंज; तुम कुछ न सोचती हो मनमें । 
हे कोमरू-पद-गामिनि, विचरो मत इस कंटक-कानन में । 


शाप-अष्ट उबंशी न क्‍या तुम ? शकुन्तछा तापस-बालछा 
किस निष्ठुर दुष्यन्त कनत को पहनाओगी वरमाछा ? 

सजनि, तनिक सुरभित तो करती जाओ मेरी मधुशाला । 
दमयन्ती, किस निष्ठुर नल से पड़ा आज तुम को पाला ! 


फूछों-फूलों से रस के कर सखि, क्या तुम नित करती हो 

किस नीरस के हृदय-कोष को रस से बरबस भरती हो ? * 
कौन भाग्यशाली है वह, जिस पर निशि-दिन तुम मरती हो ? 
हरती हो अलि ! किस की सुध-बुध, जब स्वच्छन्द विहरती हो १ 


करती हो तुम कहाँ वासु, १ किस कलरूस्विनी सरिता के तीर ? 
किस बानीर-कुंज में निर्मित आहि ! तुम्हारा मंजु कुटीर ? 
बहता है क्या सजनि ! वहाँ मी मन्द-मन्द स्वर्गीय समीर ! 
क्या खाती हो ? क्‍या पीती हो १ किस वापी का निम्ल नीर ? 


आअयि, प्रेेसि ! अप्सर-कुमारिके, यह केसा प्रिय-प्रेम-प्रछाप ! 
गाती जाती हो मदमाती, सुसकाती हो अपने-आप ! 


श्श्द झ्रारसोप्रसाद सिंह 


खिला विश्व-मॉनिस-मुकुछों को, खींच अधर पर सुख-सुरचाप; 
अहे राग-रंजिते त्रिवेणी हरने आयी क्या भव-ताप ॥* 


सतरंगी अम्बर-विमान-सी नीली, पीली ओ' काली; 
डगमग क्यों करती हो मलयज के भोंकों में मतवालढी ? 
इन्द्रधनुष-निर्मित तरनी-सी पुलकित कर डाली-डाली 
हरियाली के तोयधि में खे रहा कोन तुम को आही १ 


अरी, कोन-सी कुशल तूलिका से चित्रित तुम छविराशी ? 
हो सजीव प्रतिमा किस प्रिय की ? किस के अघरों की प्यासी ? 
कहो, कौन से कविमेनीषी की तुम कोमल कविता-सी 
मन्द-मन्द मालिनी-छन्द में करती हो कुछ क्रीड़ा-सी ? 


रूप-सरोवर के चिर-शीतल वारि-वीचियों से निर्मल 
सद्यःस्नाता-सी आयी हो छहरा कनकारुण कुन्तलू; 
उड़ा तुम्हारा चंचछ अंचक, पी कर पावन छबि-परिमिल 
मन्द पवन लड़खड़ा रहा है विजन वनों में बत पागल | 


आभो, आओ कुछुमित कर सखि ! उपवन की क्यारी-क्यारी; 
बेठो मेरे भाव-छोक पर तुम त्रिकोक से हो न्‍्यारी ; 
राजदुलारी, तुम पर सुरपुर की परियाँ हों बलिहारी । 

बिठा भारती-मन्दिर में आरती उतारें सुकुमारी । 


[ 'कलापी' से | 


* तितली १९६ 


नरेन्द्रशर्मो- [ ज० १९१३ ] 


गाँव की धरती 


चमकीले पीले रंगों में अब डूब रही होगी धरती, 
खेतों-खेतों फूली होगी सरसों, हँसती होगी धरती । 
पंचमी आज, ढलते जाड़ों की इस ढलती दोपहरी में 
जंगल में नहा, ओढ़नी पीली सुखा रही होगी धरती । 


इस के खेतों में लिखती हैं सींगरी, तरा, गाजर, कसूम, 
किस से कम है यह, पली धूल में सोनाधूछ-भरी धरती । 
शहरों की बहू-बेटियाँ हैं सोने के तारों से पीछी, 

सोने के गहनों में पीडी, यह सरसों से पीली धरती । 


सिर धरे कछेऊ की रोटी, ले कर में मद्ठा की मठको 

घर से जंगल की ओर चढी होगी बटिया पर पग धरती । 
कर काम खेत में स्वस्थ हुईं होगी तलाब में उतर, नहा, 
दे प्यार बैठ को, फेर हाथ, कर प्यार, बनी माता धरती । 


पक रहीं फसल, लद॒ रहे चना से बूँट, पड़ी है हरी मटर, 
तीमन को साग और पौहों को हरा, भरी-पूरी धरती । 
हो रही साँझ, आ रहे ढोर, हैं रैंभा रहीं गायें-मेंसे, 
जंगल से घर को लौट रही गोधूली बेला में घरती ! 


[ “मिट्टी और फूल' से | 
नरेन्द्र दरर्मा 


२६ 
देवली की सुबह 


डूब रहे नभ के तारे, भर रहे जुही के फूल जेसे ! 


धोले घन हो रहे केसरी, पिंगल पल्‍्लव-डाल जैसे, 
भरा कनक-चम्पा से जेंसे नम का निर्मल थाल जैसे । 
आसमान सब सोना-सोना, धरती सोना-धूल जैसे । 


पौ फटती, अवनी-अम्बर का होता दूर दुराव जेसे, 
बिंध इच्छा-शर से शरमाती प्राची छाल गुलाब जेसे ! 
लाल किरण ज्वाला-शर जेसी, बादक जलती तूल जैसे ! 


जहाँ पीत पुखराज सोहता, बिखरी माणिक-माल जेसे, 
अद्धं-उद्त रवि माणिक-कुंडल, मुकुलित अरुण मृणाल जेसे, 
अरुणोदयके बादल दिखते हिलता दूर दुकूल जैसे ! 


तारे छिपते, सूक डूबता, थका अकेला चाँद जेप्ते, 
देख फेर फीका मुख, जाता दीवारों जो फाँद जैसे, 
रात और दिन भी हम-तुम-से सरिता के दो कूल जैसे ! 


एक और दिन आया, प्यारे, यह जीवन दिन-मान जेसे ! 
हुई सुबह, पीछो उड़ आयी, मेरे पुलक्रित प्राण जैसे । 
खिंचे कंटीले तार सामने, चुभते सौ-सौ शुरू जेसे ! 


[ 'प्रिष्टी श्र फूल' से | 
देवली की सुबह २०१ 


रानीखेत की रात 


शान्त है पवत-समीरण, मौन है यह चीड़ का वन भी | 


बालकों की बात-सी आयी-गयी-सी हो गयी है बात, 
नखत ज्यों आँसू-पुछे हग, चुप हुईं चुपचाप रो-रो रात । 
रुकेंगे निश्वास मेरे, शान्त होगा चिर-विकलू मन भी । 


रुकी झंझा, फिर खड़ी दृढ़ सामने गिरि पर असित तरु-पाँत 
नील नभ ऊपर, हृदय ज्यों सह चुका आघात पर आघात ! 


खुलेगा निस्सीम नभ-सा एक दिन यह शून्य जीवन भी । 


यह खुला नम, यह घुछला नभ, खिल रही यह चाँदनी अनमोल, ः 
यह अमृत की वृष्टि, खिलती कुमुदिनी-सी सृष्टि हग उर खोल, . 
खुली कलियों-से खुलेंगे ही हमारे मोह-बन्धन भी । 


[ 'पलाश-वन' से | 


२०२ नरेच्द्र दार्मा 


बालकृष्ण राव [# १९१३ ] 


वसन्‍्त-पंचमी 


न होता इन घनी, गन्दी, पुरानी बस्तियों के बीच 
इतना खूबसूरत बाग, 
ये सारे महकते, मुस्कराते फूल 
यों सज कर 
खड़े होते न स्वागत में सबेरे से, 
न हम को 
आज की यह तेज उड़ती धूल ही 
ऋतुराज के रथ के गुज़रने का 
पता देती । 
मगर अब तो हमें मालूम है 
इस ओर भी मघुमास आया था : 
हमें भी मिल गयी थी देखने को 
लीक पहियों की, 
समायी थी हमारी साँस में भी 
धूल खुशबूदार--- 
सुना हम ने कि सचमुच हँस रहे थे खिडखिछा कर फूल, 
सचमुच खूबसूरत लग रहा था बाग़ । 


[ 'युग-चेतना: से ] 


बसन्‍त-पंचमी २०३ 


कोकिल/₹ विद्यावती ) [ ज० १९१४ ] 
वह गन्ध 


वह गन्ध मेरे मन बस गयी रे | 


इक बन जूही, इक बन बेला 

अगणित गन्धों का यह मेला 
पा कर मुझ को निपट अकेला इन प्राणों को कस गयी रे । 
वह गन्ध मेरे मन बस गयी रे । 


. इक छिन पच्छिम, इक छिन पूरब 
भटक रहे हैं गन्ध-पंख सब 
रोम-रोम के द्वार खोल कर वह अन्तर में धंस गयी रे । 
वह गन्ध मेरे मन बस गयी रे । 


नभ में जिस की डाऊे अटकीं, 

थलू पर जिस की कलियाँ चटकीं 
मेरे जीवन के कर्म में वह अनजाने फँस गयी रे । 
बह गन्ध भेरे मन बस गयी रे । 


| 'सुहागिन' से | 


कोकिल' 


तारा पाण्डेय | 9 १९१४ ] 


शुश-पिक 


शुक-पिक 


शुक-पिक ! शुक-पिक ! ये गीत-विहग, 
कलरव करते जग-उपवन में : 

जीवन के सुख-दुख की स्मृतियाँ 

जग पड़ती गीतों में, मन में । 


पीले पत्ते भर-मर पड़ते 

बीते जीवन के-से विषाद, 

हंस उठते नव स्वर्णिम पललव 

बन नव आशा, नव रहा, ह्ाद । 


शुक-पिक ! शुक-पिक ! नभचारी खग; 


प्रिय है इन को जग की डाछी, 
ये गाते हैं, भर जाते हैं 
जीवन के मुकुछों में छाली । 
[ 'शुक-पिक' से | 
२०४ 


अंचल! ( मेश्वर शुक्ल ) [ ज० १९१५ ] 


२०६ 


वर्षा-गीत 


हरी चूनर पहन कर आ गयी वर्षा सोहागिन फिर । 


कहीं वन-बीच फूलों में पड़ी थी स्वप्न में सोयी, 
उलझते बादलों की रूट पिया छलका गया कोई । 
तिमिर ने राह कर दी--राह कच्ची धूप की धोयी, 
पवन की रागिनी मोती-भरे आकाश में खोयी । 
पहन धानी लहरिया आ रही वषों सोहागिन फिर । 


गुथी है जुगनुओं से मोरपंखी किशमिशी चोली, 
दिये गुलनार माथे पर शफ़क की रेशमी रोली । 
हिंडोलों की लहर में गीत की कोमल कड़ी बोली, 
लकीरें खींच पारे की बलाका व्योम में डोली । 

लिये मन नववधू का चल पड़ी वषों सोहागिन फिर । 


हिना से छाल हाथों में लजीले चाँद की थाली, 
दमकती दामिनी ज्यों माँग की हो इंगुरी लाली | 
विभा की दपणी में देख अपना रूप मतवाढी, 
फूटी पौ जाज यौवन की रही है गूँज हरियाली । 
पहन मंजीर भरनों के चली वर्षा सोहागिन फिर, । 


रै 


अञ्चल 


उभरती और खिलती सचस्नाता-सी चली आती, 
नये सुकुमार रंगों में किरण-सा रूप छिटकाती । 
अधर दाँतों-तले दाबे सभी को देखती भाती, 

कमर में इन्द्रधनुषी करधनी सौ बार बल खाती । 
हरी चूनर पहन कर आ रही वषों सोहागिन फिर । 


[ र्षान्त के बादल से | 


वर्षा-गीत २०७ 


सुमित्राकुम री सिनहा [ ज० १९१५ ] 
वासन्ती ऋतु 


फिर वासन्ती ऋतु आयी । 
लो दूर नगर से गाँवों में फिर निखर उठी तरुणाई । 


खेतो में अरहर फूली, सुकुमार छताएँ झूलीं, 
ले कर सोने की तूली वह प्रकृति-वधू भी भूली, 
ऊसर के ठिुरे ट्रेंठों में भी हरियाढी लहरायी 


फिर वासन्ती ऋलु आयी । 


सोने के मुकुट सजाये, सरसों झुक झूम लज्ञाये, 

फागुन ने वेणु बजाये, रग-रग में गीत शुजाये, 

लालसा बनी पागल आँधी सारी चेतना भुलायी 
फिर वासन्ती ऋतु आयी। 


सुरभित बयार फिर डोढी, मदमस्त कोकिला बोली, 

बौरों ने आँखें खोलीं, नाची भौरों की टोछी, 

ले रंग-भरी भोछी, होली तरुणों के मन मुसकायी 
फिर वासन्ती ऋतु आयी । 


२०५ सुमित्राकुमारी सिनहा 


२७ 
फिर नयी उमंग लहकीं, फिर मीठी चाहें चहकीं, 
फिर मन की राहें महकीं, फिर भोली साथें बहकीं, , 
फिर सरिता के सूखे तट को चूमने छहर उठ थी 
फिर वासन्ती ऋतु आयी। 


आँचल भर जौ की बाली ले कृषक-बालिका काली, 
आनन्द-मगन मतवाली मरती रस से मन प्यारी, 
फिर बौर उठी युवकों के अन्तर की सुन्दर अमराई । 


फिर वासन्ती ऋतु आयी | 


घूँघट में चाँद छिपाती, सकुचा मुसका बलखाती, 

नूपुर ध्वनि पर इठलछाती, वह ग्राम-वधू मदमाती, 

अपने सपने साकार किये पनघट पर उत्सुक धायी 
फिर वासन्ती ऋतु आयी। 


फिर पुण्य उदय जीवन के, बूढ़े भूले दुख तन के, 

फिर ढोल-मेजीरे ठनके, फिर राग खिले हैं मन के, 

अब प्रकृति-वधू के गालों पर कलियों की छाली छायी । 
फिर वासन्ती ऋतु आयी । 


अब होंगे खेत सुनहरे, मन के विश्वास रुपहले, 
आशा चुपके कुछ कह ले, सन्‍्तोष तनिक बस रह छे, 
श्रम कठिन हुआ, हँसमुख खेतों में विजय ध्वजा फहरायी । 


फिर वासन्ती ऋतु आयी । 


[ आराज्ापव् से | 


वासन्तों ऋतु २०६ 


गुलमुहर के फूल 
दोपहर के ताप का यह गुल्मुहर का फूल ! 


धूप पकी आयु को बरसा रही अंगार, 

लू विषमता की चले आगनेय पंख पसार, 
विफल आकांक्षा सरीखी स्तब्धता हो मौन, 
व्यंग्य-सी उड़ती चतुदिक तिछमिलाती धूछ । 
किन्तु ऐसे में खिले हँस गुल्मुहर के फूल । 


जब कि पूरी ज़िन्दगी का उजड़ता हो बाग, 
फेर ले मुंह संग-सहचर बोलना भी त्याग, 
तब इसी गतिशीर जग के सिन्धु-यात्री-हेतु 
एक छिन को यह दिखाता रजना का कूल, 
तप्त दुपहर में खिला यह गुल्मुहर का फूल । 


क्लान्ति के वातावरण में भी न पड़ता मन्द, 
प्राण के रंग-रूप का टूटे नहीं मधु छन्द, 
अन्य ऋतुए जब रचाती सुमन-गण का रास, 
तब न दिखता पाँत में यह एक छिन को भूल, 
तप्त दुपहर में खिले यह गुल्मुहर का फूल । 


सुसिन्रनाकुमारी सिनहा 


आज ऐसे ही खिलो तुम, प्राण, बन कर हास, 
तृप्त अपने में रहे जो वह बनो विश्वास, 

गरर कठुता का न रूँधे कंठ का मधु-स्रोत | 
खोल दो अव्यक्त की कर जहं को निर<, 
क्योंकि ज्वाला में हँसे, खिल गुलूमुहर का फल | 


[ 'धर्मथुग से | 


गुलमुहरके फूल ११६ 


केशवग्रसाद, पाठक [ १९१६-१९५६ ] 
पूछ रहे हो मेरा घर ? 


पूछ रहे हो मेरा घर १ 
कोछाहर के बड़ी दूर पर जहाँ खड़े हैं गिरि-गहर, 
मर-झर झरते हैं निझेर : 
पवन खेलता पुष्प-पुंज से रुता-कुंज में ठहर-ठहर, 
खिलती कलियाँ रस-निमेर; 


खग-दुरू कल-कूजन से अपने मुखरित करते वन दिन भर, 
मधु-उत्सव रत मत्त अमर; 


रूप-रश्मियाँ जहाँ सूर्य की आतीं-जातीं निखर-निखर, 
मुसकाते निशिमें शशधर; 


प्राण-पुलक भरता निशेर में तरु-पत्रों का मृदु ममेर, 
गति-सवर-लय-मय कर अन्तर; 


अथक, तररू, शीतलरू जरू बहता ब्रल्लान्त-श्रान्त मन का श्रम हर, 
कल-कल में छोरी गाकर; 


शान्ति जहाँ सुख से सोती हैं दूवों के वक्षस्थल पर, 
सीकर से शय्या कर तर; 


_घास-पात का बना हुआ है वहीं कहीं मेरा भी घर, 
छोटा-सा पर अति सुन्दर ! 


२१२ फेंदवप्रसाद पाठक 


पूछ रहे हो मेरा घर ? 
कसे जहाँ परिरम्म-पाश में चपल तरंगिणि प्रस्तर-कर, 
जलधर ज्यों घेरे अम्बर, 


री 
सरल प्रकृति-शिशु के लहराते स्वर्णिम कदलि-केश सुन्दर, 
कि-प्रस्फुटन किलक का स्वर; 


इन्द्रधनुष के पंख तितलियाँ छे, सुमनों पर चल पग धर, 
उर्मिछ करती छवि-सागर; 


गूंज प्राण-पुलिनों पर तरछा सुरमि-स्वप्न कर रहीं मुखर 
बोर-बोर पर ठहर-ठहर 


साय॑-प्रातः भूली-सी कुछ याद जगा जाते नभचर, 
पथ में बिछ चली केसर; 


भिल्ली-झनझन तम में करती उत्सुकता से उर उबर, 
वन-श्री का ज्यों नुपुर-स्वर; 


रूप-रश्मियाँ हौले-होले निशि-नयनोंमें उतर-उतर, 
रहस चूमतीं प्रणय-अधर; 


तेज किरन आलोकित करती बन, सर, सरिता, अद्वि-शिखर, 
सतत कम-ब्रत-रत द्निकर; 


परदेसी न मिलेगा ऐसा, छघु-लघु घर, निजन मनहर, 
ढूँढ़ों युग-युग नगर-नगर ! 


[ काव्य-कृतियाँ से | 


पुछ रहे हो मेरा घर ? २१३ 


जानकीवन्नभ शास्री [ ज० १९१६ ] 
ग्रीष्म और वर्षा 


ताली-तरु-ममर | 


ग्रीष्म-मध्याह : 
तपन ऊपर 
परितप्ततर : 
धर्म-ज्योति-प्खर दिक्‌ प्रसर 
निजल धरा, 
मरु-पथ-पथिक असहाय, 
श्रान्त-गति, आन्त-मति, क्लान्त-काय, 
उड़ रहे स्फुलिंग-से सिकता-कण झर-भर । 


ताली-तरु-ममर । 


प्रेयसी झाँक-झाँक जाती, 
मन-वातायन, 

आज वह साज ! गाढ़ परिरम्भण ! 

वात्या-चक्र चंक्रमित भागा द्वुत, 
गुष्क-वाष्प-व्याकुल, अनुभूति-प्छुत 
जुन्मीलित पन्‍थी-हग-युग रज भर-भर । 


तोली-तरु-ममर । 


२१४ जानकीवज्ञभ दार्री 


आये घन-श्याम ! 


श्लथ हरित-कंचुकी! 
वसुधा ब्रज-बालिका : 
ऊर्मिछ जलधि : सस्त कांची रणित : 
सजर अंग-अंग : सिहर अगणित : 
सुरमभित-समीर : श्वास : 
पुलक-कद॒म्ब-मालिका : 
वन-वृन्द : वृन्दा धाम | 


आये घनश्याम ! 


चकित तड़ित : पीत पट, 
मन्द्र-रव : वेणु 
बरसता सरस स्वर ; मन्द-मन्द बिन्दु, 
सस्मित राका ज्यों खल पूर्ण इन्दु , 
आप गत ताप 
प्रमुदित-चित धेनु : 
जलरू थरू सकरू अभिराम । 


आये घनश्याम ! 


[ 'झिप्रा' से ] 


ग्रीष्म और वर्षा २१५ 


फाग राग 


रंग-तरंगों पर लछहराती आती मरूय बयार; 
फाग-राग सुन-सुन, सुन-सुन, मदमाती मरूय बयार | 
टेसू टह-टह छारू सुनहला 
आँचल मू का फेला, 
तीक्ष्ण किरण के सेन चलाता 
ऊपर से नभ छेला 
और बौर-मिस शीश झुछाती जाती मरूय बयार । 
फाग-राग सुन-सुन, सुन-सुन, मदमाती मलूय बयार । 
गुन-गुन-गुन-गुन भोर और 
कूऊ-कूऊ नर-कोयल, 
स्वर-पराग बोछार बिछ रही 
पाँखुरियों पर कोमल, 
सुरमि-परों पर मधु मरन्दु ढुलकाती मरूय बयार । 
फाग-राग सुन-सुन, सुन-सुन, मदमाती मरूय बयार । 
यह अँगड़ाई वन-बेभव की 
तहणाई कलरव की, 
यह किसलय-तूलिका उतारेगी 
छवि किस नव भव की ! 
केसर-केश अभी उल्का, सुल्झाती मछय बयार । 
फाग-राग सुन-छुन, सुन-सुन, मंदमाती मरूय बयार । 


[ 'पाषाणी' से | 


२१६ जानकीवल्लभ शाख्री 


श्ष 


'सुमन ( शिवमंगल सिंह 'े [ ज० १९१६ क्‍ | 
साँझ सलोनी बड़ी मन-भावनी 


ताल-तलेया भरे चहुँओर भाकोर हिलोर में डोले हिया, 
दूब की चादर फेली दिगन्त छों मोर को शोर मरोरे जिया | 
आ रही काजर आँजे निशा पुतली में घिरी घटा सावनी री, 
आज की साँक सछोनी बड़ी मन-भावनी री । 


आम की डाल पे झूले पड़े चढ़ी पेंग, उतार में हक उठे, 

आलही, लपेट न आँचर में मोरे जानी-अजानी-सी कूक उठे। 
डोर की ऐंठन, मातो करें मन मान री मान मनावनी री, 

आज की साँझ सलोनी बड़ी मन-भावनी री । 


आज अटारी पे छायी घटा सई-साँझ लगी अनटूठी झरी, 
आज की रात को राम ही मालिक लोनी छता पे गाज गिरी। 
छान की बान टपाटप चू रही बीजु की कोंध डरावनी री, 
आज की साँक सछोनी बड़ी मन-भावनी री । 


भींजि गयी देहरी पै खड़ी बौछार की मार न जाय सही, 
पीपर-पात की घात छगी कछु बात उठे पे न जाय कही, 
साज ही साज सिंगार को दीपक आंज पिया की है आवनी री, 
आज की साँझ सछोनी बड़ी मन-भावनी री | 
[ पर शआाँखें नहीं भरोसे ] 
सॉक्‍ा सलोनी बड़ी मन-भावनी ः .. २१७ द 


के 

शरद-सी तुम कर रही होगी कहीं ' गार 


काँस-सी मेरी व्यथा बिखरी चतुर्दिक, 
बाढ़-सा उमड़ा हृंदयगत प्यार, 
मेघ भादों के क्माझम मर रहे जो-- 
शरद-सी तुम कर रही होगी कहीं श्रृंगार 


छुट रहा है 
छुट रहा है 
सुलगता आकाश, धरती पुलकमाना, 
आज हरियाली गयी पथ भूछ। 
हत उमंगों का भरा कोई ठिकाना, 
खो गयी सरि, खो गये दो कूल । 
तप्त अन्तरमें घुमड़ती तररूता प्रियमाण, 


गल गये पाषाण | 
वर्ष भर की वेदना सिमटी 
कि लहराया अतल उन्मुक्त पारावार । 
नीछ नभ से स्निग्ध निमेल केश 
गूथे जा रहे होंगे संवार-संवार, 
पिस रही मेंहदी, महावर रच रहा, 
तारिकावलि-चन्द्रिका की हो रही होगी सहेज-सभार । 
में प्रतीक्षा-रत 
धो रहा पथ, 
 हंसमाछा मुक्त बन्दनवार 
शस्य चामर चारु, शलथ शेफालिका का हार । 


ु ँ 
सुमत 


आ रही होगी उड़ाती नीर अंचल 
लोल लहरों का प्रशान्त प्रसार । 
देखने को नयन-खंजन ब्विकल चंचल, 
वक्ष की धड़कन उभार-उतार । 
जपा-कुसुमों में तुम्हारा आगमन आभास | 
सागर से बुझी कब प्यास ! 
व्यथ चिन्ता, व्यथे ऋन्दन, अब रहस्य रहा न गोपन, 
रूप-परिवतेन तुम्हारे अमर यौवन का सतत आधार | 
एक इंगित के लिए ठहरें कुपर॒द-वन, 
खिंच रहे हैं रजत-स्वर्णिम रश्मियों के तार, 
स्निध शतदल के सुवासित स्तरों में, 
हो रहे स्वच्छन्द अमरों के लिए तैयार कारागार | 
आज तन-मन में लगी है होड़, 
देखता अनिमेष पथ का मोड़ 
दूर की प्रत्येक ध्वनि, प्रत्येक आहट, 
एक छलना, अचकचाहट 
पूछती फिर-फिर विफल मनुहार : 
कब पकेंगे धान ? 
कर रहे स्वीकार पाटल कंटकों के स्नेह का आभार, 
फूटने को कोरकों से गान । 
कब ढलेगी दूधिया मुसकान गंगा-तीर 
जब घर-घर बनेगी खीर । 
मन अथिर उद्ञआआन्त, 
चाहता एकान्त, 
एक क्षण के लिए चाहे 
भेंट जिस से कर सकूँ में उपालस्मों का पुरुक-उपहार | 


>्क्छ 


[ 'प्रतोक से | 
शरद-सी तुम कर रही होगी कहीं श्यद्भगर २१६ 


चेरापू जी 


मुक्त हृदय कर रहा यहाँ नभ व्यथा-विसजेन । 
विश्व-अमण-परिश्रान्त-कलान्त-सुस्थिर-विथकित-मन । 
जीवनदाता जरूद वियोगी अन्तवोसी, 
छोट रहे घर छुटे-छुटे से पथिक प्रवासी । 
छिन-छिन बरस रहे हैं बादरू आड़े-तिरछे, 
उतर रहे यानों से डगमग-पग घर नीचे । 

(े €ः 
यह पव॑त-पर्यक हरित मखमली सुहावन, 
घेरे खड़े विमुग्ध इन्द्र सहचर जीवन-धन । 
क्षितिज-छोर पर धुनी रुद की राशि छहरती, 
कहीं सिन्धु-हिल्लोल, धूप-सो कहीं सुरूगती । 
सिन्धु उफन चढ़ गया व्योम पर ज्वार विलोडित, 
व्योम-धरा पर विहर रहा मिलनातुर, पुलकित । 


अचछ हृदय की गहराई-सी सुरमा घाटी, 

फेली बायीं ओर स्नेह-सुख की परिपादी । 
गिरते मुशमाई-प्रपात पाण्डवगण निमेर, 

प्रिया द्रौपदी का बनवासी अन्तर उबर | 
झर-झर निश्र नाच रहे दे-देकर ताली, 

उतर गयी है साथ-साथ नीचे हरियाली । 
>फेला दूर सुनामगंज का विस्तृत अंचल, 

भलक रहा जल-बिरल बालकों का हँसमुख दल । 


२२० समन 


उपत्यका में विचर रहे स्वच्छन्द बछाहक, . 
खा बहू 5 
देख रहे जीवन-परम्परा होती साथक | 


आद्र उच्छवसित उमड़-घुमढ़, आया विहृरू मन, 
घेर-बेर घिर उठे मंडलाकार गगन घन | 


वृष्टि मूसछाधार घिस गये पर्वत मानी, 
यह जीवन की शक्ति, हो गया पत्थर पानी । 


कितना बरसे कोन ? छगी बाज़ी, ध्वनि गूँजी, 
विश्व-विजयिनी कामरूप की चेरापूजी । 


यहाँ पुष्करावत्तेक मेघों का सिंहासन, 
होता सुविधाजनक यक्षहित यह निवोसन । 


दक्षिण पाश्वे सघन द्वुमदल की पाटी सुन्दर, 
फूट पड़ा नोआकालीकाई का अन्तर । 


निर्मल शुअ-प्रषात अमर बलिदान विजनवर, 
गुहा-गेह में सुधर लुप्त हो गयी मुखर सरि । 


जल-सीकर उड़ रहे घुए -से आहत-आकुल, 
पुअन-कन्दरा शून्य-आत्त-गृह-सी शंकाकुछ । 


अम्बर-अबनी मुग्ध परस्पर पुलकन चुम्बन, 
कुहरांचल में मेघ-मनुज करते आलिंगन । 


भर-भर आते नयन, हृदय हो उठता गद्गद्‌ , 
कामद, तृष्णा-शमन-शील म्र-मकर पड़ता मद । 


पता नहीं मेरे मन की आशा कि दुराशा ? 
लौट रहा हूँ चेरापूँजी से भी प्यासा । 


| वर श्राँखें नहीं भरों भे ] 


चेरापूजी २२१ 


दिवराज' ( नन्दकिशोर ) ! [ ज० १९१७ ] 


२२९ 


सहसधारा 


ओ सहसधारा ! 


ओ विमुक्त, ओ अबाध 

अयि सदा विश्वंखले 

के न 

शेलू-अंक, केछि-मग्न 
विविध आकारा 
ओ सहसधारा ! 


राशि-राशि नीर भर 

तुंग शेछ से उतर 

कहीं दौड़ती अधीर 

कहीं थिरकती निडर 

दिखाती करा अनेक 
पद-क्षेप द्वारा 
ओ सहसधारा ! 


क्षुद्र तरु-पुंज में 
वन्य घास में कहीं 
एक क्षण को फंसी 
क्रद्ध स्वर फिर वही 
मोड़ मुख, तोड़ती 


दिवराज' 


सहस्रधारा 


शिलाखंड-कारा 
ओ सहसधारा ! 


कहीं शान्ति-कुज में 
भावना-निमग्न-सी 
पक्षि कलरव में 
विश्व गान हृढ़ती 
मन्द-मन्द छाया वस्र 
छोड़ के निकलती 
तू रहस्य-भारा 
ओ सहसधारा ! 
सूय के प्रकाश में 
तरल रश्मि-लास में 
वायु की हिलोर में 
पक्षिकुल-शोर में 
मुतु-सपन्द मुदुर्ल रब; 
थिरकता प्रमागम 
वारि-बपु प्यारा 
ओ सहसधारा ! 


शत-शत शेल-स्नोत 

सौ-सौ निझर 

स्फीत जलू-राशि में 

मिल जाते सत्वर 

घूमती विभक्त हो 

वितत गिरि-देह पर 
ऊर्मि आधारा 
ओ सहसधारा ! 


२२३ 


श२४ 


लक्ष लहरों में 
लक्ष सूर्य छाया 
लक्ष बूँढों में 
लक्ष रश्मि माया 
लक्ष हुआ एक चन्द्र 
सलिल राशि में अनन्द 
लक्षित हैं नित्य, नित्य 
सो सहस्र तारा 
ओ सहस्रधारा ! 


[ 'जीवन-रहिम' से ] 


दिवराज' 


२६ 


शम्भूनाथ सिंह [ ज० १९१७ ] 


सागर की प्‌णिमा 


सागर से पूनम-चाँद मिला ! 


कण-कण में बरसाता रस-कण, 
अविराम छुटाता नव-जीवन, 
ले कर ज्योत्स्ना की रजत-तरी 
लहरों पर उतरा नेश गगन, 
चाँदनी मरण को जीत रही 
अधरों का अमृत-गीत पिछा । 
सागर से पूनम-चाँद मिला ! 


पागल ज्यों सागर का कण-कण, 
संयम का टूट रहा बन्धन, 

मधु के वासन्ती उत्सव पर 

यौवन में ज्वार उठा भीषण, 
लहरों के मधुवन में जेसे 
मधु-ऋतु का पहला फूछ खिला | 
सागर से पूनम-चाँद मिला ! 


जल की तम-पूण्ण गुफा ज्योतित, 
कण-कण में एक रूप बिम्बित, 


सागर की बणिमा २२५ 


२२६ 


पारद-सी ज्योति-शिखा अनगिन 
बिखरी हैं लहरों में नतित, 

चल जल के शीश-महल में, छो 
बिजली का दीप-स्तम्भ हिला ! 

सागर से पूनम-चाँद मिला ! 


[| 'दिवालोक से ] 


रसमय हिमालय 


थी पावती धरती जलती तप से निजेल, 

था महाकाल ज्यों समाधिस्थ निद्ठेन्द्र अचल, 
सहसा झंकृत अनंग-धनु से शर छूट पड़े, 
बन पंचवाण के पृष्प बरसते थे बादल ! 
क्षण-भर घाटी की भँवरों में कर आवतेन, 
क्षण-भर शिखरोंके उपलों का कर आलिंगन, 
इस महाशून्य की डाली से झर-झर शाश्वत 
बह रहे पवन की धारा में ये मेघ-छुमन ! 
क्षण बन दुकूल श्रृज्ों का, क्षण परियों का पर, 
बन देवदारु का वलूय, वनों के बीच बिखर, 
अधखुले नयन-नभ में तिर-तिर बनते-मिटते 
ये कामरूप घन दिवा-स्वप्न के फूल सुघर । 


शम्भुनाथ सिंह 


किस ने फेझाया यह हरीतिमा का दुकूछ 
बंध पा न रहे जिन में पारद के जलूद फूल ! 


| 'दिवारोक' से | 


कातिक की धरती 


ऋतुमती कातिक की धरती, 
उभरती नव छवि से भरती ! 


कातिक की धरती ! 


बूँद-बूँद रस ले कर निखरी, 

सजन-तृषा कण-कण में बिखरी, 

अधवसना, अतिश्रम से बिथरी 
लाज लिये मरती ! 
कातिक की धरती ! 


रोम-रोम में छवि की झाँई, 
त्रिवली-सी है खिंची हराई, 
सोनजुही-सी रूप-छुनाई, 
अँग-अंग से झरती ! 
कातिक की घरती ! 


कातिक की धरती २२७ 


शरद 


आज थकी सोयी यह माटी, 
बीज-अहण की यह परिपाटी, 
करू मेचक-मेदुर मणि-घाटी 
होगी यह परती ! 
कातिक की धरती ! 


[ 'साध्यम से से | 


दाम्भुनाथ सिंह 


हंसकुमार तिवारी [ ज० १९१८ ] 


चेती दोपहरी 


पीले पत्तों के ममर में चेती दोपहरी रोती है । 


सब सूना-सूना छगता है हर ओर उदासी है छायी, 
आल्स का मादक सम्मोहन यह हवा कहीं से ढो लायी, 
पहलू में कमी खटकती कुछ, कुछ व्यथा सजग-सी होती है । 


दूबों का दामन तार-तार निधन तरु की डालछी-डाछी, 
जगती की श्री-शोभा सब कुछ छगती जेसे खाली-खाछी, 
दुर्दिन में नंगे पेड़ों की अपनी छाया भी खोती है । 


हैं खड़े ठूँठ पर विहण मौन कोयल उठती है कभी कूक, 
लू में आ कर छ जाती है किस भूखे दिल की सजल हक 
फागुन की मस्त जबानी वह चुप यहीं कहीं पर सोती है । 
वह दूर भूमि के कन्धों पर थक कर सोया है आसमान, 
दोनों की श्रीहत आँखों में पीड़ा के बादुक भासमान, 
नभ के आँसू हैं ओस--धराके नभ-नयनों के मोती हैं । 
में देख रहा हूँ दूर-दूर खिड़की से बाहर खेत-खेत, 
ऊपर से धूप बरसती है, नीचे से उड़ता गम रेत, 
पतमड़ के पहलू में धरती नव जीवन मधुर संजोती है। 


स्ज्कक 


| रिमफिम से |] 


चेती दोपहरी २२६ 


चन्द्र कुँबर बर्त्वाल [ १९१९-१९४७ ] 
उजली वर्षा 


सुन घन-गजेन छितर दौड़ती गो-समूह-सी बदली, 
खाले की लकुटी-सी रह-रह चमक रही है बिजली, 
असफल होकर क्रोध कर रही इधर-उधर दौड़ती पवन, 
गालिन की ममता-सी झरती घेर गगन वषों उजली, 
प्रथम दिवस ये नव-वसन्त के धरा प्रेम से--भरी हुई, 
छाया-मरे पथों में पृष्पों की पंखुरियाँ झरी हुई, 
हरे-भरे शिखरों पर चरती थीं नव-गर्भवती गौएँ 

छेड़ रहा था तान सुरीछी ग्वाछा झूम बाँसुरी की, 
सहसा दिशा-दिशा भर आयी, लगी-पवन बहने गहरी, 
पड़ी भूमि पर कालछी-काली छाया, नीरू बादलों की । 
देख अचानक सधन अधेरा, देख चमकती बिजली, 
दिशा-दिशा को पूँछ उठा कर गोएँ छितर भाग निकलीं | 


[ जीतूसे ] 


२३३० चन्द्र कुंवर बर्त्वाल 


जीतू 


जौतूं 


जहाँ जन्म ले गंगा, ऊँचे हिम-शिखरों पर 

चट्टानों पर गिर विचूणण हो, पुनः चूण हो, 

गहरी सूनी अन्ध घारियों में गिरती पड़ती है बहती, 
क्रद्ध नागिनी-सी अपने फन सहस पटकती, 

गजन करती, तजन करती, मुख से गरल उगलती; 


हाँ पवन उड़ निज बफ़ोनी गुफा-नीड से 
कर पंखों का घोर धोष सूने अम्बर में, 
झपट नागिनी-सी मुड़ी हुईं नदियों पर, 
( जिन के तन से अपने तीव्रातुर चोंचों से 
चातक हिम के टुकड़े तोड़-तोड़ जरू पीते; ) 
तीव्र चंचु से सुदृढ़ विपिन को छिल्न-मिन्न कर, 
धूम सनसना चीड़ों में, शिखरों से सहसा 
उड़ जाता अम्बुधि की छाया देख वेग से; 


जहाँ वास करते दुर्मिक्ष , प्लाविनी बाढ़ें, 
और भयानक भूकम्पों के नीले बादुरु, 
वजञ्र-धोष-से हँसते; बिजली की चल लपंटे 
पकू-पल में जिन के शरीर से स-रव निकलतीं, 
महा वेग से दिशा-दिशा में चमक फेलतीं, 
धूम्र-केतु-सी प्रछढय मचा फिर सहसा बुझतीं; 


जहाँ बरसते हिम के फूल शिशिर में मनहर 
ढकते धरती, भोज-पत्र तरु, उच्च गिरि-शिखर, 


२३१ 


र३२' 


ढक जातीं नदियाँ-हिम से, दोनों तट मिलते 
नीचे जल सहसां बहता, ,ऊपर चरवाहे चलते । 
सरिता के हिम से दब जते तजन-गजन 

फेछा रहता हिम में मय-दायक सूनापन, 

गजन करते सकल शिशिर-मर गगन घेर घन, 
शशि-तारक-हीना होतीं मेघों की रात, 

दिन का मुख न चूम पाती दिनकर की किरण, 
हिम की किसी अकेली चोटी पर डर से भर । 
फेला रहता चारों ओर सघन हिम-सागर ! 


जहाँ वसनन्‍्त उदित होता सूरज के मुख-सा, 
पतझड़ के पत्तों-से छिन्न-मिन्न होते घन, 
कलियों-सी खिलतीं किरण हिम-शिखरों पर 
बहता मकरन्द सहृश-हिम धीरे-धीरे गछ कर 
जब होतीं किरणों से कुसुमित मृदु सन्ध्याएं, 
शिखर-शिखर पर विचरण करतीं मृदु मुग्धाएँ, 
जब विलास करती शशि-वदनी निमल रजनी 
हिम-शिखरों पर, नीरद-वसना, तारक-नयनी, 
देख सुप्त सौन्दय मधुर हिम की शब्या पर, 
पीली मुख-छवि, खुले वसन, असहाय मृदु अधर, 
आता हिमगिरि में प्रेमी प्रभात रागारुण 

तारों के नीचे चल कर सूनी राहों पर; 


जहाँ फूटते नव-निदाघ में हिम-जरू झरने, 
कोमल कलरव पद-पद पर छगते हैं करने, 
नदियों की लहरों में खंडित हो हिम बहता 
जल सहसा ही कूल डुबाता, सहसा बढ़ता 
शिखरों पर खोलते नयन हिम-भीरु कुसुम-गण 
जिन पर कई तितलियाँ करने लगतीं नतेन, 


चन्द्रकुंवर बर्त्वलि 


जीतू 


३७ 
आते रंग-बिरंगे खग गिरि-शिखरों पर, 
देश-देश से देश-देश के'गीत सीख कर; 
आते चरवाहे, भेड़ें ले कर शिखरों पर, 
मुरली से करते नव-प्रभात गिरि पर सत्वर; 


बहती अलकनन्दा जिस के चरणों पर, 
भक्ति-भाव से श्रुति-मोहन कल-कल कर, 

भर अपने हरुस्बे शरीर में श्यामल सम-तल, 
जिस के घने नाल शिखरों पर बसते बादुर, 
कभी विचरते देवदारु-वन की पलकों पर, 
कभी स्निग्ध श्याम छाया में सरसीरुह भर; 
कभी सेंकते धूप मनोहर पर फेल कर, 

और कभी रुक-सिमट अचानक अट्टहास कर, 
करते तितर-बितर बन भर में गिरि-परियों को-- 
जिन के वृन्द झुका कर इन्द्रचाप लड़ियों को, 
चुनते उन के वर्ण-वर्ण के रत्न मनोहर, 
नन्दन-बन की मधुकरियों-सी गुंजन कर; 

उस पबत के दूवो-दल का गात सुकोमल, 
फेरा था नम में, शोभा उस पर घर चंचल | 


उसी हिमालय के अंचल में मद शैलों से 

घिरी एक घाटी थी, जिस को देख बनों से 

उच्च हास हँसते उज्ज्वल उच्छुछुल भरने 

हो जाते थे वाक्य-हीन सहसा सम्भ्रम से, 

अपने पुलिनों की उन्मद छवि को देख-देख कर । 
वहाँ भूल जाती थीं चलना गिरि की नदियाँ, 
वहाँ बनों में बसती थीं सुधमा वषों की, 

खेतों में रहती थी शरद-माधुरी छायी । 


२३३ 


श्३ढ८ 


सरि-पुलिनों में हँसता था वसन्त फूलों में, 

कौर, देखता इन सब को चुपचाप नयन भर, 
चारों ओर वास करता था| शिशिर, चमकते 
हिम-शिखरों पर उज्ज्वल बश्र पहन कर सुख से । 


उस घाटी के बीच मधुर रस-पूर्ण फछों की 
पीली छाया में, अपनी बहु-संख्य गवाक्षे 
खोल, हिमालय की शोभा निष्पलक देखता 
एक ग्राम था बसते थे जिसमें चरवाहे । 
सुखी छोग थे वे, नदियों के रम्य तटों पर 
और पवेतों के शिखरों पर अपनी मेड़ 

चुगा, बाँसुरी बजा शान्ति से जिन का जीवन 
था व्यतीत हो जाता; युद्धों के भूकम्पों 

के दुष्ट विचारों सें, असम वित्त-वितरण से, 
दूर खिल रहा था सरोज उन के जीवन का | 


इसी देश में रहता था, वह, याद मात्र ही 
आज शेष है जिस की प्रथ्वी की आँखों में, 
वह चरवाह्दा था गिरि के शिखरों का वासी, 
किन्नर स्वर से, अमर रूप से, मारुत बल से, 
शिव-पवित्र केलाश-श्वृ्ग-सा निर्मल, पावन, 
मुरलठीधर-सा अपर, मधुर बंशी-वादन से । 


उस के मुख पर थी हिमगिरि की दीप्ति दमकती 
आँखों में थी शरद-निशा को कल-कोमलता, 
वाणी में वषों के मेघों की जल्मयता, 

चपल चाल में थीं बाँजों-ली अडिग कठिनता | 


चन्द्र कूँवर वर्त्वाल 


उस से मिलता था प्रभात ऊँचे गिरि-शिखरों पर, 
उसे सुप्त पाती थी चिड़िया, तरु के तल पर । 
उसे छोड़ती थी सन्ध्यां रागारुण गिरि पर, 
रजनी बाहर कर छिद्रों से शत-शत दीपक, 

उस को पहुंचाती थी सकुशछ उस के घर पर 
कर प्रकाश-वषों उस की दुगम राहों पर । 


वे तुषार शेल्लों की शीतल मन्द हवाएँ, 

शैशव में जो हिला-हिछा कर उस को अछके, 
उस से खेल खेलती थीं, जेसे बादल के 

किसी बाल से, नीरू गगन के एक कोण में, 
वे ही अब उस के नवीन अनजाने योवन 

की शीतलता रूगीं जलाने व्यथामयी बन; 
शैलों के लख श्रज्ञ अकेले खड़े धरा पर, 

उसे न जाने क्‍यों होती थी अतुरू-उदासी ! 
सुन अमरों के निम्नत गुंजन, उस का यौवन 
झंकृत हो उठता था अब नवीन वेदन से, 
गिरि की छवि-मूक उन घाटियों में अब उस की 
वंशी लगती थी करुणामय गीत सुनाने । 


देख चाँदनी में बेसुध हिम-गिरि की मालाएं, 
दुग्ध-सिन्धु के तल में जेसे रतल-राशियाँ 

छवि से एकाएक हुई, पर लहर-चलन से 
तनिक न हिल्तीं-डुलतीं, उठतीं-गिरतीं, 

वह उन्मन-सा, विकल, श॑न्य कुटिया के बाहूर 
निरखा करता था अम्बर में चारु सुधाकर, 
ओर सामने शोभा से परिस्नात हिमालय, 


श्श्र 


२३६ 


जिस पर झरती थी अजखस शशि-स्मिति की बरसा । 
कुन्द-कुसुम की नव-कल्ियों-सी धीरे-धीरे : 

देख धरा का देव-विमोहंत रूप हिमालय, 

शुअ चन्द्रमा हसता सुन्दर नीरू गगन में, 

उस के उर में एक बेदना कुसुम-वाण-सी 

चुभ जाती थी, छोचन में भर आता था जल, 

वह, सुन्दरता के उपबन में अमर उदासी, 

किस कलिका को खोज रहा था करुण भाव से ? 


एक दिवस घन तिमिर-उदधि का सछिलर काटता, 
अरुण रश्मि-से, मृदुरू करों से प्रात मनोहर, 
हिमगिरि के श्रृंगों पर अपनी श्रान्ति मिटाने 
बेठा नाविक, शिरा पकड़ उठ धीरे-धीरे 
चला, देखता नदियों पर से उठता कुहरा, 
नीचे देख खुशी से नाच रही जरू-धारा 
होता कुछ स्पष्टतर गिरिमय कूल-किनारा 
विहग-बालकों के स्वर्गीय स्व॒रों से मुखरित । 
ठहर गया वह एक मनोहर छतिका-तल पर, 
जिस के फूल रात में उस से गिर कर 
एक-एक कर तल पर राशि-राशि बिखरे थे, 
गत रजनी के यौवन के कुछ स्मृति-चिह्न से । 


लगा सोचने वह विस्मित हो, किस ने आ कर 
खोली रूतिका की वेणी रजनी में हँस कर, 
जिस में गुथे कुसुम धरती पर गये सब बिखर ! 
ओस-विन्दु पी कर के शीतल मन्द हवाए 

उस के चारों ओर हछगीं ये प्रश्न पूछने, 


चन्द्र कुंवर बर्त्वाल 


जीतू 


रजनी में बेसुध क्‍यों हो जाता है जीवन ९ 
आता है वह कोन, प्रिम्ना के केश खोलने, 
इस सोयी धरती के यौवन की माया में 

अन्धकार में चुपके-चुपके प्रेम-स्वप्न-सा 


सोचा, लेकिन इस रहस्य की अन्थि न सुलझी । 
फिर आयी रजनी, फिर चन्द्र का मुसकायी, 
देख चरण पर बाँहें फेलाये शेलों को | 
देवदारु की कुछ नीली घाटी में मुड़ती, 
तारा-चित्रित ज्योत्स्नाम्बर से सज्जित हो कर 
चली जा रही थी सरिता कल-करू रव करती, 
किस प्रिय से मिलने को, सुन्दर शरद-रात में । 
पड़ी हुईं थी भू पर शशि से छछक चाँदनी 
दुनिया के रहस्य की एक मूक माया-सी, 

और तेरता था सौरभ, जूही के उर का, 
भीना-भीना मन्दु पवन में धीरे-धीरे | 


उस ने देखा, कोई चन्द्र-छोक से उतरी 

उस के प्राणों की सरिता में प्यासी-सी हो, 
जिस के पद-स्पश से उस की जड़ उर-सरिता 
बहने लगी प्रेम से छछ-छछ कृम्पित हो कर । 
अरे, कौन है, देवदारु के तल के नीचे 

नीली छाया में बेठी वह बेसुध हो कर ? 

उस के प्राणों के सुमधुर स्वर से मिलने को 
उस के प्राण हो रहे हैं क्‍यों इतने आतुर ? 
वह बेठी है, उस के नूपुर शान्त मौन हैं, 
किन्तु आह ! उस के प्राणों का जीवन-स्पन्दन 


र३७ 


श्देफ 


उन्हीं नूपुरों के स्वर में स्वर भर गाने' को 
आज हो रहा क्यों इतना चंचल परछ-पल ? 


प्जे हर 
बेठ गया वह एक शिक्ा 'पर, हृदय थाम कर, 


बोछा--' शान्त रहो, इतने न चलो, मेरे मन ।! 
किन्तु न माना हृदय, हगोंमें आँसू भर कर 
बोला वह ऊपर को निज बाहें फेला कर : 
“उस घाटी में, उस छाया के पास पहुँचने 

तक के लिए मुझे कोई दे दे हे जीवन !! 


उस अदृश्य छाया को लक्षित करता फिर वह 
बोला, तुम से कब की थी पहिचान प्राण की ? 
किस सोने के युग में, जब ये प्राण नये थरे-- 
नयी सृष्टि में जब ये चंचछ विचर रहे थे, 

तुम्हें रूप से घिरी इन्हों ने प्रिय देखा था ! 

में ने अब तक सुना नहीं था भ्राणों का स्वर, 
जो तुम को पुकारते रहते थे निशि-वासर । 

देख चाँदनी जिन्हें तुम्हारे चम्पक-मुख की 
मधुर सुरभि कर देती थी शोभा से व्याकुछ; 
सुन कोकिल का करुण-नाद जो तुम्हें याद कर 
रो उठते थे | घूम-घूम आपषाढ़ मेघ से 

तुम्हें न पा ही तो वसन्त के स्वयं सजाये 

अपने ही विहार के छिए मनोहर पंत 

मुझे हीन से लगते थे, अपने जीवन के । 

आह ! तुम्हारा ही अभाव तो इन नयनों में 
जलू बन कर बह उठता था सस्वर प्राणों में । 
मुझे आज तुम दीख पड़ी हो, प्रिये ! अचानक, 
याचक्‌ को लक्ष्मी-सी, तम को चन्द्र-किरण-सी, 
किन्तु सुनहला मौन तुम्हारा प्राणों को क्‍यों 
कमल-सहृश है व्यथित कर रहा निश्चल जल में ९! 


चन्द्र कुंवर वर्त्वाल 


और चढा वह, अपने पेरों की छाया से 

भू पर की निकलंक चॉँलनी के आनन पर 
पदु-पद्‌ पर कलंक चित्रित करता द्वुत गति से ! 
उस की वंश्ी की ध्वनि से छवि-सुप्त घाटियाँ, 
लगी कूकने एक कोकिला-सी बहु स्वर कर : 
उस की पद-चाप॑ सुन कर विरहिणी हरिणियाँ 
निद्रा के तम-सागर से निज मुख बाहर कर, 
जगीं मधुर चाँदनी के मायामय जग में, 

आशा से पथ पर चलती, पद-चार्प पीतीं | 


पहुँचा वह था जहाँ कर रहा जरू कल-कल स्वर 
छाया की वेणी को लहरों से छू-छू कर; 

जहाँ पड़ी थी छाया देवदारु के नीचे, 

मृदु दूवा पर, जल के उन्मादक स्पशे को 
नयन निमीछित कर मद की निद्रा में पीती; 
पवन कर रहा था छाया का अंचल कम्पित--- 
सुप्त वासना को करता है यौवन जेसे 

सौ-सो मोती के टुकड़ों में टूट कर गिरी 

चमक रही थी लहर-लहर पर स्वच्छ चाँदनी, 
छाया में बेठ गया वह अपनी वंशी को 

रख पैरों के पास, एक पद फेला कर के 

और दूसरा मोड़, रख घुटने पर कुहनी, 
कर-तल पर मुख निकलीं कुछ गहरी निश्वास, 
जैसे बुकता दीपक करता वमन अधेरा, 

जिस में उस के पिय जीवन को छय होना है ! 
एक रंगीरा अन्धकार उड़ घेर कर उसे 

भरने लगा सुगन्धित साँ से सृदु ममर कर । 


२३६ 


२४७० 


उसी समय पश्चिम में ढलती मधुर चाँदनी 
करुण भाव से उस के सुन्दर मुख पर गिर कर 
लगी माँगने विदा, निराश मौन नयनों से; 
भर आँखों में अश्रु उठा कर गीछी पलके, 
देखा उस ने, कितनी सूनी करुण चाँदनी 
अन्धकार में घूम रही है, एक अकेली । 
तारों पर अपने पग धर, दिन-दिन कुम्हराती, 
देख रही धरती को सजरू-सजल आँखों से, 
निवीसित नारी जेसे निज मातृ-भूमि को, 
जिसे देखने को वह न फिरेगी जीवन में, 
किन्तु रहेगी जो फिरती उस की आँखों में । 


बोला वह, हे अह-तारों की जननी, धरणी ! 
कितनी ताराएँ, माँ | तेरे गर्भ-शयन से 

आयी हैं प्रकाश में, जिन को जननि ! देखने 
तुम फिरती हो अन्तरिक्ष में, और रात-दिन 
जागी रहती हो, चिन्ता की विर-अशान्ति-सी । 
जितने रत्न तुम्हारी पृण्य-कोख से ।नेकले, 

उन सब में सुन्दर थी, माँ । यह सरल चाँदनी । 
मन्थित कर के हृदय तुम्हारा जब निकली थी 
अमरों की अभिलषित सुधा-सी यह प्रिय कन्या, 
जननि ! तुम्हारी कठिन तपस्या-पिद्धि मूर्ति-सी, 
उस दिन, इस को भर अपनी पुरकित गोदी में, 
चूम सरलता से, विक्रसा इस का सुन्दर मुख, 
शोभा हुई तुम्हारी होगी, जननी, कितनी ! 
किया तुम्हारा होगा घुरासुरों ने पूजन, 
भक्ति-साव से झुक चरणों में नव अभिनन्दन । 


चन्द्र कवर वर्ल्वालि 


जीतू 


३१ 

फिर जब यह दिन-दिन कछा-कछा कर बढ़ती, 
भणियों से खेलती तुम्हारे घर के बाहर, 

बजा किरण-कृश हाथ, मार कर करू किलकारी, 
तुम्हें बुलाती होगी माँ!” उस काल प्रेम से 

दौड़ न आती होगी तुम, तज काम अधूरा, 
अपनी कन्या के पहले-पहले स्वर सुनने ? 

गोदी में भर कर, अ-कलंक सररू मुख उस का, 
अधरों में आये अपने प्राणों से छने ९ 


गये हाय ! वे दिन, वे बचपन के दिन सुख के 
लगा अमिट छांच्छन बचपन के निर्मल मुख पर 
एक रोग-सा जिस का कुछ उपचार ही नहीं 

तुम कठोर बन गयीं जननि ! अपने ही ऊपर ? 
लोटा छो, छोटा छो उस को, उस दुखिया को, 
उसे बुछा को अपने उर में, उस का रांछन 
अपने अचल की छाया में, जननि ! छिपा छो !! 
डूब चुकी थी करुण चाँदनी, औ” घरणी ने 
उस व्यप्म प्राथना का उत्तर न दिया कुछ भी; 
उस के स्वर को ध्वनित गुफाओं में कुछ क्षण 
फिर सरिता की कलूकल में गिर गये सदा को | 
कमछों के बन में फिरते उस स्वर्ण-हंस को 

हर के गयी अचानक नम की मुग्ध हवाएँ | 
फिर न सुनाई दिया कहीं भी वह कलू-कूजन; 


लुप्त हुआ वह रूप धरा से, और हाय | जो 
उसे प्यार करते थे जीवित न रहे वे भी | 


[ जीतू से ] 


२४१ 


गोपालक्ृषष्ण कौल [ ज० १९२३ ] 
पहली बँद 


वह पावस का प्रथम दिवस जब, 
पहली बूँद घरा पर आयी । 
अंकुर फूट पड़ा धरती से, 
नव-जीवन की हे अँगड़ाई । 


धरती के सूखे अधरों पर, 
गिरी बूँद अमृत-सी आ कर । 
वसुन्धरा की रोमावछि-सी, 
हरी दूब पुलुती-मुसकायी । 
पहली बूँद धरा पुर आयी। 


' आसमान में उड़ता सागर, 
लगा बिजलियों के स्वर्णिम पर । 
बजा नगाड़े जगा रहे हैं, 
बादल' धरती को तरुणाई । 
पहली बूंद धरा पर आयी । 


नीछे नयनों-सा यह अम्बर, 
काली 'पुतली-से ये जलूघर । 


रिडार गोपालकृष्ण फ्ोल 


करुणा-विगलित अश्रु बहा कर, 
धरती की चिर-प्यास बुकाय' । 
बूढ़ी धरती शस्य-श्यामला 
बनने को फिर से छलचायी । 
पहली दूँद घरा पर आयी | 


[ राजधानी के कवि से | 


पहुली बूंद र्‌डेरे 


अरुण ( पोह्र रामावतार ) [ ज० १९२५ ] 
मुग्ध मोर मन 


निरख घोर घन, मुग्ध मोर-मन 
जलरू-हिलोर में नाचे ! 
पर पसार गंगा-कछार पर, 
सावन-पवन-अनन्त ज्वार पर, 
सजल प्रफुल्ल कद॒म्ब-डाल के 
मधुर शोर में नाचे ! 
सरस दिवस पावस का श्यामर 
चंचल विद्युत, बादक केवल, 
गान भरे गजन में जीवन 
सघन भोर में नाचे ! 
अवबनी पर आकाश गा रहा, 
विरह, मिलन के पास आ रहा, 
चारों ओर विभोर प्राण- ह 
भकझोर घोर में नाचे । 
निरख घोर घन, मुग्ध मोर-मन 
जरू-हिलोर में नाचे । 


[ कोशा से ] 


. # एडड अरुण 


गिरिधर गोपाल [ ज० १६२६ ] 
काले वन की शाम 


काले-काले बन में क्षण-क्षण ढलती जाती शाम है, 
घायल-सी हर दिशा पड़ी, हर अभिलाषा नाकाम है । 

फंसी सलोनी सोन-विरैय्या अन्धकार के जाल में, 

चमकीले कुहरे के विषधर लिपट गये तरु-डाल में, 

गोधूली की छाँह सजीली बक-पात लहरा रहीं, 

किसी बड़े पुल के नीचे से ज्यों नोकाएँ जा रहीं, 

खोज कुंज में बिखरे मोती रहीं ज्योति की रानियाँ, 

जोगन-सी बातास डोलती कहती अजब कहानियाँ, 

पशुओं की टोलियाँ बनों में सहसा ओमूछ हो गयीं, 

लगता जैसे रेल किसी रूम्बी सुरंग में खो गयी, 

रहस-भरी अनजान गुफाओं में खोते ये रास्ते, 

उन पंखों के ढेर बढ़े जो लेने फूछ अकास के, 

टूटे चूल्हे बुझी रुकड़ियाँ छूटे चिह्न पड़ाव के, 

रह-रह वेध रहे अन्तर-विष बुझे बाण फेलाव के, 

अब बस अनदेखा अनजाना अब बस तिमिर अपार है, 

नजर जिधर भी जाती है प्रश्नों की लगी कतार है, 

सब का अपना बोभा सब की अपनी अपनी राह है, 

कौन बंटाये पीर यहाँ तो सब का चेहरा स्याह है, 
काले-काले वन में, को ! ढक गयी अभागिन शाम है, 
अरे किसी सुन्दर सपने का यह केसा परिणाम है । 


| थुग चेतना चले | 


काले बन की शास २४५ , 


रामकुमार चतुवेदी [ ज० १९२६] 


» अप 


पहली घटा 


सुरचाप यह.नहीं है, चूनर-फहदर रही है, 
काछी घटा नहीं है, वेणी बिखर रही है । 
लो, दिगधू नयन में काजल छगा रही है । 
गाओ, मल्हार गाओ, बरसात आ रही है ! 


तरुवर बहुत जले हैं, धरती बहुत तपी है, 
दिन-रात चातको ने माछा बहुत जपी है । 
लो, सिद्धि साधना को माथा झुका रही है । 
गाओ, मल्हार गाओ, बरसात आ रही है | 


डालें लचक रहीं हैं, झूले पक रहे हैं, 
पायल छमक रही है, कंगन खनक रहे हैं । 
मेंहदी म्दुल करों के आगे छजा रही है। 
गाओ, मल्हार गाओ, बरसात आ रही है । 


बिजली चमक रही है, ढूँढें बिखर रही हैं 


भरे बहक रहे हैं, कलियाँ सिहर रही हैं : 
ठंडी हवा नशे में तन-मन डुबा रही है । 
गाओो, मल्हार गाओ, बरसात आ रही है। 


रामकुमार चतुर्वेदी 


गाता किसान बिरहा, मुसकान आज फूटी, 

लो खेत की दिशा में' चल दी कृषक-वधूटी । 

बिजली रूजा-लजा कर मुखड़ा छिपा रही है । 
गाओ, मल्हार गाओ, बरसात आ रही है । 


मिट्टी महक रही है, जीवन नया जगेगा, 
भू पर कदम-कदम पर पौधा नया उगेगा। 
विश्वास की अटलता, अब रंग ला रही है | 

गाओ, मल्हार गाओ, बरसात आ। रही है । 


घर में न आज बेठो, मौसम बड़ा सुहाना, 
तन मेंह से बचे, पर, मन को कठिन बचाना, 
झोंके मचल रहे हैं, कोयल बुला रही है । 
गाओ, मल्हार गाओ, बरसात आ रही है । 


[ “घटा के घुंधरू” से ] 


२४७ ' 


वीरेन्द्र मिश्र [ ज० १९२८ ] 


९४५ 


मंसूरी का राज 


उण्डी-ठण्डी छाँव है मीठा-मीठा राग है 
धरती जैसी आँख में सपने जेसा बाग है । 


हल्की-हल्की दूब है चलती-फिरती छाँव है, 
उठती गिरती है हवा भूछा-मूला गाँव है; 
खोयी-खोयी धूप की बिखरी-बिखरी प्यास है, 
मरनों-वाली बाँह में पवेत क्या, आकाश है | 


नीला-नीला व्योम है नीली-नीछी रात है, 
भीगे-भीगे फूल हैं झीनी झीनी वात है, 
जंगल के सुनसान में प्राणों-सी गहराइयाँ, 
गहरी-गहरी कन्दरा आहों-सी तनहाइयाँ । 


ठंडक की अँगड़ाइयाँ गर्मी मेरी साँस में, 
जैसे पत्ता एक ही कोई खेले ताश में । 
चलती-फिरती बीन पर प्तों का संगीत है-- 
देखो सुनता कौन है किस से किस की प्रीति है । 


बोरेन्द्र सिश्र 


श्र 
बूँदाबाँदी देख कर आतप है पाताल मे, 
' बूँदों की ही भीड़ है मेदानों के हाल में । 
पर्वत मेरा मंच है छिड़ती जिस पर रागिनी, 
गाता हूँ मैं झूम कर सुनती सारी यामिनी । 


दुहराती संगीत है ऊंची-नीची वादियाँ 
पतली सी पगडंडियाँ टेढ़ी-मेढ़ी घाटियों; 
आँधी है झकमोरती झुकने वाली डाल को, 
जुल्मी करता तंग है जेसे हर कंगारू को । 


दृश्यों के सेलाब में रंगों की मरमार है, 

लहरों की आवाज़ में गूँजा पारावार है; 
किसलय-दुरूहन डोलूती मारुत के हिल्लोल में, 
परिवतेन के चिह हैं जगती के भूगोल में । 


पंत है या मेघ है, बादल है या श्रज् है, 

कहते कुछ बनता नहीं किस का केसा रंग है, 
बादरू और पहाड़ के अंगों में है भेद क्‍या ९ 
दोनों ही मजदूर हैं बहता है ना स्वेद क्या ? 


चश्मा हर पाषाण से फूटे मन के स्नेह-सा, 
पेड़ों के झुक-झूम में बन जाता है गेह-सा, 
ऊँची-नीची खाइयाँ टेढ़ा-मेढ़ा रास्ता, 
ढगता है ज़ेसे हमें इन से ही है वास्ता । 


केसे कोई छोड़ दे पा कर ऐसे कोष को 

वर्णन करना है कठिन लिख चाहे सनन्‍्तोष को | 
चद्टानोंकी भीड़ है साया है चद्टान का, .. 
बहती फेनिल धार है कल-कलू झर-मर गान का , 

भागी आती धार है जेसे मेरी प्रियतमा 

मिलने को इठला रही पी कर मस्ती का समाँ। 
पर्वत चारों ओर है, वादी बीचो-बीच है--- 
जिस में भर कर मेघ भी मन को लेता खींच है । 


मैं भी वादी में खड़ा खोया-सा हूँ डोलता, 
केसे क्या-क्या आँक ढँ-अपने मन में बोलता । 
इतनी ऊँची हैं नहीं सिद्धान्तों की श्रेणियाँ 
जितनी इस सुनसान में रूटकी छवि की वेणियाँ । 


गर्वीले आकाश पर मंसूरी का राज है, 

उस को औरों पर नहीं अपने पर ही नाज़ है । 
किरणों का अभिषेक ले रानी बेठी शान से, 
मेरी ओर निहार कर कहती इतमीनान से : 


आया तू परदेस से मेरे ठंडे गाँव में 

किरनों जेसे गीत को बिखरा मेरी छाँव में 
भावों के वरदान से मेरा माथा चूम छे 

मैं भी तुम में भ्रम लूँ तू भी मुझ में झभ ले । 


मैं तो तन की बीन हूँ तू है मन का गीत रे, 
मन के गीतों के बिना होती है कब प्रीति रे । 
आये मेरे पास तो डबू तेरे गीत में 

जीतू तेरी हार में हार तेरी जीत में । 


“सिंहासन खाली पड़ा राजा तेरे वास्ते, 

आ जा भंवरे की तरह फल-फूलों के रास्ते | 
केर्सा अच्छा व्योम है, खिलता मेरा फूल है। 
झूला मेरी डाछ का-दुनिया जाती झूल है । 


वीरेख मिश्र 


आमन्त्रण की बात पर पहली-पहली बार है 
तुझ को यदि स्वीकार है मुझ को कब इनकार है । 
जाने कब से हूँढ़ती तुझ को में आकाश में 

आखिर तू मिल ही गया मेरे ही आवास में । 


'छेड़ ज़रा संगीत तू , पूछ ज़रा मन की व्यथा, 
देखू तेरी कल्पना कहती है क्या-क्या कथा । 
झम कि मेरी प्यास की सीमाएं हैं ट्ूट्ती 
देख कि मेरे स्नेह की धाराएं हैं फूटती । 


“रानी के इस राज में, राजा ! अपना गीत गा, 
मेरी बाज़ी हर कर अपनी बाज्ञी जीत जा | 
कैसा मीठा है समा मेरे नीलम देश का- 
सानी मिलता है कहाँ मेरे छहरिछ केश का ! 


'मेरी ठंडी साँस का समझेगा क्‍या मर्म तू ९ 
अनबोरा जो कुछ रहा समझेगा क्या शम तू । 
आ शीतल हो प्यार से, सावन है, मधुमास है, 
मेरे अन्धे प्राण पर हरा-हरा आकाश है । 


चारों ओर बहार है, चारों ओर खुमार है, 
तू है, में हैँ, गीत है, रिया संसार है । 
जीवन इस संसार का चिन्ताओं से दूर हे, 

यह यौवन का देश तो स्वर्गों से भरपूर है । 


पारिजात खिलता यहाँ नन्दन के सीमान्त में 
गुंजन करता डोल जा भंवरे भेरे प्रान्त में । 
गीतों के चंचक अमर, आमन्त्रण रस-पान का 
किस को देता कौन है बिन-माँगे वरदान का ।' 

भूरे-मूरे श्रृंग पर जीवन-सी चट्टान है, 
८5 भ्जे ५ ७०३ तृप 

जिस पर बेठा हंस है--+पंखों में तुफान है । 
पबत-खेतों पर बिछी हरियाली घनधघोर है, 
यौवन-सी निब॑न्ध है चंचछ का मन मोर है। 


रूमानी आकाश का फ़ीरोज़ी सिंगार हे 
शेफाली-सी भूमि पर ऊंचा तोरणद्धार है । 
एक बड़ी चट्टान ही है प्रहरी के नाम पर, 
जो निर्मम निद्वन्द्र-ती डटी हुई है काम पर । 


चलती-फिरती बीन पर पत्तों का संगीत है, 

देखें सुनता कौन है, किस को किस से प्रीति है ? 
ठंडक की अँगड़ाइयाँ, गर्मी मेरी साँस में, 

जैसे पत्ता एक ही कोई खेले ताश में । 

जंगल के सुनसान में प्राणों-सी गहराइयाँ, 
गहरी-गहरी कन्द्रा आहों-सी तनहाइयाँ, 
नीला-नीछा व्योम है नीली-नीढछी रात है, 
भीगे-भीगे फूल हैं झीनी-झीनी बात है । 


अम्बर ही तो झील है, दशेन ही तो प्यास है, 
झरने वाली बाँह में पव॑त क्या आकाश है । 
हल्की-हल्की दूब है, चलती-फिरती छाँव है, 
उठती-गिरती है हवा भरूलछा-भूला गाँव ह्ढै | 


ठंडी-ठंडी छाँव है, मीठा-मीठा राग है- 
५७४ चर कर हे 
आँसू जेसा फ़ाल है, सपने-जेसा बाग है । 


[ लिखनो बेला से ] 


तीरेन्द्र सिश्र. 


राजेन्द्र प्रसाद सिंह [ ज० १९३० ] 


शरद की स्वर्ण-किरण 


शरद की स्वर्ण-किरण बिखरी ! 


दूर गये कज्जल घन, श्यामरू अम्बर में निखरी ! 
शरद की स्वण किरण बिखरी ! 


मन्द समीरण, शीतल सिहरन, तनिक अरुण द्युति छायी 
रिममिम में भींगी धरती यह चीर सुखाने आयी, 
लहरित शस्य-दुकूल हरित, चंचल अंचल-पट धानी, 
चमक रही मिट्टी न, देह यह दमक रही नूरानी, 
अंग-अंग पर घुली-घुली शुचि सुन्दरता सिहरी । 


राशि-राशि फूछे फहराते कास धवरू वन-वन में, 
हरियाली पर तोल रही उड़ने को नील गगन में, 
सजल सुरभि देते नीरज मधुकर की अबुझ तृषा को, 
जागरूक हो चले कर्म के पनन्‍्थी लक्ष्य-द्शा को, 
ले कर नयी स्फूर्ति कण-कण पर नव ज्योति उतरी | 

मोह-घटा फट गयी प्रकृति की, अन्तव्योम बिमल है, 
अन्धस्वप्न की व्यर्थ बाढ़ का घटता जाता जल है, 
अमलिन सकिला हुई सरी शुभ, स्निम्ध कामनाओं की 
छ जीवन का सत्य, वायु बह रही स्वच्छ साँसों की 
अनुमवमयी मानवी-सी यह लगती प्रकृति-परी । 


[ “भूमिका से | 


२५४ राजेरद्र प्रसाद सिह 

३३ 
केसरी कुमार हि मर 
साझ् 


नहीं, 

साँम 

एक असभ्य आदमी की 
जम्हाई है, 

जो भरी सभा में 

आँखें मींच लेता, 

नस सीधी करने को 
नंगी बाँहों को 

तनों-सी ऊपर उठाता 
ओर नीडों के भूखे उद्ग्ीव 
शावक-सी उंगलियों को 
चटखाता है -- 

डुटूडुट | 


नहीं, 

साँझ 

एक शरीर लड़की है ५ 

जो छिखे सफ़ों की तितलियाँ उड़ाती है 
बादर-शेली में 


साफ २५७ 


कलम के माथे से बुड-कट बनाती है 
ओर रनन्‍ना से निकली 

छाल आँखों को देख 

धूसरित फ्राक में मुँह छिपा 

रोने लगती है । 


नहीं, 

साँझ 

एक रदी स्याही-सोंख है 

जो काले मूल पर छाल संशोधनों को, 
लाल संशोधनों पर काले मूल को, 
उल्टा लेता है, काकपद्‌ समेत 

ओर समन्वय के द्वन्द्व में 

स्वयं बेकाम हो जाता है । 


नहीं, 
में मरने की मनोदशा में 
नहीं हूँ । 


किरण होगी 

अभी गोलाद्ध पर, 
गिरि-श्वृज्ञ पर, 
कंचनजंघा पर, 
आसपास 

पश्चिम पीछे 
रामगिरि पर हस्तीव । 


फेसरी कुमार 


साँभ 


नहीं, मु 

मैं मरने की मनोदशा में 
नहीं 

ह। 

नाचो शंकर, 

नाचो के-- 

लाश पर | 


| “नकेन के प्रपद्य' से ] 

'अज्ञेय' ( सच्चिदानन्द वात्स्यायन ) . [ज० १९११] 


२६० 


भाष-फागुन-चेत 


अभी माघ भी चुका नहीं , 
पर मधु का गरवीलछा अगबेया 
कर उन्नत शिर 
अंगराई ले कर उठा जाग 
भर कर उर में ललकार--- 
भाल पर धरे फाग की छाछ आग | 
धूछ बन गयी नदी कनक की 
लोट-पोट नहाती गौरेया, 
फूछ-फूछ कर साथ-साथ जुर 
ढीठ हो गये चिरी-चिरेया । 


आया हचकोछा फाग का 

खग लगे परखने नये-नये सुर 
अपने-अपने राग का 

( बिसरा कर सुध, कर बन जावेगा 
यही बगूछा आग का ! ) 

“बिगड़ी बयार को छे जाने दो 

सूखे पीछे पात पुरानी चेत के । 

इठछाती आयी फुनगी, 

पावस में डोल उठी हरखायी नेया-- 


अजय ' 


दिन बदछा उन का, अब है काल खेवया |! 
सहसा मरा फूल सेमर का 
गरिमा-गरिम, अकेला, पहला, 
क्या टूट चछा सपना वसन्‍्त का 
चोबारा, चोमहरा 
लाल-रुपहला ! 
झर-झर-झर छूग गयी भड़ी-सी 
टहनी पर बस ठगी रह गयी अथहीन उखड़ी-सी 
टुच्ची-बुच्ची ढोडियाँ छुद्वरी 
पर-खोंसे झुछसे थाखी-सी 
खिसियाये मुंह बाये । 
पहले ही सकुची-सिमटी, 
दब गयी पराजय के बोझे से लद 
किसान की झुकी मड़ेया । 


क्रमशः आये 
दिन चेती : सौगात नयी क्या लाये १ 
बाल बिखेरे, अपना रूखा सिर धुनती 
के 
( नाचे ता-थैया ! ) 
बेचारी हर-झोंके-मारी, विरस, अर्किचन 
सेमर की बुढ़िया मैया ! 


[ इत्यलूम्‌ से ] 


माघ-फागुन-चेत २६१ 


कतकी पूनो 


छिटक रही है चाँदनी, 

मदमाती, उन्मादिनी, 

कलगी-मोर सजाव ले 

कास हुए हैं बावले, 

पकी ज्वार से निकल शशों की जोड़ी गयो फरॉगती-- 
सन्‍नाटे में बाँक नदी की जगी चमक कर राँकती ! 


कुहरा भीना और महीन, 

झर-झर पड़े अकांसनीम, 

उजली-छालिम मारती 

गन्ध के डोरे डालती; 

मन में दुबकी है हुलास ज्यों परछाईं हो चोर की-+ 
तेरी बाट अगोरते ये आँखें हुई चकोर की ! 


[ हरी घास पर क्षणभर से ] 


प्रथम किररण 


प्रथम किरण 


भोर की 
प्रथम किरण 
फीकी : 
अनजाने 
जागी हो 
याद 
किसी की-- 
अपनी 
मीठी 
नीकी | 
धीरे-धीरे 
उद्ित 
रवि का 
लाल-लाल 
गोला 
चौंक कहीं पर 
छिपा 
मुदित 
बन-पाखी 
बोला | 
दिन है 
जय है 


यह बहु-जन की : 

प्रणति, ! 
छाल रवि, 
ओ जन-जीवन, 
लो यह 
मेरी 
सकल साधना 
तन की 
मन की 
वह बन-पाखी 
जाने गरिमा 
महिमा 
मेरे छोटे 
चेतन 
छ्न की 


[ ब्ावरा श्रहेरी' से ] 


वेशाख की आँधी 


नभ अन्तर्ज्योतित है 
पीत' किसी आछोक से, 
बादल को काछी गुदड़ी का मोती 
टोह रही है बिजली 
ज्यों बछी की नोक से | 


२६४ 'अ्शेय' 


है. 
| कुछ जो घुमड़ रहा है क्षिति में 
उसे नीम के मरते बौर रहे हैं टोक-से : 
“5हरो--अभी झूम जावेगा अग-जग बरबंस 
तीखे मद की मोंक से ! 


हहर-हहर घहराया 
काला बदल : 
लेकिन पहले आया 
भककड़ 
जाने कहाँ-कहाँ की धूछ का : 
स्वर छाया सरसर पीपल का 
ममर कछार के झाऊ का 
खड़खड़ पछास का, अमलतास का, 
और मरा रेशम सिरीष के फूल का । 
आया पानी : 
अरी धूल मगड़ेल, 
चढ़ी पछवा के कन्धों पर तू थी इतराती, 
ले काट चिकोटी अब भी : 
बस एक स्नेह की बूँद और तू हुई पस्त 
पैरों में बिछ-बिछ जाती 
सोंधी गन्ध उड़ाती ! 
सह सके स्नेह, वह और रुपहोते हैं, अरी अयानी ! 
नाच, नाच मन, मुद्त मस्त : 
आया पानी | 


[ इन्द्रधनु रोदें हुए ये. से | 


वशाख की आधी २६५ 


रात में गाँव 


झीगुरों की लोरियाँ 

सुला गयी थीं गाँव को 

झोंपड़े हिंडोली-सी झुला रही है 
धीमे-धी मे 

उजली कपासी धूर्म-डोरियाँ । 


| झरी झो करुणा प्रभाभय से ] 


५ 


२६६ अज्ञेय 


शमशेरबहादुर सिंह [ ज० १९११ ] 


उषा 


उषा 


प्रात नम था--बहुत नीछा शंख जेसे, 
भोर का नभ, 

राख के लीपा हुआ चोका 

( अभी गीछा पड़ा है । ) 

बहुत काछी सिर 

ज़रा से छाल केसर से 

कि जेसे धुरू गयी हो; 

सस्‍लेट पर या छाल खड़िया चाक 
मल दी हो किसी ने। 

नील जल सें या 

किसी की गौर, झिलूमिल देह जेसे 
हिल रही हो | 

ओर--- 

जादू ट्टटता है इस उषा का अब : 
सूर्योदय हो रहा है । ' 


[ 'कुछ कविताएँ! से ] 


घिर गया है समय का रथ 


“मौन सन्ध्या का दिये टीका 
रात 
काली 
आ गयी | 
सामने ऊपर, उठाये हाथ-सा 
पथ बढ़ गया | 


घेरने को दुर्ग की दीवार मानों 
अचल बिन्ध्या पर 

कुंडली खोली सिहरती चाँदनी ने 
पंचमी की रात । 

घूमता उत्तर दिशा को सघन पथ 
संकेत में कुछ कह गया | 


चमकते तारे लजाते हैं 

प्रेरणा का दुगे । 

पार पश्चिम के, क्षितिज के पार 
अमित गंगाए बहा कर भी 

प्राण का नभ घूल-धूसर है । 
भेद ऊषा के दिये सब खोल, 
हृदय के कुछ भाव, 

रात्रि के, अनमोरू । 


दामगे रबहादुर सिह 


सागर-तट 


दुःख कढ़ता'सजरू, झलझल । 
आँख मलता पूव स्नोत । 

पुनः 

पुनः जगती जोत | 


घिर गया है समय का रथ कहीं । 
लालिमा से मढ़ गया है राग । 
भावना की तुंग लहरें 

पन्‍थ अपना, अन्त अपना जान 
रोलती हैं मुक्ति के उद्गार । 


[ 'इसरा सप्तक से | 


सागर-तट 


यह समन्दर को पछाड़ 
तोड़ती है हाड़ तट का-- 
अति कठोर पहांड । 


पी गया हूँ दृश्य वषो का : 

हषे बादल का- 

हृदय में भर कर हुआ हूँ हवा-सा हलका | 
धुन रही थीं सर 

व्यथे व्याकुल मत्त लहरें 


२६६ 


२७० 


वहीं आ-आकर 
जहाँ था में खड़ा 
मौन; 
समय के आघात से पोली, खड़ी दीवार 
जिस तरह घहरें 
एक के बाद एक, सहसा । 
चाँदनी-सी उंगलियाँ चंचल 
क्रोशिये से बुन रही थीं चपल 
फेन-झालर बेल, मानो । 
पंक्तियों में ट्रट्ती-गिरती 
चाँदनी में छोटती लहर 
बिजलियों-सी कोंदती लहरें 
मछलियों-सी बिछल पड़तीं तड़पती लहर 
बार-बार । 
स्वप्न में रोंदी हुईइ-तली विकक सिकता 
पुतलियों-सी मूँद लेती 
आँख । 
यह समन्दर को पछाड़ 
तोड़ती है हाड़ तट का-- 
अति कठोर पहाड़ । 
यह समन्दर को पछाड़ 


[ कुछ कविताएँ से | 


शमशेरबहादुर सिह 


केदारनाथ अग्रवाल [ ज० १९११ | 
बसन्‍्ती हवा 


हवा हूँ, हवा में 
बसन्ती हवा हूँ ! 


वही, हाँ वही, जो 
युगों से गगन को 
बिना कष्ट-श्रम के 
सम्हाले हुए हूँ; 
हवा हूँ, हवा में 
बसन्ती हवा हूँ ! 


वही, हाँ वही, जो 
धरा का बसन्ती 
सुसंगीत मीठ। 
गुजाती फिरी हूँ, 
हवा हूँ, हवा में 
बसन्ती हवा हूँ ! 


वही, हाँ वही, जो 
सभी प्राणियों को 
पिला प्रेम-आसव 
जिलाये हुए हूँ । 


बसन्तोी हुवा २७१ 


२७२ 


हवा हूँ, हवा में 
बसन्ती हवा हूँ ! 


क़सम रूप की है ! 
क़सम प्रेम की है ! 
क़सम इस हृदय की 
सुनो बात मेरी-- 
अनोखी हवा हूँ : 
बड़ी बावली हूँ, 
बड़ी मस्त मोला. : 
नहीं कुछ फिकर है, 
बड़ी ही निडर हूँ, 
जिधर चाहती हूँ 
उधर घूमती हूँ, 
मुसाफिर अजब हूँ ! 


न घर-बार मेरा; 

न उद्देश्य मेरा; 

न इच्छा किसी की, 
ने आशा किसी की; 
न प्रेमी, न दुश्मन, 
जिधर चाहती हूँ--- 
उधर घमती हूँ ! 
हवा हूँ, हवा में 
बसन्ती हवा हूँ ! 


जहाँ से चढी में 
जहाँ को गयी मैं-- 
शहर, गाँव, बस्ती, 


केवारनाथ श्रग्नवाल 


बसन्‍्ती हवा 


रे 


नदी, रेत, निजेन, 
हरे खेत, पोखर, 
झुलाती चली मैं । 
झुमाती चली मैं । 
हवा हूँ, हवा में 
बसन्ती हवा हूँ ! 


चढ़ी पेड़ महुआ, 
थपाथप मचाया; 


. गिरी धम्म से फिर, 


चढ़ी आम ऊपर, 
उसे भी भकोरा, 
किया कान में कू', 
उतर कर भगी मैं, 
हरे खेत पहुँची-- 
वहाँ, गेहुओं में 
लहर खूब मारी, 
पहर-दो-पहर क्या 
अनेकों पहर तक 
इसी में रही में ! 
खड़ी देख अल्सी 
लिये शीश कल्सी, 
मुझ खूब सुझी- 
हिलाया-झुलाया 
गिरी पर न कल्सी ! 
इसी हार को पा, 
हिलायी न सरसों, 
झुलायी न सरसों, 


२७३ 


मज़ा आ,गया तब, 
न सुध-बुध रही कुछ; 
बसन्‍्ती नवेली 

भरे गात में थी ! 
हवा हूँ, €वा में 
बसन्ती हवा हूँ ! 


मुझे देखते ही 
अरहरी लजायी, 
मनाया-वनाया 

न मानी--न मानी 
उसे भीन छोड़ा जय 
पथिक आ रहा था, 
उसी पर ढकेला; 
लगी जा हृदय से 
कमर से चिपक कर 
हंसी ज़ोर से मैं 
हँसी सब दिशाएं 
हंसे लहलहाते 

हरे खेत सारे, 

हंसी चमचमाती 
भरी धूप प्यारी; 
बसन्ती हवा में 
हंसी सृष्टि सारी ! 

. हवा हूँ, हवा मैं 
बसन्ती हवा हूँ !! 


[ युग को गंगा! से ] 


केदारनाथ अ्रग्नवाल 


तृफ़ान 


मैं धोड़ों की दौड़ 

बनों के सिर पर तड़-तड़ दोड़ा, 
पेड़ बड़े से बड़ा 

चिरौटे-सा चिल्लाया चौंका, 
पत्तों के पर फड़-फड़ फड़के, 
उल्टे, उखड़े, टूटे, 

मोन अंधेरे को डालों पर 

साँड पठारी छूटे । 


[ 'छोक और आलोक से ] 


तुफ़ाल २७५ 


खेत का दृश्य 


आसमान की ओढ़नी ोढ़े 
धानी पहने फसल घंघरिया, 
राधा बन कर धरती नाची, 
नाचे हसमुख कृषक संवरिया | 


माती थाप हवा को पड़ती, 
पेड़ों की बज रही ढुलुकिया, 
जी-भर फाग पखेरू गाते 
ढरको रस की राग-गगरिया 
मेंने ऐसा दृश्य निहारा 

मेरी रही न भुझे खबरिया-- 
खेतों के नत्तेन उत्सव में 
भूछा तन-मन गेह-डगरिया । 


[ 'छोक और श्रालोक से ] 


केदारनाथ शअ्ग्रवाल 


नागाजुन [ ज० १९११ ] 
बसन्‍त की अग॑वानी 


दूर कहीं पर अमराई में कोयल बोली, 

परत छगी चढ़ने झींगुर की शहनाई पर । 
वृद्ध बनस्पतियों की ठठी शाखाओं में 
पोर-पोर टहनी-टहनी का छूगा दहकने 

ट्से निकले, मुकुछों के गुच्छे गदराये, 
अल्सी के नीछे फूलों पर नभ मुसकाया । 
मुखर हुईं बाँसरी, उंगलियाँ लगीं थिरकने, 
पिचके गाछों तक पर है कुंकुम न्‍्यौछावर, 
टूट पड़े भोरे रसाछू की मंजरियों पर । 
मुरक न जाव सहजन की ये तुनुक टहनियाँ, 
मधुमक्खी के झुंड भिड़े हैं डाल-डाल में 
जो-गेहूँ की हरी-हरी बालों पर छायी 
स्मित-भास्वर कुसुमाकर की अशीष रंगीली | 
शीत समीर, गुलाबी जाड़ा, धूप सुनहली 
जग वसन्‍्त की अगवानी में बाहर निकला । 


[ 'सतरंगे पंखों वालो से | 


बसन्‍्त की अश्रगवानी २७७ 


बादल को घिरते देखा है 


अमल धवल गिरि के शिखरों पर, बादरू को घिरते देखा है | 
छोटे-छोटे मोती जेसे, अतिशय शीतल वारि-कणों को 
मानसरोवर के उन स्वर्णिम-कमलों पर गिरते देखा है । 
तुंग हिमाचल के कन्धों पर, छोटी-बड़ी कई झीलों के, 
श्यामछ, शीतऊू, अमर सलिल में 
समतल देशों से आ-आकर 
पावस की ऊमस से आकुल, 


तिक्त मधुर विस-तन्तु खोजते, हंसों को तिरते देखा है । 


एक-दूसरे से वियुक्त हो, 
अलग-अलग रह कर ही जिन को 
सारी रात बितानी होती । 
निशाकाल के चिर-अभिशापित 
बेबस उन चकवा-चकई का, 

बन्द हुआ क्नदन--फिर उन में 
उस महान सरवर के तीरे 


शैवालों की हरी दरी पर, प्रणय-कलूह छिड़ते देखा है । 


कहाँ गया धनपति कुबेर वह, कहाँ गयी उस की वह अलका ! 
नहीं ठिकाना कालिदास के व्योम-वाहिनी गंगाजल का 

हूँढ़ा बहुत परन्तु लगा क्‍या, मेघदूत का पता कहीं पर 

कौन बतावे यह यायामय, बरस पड़ा होगा न यहीं पर । 

है जाने दो, वह कवि-कल्पित था, 


२७८ नागार्जुन 


मैंने तो मीषण जाड़ों में, नभ-चुम्बी कैछाश-शीषे पर 
महामेघ को झंझानिऊ से गरज-गरज भिड़ते देखा है । 

दुगम बफ़ीनी धाटी में, 

शत-सहख्र॒ फुट उच्च शिखर पर 

अरुख नाभि से उठने वाले 

अपने ही उन्मादक परिमल 

के ऊपर धाबित हो-हो कर 
तरल तरुण कस्तूरी-मृग को अपने पर चिढ़ते देखा है । 

शत-शत निश्नेर-निश्नेरिणी-कल 

मुखरित देव॑दारु-कानन में 
शोणित-धवर भोजपत्रों से छायी हुई कुटी के 
रंग-विरंगे ओर सुगन्धित फूलों से कुन्तछ को साजे, 
इन्द्रनील की माला डाले शंख-सरीखे सुघड़ गले में, 
कानों में कुवकय लटकाये, शतदर रक्त-कमल वेणी में, 
रजत-रचित मणि-खचित कलामय पानपात्र द्राक्षासव पूरित, 
रखे सामने अपने-अपने छोहित चन्दन की त्रिपदी पर 
नरम निदाग बार कस्तूरी-सृग-छालों पर पल्थी मारे, 
'दिरारुण आँखों वाले उन उन्मद किन्नर-किन्नरियों को" 
मृदुलू मनोरम अँगुलियों को वंशी पर फिरते देखा है । 


[ कवि-भारती से | 


बादल को घिरते देखा है २७६९ 


'राकेश' ( रामइकबाल सिंह ) [ ज० १९१३ | 


२४० 


तालाबी पँँखेर 


माघ, मकर-संक्रान्ति उषा का आनन सरिमित, 
अलकतरा-सा काला कुहटरा नभ में मुद्रित । 
उदयोन्मुख अरुणाम सूर्य पूर्वीय क्षितिज का, 
उदयाचल के शिखरों में गोरज-सा फीका । 


भ्रम के क्रृष्ण तन्तु ने बुन कर छाया-अम्बर, 
अन्ध आवरण डाला सूने दिगदिगन्त पर । 
दूर-दूर तक जिधर दृष्टि जाती है पेनी, 


देख रहा छाया-आभा की आँखमिचौनी । 


गाँव न कहीं, न कहीं पन्‍थ का पता-ठिकाना, 
चलना केवल किसी दिशा में चलते जाना । 
सूरे-सी चुभती तन में सन-सन्‌ पुरवाई, 

पड़ी धरा चुपचाप ओढ़ कर हरी दुलाई । 


विवर-शून्य अजगर-से टेढ़-मेढ़ नाले, 

सोये अल्स शीतन-निद्रा में ज्यों मतवाले 
केवल यत्र-तत्र तट पर मछुओं के छाजन, 
छोटे-छोटे निर्मित, सरपत जिन के छादुन । 


राकेश 

आस-पास चौरस खेतों में तितरे-बितरे, 
मटर, केराव एक-दूसरे पर चढ़ छितरे । 
भौगर्मिक उवरा-शक्ति ने मादकता भर, 
हरियाली बिखेर डाली प्थिवी के ऊपर । 


छोटा-सा तालाब यहीं पर एक मनोहर, 
निजन में सुषमालछोकित ज्यों मानसरोवर । 
वर्ण-वर्ण के विहग-स्व॒रों से कलरब-पूरित, 
वर्ण-वर्ण की पर्ण-छताओं से अवशुंठित । 


जीवन के संचित मंगल मधु-घट से सिंचित, 
कोछाहल से दूर, शान्त मुद्रा में चित्रित । 
जहाँ खड़े सिलही कछार में सवन, सीखपर, 
और विचरते छगलग, घोंघिल, जाँ घिल, गेबर | 


गीली धरती पर ढीछे कीचड़ से लथपथ, 
खोज रहा छोहा-सा रंग निज भूला-सा पथ | 
जहाँ विरागी आँजन बगुला ध्यान लगाये, 
एक टाँग पर खड़ा किनारे तन सिकुड़ाये । 


मखमल की टोपी पहने कलपेटी कुररी, 

लगती चित्ताकषक, टिकरी दल से बिछुड़ी 
_काले ओ' सुफ़ेंद बुज्जे निर्मोक विहरते, 

तिमिर-ज्योति के द्वेत-विम्ब प्रस्तारित करते । 


भूरी दम की चेती जल के छिछछे तल पर, 
घनी घास की जड़ नोचती ऊब-ड्ूबकर । 
चकई-चकवा मिलत-सूत्र में बंधे अखंडित, 
प्रेम-तत्त्व के मधुर स्नोत करते संचारित । 

मादा को प्रसन्न करने की कछा दिखाता, 
न्र-बत्तख दोनों पेरों से जल उछछाता । 
टिट्हिरियाँ वह भआंगे-जागे दोड़ी जातीं, 
ज़ोर-ज्ञोर से 'डिड-ही-ड्ू-इट' शोर मचातीं । 


मकड़ी की-सी लम्बी-लम्बी टाँगे रख कर, 
टीमू दोड़ लगाती दरूदर में शतदुरू पर । 
अपत ढूँठ पर बेठी नागिन पंख फुछा कर, 
लाल छोंह पुतली फड़का कर उड़ा छाल सर । 


घूम-घूम घिरनी-सा धिरिन-परेवा सुन्दर, 
ढेले-सा वह गिरा शून्य से जल पर मर कर | 
ऊपर पूँछ उठाती नीचे तुरत गिराती, 
चारुदशिणी खंजन प्राकृत कछा दिखाती । 


दाबिछ, दहक, तिदारी अन्य अनेक विहंगम, 
करते जहाँ विनोद-तृत्य कल क्रीड़ा हरदम । 
कोई चम्पा-से चटकीले, कोई सादे, 
कोई लगते काले पहने मेल लबादे । 


कोई पीत सिलेटी, कोई गहरे भूरे, 
कोई नीले सिलेटी, कोई हल्के भूरे, 
कोई चूने-से सुफ़ेद, कोई कजरीले, 
कोई नारंगी-से, रीठे-से चमकीले | 


चोंच किसी की दाबिल-सी चपटी कोदेली, 
और किसी की बरछी-सी तीखी मठमेली । 
किसी-किसी की सींकी-सी चिकनी, घूमेली, 
किसी-किसी की छोटी खुरपी-सी छितरेली । 


एराकेद्रा 


सीधी आआड़ी-सी, हँसिया-सी वक्र किसी की, 
संठी-सी पतली दूधेछी चोंच किसी की । 
किसी-किसी के सीने में ललछोंह चकत्ता, 
कहीं किसी के डेने पर बादामी चित्ता । 


चरण किसी के दोफ॑की टहनी-से छितरे, 
ओर किसी के जुटे पररुपर भूपर चतरे । 
कोई रहते धोंषे, कटुए, मेढक खा कर, 
कोई नरई, मोथे, करमी, गोंद चबा कर । 


कितने आये हिम-आच्छादित शेल पार कर, 
कितने वन-3पवन, मरुथल, मेदान पार कर । 
कितने गर्मी के आते ही दीख न पाते, 

कितने बारह मास यहीं पर दिवस बिताते । 


एक-दूसरे को ढकेर करते हुरदंगे, 

एक-दूसरे से सुन्दर बहु रंग-बिरंगे । 

स्थूल दृष्टि देखा करती है एक रूप को, 
विविध रूप में नाम जगत के व्यक्त रूप को । 


सूक्ष्म दृष्टि को गोचर होते एक भाव से, 
विविध भाव अव्यक्त वस्तु के एक भाव से । 


विविध बर्ण के विहग-बृन्द्‌ जल में प्रतिबिम्बित, 
एक वण में रूप-सरोवर के आछोकित । 


एक वण के विहग क्षितिज पर स्वप्नामासित, 
वर्ण-वर्ण के रंग आमरणों में अभिव्यंजित । 
सुन्दर इन का रहन-सहन, सुन्द्रतर पावद, 
सुन्दर असन, विभूषण सुन्द्र, सुन्दर भाषण । 

सुन्दर इन का जगत, न जिस में तन को बन्धन 
सुन्दर इन का जगत, न जिस में मन को बन्धन । 
सुन्दर इन का मिलन, न उर से उर को गोपन 
सुन्दर इन का रमण, न छूज्जा का उद्बोधन । 


सुन्दर इन का भवन, प्रकृति का विस्तृत प्रांगण, 
सुन्दर इन का सामूहिक यह कलूा-प्रदर्शन । 


यह बसुन्धरा कभी न छरूगती इतनी प्रियकर, 

लता, कुंज, द्रुम लगते केवल मूक, तुच्छतर । 
यदि न विश्व की वंशी में सुर का सरगम भर, 
उन्द्‌ बजाते समुच्छवसित खग मधुर महत्तर । 


प्रकृति-प्ष्ठ पर धूप-छाँह का प८-परिवत्तेन, 
हष-शोक से अभिशापित जीवन-क्रम के क्षण । 


स्वराकार बन वाणी मेरी कछू-कूजन कर, 
लाओ प्रगति-चेतना मृत साँसों में सुखकर । 


[ चट्टान से | 


श्धड राकेश 


भवानीग्रसाद मिश्र [ ज० १९१४ ] 


संतपुड़ा के जंगल 


सतपुड़ा के जंगल 


सतपुड़ा के घने जंगल 
नींद में डूबे हुए-से, 
ऊँघते अनमने जंगल । 
माड़ ऊँचे और नीचे, 
चुप खड़े हैं आँख मींचे, 
घास चुप है, कास चुप है 
मूक द्वार, पलाश चुप है । 
बन सके तो धंसो इन में, 
धँंस न पाती हवा जिन में, 
सतपुड़ा के घने जंगल, 
ऊँघते अनमने जंगल । 


सड़े पत्ते, गछे पत्ते, 

हरे पत्ते, जले पत्ते, 

वन्य पथ को ढंक रहे से 
पंक-दल में पले पत्ते | 

चकछी इन पर चल सको तो, 
दी इन को दर सको तो, 
ये घिनोने, घने जंगल 
ऊघते अनमने जंगल | 


श्दभ 

अटपटी-उल्मी लताएँ, 
अलियों को खींच खायें, 
पेर को पकड़े अचानक, 
प्राण को कस ले कपायें, 
बला की काली लताएँ 
बला की पाछी छताएँ 
लताओं के बने जंगल, 
ऊंघते अनमने जंगल । 


मकड़ियों के जाल मुँह पर, 
और पिर के बाल मुँह पर, 
मच्छरों के दंश वाले, 

दाग़ काले-छाल मुंह पर, 
वात-झंझा वहन करते, 
चलो इतना सहन करते, 
कष्ट से ये सने जंगल, 
ऊधते अनमने जंगल । 


अजगरों से भरे जंगल, 
अगम, गति से परे जंगल 
सात-सात पहाड़ वाले, 
बड़े-छोटे भाड़ वाले, 
शेर वाले, बाघ वाले, 
गरज और दहाड़ वाले, 
कम्प से कनकने जंगल; 
ऊघते अनमने जंगल | 

सतपुड़ा के जंगल 


ईन वनों के खूब भीतर, 
चार मुर्ग, चार तीतर 
पाल कर निश्चिन्त बेठे, 
विजनपन के बीच बेठे 
झोपड़ी पर फूस डाले 
गोंड तगड़े ओर काले; 


जब कि होली पास जाती, 
सरसराती, घास गाती, 
ओर महुए से लपकती 
मत्त करती बास जाती, 
गूज उठते ढोल इन के, 
गीत इन के गोल इन के 
सतपुड़ा के घने जंगल, 
ऊघते अनमने जंगल | 


जागते अँगड़ाइयों में, 
खोह-खड्डों, खाइयों में, 
घास पागरू, कास पागल, 
शाऊर और पराश पागल, 
लता पागछ, वात पागल, 
डाल पागल, पात पागल, 
मत्त मुर्गं और तीतर, 

इन वनों के ख़्ब भीतर; 
क्षितिज तक फैला हुआ-सा 
मृत्यु तक मैछा हुआ-सा 
क्ुब्ध, काली लहर वाला 
मथित, उत्वित जहर वाला, 

मेरु वाला, शेष वाला, 
शम्भु और सुरेश वाला 
एक सागर जानते हो, 
उसे केसा मानते हो ? 
ठीक वैसे घने जंगल, 
उघते अनमने जंगल, 
घंसो इन में डर नहीं है, 
मौत का यह घर नहीं है, 


उतर कर बहते अनेकों, कल-कथा कहते भनेकों, 
नदी, निश्वेर और नाछे, इन वनों ने गोद पाछे । 
लाल पंछी सौ हिरन-दरू, चाँद के कितने किरन-दल, 
झूमते बन-फूछ, फलियाँ, खिल रहीं अज्ञात कलियाँ 
हरित दूवों, रक्त किसलय, पूत पावन पूर्ण रसमय 
सतपुड़ा के घने जंगल, लताओं के बने जंगल | 


[ गीत फ़रोश' से ] 


मंगल-वर्षा 


पीके फूटे आज प्यार के पानी बरसा री । 

हरियाली छा गयी, हमारे सावन सरसा री | 
बादल आये आसमान मे, धरती फूछी री, 
अरी सुहागिन, भरी माँग में भूली-भूली री, 
बिजली चमकी भाग सखी री, दादुर बोले री, 
अन्ध प्राण ही बही, उड़े पंछी अनमोले री, 

छन-छन उठी हिलोर, मगन मन पागल दरसा री। 
पीके फूटे आज प्यार के पानी बरसा री । हे 
फिसली-सी पगडंडी, खिसली आँख लजीछी री, 
इन्द्र-धनुष रंग-रंगी, आज में सहज रंगीली री, 
रुन-झुन बिछिया आज, हिला-डुल मेरी बेनी री, 
ऊँचे-ऊँचे पेंग, हिंडोला सरग-नसेनी री, 
और सखी सुन मोर ! विजन वन दीखे घर-सा री । 
पीके फूटे आज प्यार के, पानी बरसा री । 
फुर-फुर उड़ी फुहार अलक हल मोती छाये री, 
खड़ी खेत के'बीच किसानिन कजरी गाये री, 
झर-झर झरना झरे, आज मन-प्राण सिहाये री, 
कोन जन्म के पुण्य कि ऐसे शुभ दिन आये री, 
रात सुहागिन गात मुद्दित मन साजन परसा री | 
पीके फूटे आज प्यार के, पानी बरसा री । 


[ 'इसरा सप्तक से ] 

त्रिलोचन शा्री 
आँखों के भागे 


हरा-भरा संसार है आँखों के आगे । 
ताल भरे हैं, खेत भरे हैं, 


नयी-नयी बालें लहराये 
झूम रहे ये धान हरे हैं, 
भरती हैं भ्रीनी मंजरियाँ, 
खेल रही हैं खेल लहरियाँ, 


जीवन का विस्तार है आँखों के आगे । 


उड़ती-डड़ती आ जाती हैं 
देस-देस की रंग-रंग की, 
चिड़ियाँ सुख से छा जाती हैं, 
नये-नये स्वर सुन पढ़ते हैं, 
नये भाव मन में जढ़ते हैं, 


अनदेखा उपहार है आँखों के आगे । 
गाता अलबेला चरवाहा 


चौपायों को साथ समाले, 
पार कर रहा है वह बाहा; 

भ्रिलोचन शाख्री 


गये साल ते ब्याह हुआ है, 
अभी-अभी बस जुआ हुआ है, 


घर, घरनी, परिवार है आँखों के आगे । 


[ 'प्रतीक' से | 


मेंहदी ओर चाँदनी 


मेंहदी की अरधान उड़ी । देखा, फिर ठहरा; 
कपिश गहगहे विमरू फूल खिलखिला रहे हैं, 
अपने सौरभ के स्वर मिल कर मित् रहे हैं । 
हवा चली, मानो वे बोले, निशि-दिन पहरा 
यहाँ हमारा रहता है | गहरे से गहरा 
भेद हमारे यहाँ खुलेगा । दिल रहे हैं 
हम मेंहदी से मर्म सत्य का; पिला रहे हैं 
अमृत प्राण को । स्वार्थ यहाँ तक आते ठहरा । 


वर्षा-सीकर-भरी हवा, मेंहदी की महँ-महँ 
जी करता है, में अंजलि मर-भर पी जाऊँ ! 
जेसे फुल-सुंधनी गाती है वेसे गाऊ | 

वृक्ष, लताएँ, पौधे, तृण, धरती पर डह-डह 

करप रहे हैं। मेघ-नगर में ज्योत्स्ना टह-ट्ह 
उग आयी अब | आँखें सहस कहाँ से छाऊं ! 


[ दिगन्त से ] 


मेंहदी और चाँदनी २६१ 


प्रभाकर माचवे [ ज० १९१७ ] 


वसत्तागम 


गा रे गा हरवाहे दिलचाहे वही तान : 
खेतों में पका धान, 


मंजरियों में फेला आमों का गन्ध-ध्यान 
आज बने हैं कल के ज्यों निशान, 
फूलों में फलने के हैं प्रमाण ! 


खेतिहर लड़की की भोढी-सी आँखों में, निम्बुओं की फाँकों में 
मुसकाता अज्ञात, हँसता है सब जहान 
खेतों में पका घान । 


मधुरितु रानी महान्‌ , 

मानिनी, वसन्ती रंग चोली झलक जिसकी, 
ढलके आँचल धानी लहरा-सा, 

आँखों में आकषण भी खासा, 

थुग-युग का प्यासा-सा छछके दिलासा जहाँ, 
उतरी उन सरसों के खेतों पर मायाविनि 
हलके---हलके--हलके । 

फूल में छिपे निशान हैं फल के । 


२९२ प्रभाकर साचवे 


उतरी वासन्तिकी, 
तहलका-सा छाया तरु-दुनिया में, छुटा भान, 
स्वागत में कोकिला का पिंडकी का जुय गान । 
आशा ही जाशा है' 
आज अनिब॑न्ध, उष्ण, अरुण प्रेम-परिभाषा-- 
पल्लव की पल्लव से सुरभिमय यही भाषा--- 
आशा ही आशा है 
वासन्ती की द्गिन्त-रिनिनिनमयि शिजिनियाँ, 
पड़ती जो भनक कान, 
परिवर्तित छक्ष-लक्ष श्रुतियों में रोम-रोम, 
पंखिल हैं पंच-प्राण । 

गा रे गा हरवाहे, छेड़ मद चाहे राग-- 

खेतों में मचा फाग ! 


[ तार सप्तक' से ] 


वसन्तागृन्त २६३४ 








गजानन मुक्तिबोध क्‍ [ ज० १९१७ ] 


दूर तारा 
तीत्र गति 
अति दूर तारा, 
वह हमारा 
शुन्य के विस्तार नीले में चला है । 
ओर नीचे छोग 


उसको देखते हैं, नापते हैं गति, उदय औ” भस्त का इतिहास। 
किन्तु इतनी दीघ दूरी 
शून्य के उस कुछ-न-होने से बना जो नीछ॒ का आकाश, 
वह एक उत्तर 
दूरबीनों की सतत आलोचनाओं को 
नयन-आवत्त के सीमित निदर्शन या कि दर्शन यत्न को । 
वे नापने वाले लिखें उसके उदय औ'” अस्त की गा 
सदा ही ग्रहण का विवरण । 
किन्तु वह तो चछा जाता 
व्योम का राही, हु क्‍ 
. भले ही दृष्टि के बाहर रहे--उसका विपथ ही बना जाता । 
और जाने क्‍यों, 


... मुझे छगता कि ऐसा ही अकेला नील तारा 






.. तीक्गति 
जो शून्य में निस्संग 






गजानन मुक्तिनोष.. 


जिस का पथ विराट-- 

वह छिपा प्रत्येक उर में, 

प्रति हृदय के कल्मषों के बाद, 

जैसे बादलों के बाद भी है शून्य नीछाकाश । 

उस में भागता है एक तारा, 

जो कि अपने ही प्रगति-पथ का सहारा 

जो कि अपना ही स्वयं बन चला चित्र, 

भीति-हीन विरा5-पुत्र । 

इसलिए प्रत्येक मनु के पुत्र पर विश्वास करना चाहता हूँ । 


| तार सप्क से |] 


दूर तारा २६५ 


नलिनविलोचन शर्मा [ ज० १९१८ ] 


२६६ 


सागर-सन्ध्या 


बालू के दृह हैं जेसे बिठ्लियाँ सोई हुई, 
उन के पंजों से लहर॑ दौड़ भागतीं । 
सूरज की खेती चर रहे मेघ-मेमने 
विश्र्ध, अचकित । 


मैं महाशून्य में चछ रहा-- 

पीली बालू पर जंगम बिन्दु एक-- 
तट-रहित सागर एवं भम्बर और धरती के 
काल-प्रल त्रयी-मध्य से हो कर । 


मेरी गति के अवशेष एक मात्र 

लक्षित ये होते : 

सिगरेट का घुआँ वायु पर; 

पैरों के अंक बाढू पर 

टंकित, जिन्हें ज्वार भर देगा आ कर । 


[ नकेन के प्रप्य से ] 


नलिनविल्लोचन द्ार्मा 


इेद् 


गिरिजाकुमार माथुर [ ज० १९१८ ] 


आज हैं केसर रंग रँगे वन 


आज हैं केसर रंग रंगे वन 

रंजित शाम भी फागुन की खिली पीढी कली-सी 
केसर के वसनों में छिपा तन 

सोने की छाँह-सा 

बोलती आँखों में 

पहिले वसन्त के फूल का रंग है । 
गोरे कपोलों पे हौले से आ जाती 
पहिले ही पहिले के 

रंगीन चुम्बन की-सी लछाई । 

आज हैं केसर रंग रंगे 

गृह, द्वार, नगर, वन 

जिन के विभिन्न रँगों में है रंग गयी 
पूनों की चन्दन-चाँदनी | 


जीवन में फिर छौटी मिठास है 
गीत की आख़िरी मीठी छकीर-सी 
प्यार भी डूबेगा गोरी-सी बाहों में 
ओठों में, आँखों में 

फूलों में डूबे ज्यों 


आज हैं केसर रंग रंगे वन २९७ 


२६ 


फूल की रेशमी-रेशमी छाँहें । 
आज है केसर रंग रँगे वन | 


[ तार सप्तक' से ] 


चित्रमय धरती 


ये धूसर, साँवर, मटियालढी काली धरती 
फेली है कोसों आसमान के घेरे में, 
रूखों छाये नाछों के हैं तिरछे ढलाव, 
फिर हरे-भरे लम्बे चढ़ाव, 

झरबेरी, ढाक, कास से पूरित टीछों तक, 
जिन के पीछे छिप जाती है 

गढ़बाटों को रेखा गहरी, 

ये सोंधी घास-ढकी रूँदें 

हैं धूप बुझी हारें भूरी, 

सूनी-सूनी उन चरगाहों के पार कहीं 
घुंधली छाया बन चढी गयी है 

पाँत दूर के पेड़ों की; 

उन ताल वृक्ष के झोंरों के आगे दिखती 
नीली पहाड़ियों की झाई 

जो लट पसारे हुए जंगलों से मिल कर 


है एक हुई । 


गिरिजाकुसार माधूर 


“तु चित्र 


यह ब्ित्रमयी धरती फेली है कोसों तक 
जिस के वन-पेड़ों के ऊपर 

नीमों, आमों, वट, पीपल पर 

निखरे-नि्खरे मोसम आते 

कच्ची मिट्टी के गावों पर 

भर जाते हैं खेरे और खेत 

फिर रंग-बिरंगी फसझों से 

जिन में सूरज की धूप दूध बन रम जाती; 
हर दाने में रच जाता अमरित चन्दा का । 


इस धूसर, साँवर धरती की सोंधी उसाँस, 
कच्ची मिट्टी का ठंडापन, 

मटियारा-सा हलका साया 

तन मन में साँसों में छाया 

जिस की सुधि आते ही पड़ती 

ऐसी ठंडक इन प्रानों में 

ज्यों सुबह ओस-गीले खेतों से आती है 
मीठी हरियाढी-खुशबू मन्द हवाओं में । 


[ धूप के घान से | 


ऋतु-चित्र 


आज फूल रही कचनार 
श्याम नहीं महल्ों में 


श्€्ढ्‌ 


सखी साज वसन्ती सिंगार*« 
सेंदुर भर अलकों में । 
चाँद के संग हँसे 
बात कहते रुक 
बाँह छोड़ें-कर्से 
कामिनी-गन्ध जेसी उमर न समाय 
रेशम चीर सुनहल्ों में, 
आज फूल रही कचनार 
श्याम नहीं महलों में । 
आये उड़-उड़ पवन, 
करे ठंडा बदन, 
रूखे फीके नयन, 


बीती जाये बसनन्‍्ती बहार 
रैन बीते पलकों में, 
आज फूल रही कचनार 
श्याम नहीं महलों में | 


[ धूप के धान' से ] 


गिरिजाकुमार माथुर 


नेमिचन्द्र जेन 


सुनोगे ? 


[ ज० १९१८ | 


सुनोगे ? 


सुनो, 

चीड़ के सनसनाते हुए पेड़, 

मेरी कहानी सुनोगे ? 

यहाँ तुम खड़े हो 

गगन में तने, 

सिर उठाये हुए गब से, 

गहराइयाँ झाँकते से अत की, 

उधर सामने चोटियाँ हैं, 

शिखर, 

जो बरफ़ से घिरे हैं, 

जो बादलों का हृदय चीर खुलते 
कली से 

अछते, अचुम्बित-- 

शिखर जो अडिग हैं, अगम हैं, महत्‌ हैं, 
मनुज के अमिट स्वप्न-से, 

लालसा-से : 

शिखर ये तुम्हारे सखा हैं युगों के, 
पहली सुबह की किरन मुस्करा कर, * 
सदा छेड़ जाती इन्हें भी, तुम्हें भी । 


३०१ 


३०९ 


ओ चीड़ के सनसनाते हुए पेड़ 

मेरी कहानी सुनोगे ! 

कहूँ में ९ 

तुम्हें भी विकल जिन्दगी की कथा सब 
सुना दूँ ? 

कि में लाँधना चाहता था अगम को 
तड़प थी कि 

बोने करों को बढ़ा कर पकड़ हूँ 
अभी चाँद-सूरज, 

कि मैं चाहता था सभी कुछ, 

बहुत-से बड़े स्वप्न थे 

उस हृदय में, 

नहीं थी, नहीं, शक्ति ही बस नहीं थी 
उठे बाहुओं में, 

तड़प थी बहुत किन्तु क्षमता नहीं थी-- 
इसी से गरुड़ के सभी पंख 

टूटे हुए हैं, 

विगत स्नेह की स्निग्ध हरियालियाँ 
आज 

झुलसी हुई हैं, 

खंडिता मूर्तियाँ हैं 

जो चीड़ के पेड़, 

में हूँ मरुस्थल, 

मेदान जलता हुआ-सा 

पड़ा जो शिखर के चरण से बहुत दूर, 
जलता, सुल्गता, 

अभी रात भी सामने घाटियों में 
अकेली पड़ी 


नेश्विचरंह जैन 


ग्ज्षि रही तारिकाएँ, 

चुप-चुप अँधेरा बिछा है 

उतरती हुईं मौन पगड्डंडियों पर । 
तुम्हीं बस, 

किसी याद में जग रहे हो, 

मुखर हो 

सागर गरजता किसी बेकली का तुम्हारे हृदय मेँ-- 
इसी से अभी चाहता था सुनाना 
तुम्हें मैं-- 

सुनोगे ? ' 

ओ सनसनाते हुए चीड़ के पेड़ ! 
मरुभूमि की भी कहानी खुनोगे ? 


[ 'काव्यधारा' मै ] 


सुनोगे ३०३ 


भारतभूषण अग्रवाल [ ज० १९१९ ] 


फूटा प्रभात 


फूटा प्रभात, फूंटा विहान, 

बह चले रश्मि के प्राण, विहग के गान, मधुर निझर के स्वर 
झर-झर, झर-झर । 

प्राची का यह अरुणाभ क्षितिज, 

मानो अम्बर की सरसी में 

फूछा कोई रक्तिमै गुलाब, रक्तिम सरसिज | 
धीरे-धीरे, 

लो, फेल चढी आलोक रेख 

धुल गया तिमिर, बह गयी निशा; 

चहूँ ओर देख, 

घुछ रही विभा, विमराभ कान्ति। 

अब दिशा-दिशा 

सस्मित, 

विस्मित, 

खुल गये द्वार, हंस रही उषा । 


खुल गये द्वार, हग, खुले कंठ, 

खुल गये मुकुल । 

शतदलके शीतरू कोषों से निकछा मधुकर गुंजार लिये-- 
खुल गये बन्ध, छवि के बन्धन । 


ह्े०्व भारतभुषण श्रप्रवाल 


३६ 
जागो जगती के सुप्त बाल | 
पलकों की पंखुरियाँ खोलो, खोलो मधुकर के अरूस बन्ध 
दंग भर 
समेट तो छो यह श्री, यह कान्ति, 
बही आती दिगन्त से यह छवि की सरिता अमन्दु 
मर-झर, भर-मर । 


फूटा प्रमात, फूट विहान, 

छूटे दिनकरके शर ज्यों छवि के वहि-बाण 
( केशर-फूलों के प्रखर बाण ) 

आलोकित जिन से धरा 

प्रस्फुटित पुष्पों के प्रज्वलित दीप, 

छो-भरे सीप । 


फूटीं किरण ज्यों वहि-बाण, ज्यों ज्योति-शल्य, 
तरु-बन में जिन से लगी आग | 

लहरों के गीडे गार, चमकते ज्यों प्रवारू, 
अनुराग-लाल 


[ तार सप्तक से ] 


धूल-भरी आँधी 


रूखी, तपी, जलती हुईं दोपहर के बाद 
यह घूल-भरी आँधी | 
सब कुछ पर रेत जमी, मन तक ज्यों किसकिसा रहा है । 


धूल-भरी श्राँधी ३०४५ 


बेरंगे, गरम दिन --छटपटाती रातें-- 
पूछता हूँ रह-रह कर, किस से क्या जानूँ : 


ओ रे! बता मुझ को : 

यह सब है किस लिए, क्या है इस का निदान ? 

कब होगा अन्त इस जड़ता का, द्विधा का ? 

कब तक यों और तपूँ-- 

कब तक ? 

कब आयेगी वह वषों की एक बूँद, स्नेह की एक कनी 
अगली हरियाली की प्रतीक बनी ? 

उत्तर में किन्तु बस सिर पर यह आसमान-मटमैला, रेतीला 
ओर यह द्रवाजे-फटफटाती आँधी | 


| रो भ्रप्रस्तुत सन से ] 


भारतभूषण प्रग्रवाल 


रामानन्द दोषी 


संभझा बेला 


[ ज० १९२१ | 


संझा बेला 


संझा बेल 

पंछी लोटे 

पाँत बनाये, 
अपने-अपने 

पर फेलाये, 

ध्यान छगाये-- 

कहीं दूर नीड़ों में 
उन के नेह-जगत के 
चिह सरीखे 

धरे हुए 

कुछ कोमल तिनके । 
और जहाँ, 
खग-शावक अपनी 
ननन्‍्हीं-नन्‍्हीं चोंच खोले 
बाट जोहते होंगे, 

मन में भाव लिये अनतोले-बोले ! 


इधर त्वरा है, 
उधर प्रतीक्षा । 


३०७ 


दोनों ओर 

ढगा है मन में 

सुधियों की छवियों का मेरा । 
संझा बेला ! 

संझा बेला-- 

में एकावी ! 

सोच रहा हूँ-- 

कितना बाकी रहा चुकाना 
कज धरा का ! 

इतना छे-दे कर भी 

कितना रह जाता है खोना-पाना ? 
जहाँ न हो आया हूँ, 

ऐसा कौन ठिकाना ! 

कौन गौर ऐसा है 

मुझ को जहाँ न जाना ? 
मन अमित, 

थकित पग, 

धूमिल हो आया मेरा मग । 
नीड़ न कोई, 

भीड़ न कोई, 

रहा भकेला-- 

संभा बेझा । 


[ गोले पंख से | 


रामानन्द दोषी 


है, 


मदन वात्स्यायन ( रूच्मीनिवास सिंह ) ६० १९२२ | 
उषा स्तवन 


जिस के स्वागत में न॑भ ने बरसा दी हैं जोन्हियाँ सभी, 
ओर बड़ ने छाँह बिछा डाली है, 
वह तू ऊषा, मेरी आँखों पर तेरा स्वागत है । 


फ्तों की श्यामता के द्वीप डुबोते हुए हुस्त-हिना के 
गन्ध-ज्वार-सी 

हरित-श्वेत जो उदय हुई है, 

वह तू ऊषा, मेरी आँखों पर तेरा स्वागत है । 


एक वश्ल॒ चम्पई रेशमी, उंगली में तग-भर पहने 
स्नानारूय की धरे सिटकनी- 
वह तू ऊषा, मेरी आँखों पर तेरा स्वागत है ! 


क्षण-भर को दिख गयी दूसरे घर में जा छिपने के पहले 
अपने पति से भी शरमा कर, 
वह तू ऊषा, मेरी आँखों पर तेरा स्वागत है ! 


[ तीसरा सप्तक से] 


उषा स्तवन ३०६ 


लक्ष्मीकान्त वर्मा 


३१० 


[ ज० १९२२ ] 
भोर का धुँधलका 


अंगीठी के धुएँ-सा 
भोर का घुघलका : 
उग रहा प्राची में 
रोटी का फुलका; 

गर्म गेस छूट रही 
चित्ते-भरे छिलके 
छिटक-छिटक छिटके 
( भोर के तारे 

शून्य से हलके ) 

दूध के उबाल-सा 
सबेरा चमका 

भमहावर पर पायल का 
झब्बा भी झमका 
कसेरू के छिलके-सी 
रात छिल बिछल गयी | 


भोर का तड़का 
ज्योति का फुलका ! 


[ 'धुएँ की लकोरें' से ] 


लक्ष्मीकान्त वर्मा 


रुपनारायण त्रिपाटो [ ज० १९२२ ] 
गाँव का विहान 


भोर हुई पेड़ों की बीन बोलने रूगी, 
पात-पात हिले डाल-डाल डोलने ढुगी। 


कहीं दूर किरनों के तार भनमना उठे । 
सपनों के स्वर डूबे धरती के गान में | 
लाखों ही राख दिये तारों के खो गये 
पूरब के अधरों की हलकी मुसकान में । 


कुछ ऐसे पूरब के गाँव की हवा चली 
खपरेलों की दुनियाँ आँख खोलने लगी । 


जमे हुए धुएँ-सी पहाड़ी है दूर की, 

काजल की रेख-सी कतार है खजूर की । 
सोने का कलूस लिये उषा चढी आ रही 
माथे पर दमक रही आमा सिन्दूर की | 


धरती की परियों के सपनीले प्यार में 
नह चेतना नई उमंग घोलने लगी । 


गाँवका बिहान ३११ 


कुछ ऐसे भोर की बयार गुन्नगुना उठी 
अल्साये कुहरे की बाँह सिमटने छूगी । 
नरम-नरम किरनों की नई-नई धूप में 
राहों से पेड़ों की छाँह लिपटने छगी | 


लहराईं माटी की घुली-घुली चेतना 
फसलों पर चुहचुहिया पाँख तोलने छगी | 


[ 'माटी की मुसकान' से ] 


रूपनारायण त्रिपाठी 


हरिनारायण व्यास [ ज० १९२३ ] 


वर्षा के बाद 


पहली असाढ़ को सद््या में नीठांजन बाद बरस गये | 
फट गया गगन में नील मेघ, 
पय की गगरी ज्यों फूट गयी, 
बौछार ज्योति की बरस गयी, 
भर गयी बेल से किरन-जुही । 


मधुमयी चाँदनी फेल गयी किरनों के सागर बिखर गये । 


आधे नभ में आधाढ़ मेघ 
मद-मन्थर गति से रहा उत्तर, 
आधे नम में है चाँद खड़ा 
मधु हास धरा पर रहा बिखर, 
पुलकाकुछ धरती नमित-नयन, नयनों में बाँधे स्वप्न नये । 
हर पत्तें पर है बूँद नयी 
हर बूँद लिये प्रतिबिम्ब नया, 
प्रतिबिम्ब तुम्हारे अन्तर का 
अंकुर के उर में उतर गया, 
भर गयी स्नेह की मधु-गगरी, गगरी के बादल बिखर गये । 


[ 'दुसरा सप्तक से | 


वर्ष बाद ३१३ 


रांगिय राघव [ ज० १९२३ ] 


डे १४ 


फागुन 


पिया चली फगनौटी केसी गन्ध'उमंग-भरी 

डफ पर बजते नये बोल, ज्यों मचकीं नयी फरी । 
चन्दा की रुपहली ज्योति है रस से भींग गयी, 
कोयछ की मदभरी तान है टीस सींच गयी । 


दूर-दूर की हवा छा रही हरूचढ के जो बीज, 
ममाखियों में भरती गुनगुन करती बड़ी किलोल | 
मेरे मन में आती है बस एक बात, सुन, कन्त-- 
क्यों उठती है खेतों में अब भला सुहागिनि बोल १ 


सी-सी-सी कर चढी बड़ी हचकोले भरके ढीठ 
पल्ला मैंने साधा अपना हाय जतन कर नींठ । 
डफ के बोल सुनूँ यों कब तक सारी रन ढरी- 
पिया चढी फगनोटी अब तो अंखिया नींद भरी । 


[ 'कविताएँ-५७ से | 


रांगेय राधव 


ठाकुरप्रसाद सिंह [ ज० १९२४ ] 


पात भरे 


पात झरे 


पात झरे फिर-फिर होंगे हरे । 
साखू की डाल पर उदासे मन- 
उन्‍्मन का क्या होगा ? 
पात-पात पर अंकित चुम्बन- 
चुम्बन का क्या होगा ? 
मन-मन पर डाल दिये बन्धन- 
बन्धन का क्‍या होगा ? 
हासों के मोल लिये क्रन्दन- 
क्रन्दन का क्‍या होगा ! 
पात झरें गलियों-गलियों बिखरे ! 


कोयले उदास मगर फिर-फिर वे गायंगी, 
नये-नये चिह्ों से राहें मर जायेगी, 
खुलने दो कलियों की ठिठु॒री ये मुद्ठियाँ 
माथे पर नयी-नयी सुबहें मुसकायेगी । 


गगन नयन फिर-फिर होंगे भरे, 
पात झरे फिर-फिर होंगे हरे । 


[ 'वंशी और सादर से | 
३१५ 


३१६ 


दिन वसनन्‍्त के 


दिन वसन्त के 
राजा-रानी से तुम दिन वसन्‍्त के, 
आये हो हिम के दिन बीतते 
दिन वसन्त के । 


पात पुराने पीछे मरते हैं कर-झर कर, 

नयी कोपकों ने श्रृंगार किया है जी भर, 
फूल चन्द्रमा का झुक आया है धरती पर, 
अमी-अभी देखा मेंने वन को हषे भर । 


कलियाँ लेते फलते-फूलते, 

झुक-झुक कर लहरों पर झूमते, 

आये हो हिम के दिन बीतते 
दिन वसन्त के ! 


[ बंशी और मादरू से | 


ठाकुरप्रसाद सिह 


नरेशकुमार मेहता [ ज० १९२४ ] 


मालवी फागुन 


| “बनपाखी सुनो से | 


पीले फूल कनेर के 


[ “बनपाखी सुनो से ] 


किरण-पघेनुऐँ 


| 'इसरा सप्तक से | 


[ कवि की ओर से प्रकाशन की अनुमति देने की असमर्थता प्रकट की 
जाने के कारण ये कविताएँ संकलन में न दी जा सकों--सम्पीदक ] 


किरण-बेनुएं ३५१७ 


जगदीश गुप्त [ ज० १९२४ ] 


नेनीताल की दोपहर 


शिखरों से उतर रहे बादल जैसे रुई, 

ऊध्यमुखी गुच्छों की सुइयों से गेरुई- 

चीड़ की कतारों से कसी-बंधी राह पर, 
चितकबरी धूप बिछी चीतछ की खाल-सी | 


रुपहली मछलियों-सी, झोंकों की धार में, 
तेर रहीं बाजों की पत्तियाँ बयार में, 
मन की गहराई के भीतर तक झाँकती, 
कूलों पर दीठ झुकी मजनूँ की डाल-सी । 


शुअ-जलूद-वरूयित तरु हरित देवदारु के, 
पललव-कर आशिष-सी देते रहते झुके, 
पवत के गर्वोन्नत चट्टानी शीश पर, 

निश्चेरिणी उलझ रही रेशम के जाल-सी । 


सिन्दूरी नावों पर फहर रहे दूधिया 

पाछों की नोकों ने ज़छू का मन छू दिया, 

हरो चटक लहरों पर थर-थर-थर काँपती 
सूरज की परछाँ३ सोने के थालू-सी । 


जगदीश गुप्त 


काफल का त्वाद अभी होठों पर सो रहा । 

जी यों ही बिखर-बिखर जाने को हो रहा। 

उस मरकत घाटी के आँचक की ओट में- 
बादर-सा अटक रहा मेरा मन आलूसी । 


मिल्ली की मनकार, बेले के बोल-सी, 
प्राणों में डोल रहीं हिलते हिंडोल-सी, 
अनचाहे दर्द उठा, पलकों पर छा गया, 
सुधियों से आँख भरी बरसाती ताल-सी । 


[ शब्द दंदा से | 
। 
साँझ के बादल 
जल्दी से 
कंधी कर 
. जूड़े में चाँद खोंस, 
उल्झे बालों के गुच्छे लपेट 
फेक दिये खिड़की से जो काली रात ने 


सोन-नीर-भरे गहर कुंकुम के तट वाले ताल में, 
वे ही ज्यों आँखों के आस-पास तेर रहे, 
स्वणोौरुण जलूद-खंड चुप संभ्मा-काल में । 


०» 
| शब्द दंश से |] 


साँक् के बादल ३१६ 


विजयदेवनारायण साही [ ज० १९२४ | 


३२० 


रात में गाँव 


सो रहा है गाँव | 

खेतियों की अनगिनत मेंड़ें 

कि धरती के दुलारे वक्ष को 
उंगलियों से पकड़ 

बच्चों की सलोनी नींद में सुकुमार 
सो रहा है गाँव । 


धूल का वह बुलबुठा, जिस पर 
अँधेरा बाज़ है डेने पसारे 

से रहा नव प्रात-- 

तम में कापता धुँघका कुहासा मोन : 
चल रही है साँस । 


जहाँ पेड़ों की तमिस्रा 

ओर काढछी हो गयी हे, 

निविड औ' निष्कम्प, 

वहीं, 

स्थिर अवसाद की मज़बूत परतों बीच 
विजयदेवनारायण साही 


४१ 
'"जलते स्वप्न-सा 
टिमिटिमाता दीप | 


यह नहीं है मौत, 
केवल नींद है, 


[ तोसरा सप्नक से | 


रात में गाँव ३२१ 


अनिलकुमार [ ज० १९२४ ] 


बै२२ 


सिन्दुरिया साँस खरी 


सिन्दुरिया साँक खरी । 

नखशिख रंगी हुईं किरणों में पश्चिम से उभरी | 
दिशि-दिशि से उंडेलती बादर केशर चन्दन के, 
तिरती गोरी एक बलाका पंख खोल मन के, 


वधू पोडशी छिपती-छिपती भझलकी छाज भरी । 
सिन्दुरिया साँझ खरी । 


दिशा गोपियाँ हुई इंगुरी नम वनमाली है, 
रीत रहा रंग किरणों का पिचकारी खाली है : 
रंगवती राधिका अकेली अपने भवन खरी : 
सिन्दुरिया साँक खरी । 


अब सन्ध्या की अंजलियों में उड़ते दल पंछी, 
तिर जाते सागर गुरूलू का कुछ चंचल पंछी, 
भरती है रोली अबीर की श्यामा रैन-परी । 
सिन्दुरिया साँझ खरी । 


[ 'घसंयुग से | 


अनिलकुमार 


शान्ति मेहरोत्रा [ ज० १९२६ ] 


ओ माँ बयार 


सूरज. को, कच्ची नींद से 
जगाओ मत | 

दुध-मुंहे बाढक-सा 

दिन भर झुँकलायेगा 
मचलेगा, अलसायेगा 

रो कर, चिल्ला कर, 

घर सिर पर उठायेगा। 
आदत बुरी है यह 

किन्तु बालक तुम्हारा है, 
ओ माँ बयार | 

थपकियाँ दे-देकर सुछा दो 
इसे बादल उढ़ा दो 

इस तरह रुलाओ मत । 
सूरज को कच्ची नींद से 
जगाओ मत। 


[ 'नयी कविता से ] 


थरो माँ बयार ३२३ 


धमवीर भारती [ ज० १९२६ ] 


शेशेंट 


नवम्बर की दोपहर 


अपने हल्के-फुल्के उड़ते स्पशों से मुझ को छू जाती है 
जाजंट के पीले पलले-सी यह दोपहर नवम्बर की ! 


आयी-गयीं ऋतुए पर वर्षों से ऐसी दोपहर नहीं आयी 
जो क्वाँ रेपन के कच्चे छल्ले-सी 

इस मन की उंगली पर 

कस जाये और फिर कसी ही रहे 

नितप्रति बसी ही रहे, आँखों में, बातों में, गीतों में, 
आलिंगन में घायल फू्ों की मालछा-सी 

वक्षों के बीच कसमसी ही रहे । 


भीगे केशों में उल्झे होंगे थके पंख 
सोने के हंसों-सी धूप यह नवम्बर की 
उस आँगन में भी उतरी होगी 

सीपी के ढाढों पर केसर की लहरों-सी 
शोरे कम्धों पर फिसली होगी बिन आहट 
गदराहट बन-बन ढली होगी अंगों में । 


धर्मबीर भारती 


आज इस बेल में 

द॒द ने मुझ को 

ओर दुपहर ने तुम को 

तनिक और भी पका दिया : 

शायद यही तिरू-तिरू कर पकना रह जायेगा 
साँक हुए हंसों-सी दुपहर पाँखें फेला 
नीले कोहरे की झीलों में उड़ जायेगी, 
यह है अनजान दूर गाँवों से आयी हुई 
रेल के किनारे की पगडंडी 

कुछ क्षण संग दौड़-दौड़ 

अकस्मात्‌ नीले खेतों में मुड़ जायेगी ** 


[ सात गीत वर्ष से ] 


साँस का बादल 


ये अनजान नदी की नाव 
जादू के-से पाल 
उड़ाती 
आती 
मन्थर चाल | 


नीरूम पर किरनीं 
की साँमी 


साँफ क्रा बादल ३२५ 


एक न डोरी 

- एक न माँझी, 
फिर भी छाद निरन्तर छातीं 
सेन्दुर और प्रवालू ! 


कुछ समीप की 

कुछ सुदूर की, 

कुछ चन्दन -की 

कुछ कपूर की, 

कुछ में गेरू, कुछ में रेशम 
कुछ में केवल जाल | 


ये अनजान नदी को नावें 
जादू के-से पाल 

उड़ाती 

आतीं 

मन्थर चाल | 


| सात गीत वर्ष से ] 


घाटो का बादल 


जाने कब, किस गुहानीड से उड़ कर गुप-चुप 

मेघ-धूम का योजन-विस्तृत पक्षी सहसा 
“भगट हो गया घाथी के सुदूर छोर पर 

गहरे भूरे, मीछों लम्बे डेने खोले 


परमंबीर भारती 


प्रात-धूप की ज़रतारी ओढ़नी लपेटे 
अभी-अभी जागी 

ख़ुमार से भरी 

नितान्त कुमारी घाटी 

इस कामातुर मेघ-धूम के 

ओचक आलिंगन में पिस कर 
रतिश्रान्ता-सी मलिन हो गयी ! 


थका हुआ बादुल 

पश्चिम के श्याम निरावृत शिखरों पर 
शीतर कपोलर धर 

क्षण भर गहरी नींद सो गया । 


धीरे-धीरे 

मूच्छित घाटी में जेसे कुछ साँ से छोटीं 

अलस शझकोरे, देवदारु में, चीड़-कुंज में 

गन्ध-लदे, मादक, भीगे-से 

मेघ-धूम ने करवट लछी- 

अंगड़ाई में ज्यों 

सौ-सो गहरे भूरे डेने आगे पसरे, 

खड़े पवेत शिखरों से टकरा कर 

मड़ेराये, 

मुड़े- 

कटानों में, 

दु्रों में मटके ॥॒ 

फिर ढालों पर घीमे-धीमे हाँफ-हाँफ कर " बढ़ने लगे 
बटोही जैसे । 


' घाटी का बादल ३२७ 


रेश्८ 


जहाँ अभी घाटी थी रुहर-धारियों, वाली, 
हरे खेत थे, 

लाल छतों वाले छोटे पवती गाँव थे, 
वहाँ नहीं है कुछ भी अब--- 

वह जादू था-- 

वह इन्द्रजाल था 

लुप्त हो गया ! 


'सच है केवल मेघ-धूम यह 


ढालों से टकराते क्षीर महासागर-सा 

फेंक रहा है उन्नला फेना. 

लाल छतों वाले छोटे पबेती गाँव 

या हरे खेत 

या लहर-धारियों वाली घाटी 

ये थे केवल मूँगा-मछली-सीप-सिवारें 

जो धाराओं की उछाल में ऊपर आये : 

कुछ क्षण ऊपर तेरे, फिर जलमग्न हो गये । 
नीचे मेघ-धूम का सूना-सूना सागर 

ऊपर केवल नम 

गुम-सुम-सा, उदासीन-सा 

ओर बीच में निराधार-सा बिना नींव का पूरा पर्वत । 
केसे अचल खड़ा है--- 

क्या यह भी जादू है ? 

ढालों पर चुप-चाप खड़े हैं 

बाँजों के छितरे-छितरे वन | 

उल्टी हुई पुतलियों जैसे 

बाँजों के नोकीले पत्ते 

उल्टे औ! फिर | 

श्वेत हो गये । 


घर्मंच्ीर भारती 


४ए 
नीचे के कंटक-माड़ों में अटक-अटक कर 
ऊपर चढ़ता जाता है अजगर-सा बादुर 
तने, डालियाँ, पत्ते पहले भूरे पड़ते , 
लगता जेसे पीछे हटते 
धीरे-धीरे पुँछी छकीरों-से मिट जाते ! 


कुछ भी नहीं रहा : 

उत्तड़ शिखरसाढा वाला गर्वीला पव॑त 

रंगों के कच्चे धब्बे-सा घुला, बह गया- 

घाटी, गाँव, खेत, वन, झरने, 

सकल सृष्टि ज्यों घुआँ-घुआँ अणुओं में 

विश्वंखल विभक्त हो बिखर गयी है । 

शेष बचा हूँ केवल में 

या मेरे चारों ओर दूर तक फेला हुआ सफ़ेद अधेरा; 
बाक़ी सब कुछ नष्ट हो गया : 

गाँव जहाँ पर सेरा घर था- 

पगडंडी; जिन पर चल में शिखरों तक पहुँचा- 
जंगल, जिस में बड़ी साँझ तक मटका खोया- 
भरने, जिन में थके धूल से सने पाँव घो थकन मिटायी 
सब कुछ-सब कुछ-नष्ट हो गया । 

शेष बचा हूँ में 

या मुझ को घेरे उनली धृम्र-शुन्यता । 


धीरे-धीरे हार रहा हूँ, 
इस ऊँचाई पर चढ़ कर ही 
जान सका हँ-हम सब 


घादी का बादल ३२६ 


रे३० 


क्या हैं ? 
सिफ़; 
बहुत ऊंचे पहाड़ पर चढ़ते बोने- 


बौना-जिस को केवल दो पग दीख रहा है : 

दो पग भागे 

दो पग पीछे, 

दो पग ऊपर 

दो पंग नीचे 

दो पग की ही केवल जिस की ज्ञान-परिधि है । 
कहाँ पड़ेगा ग़रूत कदम 

ओ' मीछों लम्बी घाटी मुझ को खा जायेगी । 


यह अथाह शृन्यता ! 

डरा मैं 

हाथों से टटोल कर किस को खोज रहा हूँ 
यह है पत्थर; ये हैं जड़े, 

किन्तु यह क्या है ? 

अँधियारे में नरम परस-सा 

किस का हाथ छू गया मुझ को ? 

में हूँ एक दूसरा बोना 

पगड्ंडी से जरा अछूग हट 

साथ तुम्हारे में चलता आया हूँ अब तक । 
हारो मत, साहस मत छोड़ो 

मैं भी हूँ बौना, बामन हूँ 

किन्तु तीन पग माँगे हैं मैंने धरती से 

दो पग तुम को दीख रहा है 


धर्मवीर भारती 


उसे प्र कर बढ़ों 

तीसरा पग तो मुझ में साथंक होगा 
मुझ पर छोड़ो, 

हर मनुष्य बौना है लेकिन 

में बोनों में बौना ही बन कर रहता हूँ- 
हारो मत; साहस मत छोड़ो 

इस से भी अथाह शून्य में 

बौनों ने ही तीन पगों में धरती नापी ।! 


पतला पड़ने लगा 

दृष्टिरोधी वह परदा, 

सहसा मुखर हो उठी वह निश्शब्द शून्यता । 
दीखे नहीं, | 
मगर चीड़ों ने सन-सन्‌ कर मदमाती गन्यों वाले 
पवन-सदेसे भेजे, 

झुरमुट में सहमी चिड़ियों ने 

दबे कंठ से मुझे पुकारा, 

दूर कहीं सुन पड़ा पहाड़ी गाने का स्वर | 
थोड़ा-सा विश्वास छोट कर आया मुम में । 
दीख नहीं पड़ते हैं, 

पर इस गहन कुहा में 

कितने ही जंगली रास्ते आते-जाते 

पथिकों से अब भी सजीव हैं, 

अपराजित हैं जिन में चलने की आकांक्षा | 
दीख नहीं पड़ता है सूरज 

पर दो शिखरों बीच झर रही 

दिव्य ज्योति-सी धूप घुँडेली । 


घादी का ब्रादल ३३१ 


नदियाँ नीचे चमक उठीं रूपाडोरी-सी, 
ओर दूधिया शीशे में से... 

भालक उठे हैं वृक्ष बाँज के, पुल लोहे के, 
धीरे-धीरे परतें कटने छगगीं धूम की 
यहाँ-बहाँ पर 

पिघले सोने के पानी-सी 

धूप टपकने लगी 

गाँव खिल गये फूछ से |... 

बादल जेसे आया वैसे लौट गया है 
केवल कुछ बादर के पीछे छूटे टुकड़ 
छायादार श्षाड़ियों में विश्राम कर रहे 
जेसे धौरी-उजली गायें | 


एक अकेछा चंचल बादल 
: चौदी के हिरने-सा घाटी में चरता है । 


...[ सात गीत वर्ष से ह 


 धर्मवीर भारती... 





कुंबर नारायण 


जाड़ों की एक सुबह 


[ ज० १९२७ | 


जाड़ों की एक सुबह 


रात क्षेकम्बल में 
दुबकी उजियाली ने 
धीरे से मुह खोला, 
नीड़ों में कुल्बुल कर, 
अल्साया-अल्साया, 
पहला पंछी बोला : 
दूर कहीं चीख उठा 
सीले स्वर से इंजन, 
भरोता, खाँस-खूंस 
फिर छठ कहर-कहर, 
कडुवी भावाज़ों से 
खामोशी चलनी कर, 
सिसकी पर सिसको भर 


गयी ट्रेन क्षितिज पार : 


क्रमग' ध्वनि डूब चली, 
बुप्पी ने झुझला कर 
मानों फिर करवट छी, 


३३३ 


३३४ 


खींच सन्‍्नाटे को, 
धीरे से उढ़का कर 
निद्रा के खुले द्वार : 


बह निकली तेज़ हवा 
पेड़ों से सर-सर-सर, 
काँप रहे ठिठुरे-से 

पत्ते थर-थर-थर-थर, 
शबनम से भीगा तन 
सुमन खड़े सिहर रहे, 
चितकबरी नागिन-सी 
भाग रही शीत रात, 
छुक-छिप कर भाशंकित 
लहराती पोधों में 
बिछलन-सी चमकदार, 
छोड़ गयी कोहरे की 
केंचुल अपने पीछे, 


डसती ठंडी बयार ; 


तालों के समतरू तर 
लहरों से चोंक गये 
सपनों की भीड़ छंटी, 
निद्राढ्स पलकों से 
मडराते चेहरों की 
व्यक्तिगत रात हटी; 


धीमे हलकोरों में 
नीम की टहनियों का 
निझेर स्वर ममेर कर 


कवर नारायण 


जाड़ों की एक सुबह 


इरता है वृक्षों से 
प्राणों में हर-हर भर, 
शिशुवत्‌ तन-मन दुलार : 


फूलों के गुच्छों से 
मेघ-खंड रंग-भरे, 
झुक आये मखमल के 
खेतों पर रुक ठहरे, 
पहनाते ,धरती को 
फुलभड़ियों के गजरे; 
प्राची के सोतों से 
मीठी गरमाहट के 
फव्वारे फूट रहे, 

धूप के गु लाबी रंग 
पेड़ों की गीली 
हरियाली पर छूट रहे, 
चाँद कट पतंग-सा 
दूर उस झुर्मुट के 
पीछे गिरता जाता*'' 
किलकारी भर-भर खग 
दोड़-दौड़ अम्बर में 
किरण-डोर छूट रहे : 


मेरा तम चीर-फाड़ 
स्वरण-ज्योति मचल रही, 
डाह-भरी, रजनी के 


३३६ 


आभूषण कुचल रही, 
फेक रही इधर-उधर 
लत्ते-सा अन्धकार । 


[ तीसरा सप्तक से | 


ओस-न्हायी रात 


ओस-नहायी रात 
गीली सकुचती आशंक 
अपने अंग पर शशि-ज्योति की सन्दिग्ध चादर डाल, 


देखो 

आ रही है व्योम गंगा से निकल 

इस ओर 

झुरमुट से सवरने को" ' दबे पाँवों 
कि उस को यों. 
अव्यवस्थित ही 
कहीं आँखे न मग में घेर ले 
लोलुप सितारों की । 


प्रथम बरसात का निथरा खुला आकाश 
पावस के पवन में डगमंगाता 

टहनियों का संयमित वीरान, 

गूँजती सहसा किसी बेनींद पक्षी की कुहुक 
इस सनसनी को बेधती निबोध, 

दूर तिरते छिनतर बादल "* 


कवर नारायण 


४३ 
स्वृप्न)के ज्यों मिट रहे आकार 
सहसा चेतना में अध-मिटे ही थम गये हों : 


कामना, 

कुछ व्यथा, 

भावों की सुनहरी उमस, 
चंचल कल्पना, 

यह रात और एकान्त'"' 


छन्द की निश्चित गठन-से जब सभी 
सामान जुट आये 


फिर भरा उस याद ही ने क्या बिगाड़ा था 
““'किवो न आती ? 


[ चक्रव्यूह से ] 


झ्रोस-न्हायी रात ३३७ 


नामवर सिंह 


[ ज० १९२७ ] 


एक चित्र 


फागुनी शाम, 

अंगूरी उजास, 

बतास में जंगली गन्ध का ड्रबना । 
एंठती पीर में 

दूर, बराह से 

जंगलों के सुनसान का कूथना । 
बेघर बेपहचान 

दो राहियों का 

नतशीश न देखना-पूछना । 
शाल की पंक्तियों वाली 
निचाउ-सी राह में 

घूमना-घ्‌ मना-घ्‌ मना । 


नासवर सिंह 


हरित फव्वारों सरीखें धान 


हरित फव्वारों सरीखे धान, 
हाशिए-सी विन्ध्य-मालाएँ, 

नम्र कन्धों पर झुकीं तुम प्राण, 
सप्तपर्णी केश फेलाये, 

जोत का जल पोंछती-सी छाँह 

धूप में रह-रह उभर आये | 

स्वप्न के चिथड़े नयन-तरू, आह ! 
इस तरह क्या पोंछते जाये ? 


हरित फव्वारों सरीखे धान ३३६ 


सर्वेश्वरदयाल सक्सेना [ ज० १९२७ ] 

मेघ आये 


मेघ आये बड़े बन-ठन के संवर के । 


आगे-भागे नाचती-गाती बयार चली, 
दरवाज़े-खिड़कियाँ खुलने छूगीं गली-गछी, 


पाहुन ज्यों आये हों गाँव में शहर के । 
मेघ आये बड़े बन-ठन के सँवर के । 


पेड़ झुक झाँकने छगे गरदन उचकाये, 
आँधी चली, धूल भागी घाँधरा उठाये, 


बाँकी चितवन उठा नदी ठिठकी, घूँघट सरके । 
मेघ आये बड़े बन-ठन के सबर के । 


बूढ़े पीपछ ने आगे बढ़ कर जुहार की, 
“बरस बाद सुधि ढीन्हीं-- 
बोली अकुछायी लता ओट हो किंवार की, 


सर्वदवरदयाल सक्सेना 


हरषाया ज्ञाल छाया पानी प्रात भर के | 
मेध आये बड़े बन-ठन के संवर के | 


क्षितिज-अटारी गहरायी दामिनि दमकी, 
क्षमा करो गाँठ खुल गयी अब भरम की, 


बाँध टूटा झर-झर मिलन के अश्रु दरके । 
मेष आये बड़े बन-ठन के सँवर के । 


[ 'ऋलपना' से ] 


सावन का गीत 


नीम की निबोली पक्की, सावन की ऋतु आयी रे । 
सर-सर-सर-सर बहत बयरिया 
उड़ि-उड़ि जात चुनरिया रे; 
खुलि-खुलि जात किवरिया ओठंगी 
धिरि-घिरि आत बदरिया रे, 
भुइयाँ छोटि-लोटि पुरवाई बड़ी-बड़ी बुँदिया छायी रे । 
नीम की निबोली पक्की, सावन की ऋतु आयी रे | 
दादुर मोर पपीहा बोले 
बोले आँचल धानी रे, 


सावन का गीत ३४१ 


रै४२ 


खन-खन-खन-खन चुरियाँ बोल 
रिमझिम-रिमक्षिम पानी रे, 
डाल-डाल पर पात-पात पर कोइलिया बोरायी रे । 
नीम की निबोली पक्की, सावन की ऋतु आयी रे । 
दिन-दिन नदिया बाढ़न छागी 
छिन-छिन आस बिलानी रे, 
राह-डगर सब पानी-पानी 
नेया चलछत उतानी रे, 
बेदरदी परदेस बसे हैं हक करेज़वा छायी रे | 
नीम की निबोली पक्की, सावन की ऋतु आयी रे | 


[ 'काठ को घंटियाँ से | 


फ्‌ 
जाड़े.की सुबह 


ताल के किनारे बगिया में 

सुबह की धूप भीगे बच्चों-सी 

निस्तेज आँखों से बीमार हँसी हंसती 

काँपती, थरथराती, 

ठंडे सितारों के सिंघाड़े खा रही है । 

रात का अन्धकार इधर-उधर 

चरती बकरियों में सिमट कर चमक रहा है। 

कोहरा जरू के ऊपर उठ कर टेंग गया है । 
सफ़ेद-नीली पत्तों के बीच 

सुबह का प्रकाश बफ़े की सिल्लियों-सा जम गया है। 


सर्वेद्वरदयाल सक्सेना 


अगहनी मुरैठा बाँधे शिशिर का चरवाहा 
ठाकुरद्वारे की कच्ची दीवार से 

पीठ टिकाये बेठा 

धूप संक रहा है । 


अभी घंटियाँ बजगी 

कपूर की सफ़ेद लो 

सीली-अधेरी कोठरी में 

भगवान के सामने डोलेगी । 

झझरियों के पीछे से आ कर 

कोई पांडु मुख हाथ जोड़ आरती छे... . 
सुबह पिघले गी । 


[ 'राष्ट्रवाणी से ] 


यहीं कहीं एक कच्ची सड़क थी 


सुनो ! छुनो । 
यहीं कहीं एक कच्ची सड़क थी 
जो मेरे गाँव को जाती थी । 


नीम की निबोलियाँ उछालूती, 

आम के टिकोरे झोरती, 

महुआ इमली और जामुन बीनती, ... 
जो तेरी इस पक्की सड़क पर घरघराती 


यहीं कहीं एक कच्ची सड़क थी ३४३ 


३४४ 


भोटरों और ट्रकों को अंगूठा दिखाती थी; 
उलझे धूल-भरे केश खोले 

तेज धारा वाली सरपत की कतारों के बीच 
घूमती थी, कतराती थी, खिलखिलाती थी । 
सुबह का टूली दुपट्टा, 

मटमेली दोपहर की गदंखोर झुलनी, 

शाम का सुरमई रूहँगा 

सितारों की हबेल, चाँद की हँसली पहने, 
तेरी इस पक्की सड़क पर आने-जाने वाली 
जाजंट की साड़ियों में लिपटी 

प्लास्टिक की झबरी, लिपस्टिक-पाउडर लगी 
पुतलियों को देख कर, 

तालियाँ बजाती थी, मुस्कराती थीं । 


सुनो ! सुनो ! 
यही कहीं एक कच्ची सड़क थी 
जो मेरे गाँव को जाती थी | 


सावन के बादलों को बकरियों के पीछे 

बिजली की लकुटिया हिलाती भागती नज़र आती थी, 
शीत की ओस-जड़ी हरीतिमा में 

काँ से की चूड़ियाँ खनकाती 

इधर उधर मेदुर दूब छीढूती मिल जाती थी, 

गरमी की बहकी पुरवाई में 

कटी हुई फसलों की सुनहरी गाँठ 

शीश पर उछालती, हुमचती आती जाती थी । 

फेले कछार में 


सर्वेद्ब रदयाल सक्सेना 


४४ 
बदलती लीकों के रवाब बजाती थी, 
कुइयों जलपाखियों के सफ़ेंद फूलों से 
अल्हड़ मुक्त श्याम तन सजाये 
ऋतुओं के डोलते बनजारों को बुछाती थी, 
रास रचाती थी, 
छिछले गढ़ों में, बरसाती नाढों में 
फॉड कसे, बेसुध यौवन के कमल-फूछ चूमने 
धंसती चली जाती थी । 
टीछों पर चढ़ती थी, 
नदियों में उतरती थी, 
भाऊ की पट्टियों में खो जाती थी, 
खेतों को काटती थी 
पुरवे बाँटती थी 
हारी-थकी अमराई में सो जाती थी । 


सुनो ! सुनो ! 
यही कहीं एक कच्ची सड़क थी 
जो मेरे गाँव को जाती थी । 


आधी-आधी रात बेछों के गले में बँघी घंटियों की 
छागल बजाती थी, 

भोर होते-होते 

योवन की किसी प्यासी सूनी वन-खंडी में 

जलते टेसुओं की छाँह तले सुख हो जाती थी, 
गुदना गुदाये स्वस्थ मांसछ पिडलियाँ थिरकाती 
ढोल, मादल, बाँसुरी पर नाचती थी, 

पछक झुका गीले केश फेलाये 


यहीं कहीं एक कच्ची सड़क थी ३४५ 


रामायण को कथा बाँचती थी, 
ठाकुर्वारे में कीतेन करती थी, 
गेरिक कंचुकी पहनती थी, 
आरती-सी दिपती थी 
चन्दन-सी जुड़ाती थी 
प्रसाद-सी मिलती थी 
चरणामृत-सी व्याकुल होठों से रूग कर 
रग-रग में व्याप जाती थी | 


सुनो ! सुनो ! 
यही कहीं एक कच्ची सड़क थी 
जो मेरे गाँव को जाती थी । 


सर्वेश्वरदधाल सक्सेना 


रमा सिंह 


इन्द्रधन॒ष 


[ ज० १९२७ ] 


इन्द्रधनष 


नभ में उग आयी लो । 
रंग-भरी रेखा एक टेढ़ी-सी 
जिस को हम इन्द्र-धनुष कहते हैं । 


उमड़-घुमड़ कर अभी 

बादल ये बरसे हैं, 

महक उठी घरती 

और फूल-पत्ती-पौधे 

सब सरसे हैं । 

जीवन में इसी तरह 

दुःख की घटाओं का अंधेरा है, 
इस के भी पीछे शायद 

रंगों का घेरा है । 


एक इसी आशा के तक पर 
दुःख और दाह हम सहते हैं, 
जीवन में इसी आकर्षण को 
इन्द्र-धनुष कहते हैं । 


[ 'समुद्र-फेन! ये] 


३४७ 


रामविलास शर्मा [ ज० १९२७ ] 
सावन-संझा 


सावन बरसा संका फूली। 
उमराई में डुले हिंडोले चढ़ 
दुलहिन ने पंग बढ़ा कर 
गीली मेंहदी रचे करों से, 
सुरमइया बदली को छू ली । 


सावन बरसा संझा फूली | 
इन्द्र-धनुष पर हवा घुनेया 
मठमेली कपास है धुनती, 
नील गगन से रह-रह झीनी 
बादामी फुहार-सी छनती; 


उधर मेंड से उठ कजछी स्वर 

भटक गये अम्बर में सत्वर; 

घने वनों में कोई पहाड़िन 

हो जेसे पगडंडी भूली | 
सावन बरसा संका फूली । 


३४८ रामविल्‍रास शमा 


लगा रही चक्कर कौड़ी के 
झुमर-सी बगलों की पातें, 
सीताफल की टहनी झुक-झुक 
सुनती है रूहरों की बाते; 


थिरक मयूर बताता जौहर, 
ताल दे रहा है गुल्मोहर, 
आज क्षितिज के द्वारे सूआ- 
पंखी कन्दनवारें झूलीं | 


सावन बरसा संझा फूली । 


[ “कविताएँ ५७ से | 


निमाड़ की एक सुबह 


ढाल पर अठकी हुईं-सी झोपड़ी में मुर्ग बोला : 
रश्मियों ने क्षितिज प्यारे में नखूनी रंग घोला। 


सूर्य की पहिछी किरन ही चुम गयी तन में सुई-सी, 
बिंध गयी अंजन बबूलों में हवा गाफिल हुई-सी । 


उँगलियों में थाम घपूँघट, पहन घुटनों तक घघशिया, 
दीघे डग भर भील-रमणी चल पड़ी के सर गगरिया । 


निमाड़ की एक सुबह ३४६ 


३५० 


सूद ओ दर सूद-सी बढ़ती गयी रूम्बी डगर पर 
आदिवासी दशमलव-सा ही दिखाई दे रहा भर । 


सज सँवर काँसी कड़ों से धूप पगडंडी उतरती 
हो रही कुरबान हल की नोक पर सौ बार धरती” 


[ नयी दिल्ला से ] 


रामबिलास दधर्मा 


रघुवीर सहाय [ ज० १९२९ ] 


जप 


धूप 


देख रहा हूँ 

लम्बी खिड़की पर खखे पौधे 

धूप की ओर बाहर झुके जा रहे हैं 

हर साल की तरह गौरैया 

अब की भी कार्निस पर ला-छा के धरने छूगी है तिनके 
हालाँ कि यह वह गौरेया नहीं 

यह वह मकान भी नहीं 

ये वे गमले भी नहीं, यह वह खिड़की भी नहीं 

कितनी सही है मेरी पहचान इस धूप की । 


कितने सही हैं ये गुलाब 

कुछ कसे हुए और कुछ झरने-झरने को 
ओर हल्की-सी हवा में ओर भी, जोखम से 
निखर गया है उनका रूप जो झरने को हैं । 


और वे पौधे बाहर को झुके जा रहे हैं 

जैसे उधर से धूप इन्हें खींचे लिये ले रही है 
ओर बरामदे में धूप होना मालूम होता है 

जैसे ये पौधे बरामदे में धूप-सा कुछ छे आये हों 


३५१ 


ओर तिनका लेने फुर से उड़ जाती है बिड़िया 

हवा का एक डोलना है : जिसमें अचानक 

कसे हुए गुछाब की गमक है और गर्मियाँ आ रही हैं-- 
हाँ कि अभी बहुत दिन हैं-- 

कितनी सही है मेरी पहचान इस धूप की । 


और इस गौरेया के घोंसले की कई कहानियाँ हैं 
पिछले साछ की अछकूग और उसके पिछले साल की अलुग 
एक सुगन्ध है 
बल्कि सुगन्ध नहीं एक धूप है 
बल्कि धूप नहीं एक स्मृति है 
बल्कि ऊष्मा है, बल्कि ऊष्मा नहीं 
सिफ़े एक पहचान है 
ह ल्‍की-सी हवा है और एक बहुत बड़ा आसमान है 
ओर वह नीला है और उसमें धुआँ नहीं है 
न किसी तरह का बादल है 
और एक हल्की-सी हवा है और रोशनी है 
और यह धूप है, जिसे मेंने पहचान लिया है 
ओर इस धूप से भरा हुआ बाहर एक बहुत 
बड़ा नीला आसमान है 
ओर इस बरामदे में धूप और हल्की-सी हवा और एक वसन्त | 


[ 'सीढ़ियों पर धूप में से ] 


३५२ रघुबोर सहाय 


४ 


पानी के संस्मरण 


कोंध । दूर घोर वन में मूसलाधार वृष्टि 
दुपहर : घना ताल़ : ऊपर झुकी आम की डाऊ 
बयार : खिड़की पर खड़े, आ गयी फुहार 
रात : उजली रेती की पार; सहसा दिखी 
शान्त नदी गहरी 
मन में पानी के अनेक संस्मरण हैं । 


[ सीढ़ियों पर धूप में से ] 


पानी के संस्मररण ३५३ 


सयप्रताप सिंह | १९३१-१९५७ ] 


फागुन की दोपहरी 


फागुन की वयःसन्धि; 

उतर गये पातों के पीछे परदे, 

नंगी शीशम डाछों पर घिर आया कुछ खोयापन-- 
अलसायी खेतों में दोपहरी, 

रेतीली वायु उड़ी, 

दरवाज़े का पलल्‍्छा घड़क उठा 

इस सूनी घड़ियों के- 

मन की 

बन कर धड़कन । 


| आस्था से | 


३५४ सुर्यप्रत प्‌ सिह 


श्रीकान्त वर्मा 


साँझ हुई 


डूब गये कहीं किसी वंशी के स्वर, 
साँम हुई । 


झुझकुर में दिन भर ऊघी पीली धूप, 
अल्सायी दोपहरी, अल्सायी छाँव; 
संझा का सोन-दिया, सोनराया गाँव, 
पियराये ताल-तलेया, खण्डहर कूप-- 
दिन भर बज खेतों में चुप हैं अरहर, 


साँफ हुई । 


महुआ-डूबे बन की गढियाँ सुनसान, 
अभी झूल कर सोयी साजा की शाख; 
निंदियाये फूलों को सकुचायी आँख; 
कहीं उठी लहर, कहीं टूट गये गान-- 
भींगी हैं दो आँखें, भीमा आँचर, 
साँक हुई । 


३५६ 


जूड़े में फिर ऊगे संझा के कूछ, 

हाथों में फिर थिरकन, ओठों पर गीत, 

फिर आना ओ पाहुन, फिर आना मीत, 

सरिता के सूने तट संभा के फूल, 

रतनारी चाँद उगा, बजते मन्द्रि-- 
साँफ हुई । 


| कविताएं ५७' से ] 


श्रीकान्त वर्मा 


विपिन कुमार अग्रवाल [ ज० १९३१ ] 


जब हवा चली 


हरी बास ने सिर उठा देखा 
एक पेड़ बलिष्ठ झुजाओं में 
अपना सिर उठाये खड़ा था 
उसे हँसी आ गई ! 

पेड़ ने सुना तो क्रोध में आ 
अपनी भुजाओं में सिर को घुमा 
फंक देने को आतुर हो गया : 
हरी घास हँसी से 

दोहरी हो गई । 


[ धुए की लकोरें से | 


जब हवा चलो इ्श्७छ 


केदारनाथ सिंह [ ज० १९३२ ] 
दुपहरिया 


झरने लगे नीम के पत्ते, बढ़ने र्ंगी उदासी मन की, 

उड़ने लगी बुझे खेतों से 
झुर-झुर सरसों की रंगीनी, 
धूसर धूप हुईं, मन पर ज्यों 
सुधियों की चादर अनबीनी, 

दिन के इस सुनसान पहर में रुक-सी गयी प्रगति जीवन की । 
साँस रोक कर खड़े हो गये 
छुटे-छुटे से शीशम उन्मन, 
चिलबिल की नंगी बाहों में 
भरने लगा एक खोयापन, 

बड़ी हो गयी कट्ठ कानों को 'चुर-मुर' ध्वनि बाँसों के बन की | 
थक कर ठहर गयी दुपहरिया, 
रुक कर सहम गयी चौबाई, 
आँखों के इस वीराने में- 
और चमकने लगी रुखाई, 

प्रान, जा गये दर्दीले देन, बीत गयीं रातें ठिठुरन की । 


[ तीसरा सप्तक से | 


शेश८ केदारनाथ सिंह 


कुहरा उठा 


कुहरा उठा, 
साये में छगता पथ दुहरा उठा, 
हवा को लगा गीतों के ताले 
सहमी पाँख़ो ने सुर तोड़ दिया, 
हृट्ती बलाका की पाँतों में 
मैंने भी अन्तिम क्षण जोड़ दिया, 
उठे पेड़, घर, दरवाज़े, कूआँ 
खुलती भूलों का रंग गहरा उठा । 


शाखों पर जमे धप के फाहे, 
गिरते पत्तों से पल ऊब गये, 
हाँक दी खुलेपन ने फिर मुझ को 
डहरों के डाक कहीं द्ूब गये, 

नम साँसों ने छू दी दुखती रग 

साफ का सिराया मन हहरा उठा, 
पकते धानों से महकी मिट्टी 
फसलों के घर पहली थाप पड़ी, 
शरद के उदास काँपते जल पर 
हेमन्ती रातों की भाष पड़ी, 

सूइयाँ समय की सब ठार हुईं 

छिन, घड़ियों, घंटों का पहरा उठा | 


| तीसरा सप्तक से '] 


कुहरा उठा ३५६ 


३६० 


जल-हँसी 


सुबह-सुबह हँस दी वह 

सिहरते जलाशय के रूहरदार पानी में, 
बालू पर, 

सूखी जरू-घासों के इदे-गिर्द 

हल्दी के पानी-सी हँसी वह फेर गयी, 
दूर-दूर लहरों में, 

लहरों की भीतरी शुफाओं-कन्दराओं में, 
गूजती चली गयी । 


यात्री मैं-- 

देखता रहा केवल पानी में झुकी हुई 

धूप की टहनियों को, 

गहरे-गहरे धसती 

पंक्तिबद्ध चिड़ियों को, 

बिना लक्ष्य फिंकी हुईं ट्ूबती कंकड़ियों को । 


और तभी 

पूरन की धुन्ध-भरी चुप्पी से 

एक धुन उठी, 

और ऊंघते जलाशर्य को रोंदती चढी गयी 
बंत के निकुंजों में । 


केदारनाथ सिह 


४६ 
यात्री ने सुना, 
ओर उस बूढ़े बरगद के भीतर से बोल उठा : 
सुबह के स्वच्छ नील पानी में धुली हुई-- 
उच्छल हँसी ओ, सुनो, 
नाम नहीं पूछूँगा; 
मैं तो हूँ संवेदन-दरपन जलाशय का, 
खंड खंड हो कर भी 
जीवन के बिलकुल अन्तिम घुंघले छोर तक, 
संमय के आर-पार 
गूँजती अनामा यह हँसी पकड़ रकखूँगा ! 


[ कि से ] 


जल-हँसी ३६१ 


ता 


मुक्त ( रामबहादुर सिंह ) [ ज० १९३२ ] 
मेघों के हाथी 


लो, अम्बर के इस मटियाये मेदान बीच 

हैं मेघों के हाथी बिगड़े-मस्ताये वे 

हैं पूँछ-सूँड़ फटकार रहे, चिग्घाड़ रहे-- 
पछवा का धीर महावत जिन को रहा दबा 
धघकार मार, बिजली के अंकुश भेंवा-भेंजा । 


[ यायावर से ] 
शक 


अलस्सवेरे' 


शुकिया डूबी--झुर-झुर-झुर पुरवेया डोडी, 
मुर्गों कूका--चुह-चुह-चुह चुहचुइया बोली, 
चला पड़ोसिन के घर जाँता घरर-घरर 
ओर उसी से मिला उठा कुछ गाने का स्वर । 
चारा खाते ढोरों की घंटियाँ टुनुन्‌ ठुन्‌ 
अलूस्सवेरे जीवन का खटराग नधा-पुन्‌ । 


[ यायावर से ] 


३६२ भुक्त' ( रामबहादुर सिह ) 


अजितकुमार | ज० १९३३ | 


चेत का गीत 


चेत का गीत 


( 


चेत में कटी है जौ । 


मेहनत ने किया काम 

बिकी फ़सल, छगे दाम 

जुटे ख़रीदार, साहकार 
मिले रुपये सो । 


नन्‍हें जेठुअई धान 

खड़े हुए सीना तान 

परती खेत अबके असाढ़ में 
जुतेंगे औ! | 


घटती है, बढ़ती है, 

मुड़ती है, चढ़ती है, 

दीवट, औसारे में की 
जागती-मचलती लो | 


फूस का बड़ा छप्पर 
ख़ाली है, सोयेंगे सब बाहर; 
बछिया से तनिक परे 

सहन में बँधी है गौ । 


३६३ 


रेदिड 


मुखिया, सरपंच, छोग ! 
जुटा नहर पार जोग ; 
चंग और डफ बाजे 

घुघरू में आई रौ। 


नक़छे औ' रागरंग 

देख, सभी हुए दंग; 

आयी जब सुध, जाना-- । 
पूरब में फटती पौ । 


[ अंकित होने दो' से ] 


नीम' की ठहनी 


नीम की टहनी 
फली-फूछी हुईं देखी 
लिखीं बातें तुम्हें वे जो कि थीं कहनी । 


बात में उस व्यथा की कह रहा था 
जो पड़ी मुझ को तुम बिना सहनी | 
अस्तव्यस्त विचार मेरे कर न पाई थी 
अजी, फूलों-लदी वह 

नीम की टहनी । 


श्रजितकुमार 


तीस को ठहनी 


किद्धु देखे पुष्प झरते हुए 
अनगिन, 

रोक पाया मैं नहीं मन को, 
अरे, इस भाव के बिन- 
प्यार का संसार कह छो, 
प्रीति का आगार कह छो, 
कहो जो कुछः 

आह, वह सब बहुत अस्थिर 


' लौह की दीवार जेसी दृढ़ बताती थीं जिसे तुम 


जायगी गिर, 

वही मेरे ओ' तुम्हारे प्यार की प्राचीर 
कुछ दिन बाद है ढहनी । 

और तब में लिख गया : 

सच है--हमारी ओऔ' तुम्हारी प्रीति 
ज़्यादा दिन नहीं रहनी । 

अस्तव्यस्त विचार मेरे कर गयी सब 
जब झकोरे में हिली 

फूलों-खिली वह 

नीम की टहनी । 

भई, में क्या बताऊं, 

चाहता था भाव मन के 

दूसरे ही कुछ जताऊं, 

किन्तु फूलों से लदी, व्याकु बनाती, 
झूमती, ककमोरती, फरती हुई वह 
नीम की टहनी ! 

उसे में क्या करूँ ! 


[ 'अंकित होने दो' से ] 
३६५ 


मालती परुठकर [ ज० १९३४ ] 


राह 


राह यह 

कभी बहको-बहकी, कभी सहमी-सहमी 
पहाड़ियों की छाँह में ले कर झपकी 
मनमानी गुजरती है; 

वृक्ष-तनों को छू-छू कर 

मेंदानों में सन्‍्ध हो कर 

हरियाली में धीमी धीमी टहलती है 
उछलते झरनों में भींगने, 

दुगगम कगारों पर झूमने वाले 

बन फूलों की आँखें मींचने 

नव-वधू के अधरों सी-सकुचाती है : 
जाने इसे कौन-सा स्वर, कौन-सी धुन भाती है १ 


पत्ती का, फूछों का 

नदी के कूछों का 

गीछी मिट्टी का 

ढेरों में पड़ी 

अनगन्धा-सी छगने वाली 

नुकीली गिट्टी का 

ढाल, छत्तों से टपकते बरसाती पानी का 


३६६ माल्ती परुलकर 


खेत खेत में फेंले' गेहूँ, ज्वार, धानी का 
गन्ध, गम, गीते बटोर छाती है 

कोमल धप से सिंगार कर 

पोखर-दपेन में झाँक-झाँक कर 

अपने रूप में किसी का बिम्ब पाती है । 
कभी कृष्ण पक्ष के अंतिम छोर में 

या शुक्ल पक्ष की भीगी भोर में 

क्षितिज तक पहुँच क़र चंदा को चूमती है, 
अकारण ही पवन पे, गगन पै रूढ़ती है-- 
खेल-खेल में राही को इतनी अजानी 
मिश्री-मिश्रित मसोस देती है 

कि रात-बेरात भटकने का, 

सपनों में बरबस अटकने का 

मोर, तोष, 

ऐश्वयं के तोल पर तुल नहीं सकता, 

सूली की पॉत पर टूट नहीं सकता, 

जो कुछ पाता है वह 

उसे डाका डाक कर कोई छूट नहीं सकता-- 
मंजिल पा कर भी, ऐसी रात का राही रुक नहीं सकता | 


राह ३६७ 


कीति चौधरी 


इ्द्द्र 


[ ज० १९३५ ] 


बरसते हैं मेघ झर-पझर 


भीगती है धरा 

उड़ती गन्ध 

चाहता मन 

छोड़ दूँ निबन्ध तन को 

यहीं भीगे, 

भीग जाये 

देह क। दर रन्ध्र । 

रन्धों में समाती स्निग्ध 

रस की धार-- ु 
प्राणों में अहरनिश जल रही ज्वाला 
बुझाये; 

भीग जाये, 

भीगता रह जाय सब उत्ताप। 


बरसते हैं भेघ झर-झर | 


अलूक माथे पर 
बिछलती बूँद मेरे । 
मैं नयन को मूँद 
बाहों में अमिय रस-धार घेरे । 
आह ! हिम-शीतल सुहानी शान्ति 
बिखरी है चतुर्दिक । 
एक जो अभिशप्त--वह उत्तप्त अन्तर । 
दहे ही जाता निरन्तर । 
बरसते हैं भेघ मर-मभर । क्‍ 
[ 'तीसरा सप्तक' से | 


फीति चौधरी 


रूप-द शिका 


विद्यानिवास मिश्र 
प्रकृति वर्गन : काव्य और परम्परा 


काव्य वस्तुतः मनुष्य जातिके रसग्राही मनमें पड़ने वाले 
बिश्वके प्रतिबिम्बोंका एक चुना हुआ और दढद्लसे सजाया हुआ & 
गुलदस्ता है। विश्वके प्रपंचमें वस्तुतः तीन सत्ताएँ हैं--मनुष्य 
द्वारा निर्मित समाज, संस्कृति एवं सम्यताके संस्थान, मनुष्यका 
 अन्तःकरण और शेष वह समस्त चर-अचर जगत्‌ , जिसके 
निर्माणमें मनुष्यका योगदान न होते हुए. भी उसके साथ मनुष्यका 
जन्मसे ही किसी-न-किसी प्रकारका रागात्मक सम्बन्ध स्थापित हो 
जाता है। इसी तोसरी सत्ताकों हम प्रकृति कहते हैं। प्रकृतिको 
कुछ छोगोंने संसक्ृतिका पूरक और कुछने विरोधी तत्त्व माना है । 
प्रकृतिके प्रति प्रायः संस्कृत जनकी तीन दृष्टियाँ होती हैं--या 
तो वह प्रकृतिके सहज आह्वादन, उन्मादन एवं उद्गाम अनगढ़ रूप 
.. को अपने जीवनकी सहज वृत्तियोंकी प्रतिक्ृतिके रूपमें पाना चाहता है, 
या वह प्रकृतिको मनुष्यकी विजयके लिए एक रुक्ष्य-मात्र मानकर 
उसके रहस्योंको हस्तगत करके उसके ऊपर शासन करना चाहता 
. है, या वह प्रकृतिकी ओरसे उदासीनसे रहकर अपने तथाकथित 
. संसक्षत जीवनकों अपने और अपने समाजमें रखता है। इस तरह 
आकर्षण, विकषंण और उदासीनतासे प्रेरित ये तीन दृष्टियाँ होती 
.. हैं। उदासीन दृष्टि प्रायः ऐसे ही खंडमनाओंकी होती है, जिनमें 
.. संसारके तमाम व्यापारोंकी कोई गूँज नहीं उठ पाती और जिनका 
. बौद्धिक या भावनात्मक स्तर बहुत बिछछा होता है। विकषणकी 
.. दृष्टि विश्छेषणकत्तोंकी दृष्टि है, वही वेज्ञानिककी दृष्टि है। आक-... 
... घणकी दृष्टि संश्लेषकी दृष्टि है; वह काव्य या कलाकारकी 
इष्टिहै। व 5 

प्रकृतिके प्रति प्राचीन कालसे ही कवि आकृष्ट हुआ है। 
प्रकृतिक अनगढ़ सत्यने बराबर कविकी दृष्टिका विस्तार किया 
है। यह ज़रूर है कि प्रत्येक कवि प्रकृतिको उतना ग्रहण करनेमें 
एक-सा समर नहीं होता और न वह प्रकृतिका एक-सा- उपयोग 
ही करता है, पर परोक्ष-अपरोक्ष रुपसे काव्यमें प्रकृतिका' उपादान 
होता ज़रूर आया है । भौद्योगिक क्रान्तिके बाद अट्टारहवीं 
शताब्दीके अन्तमें यह चिन्ता कुछ प्रकृति-प्रेमियोंकों ज़रूर हुई कि 
अब कदचित्‌ प्रकृतिसे अनुराग नहीं रह " पायेगा, कछू-कारख़ानों, 
पुरज़ों ओर उन्हींसे बनीं चीज़ोंमें घिरा-रहकर आदमी एक तरहसे 
अपनी ही बनायी हुईं जालीमें घिरे मकड़ेकी तरह अपनेमें ही छीन 
हो जायेगा । इस आशंकाने ही प्रकृतिके प्रति कवियोंकोी नये 
ढंगसे सोचनेकी प्रेरणा दी । कुछ कवियोंने इस नयी औद्योगिक 
चकाचोंध और मनुष्यके कृतित्वके प्रभा-मण्डल्से त्राण पानेके 
लिए प्रकृतिको शरणस्थलके रुपमें देखा ; दूसरे कवियोंने कुछ 
ओर आगे बढ़कर प्रकृतिकों सहज एवं शुद्ध जीवनके शिक्षकके 
रूपमें देखा । इनके विपरीत कुछने उसे दुर्भेच रहस्यका पदों 
मानकर उसके पार झाँकनेके लिए एक चुनौती मानी कि हम उसे 
चीर दं। कवियोंका एक चौथा वर्ग भी था, जो प्रकृतिके सत्तव 
को--चाहे वह निशचल शान्तिमय हो, चाहे उद्दाम आवेगमय-- 
अपने जीवनमें उतारना चाहता था। इन सबसे अछग एक अन्य 
वर्ग भी सामने आया, जो मनुष्यकी नयी सम्भावनाओंमें प्रकृतिको 
केवल साधन-साम्रग्नीके रूपमें देखता था, उसे प्रकृतिसे कोई राग 
नहीं, विराग नहीं, भय नहीं, तादात्य भी नहीं, वह प्रकृति- 
मात्रको उपादान सामग्री मानने छगा | 


लेकिन इन सबने प्रकृतिके प्रति जो भी भाव रखा, वह द्वेत 
की दृष्टिसे प्रभावित था | भारत्रीय काव्य-परम्परापर अद्वगेत दृष्टिका 
गहरा प्रभाव रहा है और दृश्य-अदृश्य दोनों प्रकारकी सत्ताओंको 

बिम्बानुबिम्ब भाव मानने पर ही विशेष बल दिया जाता रहा है। 
मनुष्यके अन्तःकरणके व्यापारोंका प्रतिक्षेप ब्रह्माण्डके 'व्यापारोंमें, 
ओर ब्रह्माण्डमें चलनेवाले व्यापारोंका प्रतिक्षेप मनुष्यके अन्तःकरण 
पर पड़ता रहता है; यही सिद्धान्त भारतीय संस्क्ृतिकी समस्त 
अभिव्यंजनाओंमें प्रतिष्ठित है । इस मान्यताके अनुसार प्रकृति 
मनुष्यके जीवनमें कोई विलक्षण वस्तु नहीं है। मनुष्यके वे 
सभी संस्कार, जो सहजात हैं, प्रकृतिके विविध उपकरणोंमें अनु- 
विम्बित हैं। भारतीय १रम्पराने इसीलिए देवताओंकी कल्पना भी 
प्रकृतिके ही आकारमें की. है। इन देवताओंको प्रकृतिका रूप 
देनेके कारण ही प्राचीन वेदिक संस्क्ृति बहुदेबवादी न रहकर 
सर्वेदेववादी रूपमें परिणत हुईं । उसने प्रत्येक स्थरुमें, प्रत्येक 
बस्तुमें, प्रत्येक व्यापारमें ओर प्रत्येक समयमें किसी-न-किसी 
देवताकी प्रतिष्ठापना की । देश-कालके किसी भी अणु-परमाणुको 
उसने अदेवमय नहीं रहने दिया ! देवमयताके इस विस्तारने ही 
समस्त देवताओंमें एक सूत्रताका विचार पनपाया और सर्वेश्वरवाद 
की प्रतिष्ठा करायी । प्रकृति इस प्रकार ब्रह्मकी नाना अभिव्यक्तियों 
मेंसे एक अभिव्यक्ति हुईं | भारतीय कलाने प्रारम्भसे ही प्रकृतिके 
* इस प्रतिविम्ब भावकों मनुष्य जीवनकी उच्चतम अभिव्यक्तिके लिए 
सबसे प्रकृष्ट उपाय माना; और उसकी शिल्प-विधिमें कल्पवल्ली, 
कमलपट्टिका, फूलों-फलोंसे अवनमित डाल, पशु-पक्षी अमिप्राय 
उपयोजित हुए । भारतीय साहित्यमें भी कवि-समयोंमें, कथावस्तु- 
की रचनामें, रसकी विभावनामें और मानवीय सौन्द्यकी अभिव्य॑- 
जनामें प्रकृतिका प्रयोग अत्यधिक मात्रामें हुआ । 


इस प्रकार प्रकृतिके प्रति भारतीय ओर पश्चिमी दृष्टियॉमें 
मौलिक अन्तर यह नहीं है कि प्रकृति-प्रेम एकमें कम है और 
दूसरेमें ज़्यादा, बल्कि मौलिक अन्तर है प्रकृति और मनुष्यके 
बीच ढ्वेत या अद्वेत सम्बन्ध रखनेमें | यही कारण है कि पश्चिमी 

कवियोंका प्रकृति-वर्णन बहुत पारदर्शी और द्यौरेचार होता है 
जब कि भारतीय कवियोंका वर्णन बरॉबर अन्तमुंखी और सूक्ष्म 
होता है। वेसे इस नियमके अपवाद दोनों जगह मिलते हैं. और 
आजके युगमें पूब और पश्चिमकी संस्क्ृतिमं आदान-प्रदान साहित्य 
के स्तरपर काफ़ी मात्रामें होने छगा है, तब यह प्रभाव और 
अधिक बढ़ गया है। बेसे इसकी शुरूआत रोमांटिक कवियोंसे 
'ही पश्चिममें और उन्नीसवीं शताब्दीके अन्तिम चरणके कवियोंसे 
यहाँ हो गयी थी । पहले हम भारतीय कव्य-परम्पराका ही सिंहा- 
वछोकन करेंगे । 


प्राचीनतम भारतीय काव्य है ऋग्वेद । ऋणग्वेदमें प्रकृतिके 
सुकुमार और घोर दोनों रूपोंके प्रति एक विस्मयाविष्ट दृष्टि है 
ओर देवताओंका जो सबसे प्रथम विभाजन है वह भी प्रकृतिमूलक 
है। आकाश, अन्तरिक्ष और प्रथ्वी इन तीन स्थानोंमें तीन 
प्रकारके देववर्गोकी स्थापना की गयी है। आकाशमें प्रायः जिन 
देवताओंकी स्थापना की गयी है, वे प्रकाश, नेतिक बल, 
गति, रक्षा, अमृत, स्फूर्ति, सौन्दय एवं सत्यके अधिष्ठाता देवता 
हैं। अन्तरिक्षके देवता-मण्डलमें प्रायः भौतिक पराक्रम, आवेग, 
क्षोम, संघ एवं पार्थिव जगत्‌की अभिभूत करनेवाढे मनोभावोंके 
देवता हैं। प्रथ्वीमें अधिष्ठान बनानेवाले देवताओंमें तृप्ति, क्षमा, 
मैत्री, सौमनस्य एवं आत्मीयताके आकार अहण करनेवाले देवता 
हैं। इसीलिए कवि-कल्पनाकी सबसे ऊँची उड़ान आकाश-मण्डल 
की देवी उषाके वणनमें है, वीर-काव्यकी प्रेरणा अन्तरिक्षके 
देवताओंके सरदार इन्द्रके आवाहनमें है और घरका-सा 
वातावरण पृथ्वी, अभि या नदी-देवताके वर्णनमें है। आदित्योंकी 
उपासनाने ही वैदिक संस्कृतिको नेतिक और आध्यात्मिक गुणोंके 
प्रति विशेष ममतामयी बनाया «और उनमें विष्णु देवता कालक्रम- 
में सबसे बड़ें देवता हुए; पर वेदिक सस्क्ृतिका पार्थिव प्रेम कभी 

कम नहीं हुआ । इसी कारण वेंदिक ऋषि ऊँचीसे-ऊँची आध्या- 
त्मिक उड़ान लेकर भी /ँग्रेज़ी कवि शेलीका चंड्ूछ न होकर 
वर्डेस्वथंका चंडूल बना रहना चाहता था। और इसीलिए उसने 
विष्णुका सम्बन्ध पार्थिव देवता लक्ष्मीसे, जो जलसे सम्भूत थीं 
कराया | इसी प्रकार अन्तरिक्षके देवताओंमं सबसे अधिक भय- 
ड्वर रुद्र, जब शिव रूपमें परिणत हुए तो उनका भी परिणय 
वेदिक संस्कृतिके अन्तिम चरणमें हैमवती उमासे करवाया । इस 
प्रकार प्रारम्मसे ही भारतीय काव्यमें आकाश और पृथ्वी, जड 
और चेतन, एवं दृश्य-अद्श्यके बीच सम्बन्ध स्थापित करनेको 
चेष्टा की जाती रही है। यहाँ तक कि मनुष्य जीवनमें सामाजिक*« 
एवं “पारिवारिक दोनों स्तरोपर सन्तुलन एवं समरसता स्थापित 
करनेवाले विवाह-संस्थानकी भी प्रेरणा उन छोगोंने सूयोके विवाहसे 
ली । "कक प्थ्वी सृक्तमें इसे इस प्रकार संकेतित किया 
गया है-- 


“हे पृथ्वी | पूत कालमें तुम्हारी गन्‍्ध कमलमें सन्निविष्ट 
हुई, जो देवताओंने सूर्याके विवाहमें भंट दी | तुम उसी 
गन्धसे मुझे सुरभित करो,जिससे मुझसे कोई द्वेष न करे।” 


उपनिषदोंकी मधु-विद्या तो निश्चित रूपसे प्रकृतिसि रस-अहण 
की चरम परिणति है। आरण्यकों एवं उपनिषदोंमें यद्यपि साक्षात्‌ 
रूपसे प्रकृतिवणनके प्रसंग बहुत कम मिलेंगे, पर उनकी रचना- 
प्रक्रियापर अरण्यकी प्रकृति इस प्रकार छायी हुई है कि साक्षात्‌ 
वर्णित न होते हुए भी उस प्रकृतिकी मुक्त एवं विश्वस्त अन्तरात्मा 
हर एक मन्त्रके कोनेसे झाँकती रहतो है। उपनिषद्के प्रवक्ता 


१. यस्ते गन्धः पुष्करमाविवेश य॑ संज्रुः सूर्यायाय विवाहे । 
अमर्त्या: पृथिवी' बन्धमरने तेन म?सुरभि कृण मा नो द्विक्षत कर्चन ॥॥ 
अथर्व. १२।१।२४ 

ऋषियोंकी ऐहिक सम्पत्तिके प्रति गहरी उदासीनता, पर साथ ही 
मनुष्य-मात्र क्या, प्राणिमात्रके प्रति गहरी संवेदना, इन दोनोंके 
मूलमें वन्य प्रकृतिका दशन ही मुख्य कारण है। वनके प्रति इस 
आक्ंणने ही भारतीय काव्यमें तपको आग धधकायी: निर्वेर 
निमत्सर एवं निष्कारण स्नेहकी रसधार बहायी, और त्रिवेकमय 
श्रद्धा एवं विश्वासके परिशोधित वातावरणकी रक्षा की । बनकी 
प्रकृतिमें सत्यके अव्याक्ृत रूपकी परछाईं उन्हें दिखी थी, इसीलिए 
उस वातावरणमें रहते हुए वे सत्यकी तलाश अनथक रुपसे 
निरन्तर कर सके। असुरोंकी नगर-प्रधान संस्कृतिके सम्पर्क आनेके 
“बाद भी भारतीय ऋषियोंकी आरण्यक दृष्टि नहीं बदली | इसका 
मुख्य कारण यह था कि वे अरण्यमें रहते हुए भी घोर इन्द्रिय- 
निग्रहके मागपर नहीं चलते थे, बल्कि वहाँ भी गृहस्थाश्रमके 
आश्रमका निर्वाह करते थे । वहीं ब्ह्मचारियोंकी शिक्षाका संचा- 
लन होता था, और वहीं बेठकर समाजकी नीतिकी रचना भी होती 
थी। इसलिए उनका जीवन संसारकी कल्याण-मावनासे ओत-प्रोत 
होनेके कारण असामाजिक या छोकविलक्षण नहीं था। उनके 
जीवनमें श्रमकी प्रतिष्ठा थी। यह सही है कि वे आसक्तिके 
बन्धनोंसे बहुत कुछ मुक्त थे, पर वे बेरागी न थे। उनका राग 
बड़ा व्यापक था । प्रक्ृति-प्रेम उनके जीवनका अंश न होकर 
अंशी था। उनके जीवनके समस्त उपादान प्रकृतिके द्वारा दिये 
गये थे । ऋषि-पत्नचियों और ऋषि-कुमारियोंके समस्त श्रज्ञार 
वनके फूलों और पत्तोंसे थे। उनके उल्छासकी घड़ी प्रकृतिसे 
मिली हुईं थी । कालिदासने शकुन्तछाके वर्णनमें उसी अर्य- 
परम्पराका दिग्दशन कराया है : 


“शकुन्तला वृक्षोंकी पिलाये बिना स्वयं जरू नहीं पीती थी 
ओर अलंकारका शौक्त रखते हुए भी नये पहलव 
तोईनेकी बात नहीं सोच पाती थी। पेड़ोंमें पहले फूल 

है] 

जब आते थे तो उसके लिए उत्सवका दिन होता था | 

वह इस प्रकार पेड़ोंकी बेटी बन गयी थी कि पतिके गृह 

जाते समय उसे उनसे अनुमति लेनेकी ज़रूरत जान 

पड़ती थी।” 

इसी' प्रभावके कारण भारतीय अनुष्ठान-विधिमें प्रक्तृतिका 

और उसके उपादानोंका बहुत बड़ा महत्त्व है । कलश-स्थापनामें 

समस्त नदियोंके जल भरनेकी कल्पना, कलशके अन्दर सप्तधान्य 

रखनेकी कल्पना, कलूझंमें सर्वोषधि छोड़नेकी विधि, करुशके 
ऊपर पंचपललव रखना, कर्झ़में सप्तमत्तिका छोड़ना और कलशको , 

चारों ओरसे यवांकुरोंस गोंठना, यह समस्त योजना प्रकृतिकी 

उस समग्र सत्ताको स्मरण करनेकी योजना है, जिसके हम ऋणी 

हैं। इसी प्रकार पूजा या हवनके उपादानोंमें जिन द्र॒व्योंका 

उपयोग होता है, वे भी प्रक्ृतिकी ही भेंट होते हैं । पृष्प, दूवौ- 

कुर, ऋतु-फल, कदली-स्तम्म, पान, सुपारी, नारियछक, हल्दी एवं 

समिधा--इन सभीकी व्यवस्थामें जिस विविधता और प्रतीक साथ- 

कतासे काम छिया गया है, वह प्रकृतिके जीवनसे तादात्म्य 

स्थापित किये बिना सम्भव नहीं है । हम इनके ब्योरेमें न जाकर 

इतना ही इंगित करना चाहेंगे कि भारतीय अनुष्ठान-विधिमें जल, 

अक्षत एवं फूलका महत्त्व सबसे अधिक है। जलको सृष्टिका 

आदिमूत तत्व मानकर बराबर उसका उपयोग किया जाता है। 

फूलका उपयोग मनके आमोदकों आकार देनेके लिए तथा देवता 

की सुरुचिको तृप्ति देनेके लिए किया जाता है। अक्षत, जो 

प्रकृति और मनुष्यके सहयोगका परिणाम है और जैसा उसके नामसे 


१. पातुं न प्रथम व्यवस्यति जले युष्मास्वपीतेषु या 
नादतते प्रियमण्डनापि भवतां स्नेहेन या पतलवम्‌ । 
आये वः कुसुमप्रसूतिसमये यस्या भृवत्युत्सवः 
सेयं याति शकुन्तछा पतिगृहं सर्वेरनुज्ञायताम्‌ ॥ 
“-अभिन्ञानश्ाकुन्तल, चतुर्थ अंक* 

ही द्योतित है, वह धानका अविकल अक्षत सार है, वह मनुष्यके 
विवेकमूय उत्सग तथा उसकी उबर रचना-शक्तिका मूत्त रूप है। 
कुछ संस्क्ृति-मीमांसकोंका यह विचार है कि भारतीय अनुष्ठानमें 
फूलोंका महत्त्व कोल संस्क्ृतिका दान है और जलूका महत्त्व 
द्रविड संस्क्ृतिका है, अक्षत बेदिक संस्क्रतिका है |- हम इस 
विश्लेषणकी मीमांसामें न जाकर इतना ही इस परिस्थिति विशेषके 
लिए संगत समझेंगे कि भारतीय जीवनमें प्रकृतिका एक सांस्कृतिक 
मूल्य है । इसी कारण संस्क्ृतिके कुछ तस्त्वोंके रूढ़िबद्ध हो जाने 
से प्रकृतिके साथ हमारा सम्बन्ध कुछ मानेमें रूढ़िबद्ध हो चला 
है और रुढ़िके बन्धनसे अपनेको मुक्त न कर सकनेवाले कवियोंमें 
उस रूढ़िबद्ध संस्कृति-प्रेमका परिचय अब मी मिल जाता है। 
यह सही है कि समाजके यान्त्रिक बातावरणमें संस्क्ृतिकी बहुत- 
सी मान्यताओंको अत्यन्त निमेम एवं तथाकथित बौद्धिक दृष्टिने 
चीरकर फेक देनेकी कोशिश की है; तब भी हममेंसे प्रत्येकके 
मनसे उस संस्क्ृतिकी जो सबसे महीन और सुरीढी आवाज़, चाहे 
क्षणके लिए ही क्‍यों न हो, गूँज ही जाती है, उसमें हम उस 
संस्क्ृतिको प्रकृतिसे अछग नहीं रख सकते । 


परम्पराकी इस संक्षिप्त प्ृष्ठभूमिके बाद हम काव्यमें प्रकृति- 
वणनके अस्तुत विषयपर आते हैं। लौकिक काव्यका प्रारम्भ 
वाल्मीकिके रामायणसे माना जाता है। रामायणका रचनाकार 
और उसका परिवेश स्पष्ट रूपसे ही अरण्यमय है । रामायणका 
कवि प्रकृतिके शान्त, निरुद्धिन और निकामतृक्ष्त रूपका चितेरा' 
है। इसीलिए उसके वर्णनोंमें सबसे शक्तिशाली वर्णन शरतके . हैं 
था चन्द्रमाके हैं या हेमन्तके हैं या स्तिमित बनके हैं । शरतके 
आकाशको सानपर चढ़ायी हुईं तर्वारकी तरह निखरा बतराना, 
चन्द्रमाकों आकाशके गोठसें विचरण करनेवारा मस्त साँड़ 


गत ,........नननममकनम«« 





१. व्यग्नं नभः शस्त्रविधोतवर्णम । 

हना और कुहरेसे ढँके चन्द्रमको उसाससे अँधराये दर्पणकी 
तरह कहना कविकी स्थिर दृष्टिका परिचय देते हैं। कवि प्रकृतिके 
स्थिर सोन्दयमें इतना रसमग्न रहनेवाल्र्‌ था कि उसे इस स्थिरता 
में तनिक़ भी बाधा सहन नहीं होती थी । कदाचित्‌ इसी कारण 
उससे रहा न गया, जब उसने देखा कि चुकई-चकवेकी निर्भय 
रतिमें बाधक बनकर एक बहेलिया चकवेकों बीध रहा है और 
उसकी वाणी आक्रोशसे भर उठी : “जाओ तुम्हें अनन्त काल तक* 
हे बधिक, शान्ति नहीं मिलेगी. 
कहीं-कहीं कविने जब जमकर वातावरणका वर्णन देना शुरू 
किया है तो छगता है कवि कथाको भूलछ गया। वाल्मीकिके 
वर्णनमें प्रकृतिके दो उपयोग हैं--एक तो बिम्ब-विधान की प्रेरणा 
के रूपमें और दूसरे शुद्ध वातावरणकी रचनाके रुपमें । 
उनके काव्यकी मुख्य देन दूसरे प्रकारके उपयोगमें ही है। एक 
तरहसे भारतीय काव्यमें प्रकृतिका वाताबरण देनेकी परम्परा 
वाल्मीकिसे शुरू होती है । बिम्ब-विधानका इतिहास तो वाल्मीकि 
से निश्चित ही पुराना है। वाल्मीकिके वातावरण बहुत सजीव 
और विशद हैं | समासोक्ति या अप्रस्तुतप्रशंसाके उपयोगसे 
 अनभिन्न न होते हुए भी उन्होंने यथासम्भव इस प्रकारके 
संश्लिष्ट योजनावाके अलंकारोंसे बचने की ही कोशिश की है । 
उनका वर्णन यथाथथके अधिकतर समीप होते हुए भी फ्रोटोग्राफ़ी- 
सा नहीं दीखता है। कदाचित्‌ इसलिए कि वह वणन मात्र 
प्रष्ठभूमिके लिए ही उपयोजित हुआ है। अनावश्यक रूषसे 
अप्रसंगवश प्रकृति-वणन करना कविका अभिप्राय नहीं है इसीलिए 
उन्होंने प्रकृतिके निर्मे चित्रसे धुली स्लेटका काम लिया है। 


१. गोष्ठे ककुद्रानिव । 
२. निश्वासान्ध इवादशंइचन्द्रमा नौ प्रकाशते । 
३. मा निषाद प्रत्तिष्ठां त्वमगम: शाइवतीः: समा: । 

वाल्मीकिने विम्ब-विधानकी दृष्टिसे सौन्द्यके जिन प्रतीकोंका उप- 
योग किया, वे प्रतीक उनके काव्यमें तो ताज़गी ज़रूर रखते हैं 
पर परवर्ती काव्यमें अतिप्रयोगसे वे क्रमशः अपनी अथंवत्ता खो 
बेंठे। वाल्मीकि-काव्यमें इन प्रतीकोंका बराबर दुहराया जाना 
इसलिए नहीं अखरता कि यह काव्य कथावाचनके लिए ही प्रस्तुत 
किया गया था| इसमें पुनरावृत्तिसे अथमें प्रभाववत्ता और स्पष्टता 
अधिक आती है । 


वाल्मीकिके काव्यसे प्रभावित श्रीमद्भागवर्तमें प्रकृति-य्णनकी 
एक नयी परम्पराका उत्कषे दिखलायी पड़ता है | प्रकृति-वर्णनको 
चित्त-वृत्तियोंके प्रति आक्ृष्ट देखनेकी कल्पना श्रीमद्भागवतकी नयी 
देन है। इस काव्यके दशम स्कन्धमें बषों और शरतके वणेनमें 
दर्शनशाखसे उपमान लिये गये हैं। उदाहरणके लिए--- 
धनुर्वियति माहेन्द्रं निगुंणं च गुणिन्यमात्‌ 
व्यक्ते गुणव्यतिकरेडगुणवान्पुरुषो यथा | 
[बिना गुण (डोरी) का इन्द्रधनुष गजनादि गुणोंसे युक्त आकाश- 
में इस प्रकारसे सुशोभित होने छगा जेसे गुणक्षोमसे होनेवाले 
प्रपश्चमें निगुंण पुरुष विराजता है ।] 
न रराजोडुपशछन्नः स्वज्योत्स्ताराजितैघने: 
अहमत्या भासितया स्वभासा पुरुषों यथा। 


[ अपनी ही कान्तिसे शोभायमान बादढोंसे ढका हुआ चन्द्रमा 
इस प्रकार शोमित नहीं होता, जेसें अपने ही आभाससे आमासित 
अहंकारसे आच्छन्न होकर पुरुष प्रकाशित नहीं होता ।] 

सर्वेस्व॑ जलदा हिल्वा विरेजु: शुअवचसः 
यथा त्यक्तैषणा: शान्ता मुनयो मुक्तकिल्विषाः । 

[ मेघगण अपना जलूरूप स्वेस्व त्याग देनेपर शुअ कान्तिसे 
सुशोभित होने लगे, जिस प्रकार कि त्रिविध एषणाओंका त्याग 
“कर देनेपर पापहीन और शान्तस्वभाव मुनिजन विराजते हैं । 

शने: शनेजहु: पड स्थलान्यासं च वीरुधः 
यथाहंममर्ता' घीराः शरीरादिष्वनात्मसु । 

.. [ प्रथिवी कीचड़को और लताएँ अपनी कच्चाईको धीरे-धीरे 
इस प्रकार छोड़ने छगीं, जेसे धीर पुरुष शरीर आदि अनात्मपदार्थों 
में धीरे-पीरे ममता और अहन्ताको छोड़ देते हैं । ] 

श्रीमद्भागवतके गीतोंमें श्रीकृष्णती रूपमाधुरीका सम्मोहन 
प्रकृतिके विविध तत्त्वोंके ऊपर जहाँ दिखलाया गया है, वहाँ कविने 
अद्भुत कल्पनाशक्तिसे काम लिया है। नदियाँ वेणुका रव सुनकर , 
आवतोके द्वारा आवेग प्रदट करके फिर प्रेम-शिथिल हो जाती हैं 
और आलिड्लनके लिए फेलायी हुई लहरोंकी बाहोंमें श्रीक्ृषष्णके 
चरण गहनेकी कोशिश करती हैं-- 
नद्सस्तदा तदुपधाये मुकुन्दगीत- 
मावत्तेलक्षितमनोमवभग्नवेगा: । 
आलिड्जनस्थगितमूर्मिभुजेमुर रे- 
गूह्लन्ति पादकमर्ल कमछोपहाराः । 
यह वेणु-रव जो गतिशीछोंको निष्पन्द करनेवाला और निशचल 

« तरुओंकों पुलकित करनेवाला था, गायों तकको अपनी ओर इस 

तरह आकर्षित कर छेता था कि वे चारा दाँतमें लिये चित्रलिखित- 

सी खड़ी रह जाती थीं; और बादल मानो उसका साथ देनेके लिए 
मन्द-मन्द गजन करता था। इन दोनों दिशाओंमें प्रकृतिके प्रति 
एक विराट सश्टिका विस्तार हुआ | 


कालिदास, बाणमद्ट और मवभूतिके काव्यमें प्रकृतिके प्रति 
ऐसी ही दृष्टिका परिचय मिलता है। इन तीनों कवियोंने अपने- 
अपने दह्लसे मनुष्यकी संवेदनामें प्रकृतिको साझीदार बनाया है । 
कालिदासका मेघदूत तो प्रथ्वीकी आकांक्षाका गतिशीरू रूपान्तर ! 
है । इसी मानेमें कालिदास वाल्मीकिसे विशिष्ट हैं कि बह प्रकृतिके 
उच्छछ और क्रीडाशीर रूपके कवि हैं, वाल्मीकिकी तरह स्थिर 

सौन्दयका नहीं । कारढिदासने ब्योरेमें जानेकी कोशिश कभी नहीं 
की और वातावरणका बहुत संक्षिप्तू-सा अंश उन्होंने अपने काव्यमें 
स्थान-स्थानपर रखा है। उनके इस संयमके कारण ही प्रक्ृृतिका 
जो रूप उनके काव्यमें उतरा वह बहुत पानीदार और बाँका है। 
चाहे विषम उपछोंमें रिस-रिस कर बहती हुई नदीका चित्र हो, 
चाहे पहाड़के नीचे सारीके छोरकी तरह दिखनेवाली नदीका चित्र 
हो, चाहे छोटी-सी बामीका चित्र हो, था अमराईसे ढँकी हुई 
पहाड़ीका या देव-वनिताओंके दर्पण बने कैलाशका; चाहे शेवाल 
का चित्र हो, चाहे कमलका; और चाहे बिजलियोंके आवेगका 
“बित्र हो, या सबेरेकी ओस-मरी निष्कम्प बनस्थढीका; कविकी दृष्टि 
एक-सी स्वच्छ और समग्र है। कालिदासकी प्रकृति मनुष्यको सत्ता 
से खण्डित करके देखी ही नहीं जा सकती। शकुन्तछाके सौन्दयकी 
रचना तबतक अधूरी रहती है, जबतक कि ऊँचे हिमालयकी घुंघली 
हिमपंक्ति, मालिनीके किनारे वृक्षोंपर सुखाये जाते हुए वल्कल, 
मालिनीके पुलिनमें विहार करती हुई हंसोंकी जोड़ी और पेड़ोंके 
नीचे अपने प्रियके सींगसे आँख ख़ुजछाती हुई म्रगी इस वाता- 
वरणमें नहीं रखी जाती; और जबतक कि उसके कानोंमें गालतक 
लूटकनेवारढा शिरीषका फूछ नहीं खोंसा जाता और उसके स्तनोंके 
बीच शरतके चन्द्रमाक्री किरणकों तरह कोमल मृणाल्सूत्र नहीं रखा 
जाता । इसी तरह भवभूतिकी सीता और बाणकी महाश्वेता अपने 
चरित्रकी उज्ज्वल्ताके समस्त उपादान प्रकृतिसे पाती हैं। भवभूति 
की सीताका चित्र उनके द्वारा पाले गये मृग, मयूर, गजशावक, 
कदम्बके वृक्ष एवं सरकी वनदेवता वासन्ती, माता-सरीखी गंगा 

गोदावरी, तमसा और मुरझा जेसी नदियोंके बिना अधूरा है । 
महाइवेता अच्छोदसरोवरके बिना फीकी छंगेगी। कालिदासके लिए 
प्रकृति नयी बहकी तरह सजी हुई कुतृहलूमयी, मुग्ध और उल्ल- 
सित है। भमवमूतिके छिए प्रकृति विरपरिचित सहचरी है । बाण- 
भ्रद्वके लिए प्रकृति एक विदग्ध कलाममंज्ञ परकीयाकी तरह हाव- 

भाव कुशल होनेके कारण उद्दीपक है। पर तीनोंके लिए प्रकृति 
अपरिहाय है। इनके अकछ्ावा संस्क्ृतके अन्य महाकवियोंमें प्रकृति 
के प्रति जो दृष्टि हे, वह बहुत कुछ परम्परा-निर्वाहकी होनेके 
कारण हार्दिक एवं स्पष्ट है। उनके काव्योंमें प्रकृतिकि एक-आध 
खण्डचित्र्‌ चाहे मिल जाये, मनुष्य जीवनमें अनुस्यूत चित्र नहीं 
मिल सकता । 


इस परम्परासे कुछ बिलग परम्पता छोककाव्योंकी है। वेसे 
इसका सूत्रपात ऋग्वेद एवं अथववेदके उन सूक्तोंसि मानना चाहिए 
जिनमें खेतिहर जन अथोत्‌ सामान्य जनके मनोभावोंको चित्रित 
करनेकी कोशिश की गयी है और प्रकृतिके उस रूपपर ध्यान 
केन्द्रित किया गया है जो इस सामान्य जीवनको आप्यायित किये 
रहता है। कृषि, वृष्टि, औषधि, आप और प्रथ्वीसे सम्बन्धित 
सुक्तोंमें प्रकृतिके इस छूपका परिचय मिलता है। इस छोकधघर्म- 
प्रम्पराका विकास प्राकृत मुक्तक काव्यमें ओर अपम्रंश मुक्तक 
काव्यमें बहुत अच्छी तरह हुआ है। 'गाहा सत्तसई” में बहुतसे 
ऐसे चित्र संकलित हैं। परवर्ती टीकाकारोंने इनके साथ कहीं-न- 
- कहीं तायक-नायिका व्यापारकी जोड़नेकी कोशिश ज़रूर की, पर 
वास्तविक रूपमें इन गाथाओंका महत्त्व ग्राम या अरण्य प्रकृतिकी 
निर्मल छवि अंकित करनेमें ही था । विन्ध्य-प्ंतमालासे आषाढ़में 
आकर बिछुड़ती हुई बादलोंकी भीड़का चित्र है 

“विन्ध्य पवतसे छगे बादल उससे अलग होते समय ऐसे 
मिलते हैं मानो वे किसी नवरसाते पेड़की पुरानी 

छाल हों | जे 

एक स्थिर सौन्दयका चित्र है : 

“पुरइनके पत्तेपर निश्चल और निष्पन्द्‌ बेठी हुईं बगुली 
ऐसी लगती है, मानो मरकतके पात्रमें रखी हुई शंखकी 

सुतुईं हो ।” 


प्रकृति चशेन : काव्य ओर परम्परा ३८३ 


हू 


के 


३. 


हेमन्तमें उजड़े हुए पुराने बरगद वृक्षकी दु्देशाका कवि 


स्मरण कर रहा है : 


““बरगदकी जटाएँ एक-एक करके जड़से टूटती जा रही हैं 
उनके नीचे उपले सुरुग रहे हैं, धुएसे पेड़ भूरा हो उठा 
है और तनेपर गोबरके कण्डे पाथनेसे पेड़के रोम-रोममें 
गोबरकी गन्ध व्याप्त है। यह बूढ़ा बरगदका पेड़ इस 
हेमनत ऋतुमें अपनी चरम दुंशाको पहुँच गया है ।” 

दूध छेते हुए अगहनीके खेतको देखकर किसानकी ख़ुशी केसी 
होती है : 
जैसे काई दूध-पीते बच्चेकों घुटनोंके बढ पंकमें लिपट्ते 
देख कर उल्लूसित हो जाता है, वैसे ही किसान जब 
अगहनीके खेतको ज़मीनमें छोटते देखता है और छोटनेके 
कारण जब उस खेतमें गहरी पॉँकका आभास पा जाता है 


तो आह्वादित हो उठता है. ।” 


धानकी गन्धने संस्क्ृतके एकाध कवियोंका ध्यान खींचा है । 
राजशेखरने खेतिहरके आँगनका वणन करते हुए नये धानकी दूर 
तक उड़नेवाली गन्धका स्मरण किया है । 


इस लछोकधर्मी कांव्यकी ही परम्परामें ऋतुओंके गीत और | 
संस्कारोंके वे गीत आते हैं, जिनमें खेतिहर जीवनसे उवंरताकी 


सृइज्जइ हेमन्तम्मि दुग्गओ पुप्फुआसुअन्धेण । 
धमकविलेशा परिकिरलतन्तुणा जुण्णवडएण॥। 
पंकमइलेण छीरेकपाइणा दिण्णजाणुबडणंण । 
आपन्दिज्जइ हलिओ पृत्तेणत्व सालिच्छेत्रेण ॥। 
गेहारिजेषु' नवशालिकणावपातै- 
गन्धानुभावसुभगेषु कृषीवलानाम्‌ । 
आनन्दयति मुसछोल्लसनावधीत- 
प्रेद्डुलवणद्वलयपद्धतयों वधूट्य: ॥ 


&% % 


43032 


स्फूर्ति ली गयी है। भारतकी प्रत्येक जन-माषामें ऐसे गीत मिलते 

हैं। इन गीतोंमें प्रकृति जीवनके मापदण्डके रुपमें आती है । 
समयका आकलन वर्षामें बहीं किया जाता; बल्कि जो पेड़ प्रियने 
आँगनमें लगाया था, वह फल-फूलसे झपस उठा, इस वणनके द्वारा 
कराया जाता है। समृद्धिकी कामनाका चित्र चन्द्रनकी चौकी; 
फलोंसे ऊदी आमकी डाछ ओर तालमें हलरानेवाली पुरइनके बिना 
पूरा नहीं हो पाता । कौए तक प्रियके आनेका सुन उचारते हैं, 
वंश-वृद्धिका आशीवाद देते हैं और मिट्टीके नये सकोरेमें जज़्ब 
होता हुआ पानी प्रियके 'साथ तादात्मय प्राप्त करके सुख देता है, 
ऋतुओंके बदलते हुए चक्र विरहको नाना मोड़ देते हैं और 
प्रियसे मिलनेकी नयी आकुछता उपजाते हैं। नदीकी एक-एक' 
लहर अविश्वास है, जंगलका हर एक पंछी ममता है और बाग़का 
हर एक पेड़ रक्षक है । 

बहुविध परम्पराके सन्दर्भमें जब हम हिन्दी काव्यके विभिन्न 
युगोंमें आते हैं तो हमें हिन्दीके पिछले य॒गोंमें प्रकृतिके प्रति जहाँ 
एक ओर बहुत रुढ़िबद्ध दृष्टि मिलती है वहीं कुछ कवियोंमें विम्ब- 
विधानके क्षेत्रमं प्रकृतिके प्रति सबंथा नूतन दृष्टि भी मिलती है । 
वैसे सबोशमें यह सच न भी हो तो अधिकांश भजन हिन्दी 
” क्बियोंके बारेमें यह निर्विवाद रूपसे कहा जा सकता है कि वे 
प्रकृति-वर्णनकी रुढ़िसे परिचित थे, प्रकृतिके वास्तविक महत्त्वसे 
नहीं । प्रकृति-वर्णन या तो संस्क्ृत कवियोंके अनुवाद हैं था इतने 
अयथार्थ और अनुपयुकत हैं कि उन्हें पढ़कर कभी-कभी खीम 
होती है । वसन्तमें खिलनेवाले तमाम फूलोंमें आम, पछाश, अनार, 
कचनार और माछ्तीको छोड़कर किसीने दूसरे फूछोंकी सुधि नहीं 
ली । कालिदासने कुरबकको वसन्तका श्रज्गार माना था; शिरीषको 
ग्रीष्मका, कदम्बको वषोका, कमरूको शरतका, कुन्दकों हेमन्तका, 
और छोप्॒को शिशिरका श्रज्ञार माना था| पर विविधताकी ओर 
इन छोगोंकी दृष्टि ही नहीं थी | उनके लिए सारा जंगल पराशमय, 
सारा उपवन रसालमय और सारे सरोवर नलिनमय थे। ऋतुओं 


प्रकृति वर्णत : काव्य ओर परम्परा ३८५ 


की गतिसे भी ये अपरिचित-से थे । वसन्‍्त और वर्षाके वर्णनमें ये 
अधिक डूबे हुए थे, इनके छिए प्रकृति-मांत्र उद्दीपक थी और 
उद्दीपन भी केवल श्र्भार की । 


आधुनिक युगके प्रारम्भमें पद्यसे अधिक गद्यके आध्यमसे 
प्रकृति-वणनके बड़े सुथरे चित्र सामने आये। ठाकुर जगमोहन 
- सिंहका श्यामा-स्वप्न', बद्रीनारायण चौधरीकी 'आनन्दकादम्बिनी/ 
के सम्पादकीय और माधव मिश्र तथा पूर्णसिंहके निबन्ध प्रकृतिके 
ऐसे चित्र उपस्थित करते हैं कि उनसे यह स्पष्ट प्रतीत हो जाता 
“है कि इनके लिए प्रकृति उद्दीपन न होकर आलरूम्बन थी--बल्कि 
आहम्बनसे भी कुछ ऊपर जाकर साक्षात्‌ रस-भूमि तक पहुँची हुई 
थी। प्रकृतिके छिए इस नये समुच्छवासका प्रभाव रामचन्द्र शुक्ल, 
श्रीधर पाठक और सुमित्रानन्दन पन्‍तके ऊपर बहुत गहरा पड़ा । 
प्रकृतिके प्रति इृष्टिमें अन्तर मुख्यतः तीन कारणोंसे आये--पहला 
तो विदेशी कविताका, विशेष रूपसे रोमाण्टिक युगकी कविताका, 
प्रकृतितकी ओर आन्दोलन था; दूसरा प्राचीन संस्कृत काव्यके 
प्रति विदेशियों द्वारा ध्यान दिलाये जानेपर उनके नये ढल्ञसे 
मूल्याइनका प्रभाव था; और अन्तिम कारण राष्ट्रीय आन्दोलनके " 
सहचरके रूपमें भारतकी प्रकृतिके प्रति विशेष रूपसे वात्सल्यकी 
भावनाका उमगाव था । द्विवेदी-बुगमें गद्यके क्षेत्रमें प्रकृति-वर्णनकी 
रंगीनी बहुत हृदतक नियन्त्रित हुईं । इसका कारण मुख्य यह था 
कि प्रक्ृति-वर्णनके साथ-साथ जो स्थानीय शब्दोंके प्रयोग सहज 
रूपमें आ जाते थे उनको द्विवेदी युगके नियामक 'पण्डिताऊ' या 
आम प्रयोग! कहकर दाग देते थे । छोग इसीसे बहुत सूफ़ियाना 
ढ्लपर ही प्रकृतिका वणन करनेके लिए प्रस्तुत होते थे | द्विवेदी- 
जीके अनन्यतम मित्र श्रीधर पाठक प्रकृति-वर्णनकी द्विवेदी कसौटी 
पर इसीलिए बहुत खरे उतरतें थे । उस युगमें दो नाम ऐसे हैं 
जो अब बहुत विस्मृत-से हैं पर इन्हें प्रकृतिकी सन्तान कहें तो 

अनुचित न होगा । एक तो ब्रजवासी सत्यनारायण 'कबव्रिल' और 
दूसरे बुन्देलखण्डके कवि धासीराम व्यास । वैसे बुन्देलखण्डमें 
बुन्देली भाषाके माध्यमसे छोक-प्रचक्षित छन्दोंमें गंगाधर व्यास 
और इंसुरीने भी बुन्देली प्रकृतिके चित्र सहज ढदह्नसे. उतारे हैं, पर 
उनकी योजना अधिक संश्लिष्ट है। सत्यनारायण 'कविरल' और 
घासीराम व्यास एक तरह हिन्दीमें आश्चलिक चित्रणके जन्मदाता 
हैं। द्विवेदी-युगके सर्वश्रेष्ठ माने जानेवाले कवि मैथिछीशरण गुप्त 
उस युगके लिए एक आश्चये इस दृष्टिमें ज़रूर हैं कि वह अपने 
ही समकालीन, अयोध्यासिह उपाध्याय हरिओऔध' की तरह 
प्रकृतिके वर्णनकी परिंगणनात्मक पद्धति न अपनाकर प्रक्ृतिका*“ 
भावात्मक रूप सामने रखते हैं। मेथिढीशरण गुप्तसे भी अधिक 
सुकुमार प्रतिक्रिया प्रकृतिनिं सियारामशरण गुप्तके काव्यमें 
पायी है | 


इस युग 8 समाज जिस थुगको छायावाद युग कहता है, 

वह वस्तुतः इतिवृत्तात्मक काव्यके विरुद्ध प्रतिक्रियाका युग है। 
प्रतिक्रिया-युग होने के कारण ही वह बहुत क्षणिक, पर तीत्र प्रभाव 
वाला रहा है। इस युगमें प्रकृतिका उपथोग सबसे अधिक विम्ब- 
_विधानके क्षेत्रमें हुआ । सिद्ध प्रकृति-वर्णन पन्‍्तके काव्यमें है या 
प्रसादः और “निराला? के कुछ थोड़ेसे गीतोंमें | महादेवी वर्माके 
काव्यमें प्रकृतिको काव्य-विम्बोंके एक निधि मात्रके रुपमें देखा 
गया है | उसमें भी नूतनता छानेकी कोशिश उतनी नहीं की गयी 
है जितनी पूर्वगृहीत विम्बोंकी अधिक संवारने की । विम्ब-विधानकी 
दृष्टिसे इस युगके सबसे समथे कवि “निराला! हैं। इसी युगमें 
माखनलाल चतुवेंदीका भी नाम आता है जिन्होंने मारतकी प्रकृति 
को मानवीय आकृति देनेकी बुरी तरह चेष्टा की है। उनमें प्रक्ृति- 
वर्णन कम, आराधना अधिक है। समग्र दृष्टिसे देखनेपर इस युगके 
अधिकतर कवियोंने प्रकृतिके प्रष्ति खण्ड-दृष्टि ही रखी है ओर 
प्राकृतिक जोवनकों एक अरूग इकाईके ही रूपमें देखा है। इनके- 

लिए प्रकति आत्मीय न होकर दूग्की आकृति है । वह स्नेहकी 
केन्द्रवस्तु न होकर विस्मय या श्रद्धाकी केन्द्रविन्दु है । 


अब हम जब नयी कविताओंके युगपर दृष्टि डालते हैं तो 
प्रकृति-वणनके क्षेत्रमें बहुत बड़ा परिवर्तन पाते हैं | इस परिवरतनके 
आन्तरिक कारण तो ये हैं कि छायावादकी नकाबपोश कृत्रिमतासे 
स्वयं छायावादी कवि ही ऊबने छगे थे । दूसरा आन्तरिक कारण 
संगीतोत्मक शब्दों और अनुनासिक ल्योंकी अतिशय मधघुरतासे 
उकताहट थी । तीसरा आन्तरिक कारण अनुमाव्य संस्पशके लिए 
"आहश्य संस्पर्शकी अपेक्षा अधिक बेचेनीका आना था। और 
अन्तिम आन्तरिक कारण प्रतिक्रियाकी तीव्रताकी समाप्ति होनेपर 
सहज अथवा सर्वग्राही अनुभव और अभिव्यक्तिके लिए पयुत्सुक 
होना था । 

आन्तरिक कारणोंसे भी अधिक महत्त्व वे बाह्य कारण रखते 
हैं जो काव्य-प्रतिक्रियासे साक्षात्‌ सम्बन्ध न रखते हुए भी कविके 
परिवेशसे सम्बन्धित होनेके कारण नयी दृष्टि छा सके हैं । बौद्धिक 
क्षेत्रमें सबसे महत्त्वपृण परिवतेन जो इस युगमें हुआ है वह हे 
प्रश्नाकुलताका हर एक क्षेत्रमें विस्तार । प्रकृति-वर्णनके भी क्षेत्रमें। 
इसके कारण नये अन्वेषण किये गये हैं--कोयल और पपीहेके 
अलावा कुररी, पिड़कुछ, हारिल जैसे पक्षियोंकी भी सुधि ली गयी 
है । फूछोंमें बाजरे, बबूछ, बौंडर, अमरतास और साल जैसे फूछों- 
में मी आकर्षण देखने लगे हैं। यहाँतक कि हर अच्छीसे-अच्छी 
घास, हर रातकी हर एक करवट, और रंगकी हर छटाको काव्यमें 
देनेके लिए होड़-सी मच गयी है। कहीं-कहीं असमर्थ और 
दिखाऊ कवियोंके हाथोंमें पढ़ कर बहुत उपहासास्पद स्थिति सामने 
आयी है। पर वंशीधर शुक्ठ, भवानीप्रसाद मिश्र, ठाकुरप्रसाद 
सिंह जेसे आरण्य कवियोंने भ्रक्ृृतिके यथाथे और अत्यन्त हृदय- 
पर्शी चित्र खोजे हैं। भवानीप्रसाद विन्ध्यकी प्रक्ृतिके पारखी 

हैं, वंशीधर शुक्छ अवधकी देहाती प्रकृतकि और ठाकुरपसाद 

छोटा नागपुरकी प्रकृंतिके'। दूसरी बौद्धिक स्थिति बिखरावकी है । 

इस बिखरावके कारण ही नये कवि प्रकृतिसे जब एक विम्ब लेना 

चाहते हैं तो उन्हें उसके विरुद्ध या उसके तुल्य अनेक विम्ब 

याद आः जाते हैं ओर वे अपने इन तमाम विम्बोंको ,बहुत बिखेर 

कर काव्यमें रखते हैं । सांगछूपक या वर्ण उपमाकी भाषामें कवि 

इसीलिए नहीं बात कर पाता। वह अधिकतर रूपकातिशयोक्ति, , 
समासोक्ति, पयोयोक्ति * और अग्रस्तुतप्रशंसा आदि सूक्ष्म अर्छं- 

कारकी भाषा बोलनेका आदी हो गया है। वह जब साँश्के 

बादलका चित्र खींचेगा तो बिना किसी बादर और उसके 
बदलते रंगोंका नाम छिये उन्हें एक बहुत ही समथ विम्बसे व्यक्त 

करेगा । 


साँसके बादल 


ये अनजान नदी की नावे 
जादू के-से पाल 
जड़ाती 
आतीं 
मन्थर चाल ! 
नीलम पर किरनों 
की साँमी 
एक न डोरी 
एक न माँझी 
फिर भी छाद निरन्तर छातीं 
सेन्दुर और प्रबाल ! 
( धर्मबीर भारती ) 


इसी बिखरावके कारण वह अपने विकीण अनुभव और प्रकृतिके 
चित्रमें जोड़े देखता चलता है । 

इंजन के हेडछाइट-सा शोर-गुरू के बीच 
सूरज निकल गया; 

गाड़ी की रोशनी-सा पीछे-पीछे गुमसुम अब 
गुक्र तारा जा रहा है । 


( सदन धात्स्यायन ) 


या 


वसन्त के शहर भर में 

लग गये हैं नये पोस्टर | ' 

आवारा सीटीबाज़ 

आ गया हमारी शरीफ़ सड़क कसने आवाज़। 


( विनोदचर्द्व पांडेय ) 


इस निःसंगताका और परिणाम है प्रकृतिका वैज्ञानिक विवे- 
चन। “अज्ञेय'की 'बावरा अहेरी” शीषक कवितामें प्रकृति और 
विज्ञनको अखण्ड रूपमें देखनेकी कोशिश की गयी है । 

बौद्धिक प्रभावसे कम प्रभाव सामाजिक वातावरणका नहीं है । 
स्वतन्त्रता प्राप्तिके बाद साहित्यकारके मनमें कमसे कम दो 
आयामोंमें संस्कृतिको पुनराकलित करनेकी अपरिहायेता जान पड़ती 
है। एक तो देशका आयाम अब विस्तृत हो गया ओर प्रकृति 
देशकी मयोदासे भावनासे अधिक यथार्थके स्तरपर बँधी रहने 
लगी । दूसरा महत्त्वपूर्ण परिवर्तन संस्क्ृतिके विस्तृत इतिहासके 
साथ संयोजन करनेके कारण हुआ । इसीके परिणामस्वरूप वैदिक 
साहित्य और प्राचीन भारतीय साहित्यसे शक्तिशाली और चिर- 
नूतन बिम्बोकोी नये ढंगसे कवितामें उभारा गया। सुमित्रानन्दन 
पन्‍तकी 'धेनुए' शीषंक कविताकी ये पंक्तियाँ ऋग्वेदमों छन्द द्वारा 
कहर निकाली जाती हुई गायोंके वर्णनसे तुलुनीय हैं-- 


३६० विद्यानिवास सिश्र 


ओ रंभाती नदियों, 
बेसुध ? 

कहाँ भागी जाती हो १ 
वंशी-रव 

तुम्हारे ही भीतर है 
ओ फेन-गुच्छ 

लहरोंकी पूँछ उठाये 

ढोडती नदियों ! 


प्राचीन काव्यका प्रभाव नागाजुनकी बादछ” शीषक कविता 
पर, 'अज्ञेय” की वहाँ रात! और “बन्धु है नदियाँ” शीषेक कवि- 
ताओंपर, ठाकुरप्साद सिंहकी “अष्टादश दीपमाल' शीर्षक कविता 
पर और भवानीप्रसाद मिश्रकी 'सतपुड़ाके जंगल”, 'मेघदूत” और 
नमदाके चित्र' शीषेक कविताओंपर बड़ा गहरा है। नयी कविता 
के प्रकृति-वर्णनमें यह विशेषता उसे परम्परासे जहाँ भरी भाँति 
जोड़ती है वहाँ पिछढी पीढ़ीवाले आलोचकोंके लिए बिल्कुल 
विद्रोहिनी-सी जान पड़ती है । 

सांस्कृतिक वातावरणमें दूसरा परिवर्तन शहरोंकी बढ़तीके, 
बेतरतीब बसने और गाँवोंके उजड़नेके कारण उपस्थित हुआ है । 
ये संस्मरण जहाँ एक भोर ऊँचे मकानों, धूल-मरी सड़कों और 
कोलछाहल-भरे माइक्रो फ़ोनसे त्राण पानेके लिए छोटे-से कोनेमें गमलों 
या चार हाथ ज़मीनमें हरियाढी और ख़ुशबूके साथ चुपचाप कुछ 
क्षण देनेकी विवश कर देते हैं, वहीं दूसरी ओर देहातमें पढे 
लोगोंके मनमें गहरा विक्षोम भी मर देते हैं उन शक्तियोंके प्रति 
जो उन्हें उजाड़ रही हैं। इसके कारण अनामसे अनाम फूल भी 
अब कवितामें नाम और आकार पाने ढछगे हैं। उड़ियामें “अमृत 
सन्‍्तान', बंगलामें '१थेर पांचाठी! ओर आरण्यक', हिन्दीमें 'कच- 
नार', गुजरातीमें 'सोरठ तेरा बहता पानी! और कच्नड़में देहाती 

समाज' जेसे उपन्यास तो समूचे ही देहात या जंगलके जीवनसे 
वातावरण बनाकर लिखे गये हैं । इधर हाल्में हिन्दीमें फणीश्वर- 
नाथ रेए! और नागाजुनने तो आंचलिक उपन्यासोंकी एक लहर- 
सी उठा दी है। काव्य-साहित्यमें भी विभिन्न जनपढोंमें आंचलिक 
प्रकृतिके चित्र इसी संवेदनासे प्रेरित होकर रचे गये । इन गीतोंमें 
स्वप्नमय वातावरणका गहरा रंग है। इसीसे इनकी नक़र भी 
बहुत मनमाने ढंगसे हुईं है जिसका परिणाम यह हुआ है कि 
बेला, तुलसी, नीम, आम, बबूल, सरसों, कास और महुआकी 
घोर दुदंशा होने लगी है। इन नामोंको अब जादूके मन्त्रकी तरहसे 
कवितामें प्रयोग किया जाने लगा है । तब भी बुन्देलीमें बंशीधर 
पण्डाके स्वृति-गीत, अवधीमें बंशीधर शुक्लके चित्र, भोजपुरीमें 
बिसरामके बिरहे, खड़ी बोलीमें ठाकुरमसाद सिंहके सन्थाली चित्र, 
केदारनाथ अग्रवालके खेतिहर जीवनके चित्र काफ़ी हृदयस्पश्ञी 
हैं। शहरके वातावरणसे अमिमूत कवियोंने प्रकृतिके बड़े नन्‍्हें 
और सुकुमार रुपोंमें आह्वादका कण खोजा है । कोई हरी घासपर 
क्षण-भर साथकता मानता है तो कोई कचनारकी कलीकी कन- 
खियोंमें सब कुछ पा जाता है, किसीको पत्तियाँ मनानेके लिए 
विवश कर देती हैं, कोई गौरेयामें भी उत्फुल्कताका उत्कर्ष पा 
जाता है तो कोई नागफनीमें भी संघषमें हँसनेकी क्षमता खोज 
लेता है। खेतिहर और औद्योगिक, और नागर और भ्राम्य जीवनके 
बीच छिड़े संघषंसे रूमानी तबीयतवाले कवियोंमें खंडहरों, टीडों 
ओर जंगलोंके बीच इतिहासकी रथ-यात्रा निकालनेकी स्फर्ति भी 
गने छगी है। गिरिजाकुमार माथुर इसके बहुत सफल 
उदाहरण हैं । 
तीसरा सांस्कृतिक परिवेश आशिक क्षेत्रसे सम्बन्ध रखता है, 
विशेष रूपसे कवियोंके । जेसे अयोगमें बुद्धिजीवियोंकी संख्या 
अधिक है, उस वर्गकी आर्थिक” परिस्थितिका प्रभाव काव्य-रचना 
प्र किसी-न-किसी प्रकारसे पड़ता ही है। अथवैषम्यके. बीचको 

कड़ी है मध्यम वर्ग और इसी मध्यम वर्गकों बुद्धिजीवियोंकों भी 
पैदा करनेका फ़ल हासिछ है। यह वर्ग क्रमशः टूट रहा है । 
इसके कारण अथंवेषम्य और ऊँचा होता चला जा रहा है इसकी 
मानसिक प्रतिक्रिया दो तरहसे संलक्षित हुईं है--एक तो बड़े और 
अभिजात,कहे जानेवाले पदार्थासे विरक्ति और दूसरे अपनेमें ही 
अधिक खोजनेकी प्रवृत्ति। इसीसे सौन्दयके पुराने प्रमाण अच 
बासी-से छूगते हैं। नये प्रमाणोंकी खोज छोक-साहित्यमें, दूसरे 
देशोंके साहित्यमें और अपने निजी -अनुभवमें जारी है । इसके 
कारण विम्ब-विधानमें विलक्षणता काफ़ी मात्रामें आयी है जो कहीं- 
कहीं बहुत अटपटी भी छूगती है। दूसरी ओर अपनेमें ही खोये * 
कवि प्रकृतिके प्रति ऐसे विरक्त हो गये हैं कि उनका अपने आर्थिक 
या राजनतिक सिद्धान्तके सिवाय कवितामें किसी अन्य सत्ताके 
प्रति कोई रुझान नहीं है । 

इस प्रकार नयी कविता जहाँ प्रकृति-वणनकी पिछली परम्पराओं- 
में अनेक नये' तत्त्वोंका समावेश करती है वहाँ वह प्राचीन भार- 
तीय काव्य परम्पराके समीप भी इस मानेमें छगती है कि वह 
विविधता, पारदर्शिता और उन्‍्मुक्ततामें उससे कम नहीं है । इसमें 
ख़तरेकी सम्भावनाएँ उन कवियोंसे हैं जो विम्बोंमें बेतरह उलझे हुए 
हैं, या उनसे जो प्रकृति-विम्बोंका प्रयोग बिना अथ समझे ही 
करने लगते हैं, या उन कवियोंसे है जो भावावेशमें प्रकृतिके साथ 
अनुराग बढ़ानेकी बात करते हुए भी उसे ऐसा अपरिचित और 
स्वप्नमय प्रस्तुत करते हैं कि उससे प्रकृतिकी विम्रुखताकी ही 
आशंका उत्पन्न होती है। लेकिन इन ख़तरोंके संकेत सम कवियों 
में ज़्यादा नहीं है, यह बहुतं ही शुभ लक्षण है । 

भारतीय साहित्यके इतिहासमें पाश्चात्य साहित्य और संस्क्ृति- 
के गहन सम्पकसे एक बिलकुल नये युगका आरम्म होता है। 
साहित्य सांस्क्षतिक प्रक्रियाकी प्रेरक शक्ति-हो सकता है और उसके 
संचरणकी उपलब्धि भी । भारतीय और यूरोपीय जीवन-दृष्टियोंमें 
“कहीं किसी स्तर पर मौलिक अन्तर रहा है, जिससे उनके सांस्क 
तिक संचरणकी सारी प्रक्रिया मौलिक मूल्यों और प्रतिमानोंके 
विभिन्न आयाम प्रस्तुत करती है। मारतने अपनी व्यापक भाव- 
धारा और सूक्ष्म जीवन-दृष्टिसे सदा संस्तारकी भौतिकता, क्षणिकता, 
मायात्मकताके अतिक्रमणका प्रयलल किया है, और अलौकिक, 
शाश्वत तथा परम सत्यकी अनवरत खोज की है। इसके विपरीत 
यूरोपने अपनी मध्ययुगीन गहरी धार्मिकताके बावजूद जीवनके 
यथाथको उसको सम्पूर्ण क्षणिकता, विरूपता, मांसलुतामें अधिकसे 
अधिक गहराईसे और सूक्ष्मतासे अनुभूत करनेकी निरन्तर कोशिश 
की है | एकने जीवनके अर्थंकी खोजकी है और दूसरेने जीनेको 
साथक करनेकी कोशिश की है। ऐसी ही विपरीत जीवन-दृष्टियों 
और भिन्न प्रतिमानोंके सम्पकसे हमारे आधुनिक साहित्यका 
विकास हुआ है । 
अपनी इसी व्यापक जीवन-दृष्टिके कारण भारतीय साहित्य- 
में रोमांटिक भावनाकी मुक्ति, स्वच्छेन्द्ता, वेयक्तिकता और 
उल्लासका अभाव रहा है और इसी कारण विषयिगत (सब्जेक्टिव) 
प्रगीतियोंका भी विकास अधिक नहीं हो सका है। इसी संघषमें 
आनन्द कुमारस्वामीकी कृति 'ट्रांसफ्रामंशन ऑफ़ नेचर” के 
अन्तगंत भरितीय साहश्य-भावना सम्बन्धी स्थापनाका उल्लेख भी 

प्रासंगिक है। यूरोपके प्रक्कषति-सम्बन्धी 'अनुकरण” सिद्धान्तके 
विपरीत भारतमें प्रकृतिके साहश्यकी परिकल्पना प्रमुख रही है। 
इस परिस्थितिमें भारतीय साहित्यमें प्रकृति एक निश्चित दृष्टिसे 
प्रस्तुत हुई है । 

परव्तु मुख्य बात यह नहीं है कि भारतीय साहित्यमें प्रकृतिका 
उपयोग प्रायः मानवीय भावोंके उद्दीपन-विभावके रूपमें किया गया 
है, जेसा कि संस्कृत और उसके अनुसरण पर अन्य भाषाओंके 
काव्य-शासत्रोंमें निर्देष्ठट और विवेचित है। साहित्यके साक्ष्यपर यह 
कहा जा सकता है कि उत्कृष्ट साहित्यमें प्रकृति मानवीय शरीरमें 
मानवीय प्राणों और भावनाओंसे संवेदित उसकी सखी, सहचरी' 
और आत्मीय बन्घुके रूपमें चित्रित है। वास्तवमें प्रकृतिका 
आत्मीय ओर सख्य भाव भारतीय दृष्टिकी विशेषता माना जायगा, 
क्योंकि पेड़-पोधे, पशु-पक्षी, जड-चेतनकों समान भावसे ग्रहण 
करनेकी प्रेरणा उससे मिलती है । ऐसा भी नहीं है कि भारतीय 
कवि प्रकृतिको सचेतन, सप्राण, संवेदित नहीं कर सका है; यह 
प्रश्न भिन्न है कि उसकी सीमा क्‍या है ? 

मौलिक प्रश्न है कि भारतीय कविने प्रकतिका प्रत्यक्षीकरण 
उसके स्वतन्त्र और मुक्त व्यक्तित्वके रूपमें नहीं किया । एक तो 
व्यापक रूपसे उसके काव्यमें' विषयि-पक्ष ( सब्जेक्टिविटी ) का 
अभाव है, इस कारण प्रकृतिके प्रति उसकी दृष्टि वस्तु-परक ही 
रही है। वह उसके रंग-रूपको देख सका, वह उसमें मानव- 
आकृतियाँ झलकती हुई पाता है, वह मानवीय भावनाओं ओर 
संवेदनाओंका आरोप भी उसपर करता है, और कभी वातावरणकी 
अभिन्नताके कारण अपने पात्रोंकी निकटतामें उसे आत्मीय रूपमें 
भी चित्रित करता है। परन्तु वह स्वयं प्रकृतिके नाना रूपों, 
विभिन्न रंगों और छायातपों, उसकी गति और संचरण, उसकी 
विराटता, उसके ऐश्वयं, उसकी' भव्यता, उसकी कोमल्ताका 
प्रत्यक्षीकरण नहीं कर पाया । प्रकृति उसके अनुभवका विषय नहीं 

बन पाती, इसी कारण कब्पनात्मक प्रत्यक्षीकरण ( इमेजिनेटिव 
पसंप्शन ) के स्थानपर वह सदा परप्रत्यक्ष और सामान्य प्रत्ययके 
रूप (कांसेप्टुअल फ्रॉम) में ही गहण की जा सकती है। प्रकतिके 
विषयमें ही क्‍यों, यह तो भारतीय साहित्यकी व्यापक सीमा है। 


इसीसे' सम्बद्ध “दूसरी बात है. भारतीय साहित्यमें रोमाण्टिक 
भावनाके अभावकी। इस कारण कविने कभी प्रकृतिको उस 
स्वच्छन्द और मुक्त भावनाके आधारपर ग्रहण नहीं किया. जिसमें 
प्रकृति जीबित ओर स्फुरित प्रत्यक्ष हो 'उठती है। इस स्थितिमें 
प्रकृति मानवीय जीवनसे आरोपित और अनुप्राणित अंकित नहोकर 
अपने ही मुक्त और सहज जीवनमें प्रस्तुत होती है । और इसका 
यह रूप मानस-परक प्रगीतियोंकी मावधाराके अनुरूप होता है । 

हमारे साहित्यका आधुनिक युग, जैसा कहा गया है, पाश्चात्य 
संस्कृति और साहित्यसे उल्मेरित है। परन्तु अपने प्रारम्भिक 
चरणमें जागरणकी सारी चेष्ट! सामाजिक, धार्मिक स्तरकी है, 
जिसमें अथनीति और राजनीति प्रत्यक्ष न होकर केवल अन्तर्निहित 
हैं। इसी कारण भारतेन्दु-युगमें आधुनिक सजगताके अनुरूप गद्य 
ओर गद्यात्मक साहित्य-हूपोंका ही विकास हुआ है। काव्यकी' 
भाषा और व्यजञ्ञना तथा वातावरण प्राचीन परम्परासे अधिक 
अर्थोर्में सम्बद्ध रहा है। कहीं यदि परम्परासे अछग होनेकी 
भावना पायी जाती है तो वह केवछ सामाजिक स्तरपर । 

काव्य-क्षेत्रमें नये युगका आरम्भ २०वीं शताब्दीके प्रारम्भसे 
माना जायगा। ब्रजभाषाकों छोड़कर कविता खड़ी बोछीको स्वीकार 
रही थी, और यह काव्यके नये आन्दोलनका सबसे महत्त्वपूण 
क़दम था। इसीके साथ काव्यमें युगके अनुरूप नयी भावनाएं, नयी 
कल्पनाएँ और नये विचारोंका प्रवेश हुआ है। परन्तु भारतेन्दु- 
कालीन रोमाण्टिक भावनाके स्थानपर इस थुगमें एक बार पुनरु- 
स्थानकी भावनाका विस्तार हुआ | इस कारण इस युगके काव्यमें 

विद्रोहकी प्रवृत्ति रीतिकाढीन रूढ़िवादिताके विरुद्ध ही अधिक है । 
जिन साहित्यिक आदशोको स्वीकार किया गया है, वे भारतीय 
प्राचीन साहित्यके आदर्शों और प्रतिमानोंसे बहुत दूरतक प्रेरित 
और प्रभावित हैं । 

पश्णिमस्वरूप महावीरप्रसाद द्विवेदीके निर्देशनमें जिस 
काव्यान्दोल्नका प्रारम्भ हुआ था और जिसके प्रमुख कवि मैथिली- 
शरण गुप्त, अयोध्यासिंह उपाध्याय और रामचरित उपाध्याय हैं, , 
उसमें काव्यकी अन्य. दृष्टियों तथा मान्यताओंके साथ प्रकृति- 
सम्बन्धी भावना वस्तु-परक रही है । यह अवश्य है कि एक लम्बी 
परम्परासे साहित्यमें प्रकृतिका स्थान नायक-नायिकाओंकी भाव- 
नाओंके उद्दीपन-विभावके अन्तगंत सीमित हो गया था, उससे 
उसे मुक्ति मिल सकी | इस युगके कवियोंने प्रकृतिकों उसके 
स्वतन्त्र रूप-रंगोंमें, उसकी क्रिया-प्रक्रियामें अंकित किया है, परन्तु 
प्रमुखतः उनकी दृष्टि वस्तु-परक रही है। उन्होंने अपने वर्णना- 
त्मक काव्योंमें प्रकतिको कथाके चतुर्दिक फेले हुए वस्तुगत आधार 
के रुपमें अंकित किया है, अथवा कहीं-कहीं प्रकति-वणनके 
माध्यमसे कथाकी घटनाओं और चरित्रोंके मनोभावोंकी अनुकूछता 
( कभी-कभी वेपरीत्य ) को व्यंजित किया है। परन्तु ऐसा भी 
प्रकृतिके अपने जीवन और मनःस्थितियों ( मूड ) के द्वारा नहीं 
हुआ है । प्रकृतिकी स्थितियोंकों मानवीय स्थितियोंके साथ प्रस्तुत 
करके ही यह विधान हो सका है । महावीरप्रसाद द्विवेदीसे छेकर 
रामचन्द्र शुक्ठ तकका प्रकृतिको उद्दीपन-रूपसे स्वतन्त्र आलम्बन 
रूपमें अंकित करनेका आग्रह प्रकृतको उसकी अपनी वस्तुस्थिति 
में देखने और अंकित करनेकी प्रस्तावगनासे अधिक सिद्ध नहीं 
हुआ । 

परन्तु हमारा साहित्य युगकी अपनी सम्भावनाओं तथा 
'पाश्चात्य सम्पकके कारण जिस रॉमाण्टिक आवेश ( टेम्पर ) को 
प्रारम्भमें प्रकट कर चुका था, उसको उसने इस चरणमें छोड़ दिया 

हो, ऐसी बात नहीं है। रूपनारायण पाण्डेय, श्रीधर पाठक 
रामनरेश त्रिपाठीके काव्यमें इस रोमाण्टिक आवेशका आभास 
मिलता है जिसके कारण इनकी प्रकति-सम्बन्धी दृष्टि उपयुक्त 
कवियोंकी दृश्टिसे भिन्न है। इन्होंने प्रकृतिको स्वतन्त्र-रूपमेँ देखने 
के साथ ही अनेक स्थलोंपर उसके जीवन, स्पन्दुन और “उल्लास- 
को भी व्यज्ञित किया है। परन्तु इनमें प्रमीत्यात्मक भावावेशका 
समुचित विकास नहीं हो सका था, अतणव प्रकृति कविके लिए 
जीवित और प्रत्यक्ष सत्य नहीं हो सकी । 

छायावादी काव्यान्दोलन भारतीय साहित्यमें व्यापक रुपसे 
“राजनीतिक, सामाजिक, धार्मिक तथा साहित्यिक परम्पराकी रुढ़ियों 
और बन्धनोंके प्रति पहछा सचेष्ट विद्रोह माना जा सकता है। 
इसी कारण साहित्यके सन्दर्भमें छायावादके अन्तर्गत रोमाण्टिक 
भावनाका प्रथम सजग प्रवेश हुआ । भारतीय साहित्यकी परम्परामें 
यह और भी अधिक साहसिक चरण था, क्योंकि इस साहित्यमें 
यह प्रवृत्ति स्वच्छन्द्ताके साथ कभी व्यक्त या प्रतिष्ठित नहीं हो 
सकी है | प्रथम बार छायावादी कविने आत्मानुभूति और आत्म- 
संवेदनकी अपनी अभिव्यक्तिमें सवोधिक महत्त्व दिया, अपनी 
कल्पनाकी निबाध और अतिशय स्वच्छन्दता दी; वह स्थूछ 
सौन्दयके स्थानपर सूक्ष्म सौम्दयंबोधके प्रति आकर्षित हुआ, 
उसने अपने चतुर्दिक्‌ फेले हुए जीवन और जगतके प्रति सहज 
जिज्ञासा प्रकट की, जैसे उसके सामनेका समस्त जगत्‌ व्यापक 
चेतनास्रे उद्धासित हो और वह उस सबसे प्राणवान्‌ हो रहा हो । 


इस रोमाण्टिक भाव-धाराने इस युगके काव्यमें प्रकतिकी 
परकल्पनाको अत्यधिक प्रभावित किया है। इस काव्यमें प्रकृति 
आहुम्बन मात्र नहीं है, जिसके लिए रामचन्द्र शुक्लने रीतिकालके 
कवियोंकी उद्दीपन-सम्बन्धी संकुचित दृष्टिकी आलोचना करते हुए 
ज़ोरदार आग्रह प्रकट किया थ|। एक स्थलूपर उनकी प्रस्तावना 
नागरिक सभ्यताके कत्रिम वातावरणसे प्रकृतिकी ओर वापस जाने 


श्श्द रघुवंश 


की है । परन्तु उनकी प्रकतिके आलूम्बन-रूपकी स्थापना, संस्कत- 
के प्रकृति-काव्यकी चैचा बथा स्वतः उनकी कवितासे यही व्यक्त 
होता है कि इस रूपमें प्रकृति उनके लिए वस्तु-परक सौन्दर्थ रूपमें 
ही आ सकी है, और अधिकसे अधिक संस्कृत काव्यके आदशेपर 
वे प्रकतिकों मानवीय जीवनके निकट आत्मीय स्वजनके रूपमें 
देखनेके आग्रही हैं । 
परन्तु छायावादी काव्यकी रोमाण्टिक प्रकतिमें प्रकृतिकी 
उपस्थिति कविके लिए जीवित और स्पन्दित है। जिस प्रकार उसने 
जीवनको अनुभूति और समवेदनाके सूक्ष्म स्तरपर भ्रहण किया है, 
उसी प्रकार प्रकृति उसके लिए जीवनका अंग है जो अनुभव या* 
संवेदनकी वस्तु ( आल्म्बन ) न होकर उसका साक्षात्कार है। 
वह पुनः प्रकतिकी व्यापक चेतनाका सहज और जिज्ञासु भावसे 
बेषण करता है; उसके वस्तु-परक सौन्द्यके परे सूक्ष्म भावगत 
सौन्दयका अनुभव करना चाहता है। वह मानवीय भावोंका 
आशा-निराशा, पीड़ा-बेदना, हषं-विषाद, सुख-दुःख, इच्छा- 
आकांक्षाओंका अनुभव प्रकृतिके फेंके हुए जीवनके माध्यमसे 
करता है और अपनी कल्पनाके मुक्त और स्वच्छन्द प्रत्यक्षीकरण 
"का क्षेत्र प्रकतिमं खोजता है। यह प्रकृतिका जीवन न कविके 
जीवनके समानान्तर है, न उससे आरोपित और उस्रेरित ही, वह 
कविके जीवनसे अभिन्न हो गया है । 


परन्तु इस शुद्ध रोमाण्टिक दृष्टिके अतिरिक्त इस युगके 
काव्यमें प्रकृतिकी परिकल्पना अन्य रूपोंमें भी है। छायावादी 
काव्यमें भारतीय दाशनिक और आध्यात्मिक चिन्तनकी इस 
युगकी परिणतिका गहरा प्रभाव है। आधुनिक सांस्कृतिक जागरण 
के युगमें भारतीय विचार-घारामें नव्य-भद्वेतवाद, मानवतावाद, 
विश्वबन्धुत्व आदि व्यापक मूल्योंकी चचो हुईं थी, और इस युग 
के काव्यमें उनकी अभिव्यक्ति भी *हो सकी है। इन प्रमावोंके 
फलस्वरूप प्रकृृतिकी सर्वचेतनावादी परिकल्पनाके साथ छायावादी, 

कवियोंमें प्रकृति-चेतनामें आध्यात्मिक भाव-बोध और अथके संकेत 
देनेकी प्रवृत्ति विकसित हुईं है। प्रकृतिक्री रॉभाण्टिक दृष्टिसे यहाँ 
छायावादी प्रकृतिका अन्तर उपस्थित होता है जब उसकी चेतना 
कल्पना और सौन्दयमें किसी व्यापक सत्ताका (जो प्रक्ृतिके अतिरिक्त 
है, ) आभास कविकों मिलता है। मध्ययुगके साधक कबिने अपने 
आराध्यके व्यक्तित्वमें सारी प्रकतिको, उसके रूपाकार और भाष- 
प्रवए सौन्दयेकी समाहित कर दिया था। छायावादी, रहस्यवादी 
प्रकतिके सूक्ष्म सोन्द्यबोधके माध्यमसे किसी अछोकिक ( आध्या- 
त्मिक ) सत्ताके संकेत हूँढ़ता है। स्वच्छन्द प्रकतिवादीके लिए 
अकृति उसके जीवनके समान संवेद्य, अनुभूत तथा साक्षात्कृत है । 


इसके अतिरिक्त यह भी नहीं है कि छायावादी कवि भारतीय 
परम्परासे विद्रोह करके पूर्णतः मुक्त हो सका हो | यह अवश्य है 
कि रीतिकाछीन काव्यकी स्थूछ रूपमयतासे भपनेको मुक्त करके 
सूक्ष्म भावोंके स्तरपर काव्यको प्रतिष्ठित करनेमें वह सफल हुआ 
है। परन्तु संस्कृत काव्यके जिस आदशेकी ओर द्विवेदी युगके 
कवियोंका ध्यान आकर्षित किया गया था, उसका एक सीमा तक 
प्रभाव छायावादी कवियोंपर भी देखा जा सकता है। भारतीय 
साहित्य और मुख्यतः संस्कत साहित्यमें प्रकतिपर व्यापक रूपसे ' 
मानवीय आकार, क्रीड़ाओं तथा भावनाओंका आरोप मिलता है । 
इसीका ह्वासोन्मुख रूप रीतिकालके काव्यमें भी है | परन्तु छाया- 
वादी प्रकति-काव्यमें भी इस प्रकारके आरोपकी प्रवृत्ति कम नहीं 
है। यह अवश्य है कि स्थूछ ' ,आरोपके स्थानपर सूक्ष्म संकेतों 
प्रतीकों और भावोंका आश्रय लिया गया है। इस छाक्षणिकताके 
कारण यह आरोपकी स्थिति बहुत प्रत्यक्ष तथा व्यक्त नहीं है । 
परस्तु रामचन्द्र शुक्लने इसी कारण इस काव्यमें मानवीय मधु- 
क्रीड़ाओंके आरोपका उल्लेख किया है। रोमाण्टिक कवि सारी 
प्रकृति और उसके जीवन-प्रवाहकों स्वानुभूतके रूपमें अहण करता 
है, पर इन कवियोंने ऐसे अनेक स्थ्ोपर प्रकृतिको प्रतीकात्मक 

५१ 
शेलीमें तथा भावात्मक स्तरपर वण्यं विषयके रूपमें स्वीकार कर 


लिया है। प्रकृतिवौदी इष्टिसे भी प्रकृति मनुष्यके जीवन, भाव- 
नाओं और कभी-कभी रूपमें उपस्थित होती है, पर अन्तर मुख्यत 
इसी बातका है कि उसमें आरोपका भाव न होकर स्वतः स्फुरणका 
भाव होता है ओर उसके छिए प्रकृति वण्य विषय मात्र नहीं हो 
सकती । 


वह युग हमारे राष्ट्रीय संघर्षका था। राष्ट्रीय भावना तथा, 
विदेशी शक्तिके प्रति विद्रोहकी भावना इसमें परिव्याप्त रही है । 
इस कारण प्रकृति एक ओर हमारे जागरण और उत्थानकी भाव- 
व्यंजनाके साथ उपस्थित हुईं है, राष्ट्रीय कामना, महत्त्वाकांक्षाँ 
संघर्ष आदि भावनाओंसे प्रकृति अनुप्राणित रही है। साथ ही इस 
काव्यमें देशके प्राकृतिक स्वरूपकी आदशे-कल्पना और उसका 
देवीकरण भी मिलता है। भारतमाताकी कल्पना इस थुगकी एक 
व्यापक प्रकति-परिकल्पना रही है 
छायावादी काव्यके अन्तगंत ग्रकृतिके नवीन अप्रस्तुत-विधान- 
की चचो भी अपेक्षित है । स्थूछसे सूक्ष्मक्री खोजकी ओर बढ़नेमें 
यह नया अलंकारिक विधान और ढछाक्षणिक प्रयोग बहुत अधिक 
उपयोगी सिद्ध हुआ है। एक सीमा तक इस प्रकारकी व्यंजना 
आत्मानुभूतिके स्तर, काल्पनिक प्रत्यक्षयोध और सूक्ष्म सौन्दर्य 
बोधकी सहज परिणति है, परन्तु छायावादी कवियोंने सचेष्ट 
शिल्पके रूपमें भी इसे विकसित किया है। जिस प्रकार मानवीय 
रूपकार, क्रियाओं और परिस्थितियोंके समानान्तर प्रकृतिकी 
अप्रस्तुत योजना की जाती है, उसी प्रकार प्रकृतिके रूपाकार, 
क्रियाओं तथा परिस्थितियोंके लिए मानवीय जीवन अप्रस्तुत-विधान 
प्रस्तुत करता है | इसके मूलमें है दोनोंकी समानान्तरतामें रक्षित 
सौन्दयबोध । छायावादी काव्यमें बाह्य आरोपकी स्थिति महत्त्वकी 
नहीं रही, अतः इस प्रकारका प्रकृतिका अप्रस्तुतके रूपमें प्रयोग 
कम हो गया है। परन्तु इसके स्थानपर मानवीय भावनाओं, 

अनुभूतियों, संवेदनाओंके लिए प्रकृतिकी विभिन्न स्थितियोंका 
भावगत सौन्दय स्वतः प्रस्तुत हो रया है जो मानवीय भाव- 
सौन्दर्य प्रस्तुतकों व्यंजक करनेके लिए है। इसी प्रकार प्रकतिकी 
भावगत सूक्ष्म-सौन्दयकी स्थितियोंके प्रस्तुत रहनेपर मानवीय भाव- 
सौन्दय अगप्रस्तुत योजनाके छिए प्रयुक्त होता है। कभी-कभी 
छायावादी काव्यमें इस प्रकारके अप्रस्तुत-विधानमें शिल्पगत ऐसी 
जटिलरुता आ गयी है कि काव्यकी व्यज्ञना दुर्बोध और व्याख्या- 
परक हो गयी है । 

इस युगकी परिसमाप्तिपर संक्राद्निकालमें कुछ छायावादी 
कवि सामाजिक यथार्थवादके प्रभावमें आ चुके थे और उन्होंने 
पुनः प्रकृतिकों भूमिका और वातावरणके रूपमें स्वीकार किया। 
कभी-कभी सामाजिक निर्मोणका उल्लास और उत्साह अवश्य 
प्रकृतिमें व्यंजित है। दूसरे कवियोंमें व्यक्तिवादी दृष्टिका विकास 
हुआ जिसके परिणामस्वरूप उनमें अहं, निराशा, अराजकता 
नियतिवाद आदि पाया जाता है । इसका प्रभाव इनकी प्रकृतिकी 
परिकल्पनापर भी पड़ा है। इनकी प्रकति इनकी भावनाओंसे 
अनुप्राणित है, उसमें नियतिकी अनिवायंता, अराजक उच्छुल्ुछता 
निराशाकी विश्वंखखता मिलेगी । 

इस संक्रान्तिकी स्थितिमें, जिससे प्रगति-प्रयोग युगकी भूमिका 
तैयार हुईं है, एक भाव-धारा नव्य-स्वच्छन्दवादकी भी है जिसका 
विकास आगे चछकर गीतकारोंमें ओर कुछ प्रयोगशीक कवियोंमें 
भिन्न-भिन्न स्तरोंपर देखा जा सकता है। छायावादके कवियोंमें 
जीवनकी सीधे झेलनेका साहस नहीं था, परन्तु इन कवियोंमें 
मुक्तिका गहरा वातावरण मिलता है, उनमें मौज और मस्ती है 
तथा अपने सुख-दुःख, आशा-निराशाकों सीधे अभिव्यक्त करनेका 
उत्साह तथा साहस है। उन्होंने प्रकृतिकों इसी कारण अपनी मनः- 
स्थितिके अनुकूल अनुभव किया है | जीवनकी गहरी आकांक्षा और 
पन्द्रिय सौन्द्य-बोधकी आकुछता इनकी प्रकृतिमें प्रतिध्वनित है । 

प्रयोगशीर युगमें कविक्ना जीवन और जगतके प्रति यथार्थ- 
प्टिका आग्रह बढ़ा है।'प्रकतिके प्रति आजके कविकी दृष्टि अस- 
म्पृक्त यथा्थंकी है। यग-यथाथेकी सम्पक्तिके कारण वह प्रकृतिके 
समस्त, सोन्दय-विस्तारमें रोमांटिक भावके स्थानपर परिस्थितिके 
व्यंग्यको' अन्ततः अहण करता है। रोमांटिक कवि काल्पनिक प्रत्य- 
क्षीकरणके माध्यमसे आत्मानुभवके रुम्बे क्रममें जीता है । जिस 
प्रकार वस्तुओंकी स्थिति-परिस्थितियोंका एक श्रृंखलाक्रम होता है 
बाद्य घटनाएँ जीवनकी एक क्रममें संचालित करती हैं, उसी प्रकार 
रोमांटिक कवि जीवनकी ज्ञन्तरिक अनुभति और भावशोरुताको 
एक क्रममें अहण करता है। आजका कवि जीवनको इतनी संगठित 
योजना ओर साथक संगतिके रूपमें नहीं देखता। वह प्रत्येक क्षण- 
को जीता है, प्रत्येक स्थितिको संवेदृत करता है । उसके लिए यह 
क्षणका जीना, स्थितिका संवेदन ही यथा जनुभत है| संगति 
व्यवस्था और क्रम जीने ओर भोगने वालेकी दृष्टि नहीं हो सकती 
है, वह तो जीवनकी केवरू इतिहास माननेका परिणाम है । यही 
कारण है कि जिस प्रकार वह अपने अनुभूतको अपना सर्जन 
मानता है, उसी प्रकार वह वस्तु और परिस्थितिके प्रति असम्प्क्त 
भी रहनेमें समर्थ होता है । 
आधुनिक कविके छिए प्रकृति उसके अनुभूत क्षणका अंग 
बनकर उपस्थित होती है । अनुभूत होकर भी प्रकृति उसके लिए 
अन्ततः वस्तु-तत््व ही है, क्‍योंकि इतिहासके क्रम, व्यवस्था और 
साथकताके अभावमें रोमांटिक भावावेशके साथ वह प्रकृतिका 
साक्षात्कार नहीं करता । आजके काव्यमें प्रकृति उद्छास, आवेग 
उत्साह, प्रेमाकुलता तथा जिज्ञासा आदिके मनोभावोंमें स्पन्दित 
और स्फरित गस्तुत नहीं होती । प्रायः कवि प्रकतिके संवेदनको 
अपने व्यक्तित्वके प्रसारमें समाहित कर छेता है, और अपने 
व्यक्तित्वके सामाजिक परिवेशकी अनेक विषम परिस्थितियोंके 
व्यंग्यको उसमें व्यंजित करता है। अनेक कवि नव्य-स्वच्छन्द्वादी 

भाव-धारासे प्रभावित हैं और वे प्रकृतिके सम्पर्कमें रोमांटिक मनो 
भावोंसे, उसके ऐन्द्रिय सौन्दर्य और काल्पनिक प्रत्यक्षीकरणसे 
आन्दोलित होते हैं। पर उनपर भी आधुनिकताका गहरा प्रभाव 
इस सीमा तक है कि वे इस भावावेगकों स्वतः एक स्थितिके 
रूपमें अपनेसे असम्प्रक्त कर छेते हैं या अन्ततः वस्तुनिष्ठ दृष्टिसे 
प्रकतिमें जीवनका व्यंग्य उभारनेमें समर्थ होते हैं । 


छायावादी काव्यमें प्रकतिके सोन्द्यब्रोधके अप्रस्तुत-विधानकी 
जटिछताका संकेत किया गया है। नये कपिकी प्रमुख शेली क्षणके 
अनुभव और वस्तु-स्थितिके प्रभाव-ग्रहणकी है। वह प्रकृतिके 
व्यापक विस्तारकी सामाजिक और व्यक्तिगत जीवनमें एक साथ 
हण करता है। खंड-खंडमें बिखरे हुए चित्रों और अनुभूतियोंके 
कारण प्रकति-रूपकी विश्वखलता और भाव-बोधकी उल्म्मन बढ़ 
जाती है। परन्तु खंडोंमें बिखरे हुए जान पड़नेवाले चित्र और 
संवेदन कविके लिए एक ही सजनात्मक अनुभूत सत्य है, और 
उसके सजनमें सक्रिय सहयोगी पाठकके लिए भी सबका प्रभाव 
एक मार्मिक व्यंजनाके रूपमें है | प्रकृतिमें यह व्यंग्य विचित्र और 
असंगत छगनेवाले अप्रस्तुतोंके ( सामाजिक यथाथ्थेसे लिये गये ) 
द्वारा किया गया है । 


काव्यमें प्रकृतिकी इस आधुनिक परिकल्पनाके कारण कवि 
उसके सौन्दय और सहचरणका उपयोग मुक्त भावसे नहीं कर 
पाता । जेसा कहा गया है, जिन कविथोंका रोमांटिक मनोमाव है 
उन्हें प्रकृति अपने प्रति आकर्षित करती है, पर उनमें आजकी 
मनःस्थिति यह सारा रस-बोध द्विविधा और उदासीमें बदल देती 
है। कभी यह आकर्षण शुद्ध मनःस्थितिके स्तरपर प्रकति और 
कविका सहसंवेदन रह जाता है जो प्रकृतिके बिम्ब-चित्रों अथवा 
प्रभाव-चित्रोंमें व्यंजित होता है। कुछ कवियोंके प्रकतिके सह- 
संवेदन सम्बन्धी प्रभाव-चित्रों और बिम्ब-चित्रों में मुक्तिके क्षणों 

की मनःस्थितिमें प्रकति-सहँचरणका मनोभाव और सौन्दर्य-बोध 
अपनी विश्वृंखलतामें अधिक संवेदनशील हो सका है । 


आजका कवि आत्मानुभूतके स्थानपर अपने समस्त अस्तिलके 
अनुभूत-उपछब्धको सम्प्रेषित करता है, अतः उसको सौन्दये दृष्टि 
और भाव-बोध इतने व्यापक सन्दसेमें प्रस्तुत होते हैं' कि उससें 
रोमांटिक व्यक्तिगत सीमाओंका अतिक्रमण हो जाना सहज है। 
इसके साथ ही मनःस्थितियोंके बदलते हुए रूपोंके साथ एक ही * 
भावकी क्रमिकता नहीं'बनी रह पाती, अनेक मानसिक संवेद- 
नाएँ एक दूसरेसे उलझ जाती हैं। यही कारण है कि व्यक्तित्वकी, 
समग्रतामें प्रकृति प्रेम और सौन्दयके मिन्‍न स्तर अहण कर लेती 
है, कविकी अस्तित्वकोी उपलब्ध करनेकी आकांक्षामें उसकी सारी 
व्यंजना बदल जाती है । 


आजके काव्यमें प्रकृतिका (इसी प्रकार किसी भी स्थितिका ) 
वर्णन उसके जीवन और संवेदनके साथ नहीं है और न उससे 
ग्रहण की हुईं अनुभूतियोंकी अभिव्यक्ति ही है। कवि जीवन और 
अस्तित्वके प्रसारमें प्रकृतिकों अपने अनुमूत क्षणमें प्रेषणीय बनाता 
"है। इसी कारण वह चित्रणके स्थानपर प्रभाव-चित्रों और विम्ब- 
चित्रोंका सजन करता है जिनमें उसकी संवेदनाके साथ बाह्य 
प्रकृति एकरूप हो जाती है। इस प्रकृतिकी परिकल्पनाकी सीमा 
बहुत विस्तृत है । कहीं प्रकृतिका यह अंकन दृश्य-विधान मात्र 
प्रस्तुत करता है और उसका अनल्ुंकरण अथवा नयी अभग्रस्तुत- 
योजना नयी काव्य-रुचिके अनुकूल पड़ती है। इस प्रकारके सहज 
हृश्य-विधानमें कविके आन्तरिक संवेदनकी गहरोाईकी एक ऋलक 
मिलती है। परन्तु नयी कविताकी मौलिक प्रवृत्तिमें दृश्य-विधान 
एक ओर असम्पृक्त वस्तु-परक खण्ड-चित्रोंमें उपस्थित होता है, 
और दूसरी ओर उसीके साथ भावक्त्मक संबेदन की मनःस्थितियाँ 
भी व्यंजित होती हैं। विविधताके साथ कवितामें प्रभावकी समग्रता 

बनी रहती है और जीवनकी गहन व्यंजना अन्तर्निहित हो 
जाती है । ह 


कभी आजका कवि प्रकृति और भावस्थितिको एक ही विम्ब- 
रूपमें ग्रहण करता है। रोमांटिक काव्यमें प्रकति कविके लिए 
कितनी ही व्यक्तिगत अनुमूतिका विषय हो, वह उसके चेतन 
अस्तित््॒वका अभिन्न अंग नहीं हो पाती, यद्यपि कवि प्रकतिके 
प्रति गहरी सम्पृक्तिका अनुभव करता है। नयी कविताके प्रभा- 
वात्मक विम्ब-विधानमें प्रकतिका दृश्य-रूप और प्रकतिकी चेतना 
एक ही स्तरपर एक ही संवेदन-विम्बमें 'अन्त्ुक्त होती जाती हैं। 
इस प्रकारके विम्ब-चित्रोंमें रूपात्मक अंकनकी कभी पूर्णता रहती 
है और सहज जीवनकी व्यंजना अवैयक्तिक रूपसे सन्निहित भी 
रहती है। कवि स्वयं अभिव्यक्तितमें उपभोक्ता रूपमें प्रस्तुत न 
होकर अपनी अनुभूत उपछब्धिको असम्प्रक्त भावसे प्रेषणीय 
बनाता है, इसे अवेयक्तिक कहा गया है । 


प्रकृतिके सहज रूपात्मक चित्रोंमें कवि केवकः दृश्य-विधान 
नहीं करता, वरन्‌ अपने आपको कहीं किसी स्तरपर व्यक्त करना 
चाहता है। सहज और परम्परागत उपमानोंके स्थानपर जब “ 
अपरिचित तथा नये उपमान या रूपक प्रयुक्त होते हैं तो विम्ब- 
विधान अपने वेचित्रमें अधिक व्यंग्यपू्ण हो जाता है। जीवनके 
व्यापक सन्दभेमें विम्ब-चित्रोंमें संवेदनकी अधिक गहराई और अथ 
की मार्मिक व्यंजता आ जाती है । अनेक स्थछों पर प्रकृतिके साथ 
कविकी भावात्मक उपलब्धिका असम्प्ृक्त अंकन है जिनमें कवि 
सारे प्रकृति-दश्यको आत्मोपरूब्धिके रूपमें स्वीकार करता है, वह 
हृश्यबोधके साथ कुछ क्षणोंके लिए प्रकति-चेतनासे जेसे अभिन्‍न हो 
गया हो। व्यापक रूपसे आजका कवि न प्रकृतिके साथ सहचरण 
कर पाता है और न उसके सौन्दर्यका उपयोग करता है, क्योंकि 
जूसके अमिभूत करनेवाले सौन्दयके सम्मुख कविको, वेदनाशन्य 

तक 


मनकी तकोतीत स्वीकारनेकी मनःरिथितिसि सिहरकर कहना 
होता है-- नहीं, फिर जाना नहीं होगा |! 

प्रकृतिकि भावमय ओर आत्मढछीन विम्ब-चित्र प्रस्तुत कर 
अपनी अनुभूतिके भावोद्रेकते कवि अविमूत होता है, और जो 
उसकी म्नःस्थिति पहले प्रकति-विम्बमें समाहित थी, वही प्रत्यक्ष 
हो जाती है। प्रारम्भिक विम्बोंमें प्रकृति निरपेक्ष रूणती है, पर 
अन्ततः कविकी मनःस्थिति ऐसे चित्रक्की माव-व्यंजनामें प्रतिघटित 
हो जाती है। आजमके कवियोंके कुछ विम्ब-चित्रोंमें कल्पनाकी 
इतनी पूणता और शिल्प-विधान € अप्रस्तुत-योजना ) का इतना 
अच्छा निवोह भी मिलता है कि अपने कलात्मक कौशलके कारण्ए 
वे आधुनिक विम्ब-विधानसे अलूग पड़ जाते हैं। अनेक बार 
प्रभावात्मक विम्ब-अहृणमें चित्र-खण्डोंके स्वतन्त्र-संयोग, बदरूती 
हुई मनःस्थितियों, और नयी प्रकारकी अप्रस्तुत-योजनाके कारण 
वैचित्यका आग्रह जान पड़ता है। यह वेचित््य, नयी कविताकी 
मौलिक प्रवृत्तिमें, अपनी विशिष्ट स्थितिके कारण है । इस प्रकृति 
चित्रोंके वेचित्यके माध्यमसे कवि मनःस्थितिकी जटिलता, उलमूत 
युग-जीवनकी विषमता तथा अपनी वेयक्तिक अनुभूतिकों व्यंजित 
करनेका ही प्रयत्न करता है । 


अति आधुनिक कला (चित्रकरा) के समान काव्यमें प्रकृतिके 
प्रत्यक्ष रंग-रूप, स्थिति-परिस्थिति, क्रिया-संचरण, क्रम-योजना 
आदि महत्त्वहीन हो गये हैं। उनकी संश्लिष्टताका उसके छिए 
कोई अथ नहीं है, क्‍योंकि आज प्रकतिके विषयमें हमारी समझ 
वैज्ञानिक होती जा रही है, हम उसके रहस्यको गहनताके साथ 
उद्भासित करते जा रहे हैं। वह यह भी जानता है कि हमारे 
लिए प्रकतिका जो यथार्थ-रूप है, हमारे अपने मानवीय शरीर 
और मस्तिष्ककी प्रस्तुत संघटनाकी सीमाओंके कारण है। 
यदि हमारे शरीरकी, इन्द्रियों और मस्तिष्ककी बनावट भिन्न 
होती तो हमारे प्रत्यक्ष-बोधका यथार्थ भी मिन्‍न होता। अतः कब्ि 

और कछाकार अपने सजनमें रचना-विधानक्री ऐसी संगतियाँ 
हूंढ़नेका उपक्रम कर रहा है जिनमें प्रकृतिकें यथार्थकी समता या 
भिन्‍नता उसके लिए महत्त्वहीन हो चुको है। आजके अति आधु 
निक प्रकृति-चित्रों और प्रकति-काव्यमें इसी कारण नये रूपाकारों 
स्थितियों और योजनाका विधान मिलता है। और उनको वह इस 
न्यूनोक्ति ( अण्डर-स्टेटमेंट ) को स्थितिमें रखता है कि पाठक 
या दशक उसके अनुभवके सहभोगमें पूरी मुक्तितका अनुभव 
करता रहे । 


डेकद रघुवेत् 








_भारतभूषण अग्रवाल कर की आ 
' . प्रकृति-चित्रग : पन्‍त 
अपनी कविता : जन्म द्विस' ( 'अतिमा ) में पन्‍तने अपने 
जन्मकालका उल्लेख करते हुए ढिखा है 


गत यग-के:ऐश्वर्य चिह-से, मधु के अन्तिम 
ताग्र-हरित कुछ पल्लव, कुछ कलि-कोरक स्वर्णिम 


जाड़े से ठिठुरे, डालों पर बिल्माये ये, 5 जी घु 


रजत-कुद्दा से पट में छिपटे अछ्साये थे 
_ घरती पर जब शिश ने पहले आँख खोली ! 
(आँगन के तरु पर तब क्या गिरि-कोयछ बोली ९) 


कविका यह अनुमान सहज सत्य है; पन्तकी काव्य-भूमिमें 
गिरि-कोयलकी बोली हमें निरन्तर गूँजती मिलती है। नाना भाव- 


भूमियोंकी, नाना अनुभूति-प्रसंगोंको और नाना युग-काछोंको पार 
रती गिरि-कोयलकी वह 'स्वर्ण-जाछ-सी तान! हिन्दी-मानसके 


. 'तुहिन-वन! में आज भी छायी हुई है | प्रकृतिसे साहचये और 


. निसगसे तादात्म्य कवि पन्तके व्यक्तित्वकी प्रमुख विशेषता है । 


.. उनके व्यक्तित्की इस विशेषतामें देश-कालू-परिस्थिति-- 
..  तीनोंने भर-पूर योग दिया है.। हिमाल्यका सुषमा-मण्डित अंचछ, 
.. नवयगकी स्वेप्न-कल्पनाओंको सजीव करनेको उत्सुक विद्रोही 


. यौवन, और मातृहीन भाव-प्रवण हृदयका एकान्त परिवेश | उस 


.. छोटी-सी पहाड़ी बस्तीका वह एकाकी मन प्रकृतिकों ही अपना 


सखा, अपना संगी मानता था । पहाड़ी झरनेसे वह बात करता 


... विहगोंसे गीत सीखता, भौरोंके साथ 'कुसुमके चुने कोरों' से . 
. मधु-पान करता ।# पन्‍्तके भाव-जीवनका अभिन्न अंग होनेके 


# देखिए 'वाणी' संग्रहमें 'आत्मिका' शीर्षक कविता।.... ड़. द 


... प्रकृति-चित्रण : पनन्‍्त का पट हे ब 2205 की « रह. 








कारण ही उनकी कवितामें प्रकृति एक निराले सर्व-ज्यापी रूपमें 
उपस्थित है, हिन्दीके लिए ही नहीं, बसमरत भारतीय वाडमयके 
लिए वह अमूतपूव॑ घटना है। प्रकृति-चित्रण पहले भी भनेक 
कवियोंने किया था, उनके बाद भी अनेक कवियोंने किया, और 
आहलूम्बन, उद्दीपन, प्रतिविम्बन आदि सभी प्रणालियोंक॑ प्रयोग 
प्रचुर मात्रामें हो चुके थे और हुए, पर पन्तका प्रकृति-चित्रण 

अद्वितीय है, क्योंकि उनके रूपमें मानो : 

स्वयं, लो, प्रकृति बोलती आज 
विदा कर अपना चिर-ब्रत, मौन ! 

[ बच्चन | 
यही कारण है कि पनन्‍तकी रचनाओंका पाठ करते समय हमें 
ऐसा नहीं लगता कि हम अपने कमरेमें बेठे प्रकृतिकी चचो कर 
रहे हों--जैसा कि द्विवेदी-कालीन कविताकों पढ़ते समय लूगता 
है--न यह लगता है कि हम अपने वातायनसे प्रकृतिके दृश्य देख 
रहे हों--जैसा कि अन्य छायावादी रचनाओंको पढ़कर लगता है। 
उनके काव्यका अनुशीलन किसी ऐन्द्रजालिक प्रक्रियासे हमारे 
कक्षकी दीवारोंको विढीन कर देता है, हम सहसा हरियाढीके 
क्रोड़में पहुँच जाते हैं. जहाँ हमारे चरणोंके ते नरम घास है, 
चारों ओर पक्षियोंकी चहचहाहट और भौरोंकी गुज्लार है, और 
दूरसे आती पहाड़ी निश्वेरकी 'टरू-मर? हमारे प्राणोंमें भर गयी 
है। प्राकृतिक दृश्यों और व्यापारोंका ऐसा अनोखा अनुभावन 
और फिर उनका ऐसा सफल अनुप्रेषण हमें विस्मदसे भर जाता 
है--हमें लगता है मानो हमने पहली बार उषाके दर्शन किये हों, 
पहली बार कोयलको कूकते सुना हो, पहली बार भाम्र-बौरकी 
गन्ध पी हो । 'पल्लव'-कार तककी रचनाओंमें प्रकृतिका ऐसा ही 
प्रत्यक्ष, मूत्ते और अभिनव परिवेशन है। भावुक पावत्य-किशोरने 
अपनी समस्त आकांक्षाओं और अभावानुभतियोंको उस रमणीक 
प्राकृतिक सौन्द्रयंपर न्‍्योछावर कर दिया था, ओर विनिमयमें 

प्रकृतिके प्राणोंका स्पन्दन-गीत और बन-श्रीके प्रफुल्छ प्राणोंकी 
मुसकान पायी थी। “वीणा” की कवितामें प्रकृतिके प्रति पन्तका 
यही सरल मुग्ध, धन्य भाव ध्वनित है । हु 
प्राकृतिक सोन्दर्यकी ऐसी समग्र छवि ही कविको. विनत होकर 

तदूगत होनेकी प्रेरणा देती है, उसकी वाणीकी नारी-भावना उसके 
सर सहज समपेणको रेखांकित करती है। अन्धकारसे वह 'रंग 
रहित होकर छिप रहने! की कछा सीखना चाहता है, छायासे 
शीतल आश्रय माँगता है, ' बाल-विहंगिनि और मधुप-कुमारिसे वह 
सहचरकी भाँति संछाप करता है। तृण-तरु-नि्शरकी भाँति वह 
अपने आपको उसी परिवेशका अभिन्न अंग मानता है, इसीलिए वह ' 
“विश्वसज! से 'योवनके प्याले” में फिरसे 'जीवनकी तुलुनाका उप- 
क्रम” भर देनेकी प्राथना करता है, और नारीके सहज आकर्षणका 
प्रतिषेध करता है : 

छोड़ द्वमों की मृदु छाया 

तोड़ प्रकृति से भी माया 

बाले ! तेरे बाल-जाछ में केसे उलझा दूँ छोचन 
भर अभी से इस जग को ! 
मोह! शीर्षक इस कविता तक, जिसका रचना-कारू सन्‌ 

१९१८ है, प्रकृतिसे किशोर कविका जो एकान्त सम्पके है उसका 
आरण्यक स्वरूप विस्मय और उल्लाससे निर्मित है। अभी उसमें 
न तो परवर्ती वेदुनाका पुट आया है; और न परवर्ती कल्पनाका। 
नारीके सहज आकर्षणका निषेध ही 'भ्रन्थि' के ऋन्दनको जन्म 
देता है, और 'पल्लछव' की कल्पना-पूरित वेदनाकी भूमि तैयार 
करता है। सरल शेशवकी सुधि-सी” बालिका-मित्रको खोकर वह 
मानों अचानक प्रकृति-परेके जीवनका पहला आस्वाद पाता है, 
ओर यह कटठु आस्वाद उसके “गुञ्नन' कारू तककी रचनाओंको 
करुणा-प्लावित कर देता है। 'पल्लब” में तो यह करुणा प्लनका 
ही रूप धारण कर छेती है। प्रकृतिके क्रोड़में बेठा ' होकर भी , 

कवि अब केवल अश्रु-भरे नयनोंसे ही उन हृदयोंको देख पाता है 
जिन्हें पहले नि३छछ मुग्ध भावसे देखता' था, और विच्छेद-व्यथाके 
कारण अब वह फूलों-मरनों-बादलोंमें प्रियाकी झलरूक पाना 


चाहता है : कर 
देखता हूँ जब पतला 


इन्द्रधनुंषी हलका 
रेशमी घूँघट बादल का 
खोलती है कुमुद-कला 
तुम्हारे ही मुंख का तो ध्यान 
मुझे करता तब अन्तघोन 
न जाने तुमसे मेरे प्राण 
चाहते क्या आदान । 
[-- आँसू” ] 
प्रकृतिके प्रति यह पहुँच” हमारे छिए चिर-परिचित है, पर 
कवि पन्‍तके लिए वह नयी है। साथ ही कवि इस तक काव्य- 
परम्पराके सोपानोंसे नहीं, 'मर्म-पीडा' की डगरसे आया है इसीलिए 
उसमें आरण्यक गुण कम नहीं हुआ है । 
वास्तव 'बीणा' और 'पल्छब” के बीचके दो वर्ष अपनी" 
छोटी-सी परिधिमें कवि पन्‍्तके लिए एक सम्पूर्ण युग-परिवर्तन 
समेटे हुए हैं और इसलिए उनपर कुछ ठहरकर विचार कर छेना 
आवश्यक छुगता है। मेरे मनमें 'वीणा' और 'पल्कव” में कविका 
दृष्टि-.मेद उसके समूचे परवर्ती काव्यकी कुंजी है, उसमें कविके 
भोक्तासे दशक--और फिर बादमें द्रष्टा--बन जानेका रहस्य छिपा 
हुआ है। “वीणा” का काल हमें कालिदासकी शकुन्तलाकी याद 
दिलाता है, उस शकुन्तछाकी जिसने अभी दुष्यन्तका नाम भी 
नहीं जाना, तनको वासनाने जिसके मनको अभी विकलता नहीं 
दी ।' वह मन अभी प्रकृतिके,मन्दिरका निर्माल्य है, और उसीमें 
कविको चरम परितोष दीखता है। पर 'पल्छव” तक भाते-भाते 

किशोर नवयुवक हो उठता है, उसके छोचन “बाला! के “बाल- 
जाल' में उल्कक९ अश्र-सिक्त हो गये हैं, वह अब प्रकृतिको 
देखता है तो समस्त दृश्यावडीपर जैसे आँसुओंकी एके भीनी 
चादर फैल चुकी है--'वीणा” के स्नात रूपसे 'पल्लव” के वाष्पा- 
वृत रूपक्का यह भेद बरबस हमारा ध्यान खींचता है | “वीणा में 
कवि अपनेकी एक विहग-कुमार ही मानता था ; 
है स्वण-नीड़ मेरा भी जग-उपबन में 
में खग-सा फफिरता नीरव भाव-गगम में 
पर 'पल्लव' में यह आवेगु-मुक्त आश्वस्ति नहीं है, उसमें उमड़न 
है बषो-कीसी । और कवि उस वषोको पक्षी बनकर नहीं भोगताः 
बादल बनकर बहा देता है 
मेरा पावस - ऋतु - सा जीवन, 
मानस-सा उमड़ा अपार मन, 
गहरे घुंघले, घुके, साँबे 
मेघों-से मेरे भरे नयन ! 


$ *। 


वीणा” में कवि गाने चुगता था, अब उसकी आँखोंसे चुप- 
चाप कविता अनजान उमड़कर बही जाती है। 

इस दृष्टि-मेदका कारण नारी है, वह नारी जो सररू बालिका 
है, जो गिरि-पवंतकी 'बादर-घर” कहती है, जिसके स्पशषमें गंगा- 
स्नान! की पवित्रता है, जिसके उरमें उषाका आवास है, स्वभावमें 
चाँदनीका । उसके नख-शिखमें, रूप-व्यक्तित्वमें प्रकृति बसी हुईं 
है, तभी तो वह किशोर कविके लिए 'मन्द-हास-सा उसके मृदु 
अघरोंपर मँडराने! की प्रेरणा बन जाती है। इस अनायास प्रणय- 
विकासमें भी वही एकान्त निश्छछ गति है जो शकुन्तलाके लिए 
दृष्यन्तपर न्‍्योछावर होनेकी प्रेरणा बनी थी। और ठीक शकुन्तरा- 
की ही भाँति सन्देह उनके विच्छेदका कारण बनता है; कविने 
अन्थि' में इस प्रसंगको मार्मिक कथाका रूप दिया है, यच्पि 

प्रनन्ध-परस्पराका निवोह करनेके प्रयलमें कवि अपने प्रति पूरा 
न्याय नहीं कर पाया है। '“अन्थि! कान्‍यही० प्रसंग वीणा के 
भोक्ताकों 'पल्छव' का दशक बना देता है, ' प्रकृतिसे उसके 
पकात्म-भावको सदाके हिए समाप्त कर देता है। कवि अपनी 
विरह-वेदनाके कारण प्रकृतिका और अपना भेद पहचान #ता है, 
यद्यपि यह पहचान कम वेदनापूण नहीं है : 


शैवलिनि ! जाओ, मिलो तुम सिन्धु से, 
अनिल ! आहिंगन करो तुम,गगन का, 
चन्द्रके ! चूमो तरंगों फे अधर-- 
उड्डगणो | गाओ पवन-वीणा बजा ! 
पर, हृदय ! सब भाँति तू कंगाल है, 
उठ किसी निजन विपिन में बैठ कर 
अभश्रुओं की बाढ़ में अपनी बिकी 
भग्न भावी को डुबो दे आँख-सी ! 


'पल्लव' के दशक-कविकी आँखें अश्रुओंकी इसी बाढ़में ड््बी 
हुई हैं, प्रकृतिके द॒श्योंका वर्णन अब एक वेदनासे--गहरी, तीखी, 
वेदनासे---रँग उठता है, कलियोंमें उसे कोमरू घाव खुलते दिखाई 
देते हैं। जब 'भादोंकी भरन' मन्द पड़ जाती है और ' उच्छवास! 
धीमा हो जाता है, तब कवि मानो बीचके इस अल्प-कालिक 
प्संगको भुछाकर फिरसे प्रकृतिके क्रोड़में लौटना चाहता है। पर 
योवनका पहला कट्ठु अनुभव उसे परिपक्व बना चुका है, फूलका 
फिर कली बनना प्राकृतिक नियमोंसे भी असम्भव है। इसीलिए 
कवि अब एक नयी ललकसे प्राकृतिक अवयवोंका दशन करता है, 
परिपक्व कल्पनासे उनमें वह रस पाना चाहता है जो उसने अपने 
बाल्पन' में सहज ही भोगा था और जो अब उसे सदाके लिए 
अलभ्य-हो गया है। शकुन्तलाक्ो कण्वाश्रम लौट जाना सम्भव 
नहीं होता ।* प्रकृतिसे यह अनिवाये अछगाव उसको बार-बार 

प्रकृतिकी ओर खींचता है, 'मौन निमन्त्रण' देता है; और कवि 
एक तो उस आकपषंअशसे कया होनेके कारण और दूसरे अपनी मर्मे- 
व्यथाके शमनके किए प्रकृतिकी चित्रावढी सजाने लगेता है । 
पल्‍लबू! के ये चित्र हिन्दी कांव्यमें नयी उपलब्धि बनकर जाये थे 
क्योंकि श्रकृतिके अद्वितीय दशंक होनेके नाते एक ओर उसमें 
कविकी अनियारी दृष्टिका निमेर स्पश था, दूसरी ओर वियोगीके 
उद्‌गार होनेके कारण उनमें विकलताकी बाँक़ी गति थी। उनमेंसे 
कुछ तो साहित्यमें अपना स्थायी स्थान बना चुके हैं। यथा, गिरि 
पावसका यह चित्र अविस्मरणीय है 


पावस ऋतु थी, पर्वत प्रदेश: 
पल-पल परिवर्तित प्रकृति-बेश ! 
मेखलाकार पवेत अपार 

अपने सहख हृग-छुमन फाड़, 
अवलोक रहा है बार-बार 

नीचे जल में निज महाकार; 
--जिसके चरणों में पछा ताल 
दर्पण-सा फेला है विशाल ! 

गिरि का गौरव गाकर मर-झर 
मंद से नस-नस उत्तेजित कर 
मोती की लड़ियों से सुन्दर 
झरते हैं झाग - भरे निशेर ! 
गिरिवर के उर से उठ-उठकर 
उच्चाकांक्षाओं के तरुवर 

हैं झाँक रहे नीरव नभ पर 
अनिमेष, अटल, कुछ चिन्ता पर ! 


--उड़ गया अचानक, ले, भूधर 
फड़का अपार वारिद के पर ! 

रव-शेष रह गये हैं निश्र-- 
है टूट पड़ा भू पर अम्बर ! 

[ --उच्छवास' ] 
शास्त्रीय दृष्टिसे, भी प्रकृति-वर्णनका यह सफल प्रयास काफ़ी महत्त्व 
प्राप्त कर चुका है, इतनी पंक्तियों तक एक ही अन्त्यावुप्रासका 
निवोह वर्षाकी कड़ीका शब्द-चित्र बन जाता हे। 

शब्द--नाद--के और भी कई अभिनव चित्र इस कालमें 
कविने दिये हैं--सबमें कविका सूक्ष्म पर्यवेक्षण और कुशरू शिल्प 
है । एक उदाहरण : 
हु पपीहों की वह पीन पुकार, 
निश्रों की भारी झर्‌झ्र; 
झींगुरों की शीनी झनकार 
घनों की गुरु गम्भीर घहर; 
बिन्दुओं की छनती छनकार 
दादुरों के वे दुहरे स्वर; 
हृदय हरते थे विविध प्रकार 
शेल-पावस के प्रश्नोत्तर ! 
[ -- भ्ाँसू' | 
इतनी कुशल चित्र-योजनाके उपरान्त, अन्तिम दो पंक्तियाँ 
'वीणा? की भावनासे कितनी मिन्न हैं ! वे कविकी अन्यमनरकता 
और पकृतिसे अछूगावकी अनिच्छित प्रमाण हैं | सच बात तो यह 
है कि 'पत्छव' में बहुत-सी ऐसी रचनाएँ हैं जो कविकी 'मूक- 
व्यथाका मुखर भुलाव' ही हैं--या तो हमें उनकी ओठमें बहने- 
बाढी आँसुओंकी अन्तधोराकी झिलमिऊ दीखती रहती है, या फिर 
कविका वह आयास प्रकट हो जाता है जिसके सहारे वह अपनी 
व्यथा भूलकर बाह्च प्रकृतिके दशन करता है । इस दरशनमें प्रयास 
स्पष्ट है; यह और बात है कि कंविके उत्कृष्ट शिल्पके कारण इन 
स्वनाओंका दान भी अत्यन्त महत्त्वपूर्ण बन जाता है। 'बादल' 

“धनिशझर” , 'विश्ववेण”, 'वीचि-विछास', “अनंग”--ये सभी रचनाएँ 
इसकी साक्षी हैं । इनमें बड़ी सनीब और मनोहारिणी कल्पनाके 
सहारे प्रकृतिको नाना कोणोंसे देखा गया है, पर वे मानो किसी 
अधिक, तीत्र वेदनासे बचनेका ही प्रयत्न है। निस्सन्देह ये रच- 
नाएँ छाम्रावादकी अमूल्य निधि हैं, पर उनका प्रकृृति-वर्णन कभी 
आरोपणकी सीमातक जा पहुँचता है, तो कभी तटस्थताकी | मानस 
को आप्छावित करनेवाला वह गुण उनमें नहीं है जो 'उच्छबास 
का प्राण है । 


और 'परिवत्तेन! में तो कवि दशंकसे भी एक क़दम भागे 
आकर दाशनिक बन जाता है। अब वह प्राकृतिक सौन्दर्यमें 
सायास छीन रहकर अपनी व्यथाको भुलानेकी अपेक्षा उससे जूझना 
चाहता है; सौन्दय, प्रणय, वेदना, छुख, सबके अन्तरतम रहस्यसे 
दो-चार होना चाहता है। दर्शनकी पहली कड़ीके रूपमें उसके 
हाथ दृश्य जगत्‌की नश्वरता छगती है। एकाएक विश्वास नहीं 
होता कि प्रकृतिकी सूक्ष्मसे-सूक्ष्म चितवनपर मुग्ध होकर समर्पित 
हो उठनेवाछा कवि ही कह रहा है कि : 


वही मधु-ऋतु की गुंजित डाल 
झुकी थी जो योवन के भार 
अर्किचनता में निज तत्काल 
सिहर उठती--जीवन है भार ! 
आज पावस-नद के उद्‌गार 
कार के बनते चिह॒ करार; 
प्रात का सोने का संसार 
जला देती सन्ध्या की ज्वाक ! 


मूजते हैं सब के दिन चार, 
सभी फिर हाहाकार ! 

'परिवत्तन! बड़ी लम्बी और पृष्ठ कविता है और उसमें कविके 
प्रथम दाशनिक प्रयत्न हैं जो सौन्दयसे « प्राप्त वेदनाकी संगति 
खोजनेके फल हैं । सौन्दयमें प्राकृतिक सौन्दर्य भी सम्मिलित है 
क्योंकि वेदनाकी राह कवि उसकी नश्वरतापर भी पहुँच चुका है । 
और नश्वरताका 'यह प्रश्न जीवन और समाजके सारे भश्नोंको 
अपनेमें समोकर कविकी एक विराद दृष्टि और मंगल-चेवना देता 
है। 'परिवत्तेन' में यह मंगल-चेतना सूत्र रूपमें ही है। कविका 
मानसिक विस्फोट अमी शान्त नहीं हुआ है--पर 'गुंजन! की 
रचनाओंमें हमें उसके शान्त, स्निग्ध रूपक़े दशन होते हैं । 


इसीलिए “गुंजन' का प्रकृति-चित्रण कविके अबतकके प्रकृति- 
चित्रणसे स्वर और स्तर दोनों दृष्टियोंसे भिन्न और नवीन प्रकारका 
है। यदि हमें यह सूचना दूसरे ख्रोतोंसे न भी मिली होती तो 
हम 'गुंजन' की रचनाओंके आधारपर ही यह कह सकते कि 
कवि अब गिरि-शेलोंसे शाह्वरू-मण्डित मैदानोंमें उतर आया है, 
उसके स्वरमें अब पहाड़ी निश्चेरका आवेग और संघ नहीं है 
गंगाकी मन्द मन्थर सहज तर गति है और प्रकृतिके उन दृश्यों 
को वह पहली बार देख रहा है जो गिरि-उपत्यकामें विरढ थे । 
पहछव' तककी रचनाओंमें वर्षा और पक्षियोंका बाहुल्य है 
गुंजन' से फूछों और भौरोंका बाहुलय प्रारम्भ होता है। 'ुंजन'से 
लेकर 'ग्राम्या' तक कविका मन्थन-काल है; जिन आवेग-विस्फोटों 
से होकर वह आगे निकछ आया है, उन्हें वह व्यथ नहीं जाने 
देना चाहता, उनसे निष्कर्ष निकाह कर अपने जीवनकों समग्र 
जीवनके परि्रेक्ष्स्ले अधिक संगत और पूर्ण बनानेकों आतुर है । 
'गुंजन' की प्रेयसीमें यदि अपेक्षाकृत कम वायवीयता और अधिक 
पार्थिवता है तो वह न तो आकस्मिक है न अज्ञात । कवि अपने 
चिन्तनके फलस्वरूप उत्त ओर आया है। इसी प्रकार प्रकृति- 
चित्रणमें भी उन्‍्मन गुंजन! की प्रधानता नयी है । भीष्म, शीत या 
वषो उसकी प्रतिनिधि ऋतुएँ नहों हैं, वसनन्‍्तकी हल्की, मद्धिम 

धूप और शरद्‌की निर्मल नरम चाँदनी उसमें सर्वेत्र व्याप्त है। 
आवेगोपरान्त कविमें शिक्तता नहीं; एक सीमित भराव है। 
'पल्छव' में बषोकी बाढ़ोंसे उमड़कर जो भाव-नदी कूछ-कंगारोंको 
डुबाती फूट निकली थी, वह अब 'गुंजन' में बाढ़ उतर जानेपर 
अपनी भयोदाको पुनः स्वीकार कर सौम्य धीर गतिसे बहती मिलती 
है। इसी कारण 'गुंजन' में उपरूब्ध प्रकृति-चित्र अधिक मोहक 
और अधिक वस्तुगत हैं । अब कवि प्रकृतिपर अपने भावोंका 
आरोप कम करता है, प्रकृति-दशनसे अपने भावोंका मज्यन 
अधिक श 

तरुण विटपों से लिपट सुजात 

सिहरतीं छूतिका मुकुछित गात, 

सिहरती रह-रह सुख से, प्राण ! 

लोम ऊरतिका बन कोमल गात ! 


मिल रहे नवरू बेढि-तरु, प्राण ! 

शुको-शुक, हँस-हंसिनी संग, 

लहर-सर, सुरभि-समीर, विहान 

मृगी-सृ ग, कलि-अछि, किरण-पतंग ! 

[ 'सधुवन' | 

आँसुओंसे घुलकर निर्मल बन चुके कविके नयनोंने “गुंजन'में 
प्रकृतिका सधा, सन्तुलित निखार देखा है, और आत्मस्थ होकर 
उस निखारसे 'सुख-दख' में सन्तुलन पाना चाहा है। प्रकृतिकी 
किसी भी छविक्रों वह विस्मृत नहीं करता, किसीपर अपना आरोप 
नहीं करता । ज्योत्स्ना! इसी तट्स्थ दृष्टिका परिणाम है, जहाँ 
प्रकृतिकि अवयव और व्यापार पात्र बनकर कविके मनोमंचपर 
क्रीडाभिनय कर उसे पू्णताका पथ बताते है। भाव और वस्तुका 
अदूभुत सन्तुलून 'शुंजन' की विशेषता है, भाव-भीनी वस्तुपरक 
दृष्टिने उसमें प्रकृतिकी छविके वे शतदरू खिलाये हैं जिनकी रस- 

गन्धसे आक्ृष्ट होकर कविका उन्‍्मन चिन्ताढीन मन गुंजन करता 
रहता है। कविकी यह अन्यत्रढीनता 'गुंजन” कै स्वरूपको अधिक 
पार्थिव बनाकर अधिक मोहक बनाती है । यदि प्रकृति-चित्रणकी 
इृष्टिसे 'पल्लव' की प्रतिनिधि रचना “उच्छवास” थी तो “गुंजनन/की 
प्रतिनिधि रचना 'नौका-विहार' है। नौकामें बेंठे हुए कविका मन 
जीवनके आदि-अन्तको सोचता रहता है, पर उसके सभे नयनोंमें 
नदीका सांगोपांग प्रतिविम्ब झूलता रहता है। कविताकी अन्तिम 
पंक्तियोंमें कवि अपनी समस्याका संकेत कंर जहाँ इस कविताके 
अक्ृति-चित्रकों थोड़ा बिगाड़ देता है, कहीं वह अपने प्रति ईमान- 
दीरीका भी बड़ा अकम्पित प्रमाण देता है। बादल” के वेग-भरे 
कल्पनारोपित क्रीडा-चित्रोंसे शरद-हासिनी चाँदनीके इस चित्रकी 
हम तुलना करें तो कविका विकास स्पष्ट हो जायगा-- 


वह शशिकिरणोंसे उतरी चुपके मेरे आँगन पर 

उर की आमभा में खोयी अपनी ही छवि से सुन्दर ! 

वह खड़ी द॒गों के सम्मुख सब रूप, रेख, रंग ओम; 

अनुभूति-मात्र-सी उर में आभास शान्त, शुचि उज्ज्वल | 

[ चाँदनी | 

'शान्त, झुचि, उज्ज्वल” किन्तु फिर भी केवल आभास'-- 
गुंजन! का यही मूल स्वर है। 

इस आभासका क्रमिक विकास ही 'युगान्त' थुगवाणी' और 

आम्या' का आधार है। दाशनिक प्रशनोंका सम्पूर्ण उत्तर खोजते- 

खोजते ही पन्‍त विचारक हो उठते हैं, समाज, राजनीति, धर्म, 

संस्कार, अर्थ-व्यवस्था-- इन सबपर वह मनन और विचार करते 

हैं| प्रकृतिके प्रति उनका सौन्दर्य-बोध अब जीवनकी इन जटिल- 

ताओंकी उपेक्षा करके नहीं, उन्हें आत्मसात्‌ करके नया रंग-रूप 

ग्रहण करता है। 'गुंजन' से “युगान्त' की ओर यात्रा कर पन्‍्त 

अपने छायावादी समवर्त्तियोंकों पीछे छोड़कर आगे निकल जाते 

हैं। अब वे अपनी काव्य-यात्रामें अकेले हैं| इस पथ-विन्दुके 

उपरान्त उन्हें केवछ अनुगामी ही मिलते हैं, सह-यात्री नहीं। 
विकासवाद और क्रान्तिवादके सेद्धान्तिक अध्ययनसे अपनी दृशियें 
एक नयी सोदेश्यता और वस्तुधर्मिताका समावेश कर भजैब कवि 
द्रष्ट बलनेकी तैयारी करने लगता है | प्रकृतिके सौन्दर्यका दर्शन 
अब वह«समग्र जीवनके परिप्रेक्ष्ममें करता है--- 
सुन्दर हैं विहग, सुमन सुन्दर 
मानव ! तुम सब से सुन्द्रतम ! 
ु [ 'मानव' ] 
मानव प्रकृतिके प्रति. समर्पित नहीं, प्रकृतिका उपभोक्ता है, 
कविकी यह नयी उपलब्धि है। इसीलिए “विहग-कुमारी” अग्ै 
“बिड़ियों' का रूप धरकर 'सोनेका गान' नहीं गातीं, 'दी-वी-टी- 
टुट-टुट !' करती हैं. और “श्रम-जजेर विधुर चराचर पर” मधुर सपने 
बरसाती हैं । प्राकृतिक सौन्दयेका भोग भी, इसीलिए, अब एक 
नया प्रफुल्ल रूप ले उठा है, जिसमें समर्पण नहीं, ग्रहण है-- 
मानव-मनकी निखारनेके छिए। इन चित्रोंके रंग और भंग इस 
नयी वस्तुधर्मिताका परिचय दे सकेंगे-- 
चंचल पग दीप-शिखा के धर ग्रह, मग, वन में आया वसन्त 
सुलूगा फागुन का सूनापन सौन्दर्य शिखाओं में अनन्त ! 


पह्लव-पतल्छव में नवक रुधिर पत्रों में मांसल रंग खिला 
आया नीलछी-पीढी लो से पुष्पों के चित्रित दीप जला | . 


लो चित्र-शलूम-सी, पंख खोल उड़ने को है कुसुमित घाटी,-- 
यह है अल्मोड़े का वसन्‍्त, खिक पड़ीं निखिर पर्वेत-पाटी ! 
[ युगान्त' ] 
कविके लिए प्रकृति अब शरण-स्थरू नहीं, अध्ययन-शाल्त है, 
उसके सौन्दर्य से वह शक्ति और रस पाता है, उसके व्यापारोंसे 
सामाजिक व्यवस्थामें आवश्यक हेर-फेरके दृष्टान्त और उसकी 

गतिमें जीवनके लिए सन्देश । 'ुत झरो जगत के जीण पत्र', भा 
कीकिक, बरसा पावक-कण !', झर न्यड्त! जीवन-डाली से मैं 
पतझड़ का-सा जीण पात' आदि रचनाएँ इसी भावनाकी ब्ोतक हैं। 
'पल्रूव” में कविने छायाको सम्बोधन करके कहा था-- 


हे सखि ! इस पावन अंचल से मुझको भी निज मुख ढक कर 
अपनी विस्मृत सुखद गोद में सोने दो सुख से क्षण भर ! 
अब “युगान्त' में उसी छायाके प्रति कवि का उद्गार है : 


तुम कुहुकिनि, जग की मेरेह-निशा, 
में रहूँ सत्य, तुम रहो रुषा ! 


छायावादके कुहासेसे निकलकर वास्तवके प्रकाशमें आनेकी 
यह घोषणा अन्य अर्थोर्में भी महत्त्वपूर्ण हे । 


इसमें सन्देह नहीं कि यह प्रकाश नये युगका था, उस युग 
का जो जीवनकी सारी विषमताओंके मूठकी खोजकर समाज और 
विश्वको समताके नये सिद्धान्तोंके अनुरूप ढालना चाहता था । 
पर कवि इस राहपर केवर बाहरी दबावके कारण नहीं आया; 
उसकी पू्वर्ती समपेण बृत्ति व्यक्तिगत निराशा और विवश्वताके | 
आधातसे छोक-मंगलकी ओर स्वतः मुड़ गयी थी । युगकों अपने 
अनुकूल पाकर उसके स्वरमें एक अभिनव सन्देशका विश्वास प्रबद 
हो उठा । इस अथेमें वह उन छद्य सन्देशवाहकोंसे भिन्न प्रकारका 
था जो निरे युगानुकरणकी प्ररणासे छोक-मंगलकी आवाज़ें बुलन्द 
करने छगे थे । उनकी रचनाओंमें इसीलिए जीवनके विविध पक्षों 
का--और विशेषतः प्रकृतिके साहचयका--अभावन्सा है। पर 
कवि पन्‍त अपने नये रूपमें भी समग्रता और समन्वयको नहीं भूल 
पाते; इसीछिए प्रक्नतिकी भी उपेक्षा नहीं कर पाते, उसके सौन्दयमें 
नये अर्थ और साथकता खोजते हैं, और समस्त जीवनके समन्वित 
आदशमें उसका स्थान निधौरित करनेका प्रयल करते रहते हैं । 
उनके प्रकृति-चित्रणके लिए यह युग एक नये सन्तुरुमका थुग है- 


धरर्‌ भारतभूषण शग्नवाल 


समाज भोर प्रकृतिका सन्तुलन, व्यक्ति और प्रकृतिका सन्तुलून 
इतिहास ओर प्रकृतिका झन्तुलन | थयुगवाणी' इस दृष्टिसे बड़ी 
साथेक रचना है । प्रकृतिको निहारनेका अर्थ केवल कुप्तुम' मारुत 
और खग-कुछकी निहारना ही नहीं है, उस भूको भी निहारना है 
जिसपर सुर-मुनि-वन्दित मानव पद-तछ” अंकित है । कविकी दृष्टि 
अब रंग-बिरंगी 'सुमन-चेतना' तितलीपर ही नहीं जाती, चींटीपर 
भी जाती है क्योंकि-- ह 
चींटी * है प्राणी सामाजिक 
वह श्र॑ंमज़ीबी, वह सुनागरिक | 
[ चींढी' ] 
प्रकृति-चित्रणका यह नया आयाम है जिसमें उपनिषदोंकी 
तल-स्पर्शी भाव॒ुकता वैज्ञानिक तके-प्रणाढीसे अपना मेल बेठानेकी 
चेष्टा करती है। वर्णन-लालित्य, और विम्ब-अहणमें अब भी पहले- 
सा ही चारु शिल्प है, पर अब कवि प्रकृतिके प्रत्येक दशनसे 
समाजके लिए कुछ पाना चाहता है। गंगाका वर्णन करते-करते 
इस प्रकारकी पंक्तियोंकी यही साथकता है-- 
क्षुद्र व्यक्ति को विकसित होकर बनना अब जन-मानव 
सामूहिक मानव को निर्मित करती है संस्कृति नव 
मानवता के थयुग-प्रभात में मानव जीवन-धारा 
मुक्त अबाध बहे, मानव जग सुख-स्वर्णिम हो सारा ! 
[ गंगाका प्रभात | 
यही तक-प्रणाछी कविको अगली रचनाओंमें ग्रामोन्मुख कर 
देती है । छायावादी काव्य-धाराकी यह अभावित परिणति तब भी 
मर्मज्ञोंके आश्वयंका विषय बनी थी और आज भी बनी हुई है । 
ग्राम्या का स्थान काव्यमें वही है जो उपन्यासोंमं 'गोदान'का पर 
पन्‍त और प्रेमचन्द दो भिन्न मार्गोंसे चलकर गाँवोंमें पहुँचे हैं | यह 
पन्‍तके साहस और संकल्पका प्रता१ है जो उन्हें 'आम्या' में इतनी 
सफछता मिली । उनके जैसे संस्कारी और रहस्यदर्शी कविने जब 

ग्राम-जीवनके गछित यथाथ्थपर दृष्टिपात किया था तब ये दोनों 
सम्भावनाएँ थीं कि या तो कविकों स्वप्नमंगकी-सी अनुभूति हो 
या उसके विचारोंकी आधार-शिकछा हिल जाय | पर 'ग्राम्या! इन 
दोनों सम्भावनाओंसे बच गयी। उसमें पहली बार हमें, अपने 
ग्राम-जीवनका आदश-प्रेरित यथाथे स्वरूप मिला जो कब्िकी पार- 
गामी दृष्टिके मंगल आछोकसे मण्डित है। वाद-प्रतिश्रुव कविगण 
जहाँ भटक गये वहाँ पन्‍तने अपना जय-केतन स्थापित किया | 
” थ्राम्या' में वस्तु-परक चित्र-सौन्दय और जन-मुक्ति-कामनाका 
अभूतपूर्व मेल सम्पन्न हुआ है । तकसे राग तक उतरनेकी यह 
कठोर साधना पन्‍्तके व्यक्तित्वको नया निखार देती है । 
आम्या' में आम-जीवनके अनुपम चित्र हैं, जिनमें ग्राम- 
प्रकृतिके भी अनेक चित्र सम्मिलित हैं। इन चित्रोंका विवरण- 
कौशल कविकी वस्तु-निष्ठाका प्रमाण है तो इनका नियोजन उसकी 
मंगल-कामनाका ।' प्रकृति यहाँ जीवनकी पृष्ठभूमि मात्र नहीं है, 
वह जीवनकी सहायक भी है | यदि प्रकृतिका यह दर्शन-- 
यह रवि-शशि का छोक--जहाँ हँसते समूह में उद्ध-गण, 
जहाँ चहकते विहंग, बदलते क्षण-क्षण विद्युतुप्रभ बन | 
यहाँ. बनस्पति रहते, रहती खेतों की उजियाढी, 
यहाँ धूल हैं, यहाँ ओस, कोकिला, आम की डाली ! 
ये रहते हैं यहाँ,--और नीछझा नम, बोयी धरती, 
' सूरज का चौड़ा प्रकाश, ज्योत््ना चुपचाप विचरती ! 
प्रकृति-धाम यह ; तृण-तृण, कण-कण जहाँ प्रफुल्लित जीवित, 
यहाँ अकेझा मानव ही रे चिर - विषण्ण, जीवन्म्ृत ! 
[ ग्राम-चित्र ] 
मानव-जीवनके विषादकी पीठ बनता है, तो ग्राम-युवतीका चित्र 
हमें प्रकृतिके आशीवोदका, मानव-जीवनमेँ उसके योगका स्मरण 
करा देंता है। पर 'आम्या'में"ऐसे प्रकृति-चित्र भी कम नहीं हैं, 
जो केवर सीन्दय-चित्र हैं, जहाँ कवि अपना सन्देश-वाहकत्व 

"छः 
भूलकर मुग्ध भावसे प्रकृति-दशन करता है। ग्रामीण प्रकृतिके 
बैभवके ये चित्र अर्दूभुत साक्षी हैं : 
रोमांचित-सी रूगती वसुधा आयी जौ-मेहूँ में बाली 
आरहर-सनई की सोने की किकिणियाँ हैं शोभाशाली 
उड़ती भीनी तैलाक्त गन्ध फूछी सरसों पीछी-पीली 
लो, हरित धरा से झाँक रही नीरम की कलि, तीसी नीछी 
| 'ग्राम-श्री' ] 


गुन के बछ चक रही प्रतनु नौका चढ़ाव पर, 
वह रहे तट दृश्य चित्रपट पर ज्यों सुन्दर ! 
वह, जरू से सट कर उड़ते हैं चटुलू पनेवा, 
इन पंखों की परियों को चाहिए न खेवा ! 
दुमक रही उजियारी छाती, करछीहें पर, 
श्याम घनों से झलक रही बिजली क्षण-क्षण पर ! 
उधर कंगारे पर अटका है पीपछ तरुवर-- 
लम्बी, टेढ़ी जड़े जटा-सी छितरीं बाहर ! 
[ दिवा-स्वप्ना ] 


पिक-बयनी मधुऋतु से प्रति वत्सर अभिनन्दित 
नव आम्र-मंजरी मलय तुम्हें करता अर्पित | 
प्रावूट में तब प्रांगण घन - गजन से हर्षित 
मरकत-कल्पित नव हरित प्ररोहों में पुलकित ! 
शशिमुखी शरद करती परिक्रमा कुन्द-स्मित 
वेणी में खोंसे काँस, कान में कुद छूसित 
हिम तुम को करता तुहिन-मोतियों से भूषित, 
बहु सोन-कोक थुस्‍्मों से तव सरि-सर कूजित ! 
अभिराम तुम्हारा बाल्य रूप, मोहित कवि-मन 
नम के नीहूम-सम्पुट में तुम मरकत शोमन ! 
[ 'प्राम-देवता' | 

पर यह बाह्य रूप कविको सन्तुष्ट न कर सका । उसने देहके 
ही नहीं, प्राणोंके देन्यका भी अनुभव किया" और तब उसे लगा 
कि जीवनका संस्क्ृतिसे कितना अट्टूट नाता है । आस्या'में ही कवि 
कह उठा था : 

'आज बृहत्‌ सांस्क्ृतिक समस्या जगके निकट उपस्थित; 
और जब वह इस सांस्कृतिक समस्याका समाधान खोजने चढा 
तो जिस प्रकार थुगान्त'पर पहुँचकर उसने छायावादियोंको 
पीछे छोड़ दिया था, उसी प्रकार 'स्वणं-किरण के सन्धानमें उसने 
प्रगतिवादियोंकोी पीछे छोड़ दिया। गछ्धीवाद और माक्सेंवादके 
समनन्‍्वयकी बात तो वह पहले भी कह चुका था, अब उसमें अर- 
विन्दवादका समन्वय भी आवश्यक हो गया । 


पन्‍्तके प्रक्ृृति-चित्रणकी विशेषतापर विचार करते समय उनके 
काव्यके अन्य पक्षोंकी चचचा संगत नहीं मानी जा सकती, पर 
'स्वणं-किरण' एवं परवर्ती रचनाओंमें प्रकृति-चित्रणका वेशिष्ट् उन 
पक्षोंपर ध्यान दिये बिना उपरूब्ध नहीं किया जा सकता । आया! 
तक यद्यपि प्रकृतिके प्रति कविके रुखमें कई बार परिवतेन हुए थे, 
पर उन संबमें धरातल एक ही था, इसलिए उन परिवतनोंको 
समझना अपेक्षया सरल है। पर '्वर्ण-किरण'में धरातल ही बदल 
गया है। कवि अब आगे नहीं जा रहा है, वह ऊपर उठ रहा 
है, अग्रगामी न होकर वह ऊध्वेगामी हो गया है। 'पल्लव' तक 
' बह प्रकृतिके साथ था, आरम्या? तक प्रकृति और समाजके साथ 
पर अब वह प्रकृति, समाज ओर संस्कृति तीनोंको साथ लेकर 
भविष्यके स्वप्न-पथपर संचरण करना चाहता है। 'स्वर्ण-किरण 
स्वण-घूलि' 'उत्तरा' 'युगपथ” “अतिमा” वाणी रजत-शिखर! 
“शिल्पी! सौवण'--इन सब रचनाओंमें कविका यह ऊध्वेंगमन 
एक-सूत्रता छाता है, और उसके समग्र दशनके अंश-स्वरूप प्रकृति 
चित्रणको एक नया गुण देता 'है। उसकी अनुभूति अब विश्वानु- 
“मूति है, उसके प्राणोंमें नयी आध्यात्मिक चेतना है, वह अब्र 

मानव-मात्रके समग्र कल्याणके लिए भविष्य-स्वप्नोंकी ऐसी माँकी 
प्रस्तुत करता है जिससे हज आजकी मठमैली स्थितिकी तुलना कर 
अपने अभावोंका बोध पा सकते हैं, अपनी हीनताके प्रति सचेत 
हो सकते हैं । और क्योंकि कविका पद्य अब भविष्य-स्वप्नोंका पद्च 
है इसलिए उसमें अपरिच्यका एक मनोरम कौतूहल है, रहस्व- 
मेदनकी एक धघुँधलछी प्रतीति है, नयी दिशाका एक विचित्र आभास 
है। इन रचनाओंमें कविके शब्द अपने परम्परागत अर्थोकी भूमिसे 
उखड़कर मानो अधरमें झुंडने लग गये हैं, उसकी अत्यन्त वैयक्तिक 
दृष्टिसे रंगकर यह चिर-परिचित दृश्य जगत्‌ एक अपरूप सुषमासे 
मण्डित हो गया है। यह एक नये प्रकारका रहस्यवाद है, जा 
पन्‍्तका अपना है । उसमें कविके - अपने प्रतीक हैं, अपने शब्दार्थ 
हैं, अपनी रंग-कल्पना है। उनका अर्थ-पहण साधना माँगता है, 
उनका रस-अहण और भी कठिन है। अब तक कवि हमारे ही 
घरातलूपर खड़ा थां, वह जो चित्र देखता था, वे हमें पहले चाहे 
न दीख सके हों, पर उसके अंगुलि-निर्देशपर तुरन्त दीख जाते 
थे । किन्तु अब कवि मानो उड़कर अन्तरिक्षसे नीचे भूमिको देख- 
कर उसका वर्णन कर रहा हो। कण्वाश्रम्में केशोये बितानेवाली 
"शकुन्तला समाजके निर्ममत्वकी कड़वी स्मृति लिये मानो देवलोकमें 
महर्षि कश्यपके आश्रममें पहुँच गयी है | अपनी कल्पना द्वारा जब 
तक हम उसके पास जाकर खड़े न हो सके तब तक उन दृश्योंकी 
उपलब्धि हमें नहीं हो सकती जिनके सोन्दयने उसे नयी स्फूर्ति और - 
चेतना दी है । 
इसीलिए इन रचनाओंका प्रकृति वणन केवल हिन्दीके ही 
लिए नहीं, साहित्यमात्रके लिए अनूठा है। जहाँसे कवि देख रहा 
है, वहाँसे प्रकृति और मानव-समाज दोनों परस्पर आबद्ध दिखाई 
देते हैं--यही नहीं, इतिहास, पुराण, संस्कृति और विज्ञान भी 
एक-दूसरेसे संश्लिष्ट नज़र आते हैंग॑ इसलिए कवि ऐसे समन्वित 
चित्र उपस्थित करनेका प्रयास करता है, जिनमें नदी और आत्मा,* 

लहर और कामना, उषा और चेतना परस्पर गुँथी हुई हैं । 'पल्लव' 
में कविने वेदनामिभूत होकर कहा था : 
एक ही तो असीम उल्लास, 
विश्व में विविधाभास ! 
ु [ परिवर्तन! ] 
'स्वर्ण-किरण में कवि मुग्ध होकर उसी विविधाभासमें अन्तःस्थित 
« असीम उल्लास ( चेतना ) के दशन करता है, और प्राणोंके रंग- 
मय प्रकाशसे उसे रंगकर समस्त दृश्य जग़तपर बिखेर देता है। 
प्रकृतिका मानवीकरण तो हमारा परिचित' है, पर इस प्रकार ज्योति- 
चेतनासे उसका रूपान्तरण हमने पहले कभी नहीं देखा था | कवि 
प्रकृतिका वणन कर रहा है, या मानव-भावनाका, या भविष्य-स्वप्न 
का--यह कहना भी कठिन हो जाता है। 
ब्रीडा दौड़ी भू पर आ ऊषा के मुख पर 
प्रणय-रुधिर से हृदय शिराएं काँपी थर-थर ! 
अधर-पल्लवों में जागा मधु स्वर्णिम ममेर 
मौन मुकुछ मुख खिला लालिम। से रँग सुन्दर ! 
क्या था गिरि-कुंजों में, सरित-तटों में गोपन 
लिपटी मर्म-मधुर रुज्जा में जो अमर किरण ! 
सलज किसलयों का धर आनन पर अवगुंठन 
स्वगं-चेतना बनी छाज मदिरा पी मोहन ! 

[ स्व॒र्शा-किरण, ऊषा' | 
परवर्ती समस्त रचनाएँ इसी गुणसे वेष्ठित हैं। इस गुणकी परिभाषा 
भी सरल काये नहीं है । वह न सूक्ष्मीकरण है, न वायवीकरण है, 
न भावारोपण है--वह तो एक ऐसे प्रबुद्ध द्रष्टा कविका मानस-छोक 
है जहाँ सृष्टिकी मूल चेतना अपने ज्योतिकणोंसे समस्त अस्तित्वोंपर 
आलोककी पते चढ़ा देती है ।« वहाँ पहुँचकर हिमालय महाकाल 
बन जाता है, सागर मनश्चेतना और लहरें मत्स्यगन्धाएँ । 

अद्वेत चेतनाकी यह नयी प्रतीति कविको सहज ही आदि- 
काव्यकी ओर छे जाती हे-। वेदोंकी ऋचाओंको वह स्वर देता है, 
उनमें नयी ऋचाएँ भी जोड़ता है। जीवनके किसी एक 'पक्षका, 
किसी #_क वादका, किसी एक अंगका वह कबि नहीं है, वह 
समग्रकानहै । इसीलिए अब वह केवल प्रकृतिका भी कवि नहीं 
है-उसके प्राकृतिक चित्र इस समग्र चेतनाके परागसे आहिपत 
हैं। वह अब द्रष्टा ही नहीं, मन्त्र-द्रष्टा भी है। 'कछा और बूढ़ा 
चाँदःकी रचनाएँ कविता ही नहीं, मन्त्र भी हैं जिनमें पन्‍्तकी 
जीवन व्यापी मंगल-कार्मन्य ज्योति-रूपोंमें व्यक्त हुई है। 'घेनुएं” 
शीर्षक रचनामें नदियोंका यह वर्णन ऐसी ही मन्त्र-शैलीमें हुआ है 
जो मानव-जीवन और संस्क्ृतिको नदियोंके दानका निरूपण तो 
करता ही है, भविष्य-निर्माणका प्रतीक भी है : 


ओ रंभाती नदियो, 
बेसुध 
कहाँ भागी जाती हो ? 
वंशी-रच 
तुम्हारे ही भीतर है ! 
ओ फेन-गुच्छ 
लहरों की पूछ उठाये 
दौड़ती नदियों ! 
इस पार-उस पार भी देखो,-- 
जहाँ फूलों के कूल, 
सुनहले धान के खेत हैं ! 
कल-कल छल-छल 
अपनी ही विरह-व्यथा, 
प्रीति-क्रथा कहते 
मत चली जाओ ! 

क्या इस रचनामें वर्णित नदी प्राकृतिक नदी है, क्‍या वह केव्ल- 
मात्र प्रतीक है किसी चेतना-प्रवाहकी, *क्या'वह कविकी कोई 
उमंग-भर' है ? कहना कठिन है । पर उसमें अनुभूतिकी ऐसी मीठी 
तीव्रता है, समग्रताकी एक ऐसी तरल भाँकी है, जो मानो अब 
'मूंगेका गुड़' बननेवाली है । द्रष्टा पन्‍्तके नयन अब बाह्य-्यथाथे- 
की पर्तोंको उघाड़कर कोई नया पूर्ण सत्य देखनेमें छीन है । 

पर वह जन्म-सहचर “गिरि-कोयर' अब भी ककबिके प्राणोंमें 
मुखर है| कवि मानो अपने भविष्य-दशनर्के प्रयाससे थककर कभी- 
कभी अपना मन बहलानेके लिए उसकी लान सुनने छूग जाता है | 
और तब कुछ ऐसी रचनाओंकी सृष्टि हो उठती है, जिनमें हम 
प्रकृतिके उन रंग-गन्ध-गतिमय चित्रोंको फिर पा जाते हैं जिनके 
दशनने पन्‍्तको केशोयमें उद्देल्िल कर दिया था और जिनकी 
स्वृति आज भी उन्हें मोहित कर लेती है। “जन्म-द्विस', 'कूर्मा- 
चढके प्रति! ऐसी ही रचनाएं हैं। इनका विवरण-कौशल और 
इनका निखार हमारे काव्यकी अमूल्य सम्पत्ति हैं | 

ठाकुरप्रसाद सिंह 


समकालीन कवितामें प्रकृति-चित्रण 
ओर लोक-साहित्य 


समकालीन कविताने छोक-साहित्य और लोक-कवितासे जो 
प्रेरणा ली है, उसका प्रभाव शिल्पपर, शब्दावढीपर, वस्तुपर और 
बर्णन-परिपाटी सभीपर है; विम्ब और प्रतीक मी वहाँसे छिये गये 
हैं । यद्यपि हिन्दी कविताके नये स्वरूपपर इस प्रभावकी झलक 
काफ़ी पहले पड़ने लग गयी थी, किन्तु सन्‌ !५०-/५१ के आस- 
पास कविताके नये विम्बोंकी तथा शब्दावढीकी खोज अधिक तीज 
हो जानेपर नये कवियोंका ध्यान इस अछूते प्रदेशकी ओर गया, 
जहाँ उन्हें न केवल नये शब्द-प्रतीक मिले बरन्‌ अभिव्यंजनाके 
सुर्थरे ओर कहीं अधिक जीवित माध्यम भी मिले। प्रगतिशील कविता 
का आन्दोलन इस समय अत्यन्त अस्वाभाविक उत्तेजनाके वशमें 
था, जिसके कारण उसके अपने ही कवियोंके मनोभावोंके प्रकटी- 
करणका कोई समुचित माध्यम नहीं रह गया था। यह स्थिति 
कवितामें नये स्वर उठनेके लिए सबंथा उपयुक्त थी । 

इसीलिए जब “अज्ञेय' के नये प्रयोग, धर्मीवीर भारती, 
सर्वश्वर दयार सक्सेना, केदारनाथ सिंह, रामदरस मिश्रकी 
नयी कविताएँ पुराने वात्नवरणमें गूँजीं, तो छुगा कि जैसे ताज़ी 
हवाका एक झोंका उत्तेजना और उमससे तपते वातावरणमें 
कहींसे मटका हुआ आ गया है। सन्थारी गीतोंकी ताज़गी 
का प्रभाव अहण करके छिखे गये प्रस्तुत लेखकके मीतोंके ,लिए 
कहा गया कि इनकी ताज़गी उन्हें सभी पुरानी कविताओंसे 
अलग कर देती है। बादमें कम्मूनाथ सिंह, केदारनाथ अग्न- 
वाल, त्रिकोचन आदिकी कविताएँ सामने आयी, नरेश मेहताकी 

रचनाओंमें तार सप्तकके बाद एक नया रंग उभरा और 
गिरिजाकुमार माथुर, भवानीप्रसाद मिश्रक्की कुछ कविताओंका नये 
सिरेसे भूल्यांकन हुआ; और यह बात क्रीब-क़रीब मान ही 
गयी कि सन्‌ १९५० के बादकी नयी हिन्दी कवितापर, छोक- 
साहित्यका एक निश्चित प्रभाव पड़ा है। पाश्चात्य ऋविताके 
प्रभावके बाद यह प्रभाव सम्भवतः नयी कविताका स्वरूप बनानेमें 
स्वोाधिक महत्त्वका रहा । छोक-काव्य और कथाओंके प्रभावकी 
चर्चा किये बिना नयी कविताकी चर्चा अधूरी रहेगी । बल्कि ऐसा 
भी कहा जा सकता है कि पश्चिमी प्रभाव' लेकर लिखी गयी और 
इसीलिए अनुवाद जैसी गन्ध देनेवालो कविताओंका प्रभाव समाप्त 
करने, तथा नयी कविताकों स्वस्थ जातीय घरातलूपर प्रतिष्ठित 
करनेका काये इस छोक-साहित्यके प्रभावने सफलतापूर्वक किया 
है। स्पष्ट है कि सन्‌ १९४०-५१ में छोक-साहित्यका प्रभाव 
कविताओंके बाहरी कलेवरपर अधिक था। धीरे-धीरे उसने 
कविताकी आत्मामें प्रवेश किया और आज वह नयी कविताके 
परिवेशमें इस तरह मिंद्‌ गया है और बुनावटका ऐसा अंश बन गया 
है जिसके चलते नयी धूप-छाँही लहरें कवितामें अपने आप स्पष्ट 
होने छूग गयी हैं। आज केदारनाथ सिंह, रामदरस मिश्र, श्रीकान्त ' 
वमों, या नरेश मेहताकी कविताओंमें यह प्रभाव अन्तर्भक्त है 
और उनकी समस्त कविताओंकी एक नवीन छोक-गन्धसे आपूरित 
करता है। किसी भी बाहरी प्रभावकी सफलता और चरम परिणति 
भी यही है। इस दृष्टिसे छोक-साहिल्के प्रभावकी स्वाभाविक 
परिणति सम्पत्त हो चुकी है । 

कोक-साहित्यके प्रभावके कई स्वरूप रहे हैं, जिनमें सर्वाधिक 
प्रभाव छोक-कवितामें आयी हुई प्रकृतिका रहा है | प्रकृतिने लोक- 
कवियोंको एक तरहसे अपने आँच७में छपेट रखा है । जिस सामा- 
जिक व्यवस्था ओर वातावरणमें लोक-साहित्यका निमोण हुआ 
द्वोगा, वह पूर्णतया कषि-प्रधान रहा, उस पर गाँव-देहातके आस- 

पासकी प्रक्ृतिका गहन प्रभाव रहा । सभी बिम्ब वहाँकी प्रकृतिसे 
अहण किये गये ओर उपमान, दृष्ठान्त तथा मनःस्थितियोंके चित्रण 
के लिए आस-पासकी प्रकृतिसे सहायता छी गयी । प्रकृति वहाँ 
गाँव-घरके रहनेवालोंसे तटस्थ नहीं थी, जन-समाजके स्नेहकी 
सुगन्धित' चादर उसको घेरे हुए थी | वही चादर जो गाँवमें हर 
घर और रास्तेपर फेली है, जो एक घरको दूसरे घरसे जोड़ती 
है। वही अमराईकों, नदीको, पहाड़को, चन्द्रमाको, तारोंकों _ 
गाँवके आदमियोंसे जोड़ती है । उनके आपसके रिश्ते बनाती है, . 
जैसे चाँद-सूरज बीरन होते हैं, नदी माता होती है, ताछाब घर 
बनता है और चिड़ियाँ बेटियाँ बनती हैं | छोक-कवितामें इसीलिए 
प्रकृति केवल प्रकृतिके रूपमें कहीं नहीं जाती । 

नये कवियोंने प्रकृतिको क्रीब-क़रीब इसी मनःस्थितिमें ग्रहण 
किया है । संवेदनाकोी अधिक तीव्र और स्पष्ट करनेके लिए उन्होंने 
नये बिस्बों तथा प्रतीकोंकी बेचेनीसे खोज की है और ऐसी खोजमें 
वे लोक-कविताके और उसके सबसे सफल माध्यम प्रकृतिके 
पास पहुँचे हैं । 

यह प्रभाव-गरहण अचानक या अनचाहे नहीं हो गया है; 

" इतना व्यापक प्रभाव ऐसी आसानीसे पड़ता भी नहीं। एडमंड 

विल्सनने एक जगह लिखा है कि प्रतीकों या बिम्बोंकी क्रान्ति 
वतुतः वैचारिक क्रान्तिका ही पर्याय है, उसे अछूग करके देखने 
का तरीक़ा अस्वाभाविक है, इसलिए ग़रूत है। यहाँ जब लोक- 
कविता के बिम्बों, प्रतीकों,, शिल्प, शब्दावली आदिके प्रभाव- 
परिवतनोंकी चर्चा की जा रही है तब हमारे सामाजिक जीवनमें 
घटित हो रही वेचारिक क्रान्तिकों उसके परिपाश्वमें रखना अत्यन्त 
आवश्यक हो जाता है । 

ऊपर संकेत किया गया है कि पहलेकी कविताओंकी तुलनामें 
इधरकी नयी कविताओंमें एक नयी, ( छेकिन मूलतः जातीय ओर 

इसीलिए अपनी ) गन्धका समावेश हुआ है। यह प्रभाव केवल 
कविताओंमें ही परिलक्षित नहीं है बढ्कि अन्झ रचनात्मक माध्यमों 
पर भी इसका गहरा असर है। हिन्दी उपन्यासोंमें आंचलिकताका 
आन्दोलन और हिन्दी कहानियोंमें गाँवों और कस्बोंकी कहट्ठानियों 
का नारा इसी प्रभावकी परिणति है | यहाँ यह विचार नहीं करना 
है कि यह किस सीमा तक उचित है, या कहाँ अनुचित: चर्चा 
केवल प्रभावकी है, और इसमें दो मत नहीं हो सकते कि यह 
' प्रभाव पूरे रचनात्मक साहित्यपर पड़ा है । 
जाज मेकबेथने एक निबन्धमें कृही है. कि “आज पूरी 
एुनियामें लिखी जानेवाडी नयी कविताओंमें एकरूपता और 
साम्य आ गया है। उन्हें देखकर एकाएक उनका देश और ' 
क्षेत्र-विशेष पहचानना मुश्किक होता है ।” दूसरी तरहसे इसे यों 
कह सकते हैं कि समकालीन कविता अपने मूलसे उच्छिन्न हो गयी 
है, या उसकी ख़ास कोई ज़मीन नहीं है जहाँ बह अपनी जड़ें 
जमाये | वह सावंदेशिक हो गयी है। इस स्थितिकी प्रतिक्रिया 
आंचलिकता, लोक-जीवन तथा छोक-कविताके ग्रहण करनेके 
आन्दोलनमें स्पष्ट परिकक्षित होती है । आज छोक-काव्यके प्रभाव- 
की व्याख्याके साथ यह बात कहनेका केवल इतना ही मतलब * 
है कि छोक-कविता था छोक-पक्कतिको सम्प्रति नये आन्दोलनेसे 
काटकर अलूगसे नहीं देखा जा सकता। जो बेचेनी इन आन्दोलनों- 
.. की प्रेरणा थी, वही नये कवियोंको भी छाचार कर रही थी | 
ध्यानसे देखनेपर छोक-कविताओंके तीन तरहके प्रभाव नश्री 
कवितापर दीख पड़ते हैं | एक तो नये गीतोंकी रूयपर, जिसके 
चलते शम्मूनाथ सिंह, केदारनाथ सिंह, रामदरस मिश्र, 
छूपनारायण त्रिपाठीने कई अच्छे गीत छिखे हैं | इन गीतोंको 
बड़ी आसानीसे छायावादके बादके गीतोंसे अलग किया जा 
सकता है। केदारनाथ अग्रृवाछ्र, धमेवीर भारती, सर्वेश्वर 


“--ज--: 
१, लंडन मेंगेजशीन, नवम्बर १९५९ 

दयाल सक्सेना तथा “अज्ञेय' ने भी अपने कविता-संग्रहोंमें ऐसे 
कुछ गीतोंका समाके किया है। भवानीप्रसाद मिश्रपर छोक-गीतों 
तथा क्थानकोंके सेलानीपन' तथा विशिष्ट कथनका प्रभांव उन्हें 
अन्य कृवियोंसे अलग कर देता है | 


दूसरा प्रभाव कबितामं अहण किये गये नये शब्दों, बिम्बों 
तथा प्रतीकोंके रूपमें परिलक्षित हुआ है | इसके चलते नये गीतों 
तथा कविताश्ंमें छाक-विनत्रकछा जैसा एक नया पेटने आया है। , 
नरेश मेहता, शम्भुनाथ सिंह, गिरिजाकुमार माथुर तथा “अज्ञेय! 
में यह प्रवृत्ति विशेष रूपसे देखी जा सकती है | 


तीसरी प्रवृत्ति ऊपरके दोनों प्रभावांकों समोकर विकसित होने 
वाली है । इसने लछोक-गीतोंकी मनःस्थितिकों ( 'मूड' को ) पकड़ा 
है। इसके चलते हिन्दीमें एक नये तरहके साहित्यकी अवतारणा 
हुई है | जेसा कि मैंने ऊपर कहा, वह केवल शब्दों या लयोंका 
आदान-प्रदान मात्र नहीं हे अपितु इसके पीछे दो प्रवृत्तियोंका 
परम्पर आदान-पदरान चल रहा है। इसलिए जब हम लोक- 
साहिदसे काई शब्द लेते हैं तो इसके साथ वह पूरा परिवेश 
' स्वीकार करते हैं जिसमें वह शब्द उपजता है और पुष्पित होता 
है। यह कार्य पुरानेते अलग कुछ नया स्वीकृत करने तथा जो 
कुछ नया स्वीकृत किया जाता है उसे पूरी गहनतासे अनुभव करने- 
का है। यह नया अनुभव पुराने शब्दोंकी भी नयी अभिव्यजञ्ञना- 
देता है और नये बिम्ब उपस्थित करता है। उदाहरणके लिए हम 
पुसे कुछ नये शब्द-प्रयोगोंकों ले। श्री नरेश मेहताने अपने भन्थ 
“बन-पाँखी सुनो! के अन्तमें कुछ विशिष्ट शब्द अलूगसे छापे हैं । 
उनमेंसे कुछ ये हैं :--गाम-गोयर, पाण्डुखोरी, झाल, गरवट, 
टीमरू तथा जानना । इनके अलावा भी अपने पूरे संमहमें उन्हेंने कुछ 
नये शब्द-बिम्ब दिये हैं, जैसे पगधट, डाकती संझा, मोरपंखिया 
चाँदनी, मुख-दूज, हलदडैना चादनी, आयु-सुलसी, गाछ सोनाछे 

तथा फगचन्दा । इन शब्दों तथा बिम्बोके माध्यमसे नये भाव-बोध 
उपस्थित करनेका प्रयाप्त नरेश मेहताने किया'है । थोड़ेसे शब्द- 
माध्यमोंके चछते उनकी 'सप्तक' के बादकी कविताओंकी ध्वनि 
बिलकुल ही बदुल गयी । उनके पहलडेके गीतोंसे इस नये. गीत 
अंशको आसानीसे अछूग करके देख जा सकता है :-- « 


पीले फूल कनेर के, 

पथ अगोरते, 

सिन्दूरी बडरी अखियन के, 

फूले फूल दुपेर के | 

पाट पट गये, 

कगराये तट, 

सरसों घेरे खड़ी हिलाती गीत-चँवरिया सूनी पगवट, 
सखि, फागुन भी आया मन पे हलदू चढ़ गयी, 
महदी-महुए की पछुआ में, 

नींद-सरीखी लाज उड़ गयी, 

कागा बोले मोर अटरिया, 

इस पाहुन बेला में तुने, 

चोमासा क्यों किया पिया ? 

क्यों किया पिया ! 

यह टेसू-सी नील गगन में हरूदू चाँदनी उग आयी री, 
उग आयी री, | 

पर अभी न छोटे उस दिन गये सबेर के 

पीछे फूल कनेर के । 


शम्भूनाथ सिंहके नये कविता-संग्रह माध्यम मैं! में सौंधी 
प्रतिध्वनियोंके अन्तर्गत प्रकाशित कविताएँ कुछ सुन्दर शब्द-बिम्ब 
देती हैं, जैसे 'कसमस फागुन कस! । उनके एक गीतका एक पद 
दस अकार हैं ' 

नीम का हिंडोला, 
ओर म्सलिन हा द्वार, 
एक बूँद की प्यासी, 
माँ रही पुकार । 
यह पुकार नींद के किवाड़ रही खोल, 
बजता है ढोल कहीं पूजा के बोल । 
इस गीतमें पूरबमें गाये जानेवाढे माता भवानीके गीत 
'निमिया की डरिया मैथा डारलीं हिंडोरवा, मैया झुडी हो झुली 
ना! का प्रभाव है और केवल नीमकी डार और भालिन शब्दसे 
पूरा गीत गूज उठता है। ऐसा ही उनके और गीतोंमें भौ 
हुआ है । 
केदारनाथसिंहके प्रारम्भिक गीतोंमें छोक-गीतोंकी प्रकृति 
काफ़ी सजीव चित्रित हुईं है। '<हनीके ट्से पतरा गये, पकड़ीको 
पात नये आ गये', धान उगेंगे कि प्रान उगेंगे', 'रात पिया पिछ- 
वारे पहरू ठनका किया, तथा 'गीतोंसे भरे दिन फागुनके ये! 
आदिमें अपने देशकी प्रकृति तथा छोक-गीतोंमें चित्रित उसके 
विम्बोंके प्रति कविकरे सहज मोहके दशेन होते हैं। इन गीतोंकी 
" पूरी धड़कन छोक-गीतोंकी है, शब्द-चित्र तथा व्यज्ञना वहींसे ली 
गयी है : 
धूप ढरे तुरुसी-वन क्षरेंगे, 
साँझ घिरे पर कनेर, 
आना जी बादरू जरूर । 
धान परक्रंगे कि प्रान पकेंगे, 
पक्ेगे हमारे खेत में, 
आना जी बादल जरूर । 
झीलों के पानी खजूर हिलगे, 
खेतों के फनी बबूल, 
पछुवा के हाथों में शार्खें हिलेगी, 

पुरवा के हाथों में फू, 

आना जी बादुरू जरूर |" 
धान तुलेगे कि प्रान तुेगें 

तुलेगे हमारे खेत में, 

आना जी बादल जरूर । 


इस कवितामें तथा ऐसी अन्य कविताओंमें कविने नये शब्द- 
प्रतीकोंकी भीड़ छगा दी है। आज ये प्रतीक इस कबिकी कवि- 
ताओंसे आगे भी बढ़ गये हैं और कितने ह्वी नये कवियोंने इनके 
बलपर अपनी कविताओंको नये रूपमें ढा्ी है | यह प्रभाव सबी- 
धिंक जिन कवियोंपर दीख पड़ता है उनमें परमानन्द श्रीवास्तव, 
भगवान सिंह तथा रामसेवकके नाम विशेष रूपसे उल्लेखनीय है । 
ऐसे ही नरेश मेहता द्वारा प्रयुक्त नये शब्द-बिम्ब श्रीकान्त वर्मा, 
'आम्नेय', राजा दुबे तथा प्रबोध कुमारकी कविताओंमें बिखरे हुए 
देखे जा सकते हैं। केदारनाथ सिंहने इधर विदेशी कविताका 
अध्ययन किया है और “अभी बिल्कुल अभी में प्रकाशित उनकी 
अधिकांश कविताओंपर उस अध्ययनका प्रभाव है क्रिन्तु इस 
संग्रहमें भी कितने ही छुन्दर प्रतीकों और बिम्बोंके लिए वे छोक- 
कविताके आमारी होंगे | “चाँद-सी उसकी हथेली, फूल जैसे पाँच! 
बाले बच्चेके साथ चलनेवोढी उनकी कवितापर ढोक-कथाचित्रोंका 
सुन्दर प्रभाव है। वेसे ही इस कवितामें : 
माँ ने लगाये हैं. , 
तुझुसी के बिरवे दो, 
पिता ने उठाया है 
बरगद छतनार, 
मैं अपना नन्‍्हा गुलाब, 
कहाँ रोप दूँ. 
, इस कवितामें छोक-कविता नया रूप लेती दीख पड़ती हे । 

उनकी एक दिया शीर्षक कविता यद्यपि पॉल एलुआरकी स्वतन्त्रता' 
कविताका प्रभाव ल्क्वर छिखी गयी है किन्तु उसमें छोक-गीतोंकी 
शेलीकी सप्राणता नया प्रकाश डाल देती है । 


भवानीप्रसाद मिश्रके गीत पीके फूटे आज प्यारके पानी 
बरसा री! में तथा केदारनाथ अग्रवालके गीत “धीरे उठाओ मेरी 
पालकी' में छोक-गीतोंकी अनुगूज है; वेसे ही धर्मवीर भारतीके 
5ंढा छोहा'में प्रकाशित 'घाटके रास्ते! तथा 'बोचाईके गीत! में 
लोक-गीतोंकी ध्वनि पकड़ी गयी है। त्रिलोचन शाखत्रीने छोक- 
गीतोंके शब्दोंकी सहायत्ासे नये प्रकृति-नित्र उभारे हैं; जैसे 
'मेंहदी की अरधान' तथा 'कौंधा रूपका! नये चित्र देते हैं । यह 
कवि तथा शमशेरबहादुर सिंह कवितामें किसी भी प्रभावकी तियंक्‌ 
रास्तोंसे ग्रहण करते हैं; लेकिन देखनेमें यह बोध काफ़ी सहज 
लगता है । शमशेरबहादुर सिंहकी कविता है-- 


सावन की उनहार, 
आँगन पार, 
रस बरसे, हुन बरसे, 
बरसे पावस-घार | 
प्रस्तुत छेखके लेखकने अपने नये गीतोंके लिए सन्थालू 
लोक-कविताका प्रभाव स्वीकार किया है। ऊपरके वर्णित सभी 
कवियोंकी अपेक्षा इन कविताओंकी लय, शिल्प, बिम्ब तथा मन> 
स्थितियोंपर छोक-कविताक प्रभाव अधिक गहरा है। इन कवि- 
ताओंकी प्रकृति, हिन्दी कवितामें आयी प्रकृतिकी तुलनामें नये 
और अधिक संवेदनशील रूप-ढंग प्रस्तुत करती है । इसका कारण 
एक तो नग्रे भाव-छोक तथा अंचलका प्रभाव है, दूसरा कारण है 
लोक-जीवनमें कविकी निजी आस्था। यह आस्था ही उसका सबसे 
बड़ा बल रही है । 
'वंशी और मांदुल' कविता-संग्रहमें आये विशेषण तथा विश 

हिन्दीके लिए नये हैं। दूधका तरु, कुकुर-ढुबुर स्वर, कचमच 
धूप, साखूकी डालपर उदास मन, गो जल, लिकलिक बेला, 
लाल चंन्दन, तुल्सी-मंजरी, पाँच जोड़ बंसरी, जामुनी जल, 
आँखोंमें निथराता मनका दर्द, पथरोटेका कूप आदि पहली बार 
नये सन्दभमें हिन्दी कवितामें प्रयुक्त हुए हैं। प्रकृृति-चित्रोंका 
बहुरंगी स्वरूप भी यहाँ नया है और नयी सम्भावनाएँ लिये 
हुए है । पवतकी घाटीकी निम्नेरिणीके चंचक-जलका चित्र कैसे एक 
बल्लरी-रूप के लेता है? इस कवितामें यह दोहरा बिम्ब काफी 
स्पष्ट है-- 

पवत की घाटी का जल, 

चंचल, 

झरने का दूध धवल, 

एक घड़ा सिर पर छे, 

एक उठा हाथ में, 

में चलती जल चलता 

साथ में, 

मेरी कच्ची कोमल देह पर, 

छलक-छलक जल गाता है छल-छल 

जल चंचल | 

प्रथम पंक्तियों की सूची 


अंगीठो के धुएँ-सा ( लक्ष्मीकान्त वर्मा ) ह ३१० 
अपने हल्के-फुल्के उड़ते स्पशों से मुझको छ जाती है (धर्मवीर भारती) ३२४ 
अभी माघ भी चुका नहीं ( अज्ञेय' ) २६० 


अमल धवल गिरि के शिखरों पर, बादल को घिरते देखा है। (नागार्जुन)२७८ 
अरहर कल्‍्लों से भरी हुई*फ्लियों से झुकती जाती है ( 'भक्त' ). ७३ 
अरी वरुणा की शानन्‍्त कछार ( प्रसाद” ) १९३ 
अरे ! उस स्वर्ण-मार्ग से दिव्य ( 'चकोरी' ) १६५ 
अहह ! अधम आँधी, आ गयी तू कहाँ से ? ( रूपनारायण पाण्डेय ) ४३ 
आ आ प्यारी बसनन्‍्त सब ऋतुओं में प्यारी ( बालमुक्ुन्द गुप्त ) २९ 


आओ, आओ फिर, मेरे वसन्‍्त की परी ( “निराला” ) १२९ 
आज चली मंडली हमारी ,एक घूमें हुए ( रामचन्द्र शुक्ल ) १०१ 
आज पुण्य-प्रभात है री ( बलदेवप्रसाद मिश्र ) ६७ 
आज फूल रही कचनार ( गिरिजाकुमार माथुर ) २९९ 
आज माधव का सुनहला प्रात है ( भगवतीचरण वर्मा ) ७९ 
आज है केसररंग रंगे बन ( गिरिजाकुमार माथुर ) २९७ 
आसमान की ओढनी ओढे ( केदारनाथ अग्रवाल ) २७६ 
उषे सजनि ! अपनी लालीसे ( सुभद्राकुमारी चौहान ) १६१ 
ऋतुमती कातिक की धरती ( शम्भूनाथ सिंह ) २२७ 
एक थाल मोती से भरा ( अमीर खुसरो ) री 
ओ उपवन के माली ( मुंशी ऋूजमेरी ) ४२ 
ओ विभावरी ( महादेवी वर्मा ) १७२ ८ 
ओ सहस्नरधारा ( दिवराज' ) २२२ 
ओस-नहायी रात (कुँवर नारायण ) ३३६ 
कलिका इक बबूल पर फूली ( नवीन ) ११९ 
कॉस-सी बिखरी व्यथा मेरी चतुदिक ( सुमन ) ११८. 
काछे-काले वन मे क्षण-क्षण ढलती जातो शाम है ( गिरिधरगोपार ) २४५ 
किशुक-कुसुम ! देख श्ाख़ापर फूला तुझे ( मुकुठधर पाण्डेय ) १९६ 


प्रथम पंक्तियों की सूची ४४३ 


किरण तुम क्यों बिखरी हो आज ( प्रसाद ) ११२ 


किसके स्वागत में पेड़ों ने अपना शीश झुकाय० है ( “भक्त ) ६८ 
कुहरा उठा ( केदारनाथ सिंह ) ३५९ 
कौंध । दूर घोर वन में मूसलाघार वृष्टि ( रघुवीर सहाय ) ३५३ 
कोन, कौन तुम परिहत-वसना ( सुमित्रानन्दन पन्‍त ) १३१ 
वया आकाश उतर आया है ( माखनछारू चतुर्वेदी ) ११० 
खिड़की खोल जगत को देखो ( गोपारूसिह नेपाली ) ८१ 
गा रें गा हरवाहे दिल चाहे वही तान ( प्रभाकर माचवे ) २९२ 
चमकीले पीछे रंगों मे अब डूब रही होगी धरती ( नरेन्द्र शर्मा) २०० 
चल पडी' चुपचाप सत्-सन-सन हवा ( माखनल्नछ चतुर्वेदी ) १०८ 
चार चन्द्र की चंचल किरणें ( मैधिढीशरण गुप्त ) ४६ 
चित्रकूट, सब जिसे मानते स्वर्ग-खण्ड भू-तलू का ( प्रभात! ) ८८ 
घुभते ही तेरा अरुण बात ( महादेवी वर्मा ) १६९ 
चैत में कटी है जौ ( अजितकुमार ) ३६३ 
छबीले अमल्तास तरु जाल ( पूर्ण! ) ३९ 
छठा और हो भाँति की देखते है ( वागीश्वर मिश्र ) ६४ 
छिटक रही हैं चाँदनी ( अज्ञेय ) २६२ 
छोटा-सा निर्शर यह ( 'मिलिन्द' ) ८३ 
जन्म-भूमि, प्रिय मातृ भूमि की शीर्षरत्न ( सुमित्रानन्दन पत्त ) १४५ 
जल्दी से ( जगदीश गुप्त ) ३१९ 


जहाँ जन्म ले गंगा, ऊँचे हिम-शिखरों पर ( चन्द्रकुवर बर्त्वाछ ) २३१ 
जाने कब, किस गुहानीड़ से उड़कर गुप-चुप ( धर्मवीर भारती ) ३२६ 
जिसके स्वागत में नभ ने बरसा दी है जोन्हियाँ सभी 

* ( 'मदत वात्स्थायन' ) ३०९ 


ज्ञात नहीं जाने किस द्वार से ( सियारामशस्ण गुप्त ) ६१ 
झरने लगे नीम के पत्ते बढ़ते छगी उदासी मन की (केदारनाथ सिंह) ३५८ 
झींगुरों की छोरियाँ ( अजय ) २६६ 
झूम-झूम मद गरज-गरज घनघोर ( “निराला ) १२५ 
ठण्डी-ठण्डी छाँव है मीठा-मीठा राग है ( वीरेन्द्र मिश्र ) २४८ 
-58हर, तनिक ठहर, आह | ओ प्रवाह मेरे ( मेधिलीशरण गुप्त ) षप्‌ 
दूँठ यह है आज ( निराला ) १२० 
डर गये कहों किसी वंशी के स्त्र॑२ ( श्रीकान्त वर्मा) ३५५ 

डूब रहे नभ के तारे, झर रहे जुही के फूल जैसे ( नरेन्द्र शर्मा ) २०१ 


डेफ़ोडिल, डैफ़ोडिल, ड्ैफ़ोडिल ( “बच्चन ) श्ष्द 
ढाल पर अठकी हुई-सी झोंपड़ी में मु्ग बोला ( रामविरास शर्मा) ३४९ 
तरल-धार सरयू अलौकिक छटा से ( रघुवीरनारायण ) १०४ 
तान वितान दिया नभ ने ( 'हितेषी' ) ६० 
ताल के किनारे बगिया में ( सर्वेश्वरदयालू सक्सेना ) ३४२ 
ताल-तलेय्या भरे चहुँ और ( 'सुमन' ) २१७ 
ताली-तरु-मर्मर ! ( जानकीवल्लभ शास्त्री ) २१४ 


तितक्ली, तितलछी ! कहाँ चक्की हो नन्‍्दन-बन की रानी-सी 
( आरसीप्रसाद सिंह ) १९७ 


तीव्र गति, अति दूर तारा ( गजानन मुक्तिबोध ) २९४ 
थी पार्वती धरती जलती तप से निर्जल ( शम्भूनाथ सिंह ) २२६ 
दिन वसन्‍्त के ( ठाकुरप्रसाद सिंह ) ३१६ 
दिवसावसान का समय ( निराला ) १२३ 
दूर कही पर अमराई में कोयल बोली ( नागार्जुन ) २७७ 
देख रहा हूँ ( रघुवीर सहाय ) ३५१ 


दो दिन पहले था श्मशान का तप्त भस्म छितराया (इलाचन्द्र जोशी) १५६ 
दोपहर के ताप का यह गुलमुहर का फूल ( सुमित्राकुमारी सिनहा ) २१० 
धीरे-धीरे उतर क्षितिज से आ वसन्‍्त-रजनी ( महादेवी वर्मा ) १७१ 


नभ अन्त्ज्योतित है ( “अज्ञेय' ) २६४ 
नभ में उग आयी छो ( रमा सिंह ) ३४७ 
नया रूप आया, नया रंग आया ( उदयशंकर भट्ट ) १२१ 
नव कलिका तुम कब विकसी थीं ( 'छली' ) ६३ 
नहीं, साँझ एक असमभ्य आदमी की ( केसरीकुमार ) २५७ 
न होता इन घनी, गन्दी, पुरात्ती बस्तियों के बीच ( बालक्ृष्णराव ) २०३ 
नाना तरु-वेलि-छता-मय ( ध्यामनारायण पांडेय ) ९०० 
निरख घोर-घन, मुग्ध मोर-मन ( “अरुण ) २४४ 
निशि-सुन्दरी थी अति लज्जित-सी ( 'हितैषी ) ५९ 
निश्वासों का नीड़ निशा का ( महादेवी वर्मा ) १६८ 
नीम की टहनी ( अजितकुमार ) _२६५ 


तोम की निबौली पक्‍क्री सावन की ऋतु आयी रे ह 
( सर्वेदवरदयारू सक्सेना ), ३४१ 


प्रथम पंक्तियों की सूची .. डडफ४ 


नीरव, प्रश्ान्त जग, तिमिर गहन ( दिनकर ) १८६ 


नीरब सब्ध्या में प्रशान्त ( सुमित्रानन्दन पन्‍त ),.  - १३६ 
पर्वत माताओं में उस दिन तुम को गाते छोड़ा (माखनलाल चतुर्वेदी)१०९ 
परिचम नभ में डूबता सूर्य ( रामकुमार वर्मा ) १६३ 


पहली असाढ़ की सन्ध्या में. नीलांजन बादरू बरस गये 

द ( हरिनारायण वेयास ) ३१३ 
पात झरे फिर फिर होंगे हरे ( ठाकुरप्रसाद सिह ) ३१५ 
पिया चली फगनौटी कंसी गन्ध उमंग-भरी ( रांगेय राघव ) ३१४ 
पीके फूटे आज प्यार के पानी बरसा री ( भवानीप्रसाद मिश्र ) २८८ 
पीले पत्तों के मरमर में चेतो दोपहरी रोती है £&एंसकुमार तिवारी ) २१९ 


पूछ रहे हो मेरा घर ? ( केशवप्रसाद पाठक ) २१२ 
प्राची में अरुणोदय अनूप ( मुकुटधर पांडेय ) ११५ 
प्रात नभ था--बहुत-नीला शंत् जेसे ( शमशेरबहादुर सिंह ) २६७ 
प्राण ! आज पावस के नभ में उमड़ी-घिरी बदरिया ( केसरी ) १८८ 
प्राण, सन्ध्या शुक गयी गिरि, ग्राम, तह पर ( “बच्चन ) १७५ 
फागुन की वयःसन्धि ( सूर्यप्रसाद सिंह ) ३५४ 
फागुवी शाम ( नामवर सिंह ) ३३८ 
फिर वासन्ती ऋतु आयी' ( सुमित्राकुमारी सितहा ) २०८ 
फूटा प्रभात, फूटा विहान ( भारतभूषण अग्रवाल ) ३०४ 
फैल गयी छाली रष्य पूरब क्षितिज पर ( वियोगी ) ७८ 
फैली खेतों में दूर तलक ( सुमित्रानन्दन पन्‍्त ) १३८ 


बरपा सिर पर आ गयी हरी हुई सब भूमि ( भारतेन्दर' हरिश्चन्द्र ) २५ 
बालू के दृह हैं जैसे बिल्लियाँ सोयी हुईं ( नलिनविलोचन शर्मा ) २९६ 


बीत चली सन्ध्या की बेला ( बच्चन ) १७४ 
बबीता कांतिक मास शरद का अन्त है ( श्रीध्चरर पाठक ) ९७ 
-बेला चमेली, दोनों सहेली ( शिवाधार पांडेय ) १०५ 
भींगती है धरा ( कीति चौधरी ) शेष 
भोर की प्रथम किरण फीकी ( अजय ) २६३ 
भोर हुई पेड़ों की बीन बोलने लगी ( रूपनारायण त्रिपाठी ) ३११ 
भोके कुसुम ! भूले कुसुम ! ( रद ) १९४ 
मधु-यामिनी-अंचरूनओट में सोकी थी“( दिनकर ) १८१३ 
मंग्ररी, नाथ, मंगन-मन नाव ( बच्चन ) .. रे 

माघ, मकर-संक्रान्ति, उषा का आनन सस्मित ( 'राकेश' ) २८० 


मुक्त हृदय कर रहा यहाँ तभ व्यथा-विसर्जन ( सुमन” ) २२० 
मेंघ आये बड़े बन-ठन'के सँवर के ( सर्वेश्वरदयाल सक्सेना ) . ३४० . 
मेंहदी'की अरधान उड़ी । देखो, फिर ठहरा ( त्रिलोचन शास्त्री ) २९१ 
में घोह्में की दौड़ ( केदारनाथ अग्रवाल)... 542 
मौन सन्ध्मा का दिये टीका ( शमशेरबहादुर सिंह ) २६८ 
यह समनन्‍्दर की पछाड़ ( शमशेरबहादुर सिंह ) २६९ 
यही है वह विशाल वट-वृक्ष ( पदुमछाल बक्शो ) ५५ 
ये अनजान नदी की नावें (,धर्मवीर भारती ) ३२५० 


धूसर, साँवर, मट्याल्वी- काली धरती ( गिरिजाकुमार माथुर ) २९८ 
रंग-तरंगों पर लूहराती आती मलय बयार ( जानकीवल्लभ शास्त्री ) २ १६ 


रात के कम्बल में ( कुवरनारायण ) ३३३ 
राह यह ( मालती परछकर ) २६६ 
रूखी, तपी, जलती हुई दोपहर के बाद ( भारतभूषण अग्रवाल ) ३०५ 
लगी भ्रमरों की भारी भीर ( होमवती ) ' ७६ 
लम्बा-चोड़ा था अनेक योजन आराम ( पूर्ण ) ३७ 
लो, अम्बर के इस मटियाये मैदान बीच ( 'मुक्त' ) ३६२ 
वन एक बड़ा हो मनोहर था ( लोचनप्रसाद पांडेय ) ०४९ 
वह गन्ध मेरे मन बस गयी रे ! ( 'कोकिल' ) २०४ 
वह पावस का प्रथम दिवस जब ( गोपालक्ृष्ण कौल ) २४२ 
विजन वन-प्रान्त था ( श्रीधर पाठक ) द ९८ 
विजन-वन-वल्लरी पर ( “निराला” ) १२२ 
शरद की स्वर्ण किरण बिखरी ( राजेन्द्रप्रसाद सिंह ) २५३ 
शान्त है पर्वत-समीरण, मौन है यह चीड़ का वन भी ( नरेन्द्र शर्मा ) २०२ 
'शिखरों से उतर रहे बादल जैसे रुई ( जगदीश गुप्त ) .. शेश्ट 
शिशिर-समीरण ! किस धुन मे हो ( सुभद्राकुमारी चौहान ) १५९ 
शुक-पिक ! शुक-पिक | ये गीत-विहग ( तारा पांडेय ) २०५ 
_शुकिया डूबी झुर-झुर-झुर पुरवैय्या डोली ( मुक्त ) ३६२ 
शेष हुआ जाड़ेका मौसम ( जगन्नाथप्रसाद चतुर्वेदी ) हे 
संझा बेला ( दोषी ) ३०७ 
. सखि, वसन्‍्त आया ( निराला ) » - ब्ग्रटयी 
सजनि ! कहाँ से बही आ रही ( पुरुषार्थवती ) की 


प्रथम पंक्तियों की सच द ५७ ४४७ 


सजनि ! मत्त ग्रीवालिंगन में कर शत-शत ध्ोंगार 
( नवरूकिशोरनारायण सिह ) १९२ 


सतपुड़ा के घने जगल ( भवातरीप्रसाद मिश्र ). २८५ 
सर-सर मर-मर ( सुमित्रानन्दन पन्‍्त ) १४१ 
सविता के सब ओर मही माता चकराती है ( 'शंकर' ) २६ 
सागर के उर पर नाच-नाच ( गोपाल्शरण सिंह ) ५३ 
सागर से पूनम-चाँद मिला ( शम्भूनाथ सिंह ) २२५ 
सावन बरसा संझा फूली ( रामविक्ास शर्मा ) २४८ 
«सिन्दुरिया साँझ खरी ( अनिलकुमार ) न ३२२ 
सुन घन-गर्जन छितर दोड़ती गो-समूह-सी बदली: (चन्द्रकुंचर बर्त्वाल) २३० 
सुनो ! चीड़के सनसनाते हुए पेड़ ( नेमिचन्द्र जन ) ३०१ 
सुनो ! सुनो ! ( सर्वेदवरदयारू सक्सेना ) ३४३ 
सुबह-सुबह हँस दी वह ( केदारनाथ सिंह ) ३६० 
सुर-चाप यह नहीं है चूनर फहर रही है 6 रामकुमार चतुर्वेदी ) २४६ 
सुहावना सावन मास मंजु था ( अनूप ) ७४ 
सूरज को कच्ची नींद से ( शास्ति मेहरोत्रा ) ३२३ 
सोनजुद्दी की बेल नवेली ( सुमित्रानन्दन पन्‍्त ) १४२ 
सो इहा हैं गाँव ( विजयदेवनारायण शाही ) ३२० 
हरा-भरा संसार है आँखों के आगे ( त्रिलोचन शास्त्री ) २९० 
हरित फब्वारों सरीखे धान ( नामवर सिंह ) ' ३३८ 
हरियाली में भाँति-भाँति के ( रामनरेश त्रिपाठी ) हु 
हरी घास ने सिर उठा कर देखा ( विपिनकुमार अग्नवारू ) ३५७ 
हरी चुनर पहन कर आ गयी वर्षा सोहागिन फिर ( 'अंचछ' ) २०६ 
हरीतिमा का सु-विशाल-सिन्धु-सा ( 'हरिओऔध' ) ३३ 
हवा हूँ, हवा में ( केदारनाथ अग्रवाल ) २७१ 
हेमन्त में महिष अदव-बराह-जाति ( मैथिलीशरण गुप्त ) ४४ 


हैं इस हवामें क्या-क्या बरसात की बहारें ( नज़जीर अकबराबादी ) २२ 


बंदर 


श्र 


